
PIRMAS SKYRIUS 


dė ištiesė ranką, įkvėpė ir pamažu pravėrė jo miegamojo 

duris. Kambarys atrodė taip, tarsi jis nė nebūtų išėjęs. 
Neklota lova, pusiau atitrauktos užuolaidos, kilimo beveik 
nematyti po drabužių krūvomis. Lentynoje - vieniši sportba- 
čiai, ant grindų — puodeliai ir sausų pusryčių dubenėliai, vi- 
sur laikraščiai ir knygos. Ant sienų netvarkingai sukabinti tie 
patys plakatai - prilipinti kramtomosios gumos gabalėliais: 
Šekspyro dramos afiša dar iš mokyklos laikų, Keitės Mos su 
lietpalčiu nuotrauka, skelbimas apie Stereophonics koncertą 
Earls Court salėje. Iš pirmo žvilgsnio viskas atrodė taip pat, 
kaip beveik visus dvidešimt dvejus jo gyvenimo metus. At- 
rodė, jis gali tuoj pat grįžti. 

Edė įžengė į šią netvarką - ak, štai kur pakliuvo jos 
vienintelis kaulinio porceliano puodelis, - ir atitraukė 
užuolaidas. Viena pusė, paprastai atitraukiama, timptelė- 
ta kairėn pergalingai nuslydo nuo karnizo ir nukrito ant 
grindų. Edė pakėlė akis. Nėra antgalio, turinčio prilaiky- 
ti užuolaidą. Jo tikriausiai nebuvo mėnesius, metus, bet 
Benas išsisuko — užuolaidos nė nelietė. Jam tereikėjo tik 
suverti užuolaidos segtukus ant karnizo, kai antgalis nu- 
krito pirmą kartą... Pastebėjusi šį menką jo sumanumo ir 
dalykiškumo ženklą Edė pajuto, kad tuoj pravirks. Ji pa- 
kėlė nukritusią užuolaidą ir, tvirtai sugniaužusi, stengėsi 
nuryti ašaras. 


— Jis neišvyko į Mongoliją! - beveik rėkė jai Raselas. - Jis 
nemirė. Tik išsikraustė į Voltamstou. 

Edė nieko neatsakė. Ji toliau badė hermetiškai uždarytą 
kavos pakelį netinkamu tam peiliu ir tylėjo. 

— Metro linijos pabaiga, - visai be reikalo pridūrė Rase- 
las. - Ir tiek. Voltamstou. 

Edė įmetė kavą ir peilį į kriauklę. Nenorėjo žiūrėti į Rase- 
lą, nenorėjo kalbėti. Nekentė jo tokio: puikiai Žinančio, kas 
atsitiko, bet to nepripažįstančio. Ne jo požiūrio nekentė - ne- 
kentė jo. 

— Atsiprašau, — ištarė Raselas. 

Edė pakėlė užuolaidą ir užsidengė ja veidą. Užuolaida 
atsidavė dulkėmis, suodinomis Londono dulkėmis, metų 
metus besiskverbiančiomis pro lango rėmus, kaip smulkios 
dalelytės skverbiasi pro arbatos pakelį. Ji nepriėmė Raselo 
„atsiprašau“. Nepažvelgė į jį. Išliko tyli ir bejausmė, kol ga- 
liausiai išgirdo, kaip jis išeina iš kambario į prieškambarį, 
tada apgraibom pro drabužių kabyklą į lauką pro priekines 
duris, tos durys trinkteli jam už nugaros. Taip, kaip jie visi 
darydavo - du tėvai ir trys vaikai - ištisus dvidešimt metų. 
Dvidešimt metų. Beveik visą Beno gyvenimą, beveik trečda- 
lį jos gyvenimo. „Ateini į namus, - galvojo Edė, spausdama 
dulkėtą užuolaidą prie akių vokų, - ir turi pakelti daugiau 
gyvenimo, daugiau žmonių, negu iš tikro gali. O laikui bė- 
gant beveik visa, ką sukūrei, vėl ima nenumaldomai nykti, ir 
stovi dešimtą valandą ryto sekmadienį įsitvėrusi nukritusių 
užuolaidų, užuot maloniai leidusi laisvalaikį, kai iš tavęs jau 
nebereikalaujama motiniškos energijos. 

Ji vėl numetė užuolaidą ant grindų. Jei prisimerkusi lė- 
tai pasisuktų, galėtų save įtikinti, kad Benas paliko netvar- 
ką kaip ženklą jai, kad iš tikrųjų jis šio kambario neatsisakė. 
Kad ši jo užgaida susidėti visus būtinus daiktus į kelioninį 


krepšį ir išeiti gyventi su Naome į laisvą kambarį jos moti- 
nos bute Voltamstou iš tikrųjų tėra užgaida. Kad jis pasiges 
daiktų, savo vaikystės namų, katino, savo pagalvės, mamos 
ir supras, jog niekur kitur taip gerai negyvens. Bet vos tik 
ji prisiverčia akylai apsidairyti, tuoj pamato, kokius daiktus 
jis paliko - išaugtus drabužius, nudėvėtus batus, nereikalin- 
gas ir jam nesvarbias knygas, kompaktines plokšteles ir lai- 
kraščius, - ir supranta, kad Benas čia paliko tai, ko jam jau 
nebereikia. Pasiėmė daiktus, reiškiančius dabartį ir ateitį, o 
čia paliko praeitį, ir dar šitaip, tarsi parodydamas, kokia ji 
nesvarbi. Edė pasilenkė ir ėmė nenuosekliai, be jokio entuzi- 
azmo rinkti dubenėlius. 

Dar niekada Benas nebuvo išėjęs iš namų. Mokyklos die- 
nos nepastebimai virto koledžo dienomis, o šios - dienomis 
be dienotvarkės, kai jis dirbo fotografo portretisto asistentu. 
Šitiek metų Benas pareidavo namo (daugiau naktų pareida- 
vo, negu nepareidavo), miegodavo savo kambaryje, jam pa- 
skirtame nuo dvejų metų kitapus laiptų aikštelės prie tėvų 
miegamojo. Jo kambarys buvo išdažytas šviesiai geltona, 
kitąkart - purpurine spalva, paskui išklijuotas tapetuotas 
apmušalais su lėktuvais, yra buvęs net beveik juodas. Beno 
gyvenimo fragmentai, pradedant garvežiuku Tomu ir bai- 
giant besidriekiančiais kompiuterio laidais, pasipildavo iš jo 
kambario, pasklisdavo po laiptų aikštelę kaip besikeičiančio 
jo skonio ir pasaulio simboliai. Mintis apie tvarką, - net ne 
tvarką, tik netvarkos nebuvimą, - kai jis išvyko į Voltamstou, 
vertė Edę panikuoti. Lyg būtų užspausta arterija, lyg būtų 
dingusi šviesa. Tai buvo daug daug blogiau negu tada, kai 
išėjo Metas. Arba Roza. Daug daug blogiau, negu ji tikėjosi. 

Edė ėmė bet kaip krauti puodelius ir dubenėlius ant Beno 
stalo. Prie šio stalo jis ruošdavo pamokas, konstruodavo mo- 
delius su briaunose įtaisytomis geležtėmis. Ji atsisėdo prie 


stalo ant kėdės sulūžusia pinta sėdyne su įmantria indiška 
pagalvėle, išpuošta veidrodėliais, ir žvilgtelėjo į netvarką ant 
stalo. Benas jos jaunėlis - pagrandėlis. Kai kiti išėjo iš namų, 
jai buvo skaudu, bet šalia visada buvo Benas - netvarkingas, 
reikalaujantis daug dėmesio. Tai buvo pasitenkinimą kelian- 
tis įrodymas, kad ji daro tai, ką ir turi daryti, ko niekas kitas 
negali. O ką reikės daryti, kai Beno čia nebus ir niekas nepa- 
tvirtins tokios jos savivokos? Ką reikės daryti su savimi? 

— Tai baisu, - pasakė jai sesuo Viviana telefonu. - Tiesiog 
baisu. Begalę metų stengiesi būti tvirta atrama savo vaikams, 
O paskui jie staiga nusisuka ir viską sukapoja į gabalus. - Ji 
nutilo, paskui jau ramesniu tonu pridūrė: - Tiesą sakant, tau 
nėra taip blogai, nes visada turėjai teatrą. 

— Aš neturėjau, - pradėjo Edė, - aš... 

— Na, Žinau, kad šiuo metu nedirbi. Bet visada gali, argi ne 
taip? Tu vis dalyvauji atrankose ir panašiai. 

— Tai, - pakėlė balsą Edė, - neturi nieko bendra su Beno 
išėjimu, nieko bendra su motinyste. 

Patylėjusi Viviana aukos balsu, kurį Edė prisimena dar iš 
vaikystės, pasakė: 

— Eliotas irgi išėjo, Ede. O jis mano vienintelis vaikas. Jis — 
viskas, ką aš turėjau. 

Eliotas išvyko į Australiją. Jis susirado darbą vietiniame 
radijuje Karnse ir praėjus šešiems mėnesiams jau turėjo ten 
butą ir merginą. Benas išsikėlė į Voltamstou, vos penkios sto- 
telės Viktorijos metro linija. 

— Gerai, - nusileido Edė Vivianai. 

- Suprantu... 

— Taip. 

— Linkėjimai Raselui, - pasakė Viviana. 

- Hm... 

— Iki... 


Edė užsiplieskė. Maksas, Elioto tėvas, nuolat tai išnykda- 
vo iš savo Žmonos ir sūnaus gyvenimo, tai vėl pasirodydavo, 
taip garantuodamas tik viena - kad juo negalima pasikliauti. 
Viviana pakėlė atstumo keliamą kančią, bet nebuvo pasiren- 
gusi kęsti vyrų teikiamą skausmą. 

— Gana, - tarė Edė ir padėjo telefono ragelį. - Gana, - pa- 
kartojo ji sau, alkūnėmis remdamasi į Beno stalą. Ji pasisuko. 
Beno lova prie sienos atrodė kaip ką tik palikta, pūkinė ant- 
klodė nutįsusi iki grindų, pagalvė įdubusi, čia pat - žurnalas 
ir glaudės. Ji tvirtai laikėsi kėdės atlošo tarsi inkaro, leidžian- 
čio atsispirti pagundai griūti į Beno lovą, įsikniaubti veidu į 
pagalvę ir kvėpuoti, kvėpuoti... Tikra pagunda. 

Apačioje vėl sutrinksėjo priekinės durys. Ji girdėjo Rase- 
lo žingsnius koridoriuje, girdėjo jį sakant kažką malonaus 
katinui. 

— Ede?! 

— Parnešiau laikraščių! - šūktelėjo Raselas. - Daugybę... 

Edė žiūrėjo aukštyn į Beno knygų lentynas, į vietą kampe, 
kur visada būdavo jo meškiukas su mokykliniu daugiau nei 
keturiasdešimties metų senumo Raselo kaklaraiščiu. Meš- 
kiukas iškeliavo. Ji atsistojo, nepatogiai rankose laikydama 
krūvą indų. 

— Ateinu, - atsakė. 


Sodas buvo viena priežasčių, dėl ko jie prieš dvidešimt metų 
nusipirko šį namą. Jis tebuvo namo pločio, užtat maždaug 
dvidešimt trijų metrų ilgio, pakankamai ilgas Metui, aštuo- 
nerių vaikėzui, spardyti į vartus kamuolį. Buvo ir sandėliu- 
kas. Raselas norėjo turėti sandėliuką, parafininių šildytuvų 
ir bepirščių pirštinių, klausytis futbolo rungtynių komentarų 
per seną baterijomis maitinamą radijo imtuvą. Sandėliuke jis 


galėsiąs užmiršti šeimos gyvenimą ir darbą biure (ir vienur, 
ir kitur reikėdavo nuolat kalbėti). Jis regėjo save sandėliuke 
žiemos savaitgalių popietėmis: kaip įlindęs į miegmaišį žiūri 
į namą - tamsų pavidalą su apšviestais langais - ir žino, kad 
visas ten verdantis gyvenimas ir klegesys jam bus lengvai 
pasiekiamas, kai tik panorės grįžti. Tai buvo puiki vizija - ir 
atsiriboti, ir dalyvauti; jis liko ištikimas šiai vizijai metų me- 
tus, kol sandėliukas buvo prikrautas dažų skardinių, dvira- 
čių, sulūžusių sodo kėdžių ir Raselo erdvė visai sumažėjo. Ta 
vieta buvo vadinama tėčio sandėliuku. 

Šeštadienio popietę jis pasakė Edei, kad ruošiasi iškraus- 
tyti sandėliuką. 

— Kodėl? 

- Jame pilna visokio šlamšto. 

Ji pjaustė produktus, ruošė vienas iš spalvingųjų stambiai 
kapotų daržovių salotų. 

— O tada? 

— Tada kas? 

— Ką tu darysi su iškraustytu sandėliuku? 

— Naudosiu. 

Edė įmetė saują pomidorų skiltelių į salotų dubenį. 

— Kam? | 

Raselas jau norėjo drėbti, kad skaitys ten pornografinius 
žurnalus, bet apsigalvojo ir pasakė: 

— Paaiškės, kai iškraustysiu. 

Edė paėmė geltoną papriką. Jos plaukus, suimtus pakau- 
šyje, prilaikė raudonos plastikinės šukos. Jai duotum apie 
trisdešimt. Mažutė, bet tvirta. 

— Tu šįryt kuopei Beno kambarį, - švelniai ištarė Raselas. 

— Ne, - atsakė Edė. 

Jis nuėjo prie šaldytuvo ir išsitraukė belgiško alaus butelį. 
Berniukai gertų tiesiai iš butelio. Raselas praėjo Edei už nu- 
garos spintelės link, kur stovi stiklinės. 

Stovėdamas nugara į Edę, paklausė: 

— Tai ką veikei? 

— Nieko, - atsakė Edė. - Galvojau. 

Raselas išsiėmė iš spintelės stiklinę. 

Vis dar atsukęs nugarą į Edę, laikydamas stiklinę ir bu- 
telį tarė: 

- Jie tiesiog užauga. Štai kas atsitinka. 

— Taip, - pritarė Edė. 

— Tai buvo galima numanyti. 

- Taip. 

Raselas pasisuko. Jis padėjo stiklinę, butelį ir atsistojo jai 
už nugaros. 

— Jis daro tai, ko nori. 

Edė pjaustė papriką griežinėliais. 

— Suprantu. 

— Tu negali... 

— Suprantu! - sušuko Edė ir sviedė peilį per stalą. 

Raselas žengė kelis žingsnius, pakėlė jį ir ištiesė Edei. 

— Liaukis mėčiusi daiktus. Tai vaikiška. 

Edė paėmė peilį ir itin atsargiai padėjo jį ant pjaustymo 
lentos. Pasirėmusi rankomis pažvelgė į salotas. 

— Aš myliu Beną taip, kaip ir tu, - pasakė Raselas. - Bet 
jam - dvidešimt dveji. Jis - vyras. Kai aš... 

— Nereikia, - paprašė Edė. 

— Kai sutikau tave, man buvo dvidešimt dveji. 

— Dvidešimt treji. 

— Na gerai, dvidešimt treji. O tau buvo dvidešimt vieni. 

- Lygiai, - atitarė Edė. 

— Mums atrodė, jog esam pakankamai suaugę, kad galė- 
tume susituokti. 

Edė atsitiesė ir sukryžiavo rankas. 

— Mes palikom namus. Norėjom palikti namus. Aš išėjau 
iš namų septyniolikos. 

— Benas - ne. 

— Jam čia patiko, jam buvo gera čia... 

— O dabarjis myli Naomę. 

Edė šnarpštelėjo. 

Raselas grįžo prie alaus. 

Pildamas alų į stiklinę pasakė: 

— Taip būna visiems. Visiems, kas turi vaikų. Atsimeni, 
prasidėjo nuo Meto. Metas išėjo dvidešimt dvejų. 

Edė pasitraukė nuo stalo, atsirėmė į kriauklę ir įsmeigė 
nieko nematantį žvilgsnį į sodą. 

— Nemanyk, kad tai baigiasi, - pasakė ji. 

— O Dieve, - susijuokė Raselas. - Baigiasi! Argi tėvystė 
kada nors baigiasi? 

Edė atsisuko ir pažvelgė į stalą. 

— Jei nori valgyti, - pasakė ji, - suvalgyk šitą. 

— Gerai. 

— Aš išeinu. 

— Tikrai? Kur susiruošei? 

— Gal į kiną. Pasėdėsiu kavinėje. Nusipirksiu keturiasde- 
šimties vatų lemputę. 

— Ede... 

Ji nužingsniavo prieškambario durų link. 

— Geriau pasipraktikuosiu. Pravers kitu gyvenimo etapu. 


Raselas sukrovė daiktus prie sandėliuko: į vieną krūvą tuos, 
kuriuos ketino palikti, į kitą — nereikalingus, ir į trečią tuos, 
kuriems reikės palaukti Edės nuosprendžio. Pasiėmęs pa- 
skutinę pjaustytos baltos duonos riekelę (gal tokios daugiau 
nebebus, kai nėra Beno, kurį reikėtų palepinti), jis pasidarė 
sumuštinį su sūriu ir daržovėmis ir valgė apšviestas blausios 
balandžio saulės, sėdėdamas senamadiškame rotango krėsle, 
kitados priklausiusiame jo motinai. Būtų pasiėmęs laikraštį 


ar du, jeigu pro sujungtų namų tarpą priešais nebūtų pūtęs 

žvarbokas vėjas. Tie namai buvo gerokai didesni nei jo, su 
plačiais laiptais prie pagrindinių durų, dideliais iki grindų 
langais, žŽvyruotomis automobilių aikštelėmis, ir stovėjo jie 
daug didesnėje gatvėje, bet jų fasadai buvo atsukti į rytus, o 
ne į vakarus, tad juos greičiau pasiekdavo vėjai ir apšviesda- 
vo tik ankstyvoji saulė. 

Edė dar negrįžo. Prieš išeidama ji, apsivilkusi nudėvėtu 
džinsiniu Rozos švarkeliu, trumpai buvo užsukusi į virtuvę 
ir pabučiavo jam į skruostą. Raselas norėjo jai ką nors pa- 
sakyti, akimirkai sulaikyti, bet apsigalvojo. Jųdviejų veidai 
stebėjo ją, įsitaisęs ant apkrautos indaujos, kur jam nederėtų 
tupėti, šalia vazos su vaisiais. Trinktelėjus lauko durims, jis 
dėbtelėjo į Raselą ir ėmė praustis. Kai Raselas išėjo į sodą, 
katinas palaukė apie pusvalandį, tada irgi išsiruošė laukan, 
kuo atsargiausiai atitipeno per drėgną žolę. Vos tik Raselas 
pakilo nuo krėslo, katinas stryktelėjo ir įsitaisė jame, dailiai 
aprietęs uodegą aplink letenas, ir neperprantama išraiška 
stebėjo aplinką. 

Iš tikrųjų katinas buvo Beno. Benas - vienintelis jų vaikas, 
labai norėjęs gyvūnėlio ir kaulydavęs, pradedant hipopota- 
mu ir baigiant Žžiurkėnu, kol per jo dešimtąjį gimtadienį Ra- 
selas nuėjo į gyvūnų parduotuvę Finsberio parko rajone ir 
grįžo namo su rainu kačiuku vieliniame krepšyje. Benas pa- 
vadino kačiuką Arsenalu, savo mėgstamo futbolo klubo var- 
du, nepaisė, kad jo vardas neišvengiamai bus sutrumpintas į 
Arsį. Arsiui dabar jau dvylika ir jis žavi begaline ramybe. 

— Žiūrėk, - tarė Raselas Arsiui, - Rozos triratukas. Labai 
jį mėgdavo... 

Arsis žiūrėjo nejudėdamas. Rozos triratukas, kadaise žvil- 
gantis, alyvų spalvos, su baltu plastikiniu krepšiu priekyje, 
dabar beveik visas surūdijęs. 

— Laikyti ar išmesti? - paklausė Raselas. 

Arsis nusižiovavo. 

— Išmesti, - pasakė Raselas, - bet reikės pasakyti Rozai. 
nusi lipdukais su blizgančiais gyvūnėliais iš animacinių fil- 
mukų ir fėjomis. Ji šauniai atrodydavo ant triratuko, smar- 
kiai mindama, besiplaikstančiais rudais tiesiais plaukais, 
su baltu plastikiniu krepšiu, prigrūstu Žaislinių gyvūnų, 
kuriuos visur tąsydavosi, išrikiuodavo norėdama paval- 
gydinti, sudėliodavo ratu aplink savo pagalvę. Kartais, kai 
jis Žiūrėdavo į ją - jau dvidešimt šešerių ir dirbančią vie- 
šųjų ryšių įmonėje, - jam prieš akis kaip šešėlis veidrodyje 
šmėstelėdavo vaiko su triratuku vaizdas. Ji buvo šėliojanti 
maža mergaitė, triukšminga ir ryžtinga. Tokia ir dabar, tik 
šėlsmas virto lyg ir emociniu nepastovumu, polinkiu kvai- 
lai elgtis tai užmezgant, tai nutraukiant santykius su žmo- 
nėmis. Bet reikia džiaugtis, kad ji nebe su tuo pasibaisėtinu 
Džošu. 

Raselas išsitiesė ir pažvelgė į namą. Rozos langas buvo 
viršutiniame aukšte, kairėje. Kai Roza išėjo iš namų, jie nuo- 
modavo jos ir šalia esantį Meto kambarius studentams, ku- 
riuos mokydavo Edė, arba skurstantiems aktoriams, kuriuos 
ji sutikdavo šiaurės Londono teatruose atliekančius nesvar- 
bius vaidmenis. Jie buvo geri nuomininkai: niekada neprikel- 
davo per anksti, visada turėdavo ką pasakyti; tai buvo puiki 
dingstis atidėti sprendimą kraustytis į mažesnį būstą. Nors 
namas ir aptriušęs, vietomis net labai, bet Raselas neįsivaiz- 
davo, kaip be jo. Tai buvo, paprastai tariant, jo gyvenimo - jų 
gyvenimo dovana, nuostabus palikimas, gautas tada, kai jie, 
eidami trečiąją dešimtį, su dviem vaikais ir naujagimiu gyve- 
no drėgname ir šaltame bute virš geležies dirbinių parduotu- 
vės Bols Pondo gatvėje. 

— Keturi miegamieji, - šnibždėjo tada Edė, lyg namas ga- 
lėtų nugirsti. - Ką mes veiksime su keturiais miegamaisiais? 

Žinoma, jis buvo baisios būklės, drėgnas ir šaltas, apleistas, 
su grybais laiptinėje ir skyle stoge, pro kurią matėsi Žvaigž- 
dės. Bet tada, kai Edė džiaugėsi nuolatiniu darbu televizijoje, 
o agentūra buvo plėtojama, namas jiems atrodė labiau var- 
gingas nei gąsdinantis; jis tiesiog šaukėsi jų pagalbos. Metus 
jie neturėjo virtuvės, dvejus metus - vonios, penkerius - ki- 
limų. Metas visą vaikystę avėjo guminius batus. Juos apsi- 
audavo vos išlipęs iš lovos. Turbūt nėra ko ir stebėtis, kad 
Metas - ko gero, griežčiausių pažiūrų iš visų jų vaikų, - tasai 
vaikinas su elektronine užrašų knygute ir išblizgintais ba- 
tais. Grįžęs namo jis mėgdavo parodyti, kad plyšys svetainės 
lubose pailgėjo, kad drėgmės kvapas apatiniame tualete nėra 
tik kvapas, kad reguliariai dažyti namą - protinga. 

— Sunku, - dejuodavo Raselas, - mums, seniems bohemos 
atstovams, ryžtis tokiems dalykams. 

— Tai klausykit manęs, - atsakydavo Metas. 

Pastaruoju metu jis dažnai taip sakydavo. Pradėjo taip 
kalbėti, kai išėjo iš namų, grįždavo tik retkarčiais papietauti 
ir kaskart kritiška akimi pastebėdavo ką nors naujo. 

— Paklausyk manęs, - sakydavo jis Edei, kai ši rengdavosi 
vaidmeniui, o Raselui - aiškindamas, kokių naujų krypčių rei- 
kėtų imtis agentūroje, Benui — ragindamas pasirinkti A lygį. 

— Tu toks suaugęs, - sakydavo Edė, su pasididžiavimu 
žvelgdama į sūnų. - Man patinka, ką tu sakai. 

Žinoma, jai patikdavo, nes ji ir neklausydavo. Taip pat 
patikdavo jo nepriekaištingas kirpimas, gerų manierų vyro 
apranga ir nusimanymas apie techninius dalykus. Jai buvo 
linksma ir žavu matyti šį gerai sudėtą suaugusį vyrą savo vir- 
tuvėje, aiškinantį jai, kaip rašyti žinutes mobiliuoju telefonu, 
ir tuo pat metu įsivaizduoti jį miegantį vaikiškoje lovelėje arba 

sėdintį ant naktinio puoduko ir uoliai skaitantį. Ji galėjo Žaisti 
tokius žaidimus, galvojo Raselas, nes dar turėjo Beną; Beno 
teikiamas saugumo jausmas leido jai nematyti Meto brandu- 
mo, nepriimti jo rimtai, laikyti tai sentimentaliu vaidinimų. 

Gal Metą ir erzino toks požiūris, bet jis neišsidavė. Elgėsi 
su ja taip, kaip visada elgėsi su abiem savo tėvais - kaip su 
turinčiais daug gerų ketinimų žmonėmis, kuriais didžiuo- 
jasi ir kurių jam reikia, kad būtų kuo pasirūpinti, nes patys 
jie atrodė to nesugebantys. Akivaizdu, manė jis, kad Edė 
nuolaidžiauja Benui, taip pat akivaizdu, kad Roza nuolai- 
džiauja pati sau, bet jis laikė šią savo nuomonę reikiamoje 
vietoje, tinkama veikla užimto savo gyvenimo nuošalėje. Jis 
dirba mobiliojo ryšio kompanijoje, turi merginą, dirbančią 
Sityje, ir nuomojasi su ja butą. Apžiūrinėdamas įskilusių 
lempų gaubtų stirtą ir klausdamas savęs, kam reikėjo juos 
laikyti, Raselas galvojo: „Jam duota teisė dažnai sakyti „pa- 
klausykit manęs“ šeimai, kuri gyvena daug nerūpestingiau 
negu jis.“ 

Raselas klausydavo. Jis galėjo nepaisyti patarimų, bet jų 
klausėsi. Vieną vakarą ankštame Kovento parko bare Raselas 
klausėsi begalinių Meto aiškinimų, kad turėtų specializuotis. 
Metas apibūdino tėvo agentūrą, atstovaujančią aktoriams, 
besidomintiems darbu kine ir televizijoje, kaip „šlubuojan- 
čią“. Raselas, glostinėdamas raudonojo vyno taurę, jautėsi 
kiek įsižeidęs. Po kitos taurės truputį atlėgo. Išgėrus trečiąją 
taurę, Meto pasiūlymas, kad Raselas turėtų aprūpinti akto- 
rius reklaminiu darbu - būti balsu už kadro, atrodė jau ne 
toks svetimas, ne toks nepatraukliai praktiškas nei prieš gerą 
valandą. 

— Žinau, kad tai ne teatras, - sakė Metas, - bet tai pinigai. 

— Tai tik pinigai! - šaukė Edė po poros valandų, valyda- 
masi dantis. - Argi ne? Ir nieko daugiau! 

— Galbūt, - atsargiai atsakė Raselas, - iš tikro. 

— Tai žema. Niekinga. Kokia čia vaidyba šokinėjant ant 
sofų? 

— Ne šokinėjant ant jų. Kalbant apie jas. 

Edė spjovė į kriauklę. 

— Na, jeigu tu gali prisiversti... 

— Man regis, galiu. 

— Gerai, tik neprašyk manęs. 

Raselas nutilo. Jis įsiropštė į lovą ir pasiėmė Aleksandro 
Didžiojo biografiją. Užsidėjo akinius. 

— Ne, - pasakė jis. - Man regis, negaliu. 

„Raselas Boidas ir partneriai“ (kurių nė nebuvo) 1975-ai- 
siais įsikūrė trijuose mansardos kambariuose už Šaftsberio 
alėjos. Beveik trisdešimt metų Raselas dirbo kambaryje, ku- 
ris, be jokių abejonių, kitados buvo kambarinės miegamasis. 
Jis su stoglangiu ir nuolaidžiomis lubomis, grindys išklotos 
turkišku kilimu, kuris kadaise buvo patiestas Raselo senelių 
valgomajame, kai jie gyveno Halyje. Dabar kilimas išdilęs iki 
pat medvilninių ataudų, panašus į pilką dėmę, su šen ir tenjį 
puošiančiais raudonais, mėlynais ir žaliais kuokštais. Metas, 
padrąsintas to, kad Raselas palankiai priėmė jo patarimą dėl 
agentūros, bandė įtikinti jį atnaujinti biurą, sudėti medines 
grindis ir įtaisyti halogenines lemputes ant švytinčių meta- 
linių juostų. 

— Ne, - pasakė Raselas. 

— Tėti, bet... 

— Man patinka. Man patinka taip, kaip yra. Ir mano kli- 
entams. 

Metas paspyrė keletą prigrūstų kartoninių aplankų, atrem- 
tų į knygų lentynas, tarsi tai būtų senos atramos pagalvėms. 

— Baisu. Panašu į tavo senąjį sandėliuką. 

Raselas dairėsi po sandėliuką. Dabar jis - pustuštis, bet 
tai, kas liko, atrodė nekaip. Tarsi priešintųsi vyksmui. Arsis 

nušoko nuo krėslo ir grįžo vidun, o saulė jau leidosi, vietoj 
savęs palikdama žvarbią drėgmę ir šaltį. Jis pažvelgė į Rozos 
triratuką, priskirtą prie išmetamų daiktų. 

Ji visada sakydavo: „Rozos dviratis.“ Ne „mano“, bet 
„Rozos“. 

— Raselai! - pašaukė Edė. 

Jis pakėlė galvą. 

Edė stovėjo prie namo kampo, kur buvo šoninės durys į 
virtuvę. Glėbyje laikė Arsį. 

— Arbata! - šūktelėjo ji. 


— Klausyk, - pasakė Edė. - Atsiprašau. 

Arbatą ji užplikė didžiuliame puode, dekoruotame šim- 
talapiais erškėčiais. Jis buvo labai neskoningas, bet susijęs 
su prisiminimais (kaip ir visa kita jos gyvenime) - prisimini- 
mais apie vietą, asmenį, įvykį. 

Ji pasakė: 

— Man tu įkyrėjai, nes nesupranti. 

— Aš suprantu, - atsakė Raselas. 

— Nejaugi? 

Jis linktelėjo šiek tiek įsitempdamas. 

— Tada pasakyk man, - pareikalavo Edė. - Paaiškink, kas 
atsitiko. 

Raselas susimąstė, paskui lėtai paaiškino: 

— Tai labai prikaustančios... ir būtinos... motinystės pabai- 
ga. Ir labai sunku su tuo susitaikyti. 

— Aš nenoriu susitaikyti, - pasakė Edė. Ji pripylė ar- 
batos į didžiulius sutrūkinėjusius mėlynus puodelius, 
kuriuos rado sendaikčių krautuvėje Skarbore, kai gastro- 
liavo su... kas tai buvo? Gal Pristlio pjesė?.. - Noriu, kad 
Benas grįžtų. 

Raselas įsipylė į arbatą pieno. 

— Noriu, kad jis grįžtų, - piktai pakartojo Edė. - Noriu, 
kad jis grįžtų ir priverstų mane juoktis, kad įsiutintų, kad 
mane išnaudotų ir priverstų jaustis reikalingą. 

Raselas paėmė puodelį ir atsargiai laikė delnuose. Paskli- 
dęs arbatos kvapas priminė jam senelę, kuri sekmadieniams 
taupydavo ypatingąją Dardžilingo arbatą. „Arbatų šampa- 
nas“, - sakydavo ji kaskart, kai tik ją gerdavo. 

— Ar tu klausaisi? - paklausė Edė. 

— Taip, - atsakė jis, - bet tu užmiršti, kad aš tai Žinau. 

Ji palinko į priekį ir paklausė: 

— Ką man daryti, kad tau tai parūptų? 

— Geras klausimas. 

— Ką? 

Jis padėjo puodelį. Nežiūrėdamas į ją, rimtai pasakė: 

— O ką man daryti, kad tau parūptų? 

Ji nenuleido nuo jo akių. 

— Ką? —- vėl paklausė ji. 

— Aš buvau ten, apie tris valandas. Rūšiavau visokį šlamš- 
tą, daiktus, kurie buvo svarbūs, bet dabar jau nebe. O tai ga- 
nėtinai skausminga — žinoti, kad daiktai nebereikalingi, Ži- 
noti, kad jų nebėra - visam laikui. 

— Bet... 

— Palauk, - pasakė Raselas, - truputį palauk. Roza neke- 
tina vėl važinėtis tuo triračiu, Metas neketina smūgiuoti ta 
rakete, o tu neskaitysi po tuo lempos gaubtu. Tai nepatogu, 
nelengva žinoti ir pripažinti. Bet mes turime tai padaryti, nes 
nėra kito pasirinkimo. Vis dėlto kai kas dar liko. 

Edė nurijo didelį gurkšnį arbatos ir per puodelio viršų 

— Kas? 

— Sakai, nori, kad Benas grįžtų. Tu kalbi apie jo energiją, 
reikalingumą ir kokius jausmus tau tai sukelia. Bet pagal- 

vok bent kiek ir apie tai, kaip aš jaučiuosi. Aš vedžiau tave 
ne tam, kad susilauktume Meto, Rozos ir Beno, nors džiau- 
giuosi, kad juos turime. Vedžiau tave norėdamas būti su ta- 
vimi, nes tu viską nušviesdavai kita šviesa, netgi supykusi. 
Tu nori, kad Benas grįžtų. Turėsi apsiprasti, ir kuo greičiau. 
O kol apsiprasi, prašom pagalvoti apie dar kai ką - apie tą, 
kuris nesiruošia išeiti. Ede... aš noriu, kad tu grįžtum. Aš čia 
buvau prieš vaikams gimstant ir esu čia dabar. - Jis padėjo 
puodelį. - Ir aš neišeinu. 


ANTRAS SKYRIUS 


e 
męsis verslo, Bilas Mortonas didžiavosi savo atleidimo 


iš darbo metodika. Tėvas, vyriausiasis chirurgas, kuris 
mirė, kai Bilui buvo beveik dvidešimt metų, perdavė sūnui 
savo pomėgį mitologizuoti. Mėgstamiausias jo posakis buvo 
„Pjauk giliai, bet vienąkart“. Bilas pasisavino šią mantrą, 
tarsi ji būtų jo paties, ir pritaikė ją viešųjų ryšių pasaulyje, 
kurdamas savo kompaniją, kuriai reikėjo nuolat samdyti ir 
atleisti žmones. 

Kadangi jo pasirinkimas samdant žmones dažnai būdavo 
pražūtingas, vėliau tekdavo juos atleisti. Jis atkakliai nepai- 
sydavo jokių siūlymų, diplomatiškai kalbant, priimdamas 
sprendimus, ir lygiai taip pat priešinosi kritikai dėl būdų, 
kurių griebdavosi norėdamas ištaisyti paties padarytas klai- 
das. Neatitinkančio reikalavimų darbuotojo vaizdas buvo 
Bilui gyvas priekaištas dėl jo paties nevisavertiškumo, jis ne- 
galėjo to pakęsti. Jo supratimu, vienintelis būdas nesusidurti 
su savo klaidų padariniais buvo pasikviesti darbuotoją, kai 
dokumentai jau sutvarkyti, nusišypsoti, atleisti jį, vėl nusi- 
šypsoti ir parodyti jam duris. 

Šią vėsią balandžio dieną jis ketino taip pasielgti ir su 
Roza Boid. Roza - dvidešimt šešerių, gabi darbuotoja, pui- 
kiai atrodanti raudonplaukė, jei tavo požiūris į moteris, ypač 
raudonplaukes, teigiamas. Rozos atleidimo priežastis Bilas 
rengėsi išdėstyti su šypsena ir trumpai. Jis ketino jai pasa- 

kyti, kad nors ir apgailestauja, bet Roza netinka viešiesiems 
ryšiams, nes neturi kantrybės sukurti savitarpio santykių su 
klientu, o juk šis darbas kartais, kai klientas nuo pat pradžių 
kaprizingas, trunka penkerius šešerius metus. Jis nė nemanė 
jai pasakoti apie nerimą keliantį kompanijos balansą, kaip vi- 
sada apskaičiuojamą baigiantis finansiniams metams, ir kad 
jis nusprendė, nepaisydamas buhalterio patarimo, atleisti 
du darbuotojus, nes jeigu atleistų vieną, tai būtų panašu į 
susidorojimą. Taigi Viktoras Beisindžeris turės anksti išeiti į 
pensiją, nes penkiasdešimt ketverių, šiaip ar taip, per senas 
viešiesiems ryšiams, o kartu išeis ir Roza Boid. 

Bilas stovėjo savo kabinete prie lango, nieko nematančio- 
mis akimis įsistebeilijęs į priestatą, ir repetavo, ką pasakys 
Rozai. Jis turėsiąs būti atsargus ir nutaisyti tokį balso toną, 
kad nė truputėlio neišsiduotų žinąs, jog visais požiūriais — 
profesiniu ir praktiniu - ne Roza Boid turėjo ateiti į jo kabi- 
netą išgirsti apie atleidimą, o Heidė Kingsmil. Keblu buvo 
dėl to, kad Heidė - karinga ir įnoringa asmenybė, prieš pen- 
kerius metus visiškai atsitiktinai sudariusi kompanijai vieną 
iš pelningiausių sandorių. Negalima pripažinti fakto, kad 
Heidė nuo tada nieko naudingo nepadarė ir buvo emocinis 
kliuvinys. Taip pat ir to, kad Bilas prieš ketverius metus po 
kalėdinio biuro vakarėlio praleido audringą naktį su Hei- 
de, ir nors Heidė kol kas nepasinaudojo šiuo faktu, aiškiai 
leido suprasti, kad prireikus pasinaudos. Bilo Žmona inves- 
tavo dalį savo pinigų į jo kompaniją, netrukus gali prireikti 
ir naujų investicijų, O ji - moteris, kuri labai, net isteriškai, 
vertina ištikimybę. Taigi, viską apsvarsčius, į kabinetą ateiti 
turi Roza Boid, kad tarp Heidės Kingsmil ir ponios Morton 
išliktų padorus atstumas. 

Bilas išgirdo kažką už nugaros. Roza Boid stovėjo kabi- 
neto tarpduryje, dešine ranka laikydama durų rankeną. Ji 
mūvėjo džinsus, vilkėjo oranžiniu tvido švarkeliu ir avėjo 

batelius itin aukšta pakulne. Plaukai buvo palaidi. Aukšta 

— Roza! - ištarė Bilas. Nusišypsojo. - Sveika. 

Roza nieko neatsakė. 

Bilas apėjo apie stalą ir patapšnojo arčiausiai Rozos sto- 
vinčią kėdę kviesdamas: 

- Sėskis. 

Roza nepajudėjo. 

— Sėsk, Roza, - spyrėsi Bilas, vis dar šypsodamasis. - Ne- 
užtruks nė minutės. 

Roza žvilgtelėjo į jį ir atpalaidavo vieną koją. 

- Eikš, - pakvietė Bilas. - Eikš ir uždaryk duris. Reikalas tik 
mūsų - tavo ir mano. Mes nenorim, kad visi girdėtų, tiesa? 

- Jie žino, - pasakė Roza. 

Bilas nuleido tai negirdom. Vėl patapšnojo kėdę. Išsižiojo 
kalbėti, bet Roza užbėgo jam už akių: 

— Jie susilažino, per kiek laiko jūs tai padarysite. 

Bilas pažvelgė į priešingą sieną. 

— Aš laimėsiu, - tarė Roza. - Aš sakiau, kad tai užtruks 
mažiau nei minutę. Ir aš teisi. 

Tada ji žengė atgal ir leido durims garsiai trinktelėti. 


Keitė Fergiuson gulėjo ant vonios kambario grindų jausda- 
ma, kad tuoj vėl vems. Ji manė esanti gerai pasirengusi vargi- 
nančiam rytiniam ankstyvo nėštumo pykinimui, kai Barnis 
neš jai arbatos su sausainiais (Keitės mama rekomendavo 
saldžius populiariuosius „Rich Tea“ sausainius) ir nevikriai, 
vyriškai sukinėsis apie ją. Bet ji buvo visiškai nepasirengusi, 
kad pykins visą dieną, kasdien, kad bus pernelyg sunku eiti 
į darbą, kad negalės leisti sau nė pagalvoti apie juodą duoną 
ar kavą, tuo labiau negalės paimti jų iš virtuvės spintelės, 
kad neįstengs būti bent kiek maloni su žmonėmis, norinčiais 
ją pasveikinti, jog taip greit po vestuvių tapo nėščia. 

— Kaip gera, - pasakė geriausia mamos draugė, - matyti 
žmogų teisingai darant. O visos beširdės karjeristės nepalieka 
darbo dėl kūdikėlio tol, kol nesulaukia senelių amžiaus. 

Tada, galvojo Keitė, aimanuodama ant plytelėmis. išklo- 
tų grindų, ji niekada nebus senelė, nes niekada net netaps 
mama, jeigu bus taip blogai kaip dabar. Toks baisus šleikš- 
tulys, toks neįveikiamas, nesibaigiantis, neduodantis ato- 
kvėpio. Kūdikis kažkur apačioje, iškankintoje vietoje, buvo 
kaip priešas, piktavalė riešuto dydžio dvasia, negailestingai 
einanti užsibrėžtu keliu. Barnis nešiojosi pirmojo ultragarso 
tyrimo nuotrauką piniginėje, bet Keitė nenorėjo į ją nė pa- 
žiūrėti, nenorėjo sau leisti įsivaizduoti šio mažo padarėlio, 
taip ją kankinančio. Rodos, ką tik juodu su Barniu džiaugėsi 
medaus mėnesiu Malaizijoje ir planavo nuostabų jaunave- 
džių gyvenimą Londone, o dabar - ji guli ant vonios kam- 
bario grindų, išpilta šalto prakaito ir išblyškusi, inkšdama ir 
šniurkščiodama, neturėdama nė servetėlės nusišluostyti. 

Suskambo telefonas. 

— Eikit po galais! - šaukė Keitė. 

Telefonas suskambo keturis kartus, paskui liovėsi. Vėl ėmė 
skambėti. Čia gali būti Roza. Keitė ir Roza dar universiteto 
laikais susitarė skambinti viena kitai keturiais signalais; iš 
pradžių taip skambindavo norėdamos apsisaugoti nuo nuo- 
bodžių arba pavojingų pasimatymų, vėliau - tiesiog parody- 
damos viena kitai nuovokumą. Keitė inkšdama ėmė šliaužti 
vonios grindimis į greta esantį miegamąjį, kur po antklode 
gulėjo telefonas. 

— Aš noriu numirti, - pasakė Keitė atsiliepusi. 

— Vis dar? Vargšelė... 

— Keturios savaitės, beveik penkios. Nekenčiu šito kūdikio. 

— Geriau nekęsk savo hormonų. 

— Aš negaliu jų įsivaizduoti. Negaliu nekęsti to, ko negaliu 
įsivaizduoti. 

— Aš tau tuoj įvardysiu, ką gali įsivaizduoti, - pasakė 
Roza, - ir galėsi jo nekęsti kaip tik nori. Bilas Mortonas. 

Keitė užsiropštė ant lovos ir griuvo tiesiai ant antklodės. 

— Kąjjis padarė? 

— Atleido mane, - atsakė Roza. 

Keitė atsiduso. 

— Roza... 

— Suprantu. 

— Oką tu?.. 

— Nieko. 

— Žmonių neatleidžia be niekur nieko... 

— Savo kailį saugančio Bilo Mortono pasauly taip būna. Jis 
negali atleisti Heidės, nes ši gali pradėti jį šantažuoti. O vers- 
las nesisuka taip gerai, kad mus visus išlaikytų. 

Keitė pasivertė ant šono ir pasikišo po pilvu pagalvę. 

— Roza, tau reikėjo to darbo. 

- Taip. 

— Sakei, penki tūkstančiai kredito kortelėse? 

— Beveik šeši. 

— Gal ateik pas mus gyventi... 

— Ne. 

— Barnis neprieštaraus... 

— Prieštaraus. Ir tu. Ir aš. Bet ačiū, Keite, vis tiek. Ačiū, 
Keite. 

— Kada tu išeini? —- paklausė Keitė. 

— Jau išėjau. Sutvarkiau savo stalą, beveik viską - į juodą 
maišą, ir išmečiau prie jo biuro. 

— Tai negausi jokios rekomendacijos. 

— Aš nenoriu rekomendacijos. 

Keitė sunkiai atsiduso. 

— Roza... 

— Ką nors sugalvosiu. 

— Ką? 

— Gal telerinkodarą... 

— Jaučiuosi pernelyg, baisiai, kad galėčiau tave nuramin- 
ti, - pasakė Keitė. 

— Aš vis dar nirštu. Man gerai, kol esu įsiutusi. 

— Nerimauji? 

Ilga pauzė. Keitė kiek papureno pagalvę. 

— Roza! 

- Žinoma, nerimauju, — atsakė Roza. - Negaliu prisiminti, 
kada man buvo ramu. Dėl pinigų nerimauju. 

— Bet tas išlaidavimas... 

— Taip, - pasakė Roza. - Man baugu, bet negaliu sustoti. 
Kai buvau su Džošu... - Ji nutilo. 

— Kalbėk, Roza. 

— Na, tada buvo dėl ko. Maistas, atostogos... 

— Jis tave išnaudojo. 

— Tu visada taip sakydavai. 

— Bet buvau teisi. 

— Hmm... - numykė Roza. 

— Ką ruošiesi daryti? 

Rinkdama žodžius, Roza iš lėto atsakė: 

— Nežinau. Negalvojau dar. 

— Aš noriu... 

— Tu nieko negali padaryti. Aš tau papasakojau, bet ne 
tam, kad manytum, jog turi ką nors daryti. 

— Man būtų geriau galvoti apie ką nors kita, o ne apie mirtį. 

— Tu turėtum būti laiminga... 

— Dėl to, kad viską turiu? - griežtai paklausė Keitė. 

— Aš nenorėjau pasakyti... 

— Bet pamanei. 

Roza pasipiktino: 

- Žinoma, pamaniau. O ko tu tikėjaisi? 

Keitė užsimerkė. 

— Susirask kitą darbą. 

— Ruošiuosi. Susirasti elgetavimo vietą šalia pinigų 
mašinos. 

— Aš turėjau galvoj... Turėjau galvoj, kad ateitum pas mus. 

- Žinau. Ačiū. 

Keitės pilvas tampėsi ir sukosi. Ji sviedė telefoną į įdubu- 
sią pagalvę ir išsiropštė iš lovos. 

— Iki! - šūktelėjo ir nubėgo į vonios kambarį. 


Roza sumuštinių bare nusipirko pakelį meksikietiškų pupe- 
lių ir Soho skvere prisėdo ant suolo. Kitame jo gale susikū- 
prinusi mergina ilgu pilku paltu, su tamsiais akiniais lėtu, 
monotonišku balsu kalbėjosi mobiliuoju. Ji kalbėjo svetima 
kalba, keistai ir neaiškiai, ir nebuvo panaši į anglę. Gali būti 
latvė ar rumunė, galvojo Roza, o gal čekė. Galbūt pabėgėlė ar 
tebesprunkanti, gal pakliuvo į sekso vergiją, turėjo aptarnauti 
dvidešimt vyrų per dieną ir buvo laikoma belangiame kam- 
baryje su dar penkiomis merginomis. Galbūt, galvojo Roza, 
apžiūrinėdama pupelių pakelį ir nusivildama įdaru, - kokia 
nevykusi spalva, - palyginti su merginos gyvenimu, dabarti- 
nė jos pačios padėtis yra ne daugiau kaip laikinas ir banalus 
nuosmukis visais kitais atžvilgiais maloniame ir puikiame 
jos gyvenime. Galbūt Rozos bėda - ne aplinkybės, o amžini 
lūkesčiai, įsitikinimas, kad, turėdama pakankamai energijos, 
noro, užtektinai... susitelkimo, ji gali pasiekti ką nors, kas kel- 
tų pasitenkinimą, gali sulaukti atpildo už drąsą. 

Ji atplėšė plastikinį pakelio lipduką ir prisigrūdo pilną 
burną. Trys raudonos drėgnos pupelės nukrito ant švarių jos 
džinsų ties keliais, nuriedėjo ant tako ir sustojo — šviesios, 
egzotiškos ir kiek grėsmingos. Žiūrėdama į jas, Roza galvo- 
jo: kaip keista, kad beveik nepastebi gyvenimo smulkmenų 
ar bent jau nelaikai jų svarbiomis, kol nepasieki aukštesnės 
sąmonės būsenos, kurią sukelia džiaugsmas arba liūdesys, 
nusivylimas ar baimė, - tada jau visa egzistencija, nuo di- 

džiausių iki mažiausių dalykų, tampa reikšminga drama. 
Trys raudonos pupelės ant tako, mergina pilku paltu, tyliai 
kalbanti telefonu kita kalba, staiga tapo simboliškais ir svar- 
biais dalykais. Kartu jie buvo visai bereikšmiai, pasitaikę 
tokią Rozos gyvenimo akimirką, kurios ji aistringai, karštai 
norėjo išvis nepatirti. 

Ji pasidėjo pakelį šalia. Šįkart nepavyko paragauti egzo- 
tiško ir užsienietiško, tik - svetimo. Roza atsilošė, pažvelgė į 
nuobodžiai pilką dangų ir voratinklius primenančias šakas, 
jau sunkstančias nuo besiskleidžiančių lapų, ir pagalvojo, jog 
šitaip sunku dėl to, kad ji to nesitikėjo. Nesitikėjo, kad, pra- 
ėjus penkeriems metams nuo tada, kai baigė universitetą, ji 
nebus susiradusi patrauklaus darbo, nesugebės palaikyti ro- 
mantiškų santykių, negalės valdyti savo gyvenimo. Ji manė, 
kad tai turi tiesiog automatiškai atsirasti jai augant. 

O mokytis Rozai sekėsi, ji puikiai sutardavo su draugais, 
viską lengvai pasiekdavo. Būdama vienuolikos, Roza pa- 
sirinko prieštaringą, bet sėkmingą kelią tarp sumanumo ir 
maištingumo, kelią, kuriuo jos vyresnysis brolis žavėjosi, o 
jaunesnysis mėgdžiojo. Tuos ilgus, užimtus, sava vaga te- 
kančius metus ji ugdėsi subtilų spalvingumą, kuris, jai ro- 
dės, padės nugalėti nuobodulį ir sunkumus. Beveik taip ir 
buvo, kol neužkibo ant meškerės vyrui, kuris mieliau priėmė 
jos viešai rodomą veidą nei giliau slypinčius dalykus ir Žei- 
džiančioje tikrovėje susidorojo su ja tokiu būdu, kad, rodės, 
akimirksniu nušlavė tiek metų atkakliai lipdytą, krintantį į 
akis pasitikėjimą. 

Visi stengėsi jai pasakyti, kaip nemėgsta Džošo. Prisiden- 
gę įprastine, bet netikra vėliava, skelbiančia, kad visa, ką jie 
ketina pasakyti, plaukia iš širdies gilumos ir jos labui, šeima 
ir draugai jai sakydavo, kad Džošas sugadintas, nepatikimas, 
nesubrendęs ir savanaudis. Roza atsakydavo paprastai: 

- Žinau. 

Ji žinojo. Ji tai suprato nuo pat pirmųjų įdomių, bet neri- 
mą keliančių pasimatymų, kai darėsi akivaizdu, kad Džo- 
šas nepasirengęs patvariam meilės jausmui, kuris, kaip rašo 
moterų Žurnalai, priklauso kiekvienai merginai. Santykiai 
su Džošu visai nepanėšėjo į patvarius. Visomis prasmėmis 
jie kėlė nuolatinę nuostabą: stebino Džošo neprognozuo- 
jama draugija, stebino aistra. Susižavėjimas Džošu buvo 
svaiginantis, spontaniškas, ir Roza, iki tol laikiusi save vie- 
na iš tų, kuriuos garbina, pavirto bejėge garbintoja. Džošas 
galėjo turėti viską, ko panorėjęs, ir taip buvo iki pat jam 
išeinant. 

Tai truko beveik dvejus metus. Jis persikraustė į Rozos 
butą ir praleisdavo valandų valandas jos kompiuteriu loš- 
damas pokerį arba kam įsigeidęs skambinėdamas jos tele- 
fonu. Jis užsakinėdavo bilietus į baletą ir teatrus, nakvynes 
viešbučiuose, stalelius restoranuose, kad ir kaip keista, visai 
nesirūpindamas už tai sumokėti. Jis palikdavo rožių ant jos 
pagalvės ir žinučių vonios veidrodyje, jos batuose - mažyčių, 
žavių dovanėlių, įvyniotų į šilkinį popierių. Būdamas šalia 
jis privedė Rozą prie kraštutinės jausmų ir nuotaikų ribos, o 
kai galų gale išėjo, ji dar ilgus mėnesius buvo įsitikinusi, kad 
jis paliko ją ne tik su gąsdinančia skola, bet ir be gebėjimo 
toliau gyventi lyg niekur nieko. 

— Jis nebuvo drama, - pasakė Keitė Rozai, - jis buvo melo- 
drama. 

Roza pažvelgė į sąrašą Keitės rankose. Tai buvo pradėtas 
jos vestuvių dovanų sąrašas, jau buvo įtraukti puodai, vo- 
nios kilimėliai ir espreso kavos aparatas. 

— Manjjau geriau melodrama, - atsakė Roza. 

Sėdėdama ant suolelio šalia apetito nekeliančio užkan- 
džio ji galvojo, kad dabar taip nepasakytų. Džošas buvo 
kaip žalingas įprotis, kai jis išėjo, ji pasigesdavo paslaptingo 
šito įpročio žavesio, įtampos ir jausmo, kai adrenalinas nuo- 

lat šokčioja. Sulig kiekviena valanda, sulig kiekviena diena 
pavergianti substancija - Džošas, atrodė, sekino jos jėgas ir 
paliko ją ne tiek nusiminusią, kiek neabejotinai sutrikusią, 
nesusigaudančią, tarsi ji būtų pametusi asmenį, su kuriuo 
augo, 0 dabar gyvenimo patirtis ją buvo per daug pakeitusi, 
kad galėtų grįžti ir vėl jį atrasti. 

Jos žvilgsnis nuslydo suoleliu. Mergina pilku paltu nusto- 
jo kalbėtis telefonu ir skaitė graikišką laikraštį. Roza atsargiai 
surinko likučius ir, pakilusi nuo suolelio, nunešė į artimiau- 
sią šiukšlių dėžę. Tada pasuko pietų kryptimi Šaftsberio alė- 
jos link. 


Raselas kalbėjosi telefonu. Aktorius nuostabiu lengvai kei- 
čiamu balsu ir nejaučiantis jokios pareigos dirbti jo never- 
tą, tegu ir pelningą darbą, telefonu aiškino, kodėl jau antrą 
kartą neatvyksta sutartu laiku į studiją įrašyti animacinio 
tigro, atstovaujančio labai svarbiai draudimo kompanijai, 
šnekos. 

— Atleisk, bet... - trūkčiojančiu balsu kalbėjo Raselas, — 
„nieko gero. Nieko gero iš mano pastangų, jei tau tas pats. 

Raselo biuro durys buvo atviros. Tolėliau, nedidelėje pri- 
imamojo zonoje, kur stovėjo pintos sofos ir gulėjo krūvos 
„Spotlight“* ir „Stage“**, Raselo padėjėja Meivė, kuri beveik 
nuo pat pradžių dirbo drauge su juo, tvarkė agentūros reika- 
lus kompiuteriu, kurį dėl senyvo amžiaus vadino Prototipu. 
Raselui patiko, kad Meivė girdi beveik visus jo pokalbius. 
Jam patiko pasipuikuoti savo nuovokumu, kai reikėdavo 
spręsti sudėtingas situacijas. 

— Atsiprašau, Gregorai, - pasakė Raselas, - bet aš jiems 
turėsiu nusiųsti ką nors kitą. Tiesą sakant, dabar būtų nuos- 
tabu, jei jie su tuo sutiktų. 


* Aktorių žinynas. (Čia ir toliau pastabos vertėjos.) 
** Savaitinis laikraštis apie teatrą. 

Suskambo lauko durų skambutis, savotiškas skardus 
džeržgesys, kurio, kaip ir kilimo, Raselas niekam neleido 
pakeisti. 

— Atleisk, — vėl atsiprašė Raselas, - bet viską sugadinai. 

— Ak, tai tu! - maloniai pasakė Meivė vidaus telefonu. — 
Įeik! 

Raselas pridengė delnu telefono ragelį. Jo širdis su- 
spurdėjo. 

— Kas ten, Meive? Edė? 

Tarpduryje šmėstelėjo Meivės veidas. 

— Ne, - atsakė ji, - Roza. 

Raselas atitraukė ranką. 

— Gerai pagalvok apie tai, Gregai. Gerai pagalvok, kaip 
gyvensi, kol tave pastebės Entonis Mingela*. Tada kitaip 
pasišnekėsime. - Jis atitraukė ragelį nuo ausies, dar keletą 
sekundžių klausėsi nepatenkinto Gregoro balso, paskui at- 
sargai padėjo ragelį ant stalo. 

Laiptinėje pasigirdo skubrūs žingsniai. Jis išgirdo, kaip 
Meivė atidaro duris. 

— Puikiai atrodai. Kokia nuostabi spalva, niekas, tik tu... 

— Niekas, tik aš, - atsakė Roza. - Bet kas kitas būtų turėjęs 
daugiau proto ir būtų nusipirkęs juodą. 

— Man mirtinai bjauru nuo juodos, - pasakė Meivė. - Pa- 
tarčiau palikti ją bitlams... 

Roza pasirodė Raselo kabineto tarpduryje. 

— Tėti. 

Jis atsistojo ir pasilenkė per stalą jos pabučiuoti. 

— Maloni staigmena... 

— Na, eidama pro šalį... 

— Per pietus. 

— Na... Iš tiesų tai aš nealkana. 


* Anthony Minghella - britų kino režisierius ir scenaristas, ypač 
išgarsėjęs filmu „Anglas ligonis“. 

— Net jei sumokėsiu aš? - paklausė Raselas. 

Ji nudūrė akis. Pečiai nusviro žemyn. Tada atsitiesė, kres- 
telėjo plaukus ir nusišypsojo jam familiaria, plačia šypsena. 

— Būtų puiku, nes... nes noriu tavęs paklausti. 

Raselas pažvelgė į ją per akinių viršų. 

— Nori paklausti?.. 

— Taip, prašau. - Ji vėl nusišypsojo. — Tėti. 


Roza žiūrėjo į tėvo lėkštę. Jos jau buvo tuščia, o jo lėkštėje dar 
buvo likusi gera pusė gnocchi makaronų porcijos. 

Ji klausiamai pakėlė šakutę. 

— Gal galiu? 

Raselas šiek tiek stumtelėjo lėkštę. 

— Valgyk. 

Roza pasmeigė du gnocchi, įsidėjo juos į burną ir čiaumo- 
dama sumurmėjo: 

— Noriu pasakyti, kad aš nesijaudinu dėl darbo paieškų. Ir 
man vis tiek, ką Bilas Mortonas apie mane galvoja. Aš Žinau, 
kad gerai dirbau. Žinau. 

— Hmmm... - atsiliepė Raselas. 

Jis užsakė butelį vyno ir spėliojo, ar išsipasakojusi Roza 
pajus bent šiokį tokį trumpalaikį pasitikėjimą savimi. 

— Vis tiek nebūčiau ten praturtėjusi, - pasakė Roza, vėl 
smeigdama šakute gnocchi. - Dauguma mano draugų dabar 
gauna gerokai daugiau nei dvidešimt. 

— Ar kada nors svarstei, - paklausė Raselas, - kiek tau rei- 
kia uždirbti? 

Roza nustojo kramtyti. Greitai žvilgtelėjo į jį ir nuleido akis. 

— Ne. 

— Tu negalvoji... 

— Tu galvojai? - paklausė Roza. - Galvojai? Kai buvai 
mano amžiaus? 

— Aš buvau vedęs... 

— Tai kas? 

— Dvi algos... 

— Ir kūdikis. - Roza sušnarpštė. - Aš norėčiau kūdikio. 

Raselas pakėlė savo lėkštę ir sukeitė ją su Rozos tuščiąja. 
Roza pažvelgė žemyn. 

— Aš visko nesuvalgysiu... 

— Roza, - pasakė Raselas, - aš išklausiau tave labai kan- 
triai ir visiškai sutinku su tavimi, kad Bilas Mortonas - an- 
trarūšis bosas, tad atitinkamai ir elgiasi. Bet tu jam dirbai tik 
aštuonis mėnesius. Jis neskolingas tau pensijos ir auksinio 
laikrodžio. 

Roza nieko neatsakė. Jai atrodė, kad elgiasi taip, kaip pri- 
siekdavo daugiau niekada nesielgsianti su tėvais. Savo balse 
ji išgirdo verkšlenimą ir meilikavimą, todėl prisiminė įnir- 
šio naktis, kai buvo septynerių, devynerių ar vienuolikos ir 
karštai melsdavosi, kad būtų našlaitė. Susigraudinusi turėjo 
nuryti ašaras. 

— Labai šlykščiai su tavim pasielgė, - pasakė Raselas įsi- 
vaizduodamas, kad jo klausosi Edė, - tuolab kad nebuvo aiš- 
kaus pagrindo ir tu tiesiog tapai atpirkimo ožiu. Bet tai buvo 
tik darbas, tiesa? Ne pašaukimas. Net ne karjera. 

Roza pastūmė šalin tėvo lėkštę. 

— Taip nėra. 

Raselas atsiduso. 

— Ne. 

— Matai, - pasakė Roza, - aš turiu skolų. 

— Ak. 

— Aš skolinga beveik šešis tūkstančius. 

Raselas atsilošė. Jau ketino paklausti, kaip ji pateko į tokią 
situaciją, bet jam dingtelėjo, kad visai nenori sužinoti prie- 
žasčių, nes tada turėtų kaip nors reaguoti ir net užsitrauktų 
atsakomybę. Jis myli Rozą. Jis ją labai myli, bet jai - dvide- 
šimt šešeri. 

Kaip galėdamas švelniau pasakė: 

— Užtruks, kol grąžinsi. 

Ji linktelėjo. 

— Ar apie tai pagalvojai? - paklausė Raselas. - Ar turi ko- 
kių planų? 

Ji tyliai ištarė: 

— Pradedu planuoti. 

— Taupumas, - pasakė Raselas, pakėlė savo vyno taurę ir 
ją pastatė vėl. - Mano mama mėgo taupyti. Ji džiūgaudavo, 
jei vienu gabalu juodadėmės menkės galėdavo pamaitinti 
keturis. Jai patiko taupumas. 

Roza liūdnai pratarė: 

— Tada aš ne į ją... 

— Ekonomiškumas buvo skatinamas šeštajame dešim- 
tmetyje, - kalbėjo toliau Raselas. - Pokaris ir šiaip. Dabar 
tai atrodo sunkiai suprantama. Tarsi leistum gyvenimui eiti 
pro šalį. 

Roza palinko į priekį. 

— Matyt, gyvenimas, nenorėdamas praeiti pro šalį, ir įvėlė 
mane į šitą bėdą. 

— Džošas, - pasakė Raselas visai to nenorėdamas. 

— Oi, tėti... 

— Ne, - pratarė jis paskubomis, - ne, man nereikėjo jo mi- 
nėti. Mums turi rūpėti, kas yra, o ne kas buvo. 

Ji vos vos šyptelėjo. 

- Žinojau, kad padėsi... 

— Tai priklauso... 

— Nuo ko? 

— Nuo to, kokią pagalbą tu įsivaizduoji. 

Roza skubiai atsakė: 

— Aš neprašau pinigų. 

Raselas atsiduso. 

— Aš nenoriu pinigų, - pasakė Roza. - Aš noriu pati susi- 
tvarkyti. Noriu susirasti kitą darbą ir sunkiai dirbti. Sutikti 
naujų Žmonių, susidaryti planą ir pakeisti savo elgesį. 

— Hm... 

— Ar taip negerai? Argi ne tai norėjai išgirsti? 

— Tai... 

— Na, tada... 

— Aš vis laukiu, - pasakė Raselas. - Kantriai, net meiliai, 
bet ilgai ir nuobodžiai, ką gi tu ruošiesi pasakyti. 

Roza vartaliojo ant stalo paliktus įrankius. 

— Aš nelabai savim patenkinta. 

— Aha. 

— Man labai nepatogu to prašyti... 

— Taip. 

— Bet... ar galiu grįžti į namus? 

Raselas trumpai užsimerkė. 

— Aš žinau, kad tu ne to norėtum, - pasakė Roza. - Aš 
irgi to nenoriu, tikrai, jei supranti, ką turiu galvoje, bet aš 
nebūsiu ilgai, tikriausiai tik keletą mėnesių; jei nemokėsiu 
nuomos, nuompinigius galėsiu skirti kreditui grąžinti, o tai 
labai svarbu, ypač svarbu... - Ji nutilo. Tada jau daug lėčiau 
ištarė: — Prašau, tėti. 

Raselas pažvelgė į ją ir liūdnai tarė: 

— Labai atsiprašau, mieloji, bet ne. 

Ji žiūrėjo į jį. 

— Ne?! 

— Aš noriu tau padėti, - pasakė Raselas. —- Aš tau padėsiu. 
Bet tu negali grįžti gyventi namo. 

Priblokšta Roza tarė: 

— Bet tai mano namai! 

— Na taip, tam tikra prasme. Tai buvo tavo vaikystės na- 
mai. Namai, kur augai. Bet dabar tu suaugusi. Tau reikia tu- 
rėti savo namus. 

— Žinoma! - ėmė šaukti Roza. - Idealiame pasaulyje kaip 
tik tai dabar ir turėčiau. Bet aš negaliu, argi ne taip? Aš nega- 
liu turėti to, ką reikėtų turėti, dėl to, kas atsitiko! — ji rūsčiai 

Raselas atsiduso. 

— Kalbu ne apie tave. Kalbu apie mus - mamą ir mane. 
Tai... na, tai mūsų namai. 

— Jūsų šeimos namai. 

— Taip, kol vaikai priklausomi... 

— Benui leidot pasilikti, Benas visada buvo... 

— Benas išėjo. 

— Vadinasi, yra vietos man. 

— Roza, - netikėtai griežtai pasakė Raselas, - kalbu ne apie 
vietą, 0 apie dėmesio atitraukimą. Mudu su mama turime 
laiko vėl būti sutuoktiniai, turime tam laiko ir vietos. 

— Ką? 

— Girdėjai. 

— Bet, - ėmė aiškinti Roza mostaguodama rankomis, - aš 
nė nemaniau jums trukdyti! Aš nesirengiu stoti skersai ke- 
lio... neketinu trukdyti jums vėl atrasti vienam kitą, jei judu 
to norite... 

Raselas atsargiai pasakė: 

— Tu gal nė pati nepajusi. 

Roza akimirką patylėjo ir jau persimainiusiu balsu ištarė: 

— Suprantu. 

— Gerai. 

— Matau, tu nenori, kad mamos dėmesys būtų atitrauktas 
nuo tavęs ir tektų tokiam vienam kūdikėliui. 

— Ne... 

Roza nevikriai atsistojo, sudrebindama stalą. 

— Tėti, mulkink save, jei tau patinka, - pasakė ji, - bet ne- 
bandyk mulkinti manęs. 

— Roza... Roza, aš tikrai norėčiau tau padėti, aš tikrai 
noriu... 

— Nesirūpink, - atsakė Roza. Ji susirinko krepšį, šaliką, te- 
lefoną. - Tiesiog užmiršk, kad ką nors sakiau. Užmiršk net 
kad prašiau. - Ji užsimetė krepšį ant peties ir pervėrė jį rūs- 


čiu žvilgsniu. - Laimė, turiu rūpestingų draugų. 


TREČIAS SKYRIUS 


dė stebėjo, kaip katinas švarių skalbinių krepšyje ruošia 

| kbe guolį. Jie buvo neišlyginti (Edei visada atrodė, kad 
lyginti - neurastenikų darbas), bet švarūs, bent jau buvę šva- 
rūs. Katinas įsirausė į krepšį, su panieka išmėtydamas smul- 
kius daiktus į šalis, ir tol tvarkė pagalvių užvalkalus ir marš- 
kinius, kol atsirado gilus šulinys patogiais, švelniais kraštais 
snukučiui pasidėti. Tada jis nugrimzdo gilyn ir užsimerkė. 

— Arsis tavęs ilgisi, - pasakė Edė telefonu Benui. 

— Taip, — atsakė šis, - vargšas Arsis, bet aš negaliu jo čia 
laikyti. 

— Aš tau ir nesiūlau. 

— Naomės mama alergiška. 

— Alergiška? 

— Ir mūsų kambary tik lova telpa. 

— Neatrodo, - nerūpestingai atsiliepė Edė, - kad būtų la- 
bai patogu... 

- Puiku, - pasakė Benas. - Gerai. Nuostabu. Žinai, turiu eiti. 

— Gal ateik kada pavakarieniauti? 

— Na... 

— Su Naome, žinoma. Ir jos mama, jei norite... 

— Mama, - tarė Benas, - vėluoju. 

— Tik pavakarieniauti. 

— Einu! - šūktelėjo Benas. Jis atitraukė nuo ausies telefono 
ragelį. - Einu. Iki, mama. Išėjau! 

Edė peržengė skalbinių krepšį ir ėmėsi karštligiškai per- 
žiūrinėti popierius ant virtuvės stalo. Raselas prinešė kata- 
logų apie viską: apie sodo baldus, šiuolaikišką apšvietimą, 
savaitgalių keliones po Europos miestus. Parnešė ir gėlių 
(puokštę plukių, kurios sugeria po ąsotį vandens per dieną), 
ir romaną, laimėjusį literatūros apdovanojimą, ir buteliuką 
vonios aliejaus, kvepiančio kažkuo, vadinamu neroli“, apie 
kurį ji niekad nebuvo girdėjusi. Visa tai, aišku, jaudina, gal- 
vojo sau Edė, kilnodama daiktus, bet ir šiek tiek erzina. Toks 
elgesys jai priminė kitados Vivianos turėtą spanielį, kuris 
nuolat tupėdavo ant kelių ir įkyriai žiūrėdavo į veidą, pra- 
šydamas duoti ką nors mainais. Edė norėjo, kad jai būtų do- 
vanojamos gėlės, vonios aliejus ir savaitgaliai Gente, bet ji 
netroško dėl to atsirandančių įsipareigojimų. 

— Tu nelabai dėkinga, - pasakė Vivi telefonu. 

— Būčiau dėkinga, - atsakė Edė, - jeigu nebūtų papildo- 
mų sąlygų. Bet aš negaliu staiga peršokti nuo ilgesio, kurį 
jaučiu dėl Beno, prie nenutrūkstančio vaidinimo, kad esame 
ką tik vedę. 

— Vargšas Raselas... 

— Vargšas?.. 

— Galbūt jis tiek metų laukė, kad pagaliau būtų ne pačia- 
me tavo periferinio regėjimo lauko pakraštyje. 

— Tu Žinai, kad jam patiko šeimos gyvenimas. Jis mylėjo 
vaikus. Jis dievina Rozą. 

— Vyrai myli moteris, - pasakė Vivi. - Moterys myli vai- 
kus. Vaikai myli žiurkėnus. 

— Aš Žinau. Suprantu. 

— Tiesiog nežinai, kokia tu laiminga. 

— Nepradėk... 

— Aš turiu tau retkarčiais priminti. 


* Aliejus, gaunamas iš karčiųjų apelsinų žiedų.. 

Edė atsirėmė į sieną. 

— Roza prarado darbą. 

— Ak, ne! Vargšė mergaitė... 

— Ji atrodė visai susitaikiusi su tuo. Neleido net pagailėti, 
tiesą sakant. Aš sakiau, kad grįžtų namo... 

— Taip ir maniau... 

— Ojji pasakė - ne, jai viskas gerai, ji turinti draugų, kurie 
padės. - Edė patylėjo ir tarė: - Man sunku tai priimti. Ne šei- 
ma, 0 draugai... 

— Draugai yra kita šeima. 

— Kartais svarstau, kodėl kreipiuosi į tave, kai ieškau pa- 
guodos. 

— Aš žinau, - pasakė Vivi. - Juk aš nepadarysiu iš to dra- 
mos, taip? Aš nepadarysiu, nes, palyginti su manuoju, tavo 
gyvenimas - ne drama. O apie ją kalbant... 

— Ką? 

— Kaip drama? Aš apie darbą. 

Edė atsiduso. 

— Nieko gero. Dvidešimt kartų atmeta, kol gaunu vieną 
vaidmenį. Kitą savaitę rinks aktorius Ibseno dramai... 

- O! 

— Fru Alving. „Šmėklose“. Aš negausiu. 

— Ede, kodėl gi ne? 

— Todėl, kad negausiu. Todėl, kad šiuo metu aš jaučiuosi 
visai kitaip. Todėl, kad tokia nervinga ir jautri... 

— Ir pyksti ant Raselo dėl jo romantiško elgesio. 

— Taip. 

— Ede, aš tau vėl paskambinsiu, kai išmoksi geresnių ma- 
nierų, ką jau kalbėti apie supratimą. Prisimink, kad ir manimi 
reikėtų pasidomėti. 

Edė atsisėdo prie virtuvės stalo ir, pastumdama popie- 
rius, padarė vietos alkūnėms. Man neteko, pamanė ji, būti 
tokioj nevilty, jaustis lyg nešamai pasroviui ir labai nelaimin- 

gai, būti pikta (Beno vaikystėje mėgtas žodis). Dabar Benas 
pasakytų - stresuota, pagalvojo Edė. Jei jis būtų septynerių, 
Roza - vienuolikos, o Metas - trylikos ir jie ruoštųsi rytais į 
mokyklą, o namie viešpatautų netvarka: nesuvalgytas mais- 
tas, užmiršti daiktai ir neišplauti indai... Ji manė, kad tie lai- 
kai truks amžinai. Arba niekada nesibaigs, arba ji pati kei- 
sis pamažu ir ramiai, kai keisis jie, tad bus pasirengusi tam 
skirtumui, pasirengusi naujam gyvenimui, pasirengusi net 
susidurti akis į akį su savimi. 

Ji parėmė smakrą rankomis. Sunkiausia suvokti, kaip su- 
tarti su savimi. Metų metus - beveik trisdešimt - ji žinojo, 
dėl ko gyvena, ką turi daryti. Taip, ją jau mokykloje buvo 
užvaldžiusi aistra teatrui, ji iki šiol negali šaltakraujiškai 
prisiminti scenų su tėvais, kai primygtinai reikalavo, kad jie 
leistų jai stoti į dramos mokyklą, o ne universitetą; ji turėjo 
pakankamai stiprybės, kad išliktų rami, kai jos kandidatūrą 
atmetė Nacionalinis jaunimo teatras, užsispyrė ir gavo vie- 
tą Karališkojoje dramos akademijoje. Bet, nuoširdžiai kal- 
bant, visa buvo kiek paviršutiniška: užduotys regioniniuose 
teatruose, laikina laidų vedėja vaikų televizijoje, reklamos, 
antraeiliai vaidmenys keistuose mažų teatrų spektakliuose. 
Nieko... nieko, kuo būtų galima pasigirti. 

— Aš - aktorė be nuolatinio darbo, - kartodavo ji metų me- 
tus, laikydama ant rankų vaiką, nešdama bakalėjos prekes, 
vargdama su nešvaria patalyne. - Galiu daryti viską. Kol to 
reikės vaikams. 

Būdama motina ir tuo laikotarpiu jausdamasi saugi, pa- 
mena, ji net sugebėdavo sau pamokslauti. Ateis metas, saky- 
davo ji sau, kai turėsi pripažinti, kad esi be vaikų. Jie tiesiog 
mes tave kaip gyvatės išnarą, o jiems padėti bus tavo porei- 
kis. Motinystė, didingai deklaruodavo ji, daugiau nebebus 
puikus, viešas plakatas. Reikės ramiai, tyliai priimti naują 
vaidmenį. Roza perims motinystę, o tu, Ede, turėsi pripažinti 

jos viršenybę. Taigi, tas laikas jau atėjo. Ir, kaip dažnai būna, 
tai, kas rodėsi numatyta, tikrovėje virto į ką kita. Kūdikis nė 
iš tolo nederėjo nei su Rozos gyvenimo aplinkybėmis, nei 
su jos tikslais, o pačiai Edei buvo sunku susitaikyti su keblia 
Rozos padėtimi. Motinystė buvo tikra paguoda, ji užkišdavo 
tiek daug Edės kely pasitaikančių spragų, tiesą sakant, leisda- 
vo pasiteisinti, kodėl ji baiminasi nusivilti, patirti nesėkmę ar 
prarasti pasitikėjimą savimi ir todėl niekada nerizikuoja. Šiuo 
metu Edė net negalėjo sau atsakyti, ką be šito darys. 

Ji atitraukė rankas nuo veido ir padėjo jas delnais žemyn 
ant stalo. Krūvelės viršuje, už kokio pusmetrio, gulėjo Ibse- 
no dramų knyga, kurią Raselas atnešė iš antro aukšto laiptų 
aikštelėje stovinčios knygų spintos, sužinojęs, kad vyks akto- 
rių atranka į „Šmėklas“. Tai buvo dar studijų laikus menanti 
knyga, pilna ryžtingų pabraukymų. Anksčiau ji buvo tarsi 
apsėsta Ibseno. Jis rašė, kad „mes keliaujame drauge su lavo- 
nu“*. Ibseno, nusprendė Edė, jai dabar mažiausiai reikia. Ji 
pasiėmė Islington Gazette, gulėjusį prie pat alkūnės, ir užden- 
gėjuo knygą. Akys nemato - širdies neskauda. 


Laikydamas telefono ragelį tarp pakelto peties ir ausies, Me- 
ttu Boidas užsirašinėjo informaciją. 

— Atviro plano. Vidinės sienos iš stiklo plytų. Vaizdas į 
Teito moderniojo meno muziejų ir Tūkstantmečio tiltą. Ke- 
turi šimtai tūkstančių — oho! - nusistebėjo Metju. - Keturi 
šimtai tūkstančių? 

— Taip Ruta man sakė, - atsakė agentas. 

Metju padarė grimasą. Ir ko tas nekilnojamojo turto agen- 
tas skambino Rutai, vargu ar ją pažinodamas? Jis tarė: 

— Kažin... 

O agentas tuoj išbėrė: 


* Turėjo galvoje, kad praeitis visada su mumis. 

- Žinoma, aukščiausia kaina. Bet ji sakė, kad pagalvos, jei 
vieta tinkama. 

— Ji... 

— Tokių butų vertė Banksaide nuo devyniasdešimt penk- 
tųjų beveik patrigubėjo. 

Metju piktai brūkštelėjo po užrašais. Juodu su Ruta, kiek 
jis prisimena, - o priekaištų atminčiai dar nėra turėjęs, - nie- 
kada nesikalbėjo apie Banksaidą. Jie kalbėjosi apie Doklan- 
dą, Hokstoną ir Klerkenvelį, tik jau ne apie Banksaidą. Bank- 
saidas dar arčiau miesto centro, taigi ir daug brangesnis. Jų- 
dviejų pinigų galėjo būti apie tris šimtus. Daugiausia. Metju 
pripiešė dar ir dantis savo nubrėžtai linijai. 

— Mes sutarėme su Ruta apžiūrėti, - pasakė agentas. 

— Jūs... 

— Ji paprašė, kad tą padarytume sekmadienio rytą, tad 
čia - mandagumo skambutis. 

- A... 

— Sekmadienio rytą, pusę vienuolikos. Beje, apie trys šim- 
tai kvadratinių metrų. Ar man pasakyti Rutai, ar jūs?.. 

Po nupieštais dantimis Metju didžiosiomis raidėmis para- 
šė „velniai griebtų“. 

— Pasakysiu, - atsakė jis ir nuspaudė mygtuką. 

Metju bloškė telefoną ant stalo ir taip stipriai atstūmė 
kėdę, kad ši trenkėsi į Bleizio stalą už jo nugaros. Bleizis kal- 
bėjosi telefonu įsijungęs laisvų rankų įrangą. Spontaniškai 
pridengė mikrofoną: 

— Oi! | 

Metju atsistojo. Sumurmėjo „atsiprašau“ Bleizio pusėn. 
Palinko virš savo stalo ir vėl pasiėmė telefoną. Rutos nume- 
ris buvo pirmasis greitojo rinkimo adresų knygelėje. 

— Sveiki, —- ramiai ir draugiškai atsakė jos balso paštas. — 
Jūs paskambinote Rutai Munro. Šiuo metu esu kitoje vietoje, 
tad palikite man žinutę. 

— Paskambink man, - ištarė Metju. Įkvėpė. - Prašau, norė- 
jau pasakyt. Prašau man paskambinti. 

Jis įsikišo telefoną kišenėn ir pasisuko į Bleizį, rodydamas 
kavos gėrimo ženklus. Bleizis linktelėjo. Metju greitu Žings- 
niu nulaviravo per biurą tarp pilkų plastikinių stalų liftų 
link. Kaip įprasta, visi buvo susirinkę viršuje. Jis pasivaipė 
žiūrėdamas į save liftus skiriančioje varinėje plokštėje. 

— Piktas, - pasakė Ruta jam savaitgalį, dirbdama nešioja- 
muoju kompiuteriu ir nepakeldama akių. - Tu atrodai toks 
piktas. 
ištįsusį ir išplaukusį. Gal jis ir atrodė piktas, bet iš tiesų buvo 
išsigandęs. Šito jausmo tiesiog nekentė — visada, nuo tų pir- 
mųjų bauginančių naktų šeimos įsigytame aptriušusiame 
name, kai jis buvo vaikas, o jie tikėjosi, jog jis užmigs nepai- 
sydamas skylių stoge, tikrų skylių, pro kurias galėjo įkris- 
ti bet kas — su letenomis, iltimis ir plėšrus. Guminiai batai, 
prisiminė Metju, buvo jo išsigelbėjimas. Tvirtus ir raminan- 
čius guminius jis ištisą dieną avėdavo name be kiliminės 
dangos ir taip - daugelį metų, o kai miegodavo, jie stovė- 
davo šalia lovos. Kai batai pradėjo spausti kojų pirštus, jis 
įgriso Edei, kaulydamas naujų, nes buvo labai baisu likti be 
guminių batų, be jų teikiamos ramybės. Atrodė, kad jie gali 
apsaugoti nuo baimės, nuo nežinomybės, apginti, drauge 
leisdami matyti, kas jo laukia. Kai galų gale buvo priverstas 
iškeisti guminius į sportbačius, jis žinojo, kad jau niekada 
gyvenime neturės tokios paprastos nusiraminimo priemo- 
nės. Ir neklydo. 

Lifto durys atsidarė, parodydamos sidabraspalvio metalo 
sienas ir grindis. Metju užmerktomis akimis nusileido į apa- 
tinį aukštą ir atsidūrė stiklo fojė. Čia atsivėrė vaizdas į plačią 
pilką aikštę su medžiais betoniniuose cilindruose, blaško- 
mais šalto vėjo nuo upės. Metju užsisagstė švarką, kad kakla- 

raištis neplevėsuotų jam apie veidą, ir patraukė kavinukės 
link - ten toliau, prie kampo. Kartais didelis puodelis Iatte 
kavos, nors tai ir moteriškas gėrimas, suteikia paguodos. Dar 
koks pusvalandis, praleistas skaičiuojant, tikrai padės atgau- 
ti įprastą būseną, kai nerimas virs viso labo laikinu orienta- 
cijos netekimu. 

Jis nusinešė aukštą baltą puodelį ant stalo prie lango. 
Žvelgiant skersai aikštę upės nebuvo matyti, jis matė tik di- 
džiulį švarų dangaus plotą, skubantį pavasarinį dangų, pilną 
lenktyniaujančių debesų ir ryškių baltų lėktuvų pėdsakų. Jis 
niekada nebuvo didelis gryno oro mėgėjas, visad įžvelgda- 
vo neaiškią nenuspėjamos stichijos grėsmę, bet Žiūrėti per 
stiklą buvo saugu ir malonu, tarsi žiūrėtum į audringą pa- 
veikslą, galbūt Ternerio ar Gojos, bet saugiai įrėmintą. Kartą 
jis prisipažino Rutai jųdviejų pažinties pradžioje, kai jie dar 
tik tyrinėjo vienas kitą, kad jam patiktų chaosas kažkur kitur, 
sūkuriuojantis visomis savo galiomis, bet jis nežinotų, ką da- 
ryti, jei tas chaosas pernelyg prisiartintų. 

— O aš Žinau, - pasakė ji spindinčiomis akimis, - kad pa- 
saulis nevaldomas negali egzistuoti, bet norėčiau, kad mums 
kiekvienam būtų leista valdyti savąją jo dalį, per amžius am- 
žinuosius. Amen! 

Palyginti su Ede, Metju negalėjo atsistebėti Rutos tvarkin- 
gumu: jos kosmetika - organinio stiklo dėžutėse, marškinė- 
liai - krūvelėse po tris, dokumentai sudėlioti į permatomus 
plastiko aplankus, skrupulingai - ir pigiai - pagamintus Ja- 
ponijoje. Jokių likučių jos šaldytuve, jokių išmėtytų laikraš- 
čių ant sofos, jokio nudėvėtų batų kratinio spintos apačioje. 
Kai sutiko Rutą, ji buvo verslo konsultantė, o dabar, trisde- 
šimt dvejų, ji - jaunesnioji specialistų medžiotoja firmoje, 
kuri ieško finansų direktorių. Kai juodu susitiko, ji gaudavo 
trečdalį jo algos; dabar jos pajamos buvo beveik dvigubai 
didesnės už jo. Dėl jo orumo, - pavojaus zona nebuvo tiks- 

liai apibrėžta, bet abu puikiai suprato padėtį, - abiejų pusių 
finansiniai įsipareigojimai buvo lygiaverčiai: nuoma, sąskai- 
tos, pramogos, kelionės. Kad šis susitarimas būtų lankstus, 
atsirado supratimas, kad jei Ruta paaukoja daugiau (kašmy- 
ro megztinis Metju, Eurostar bilietai į parodą Paryžiuje), Me- 
tju net neprašytas atsilygina kitaip: persodina gėles ar atne- 
ša Rutai pusryčius į lovą... Tai buvo sistema, galvojo Metju, 
kuri puikiai veikė dvejus su puse metų ir kurią jo tėvai laikė 
ne tiesiog kvailoka, bet pernelyg - nežmoniškai - drausmi- 
nančia. 

Tiesą sakant, dažniausiai Metju nerūpėdavo tėvų nuomo- 
nė. Jis mylėjo juos sunkiai paaiškinamai, ir nors suprato, kad 
jų gyvenimo būdas beviltiškai pasenęs, liko svarbiausia - jų 
asmenybės. Kai jis matydavo Rutą (tai būdavo labai retai) 
sėdinčią prie stalo jo tėvų virtuvėje, vilkinčią apgalvotai pa- 
rinktais savaitgalio apdarais ir sukuriančią ryškų kontrastą 
su aplinkoje vyraujančia netvarka, jausdavo švelnų prisiriši- 
mą prie visko, ką patyrė čia augdamas, ir išmintingą pasidi- 
džiavimą tuo, kokį gyvenimą yra pasirinkęs dabar. Žinoma, 
viską lengvino tai, kad Edė ir Ruta viena kitai patiko, kad 
pateisino viena kitos lūkesčius. 

— Baisus katinas, - sakydavo Edė, plėšdama Arsį nuo Ru- 
tos juodo kašmyro megztinio. 

— Palaima, - ištardavo Ruta, grimzdama į vieną iš gilių 
apdaužytų krėslų svetainėje, pilnoje maisto, kokio ji pati nie- 
kada nepirktų. - Atsipalaiduoji akimirksniu. 

Retkarčiais Metju paragindavo tėvus paremontuoti na- 
mus, atnaujinti savo troškimus, persvarstyti planus. Padrą- 
sintas sėkmės, kai įtikino tėvą labiau specializuotis, jis tikė- 
josi paraginti mamą labiau atsiduoti darbui ir taip, - nors jis 
negriežė danties ant brolio, - atitraukti ją nuo pernelyg ilgo 
Beno brandinimo. Jis iš tikrųjų šiek tiek didžiavosi savo sė- 
kme (ar greičiau tuo, kad apsieidavo be pykčio protrūkių), 

kai kalbėdavosi su Ede apie tai, koks turėtų būti gyvenimas 
be Beno, kai šis visus pribloškė pareikšdamas išeinąs gyven- 
ti su mergina, kurios nė vienas jų nepažinojo, į jos motinos 
butą Voltamstou. Kai Metju tai papasakojo, Ruta pasakė: 

— Vaje, kur yra Voltamstou? 

Metju lyg ir džiaugėsi, kad Benas ėmėsi iniciatyvos. Bet 
tai buvo padaryta impulsyviai ir ne iki galo, Metju dar tik 
stengėsi sugaudyti savo mintis apie tai, o čia Ruta visiškai 
netikėtai pareiškė, kad jiedviem metas įsigyti būstą. 

— Aišku, - pasakė ji, - ne visai laiku. Uždelsta. Aš būčiau 
pirkusi prieš penkerius metus. 

Metju tuomet montavo staliuką televizoriui ir DVD leistu- 
vui. Kai Ruta prabilo, jis skaičiavo varžtus durelių vyriams, 
tikėdamasis, kad bus šešiolika, kiek ir turi būti, o ne penkio- 
lika, nors tai buvo arčiau tiesos. 

Jis visai kvailai atsakė: 

— Prieš penkerius metus tu manęs nepažinojai. 

— Aš kalbu ne apie santykius, - pasakė Ruta. Ji lankstė 
sportinę aprangą. - Kalbu apie investiciją. 
tuvę dėl vieno vienintelio varžto. Jo tėvas, aišku, turi įvai- 
riausių rūšių varžtų, daugiausia apdažytų ir neišrūšiuotų, 
subertų į senus indelius nuo kavos, bet jis bent jau turi. 

— Metju! 

— Ką? 

— Ar girdėjai, ką sakiau? 

— Taip. Kiekvienam vyriui reikia keturių varžtų, o jie man 
davė penkiolika. | “ 

Ruta padėjo sportinę aprangą ir priėjo prie Metju. Paėmė 
iš jo rankos varžtus. 

— Klausykis, ką aš sakau. 

Jis pažvelgė į ją. 

— Metas nusipirkti savo butą, - pasakė Ruta. 


47 


Tai buvo prieš savaitę. Vieną savaitę. Per tą laiką jie be 
pertrūkio kalbėjosi apie tai, Ruta davė Metju daug ką pa- 
skaityti. Viename iš laikraščio straipsnių buvo tvirtinama, 
kad šiuo metu daugiau kaip trys šimtai tūkstančių profesi- 
onalių jaunų moterų specialisčių Sityje tvarko vertybinius 
popierius, o vidutinė jų turimo turto vertė - du šimtai tūks- 
tančių svarų. 

— Aš dar neįsitraukiau, - pasakė Ruta, - bet ruošiuosi. Me- 
tas pradėti investuoti. 

Abiem rankomis laikydamas latte kavos puodelį ir per jo 
viršų žiūrėdamas į plaukiančius debesis, Metju suvokė, kad 
ji teisi. Rutos siūlymas buvo įžvalgus ir praktiškas, negana 
to, sprendžiant iš jos dažnai kartojamo „mes“, buvo nesunku 
suprasti, kad ji mato ateitį kaip neabejotinai kuriamą drauge. 
Visa tai - jos teisumas, jos akivaizdus atsidavimas — turėjo 
padrąsinti, turėjo įkvėpti jį žengti šį jos siūlomą drąsų žings- 
nį. Jis turėjo įsitraukti su tokiu pat užsidegimu kaip ji, to ji 
aiškiai ir tikėjosi. Taip ir būtų, jei jis galėtų. Jis troško imtis 
šio plano kaip įdomaus, naujo jųdviejų tarpusavio santykių 
etapo. Deja, negalėjo. Jis negalėjo, nes, - užsimerkė ir nurijo 
gurkšnį kavos, - neįstengtų įpirkti. 

Jis jau buvo skaičiavęs ir perskaičiavęs gal dvidešimtį 
kartų, paskirstydamas savo pajamas trumpam laikotar- 
piui ir ilgam, bet vis tiek priėjo prie aiškios išvados, kad 
norint lygiuotis į Rutos išlaidas, skiriamas jųdviejų ben- 
dram gyvenimui, ir norint išlaikyti trapią modernios par- 
tnerystės pusiausvyrą, kiekvienas jo uždirbamas pensas 
iš anksto turi savo paskirtį. Atvirai kalbant, jis negalėjo ir 
skolintis, o turimos lėšos buvo tokios menkutės, palyginti 
su Rutos, kad nė neverta jų minėti. O visų svarbiausia — 
Ruta menkai nutuokė, 0 gal ir visiškai nenutuokė, kaip jis 
verčiasi, dėl vienos paprastutės priežasties: jis nenorėjo, 
kad ji žinotų. Ir štai dabar ji siūlo griebtis to, prie ko, kaip 

ji manė, jis turėtų mielai prisidėti, nes nebuvo priežasčių 
jai taip nemanyti. 

Jis žvilgtelėjo per petį. Kavinukė pilnėjo. Čia rinkosi žmo- 
nės panašia kaip jo apranga ir panašiomis šukuosenomis. Jie 
atrodė, kaip Žmonės visada atrodo, kai pats jautiesi lyg iškri- 
tęs iš medžio, - visiškai ramūs ir pasitikintys savimi. Pinigai 
neturėtų, svarstė Metju, sukdamas drungnos kavos likučius 
puodelyje, pinigai neturėtų diktuoti, dusinti ar skirti - pini- 
gai neturėtų būti pranašesni už ištikimybę ar meilę. Jis giliai 
atsiduso ir staigiai pastatė kavos puodelį ant stalo. Pinigai 
neturėtų tiek daug reikšti. Bet visa bėda, kad jie reiškia. 


— Aš būčiau mokėjusi, - pasakė Roza. - Nesisiūliau gyventi 
namie už dyką. Norėjau pasakyti, kad mokėsiu, bet jis neda- 
vė man progos. 

Benas, prisidegdamas cigaretę, sumurmėjo: 

— Aš Naomės mamai duodu penkiasdešimt svarų per 
savaitę. 

— Tikrai? 

- Ji apmoka visas sąskaitas. Sako, kad taip jai geriau. 

Roza apžiūrinėjo brolį. Jis atrodė gerai, lyg labiau susi- 
tvarkęs — net blankioje baro šviesoje, - ir ne taip besiblaš- 
kantis. 

Ji pasakė: 

- Ir dar ji mėgsta lyginti... 

— Ne. 

— Na, tu atrodai gerokai tvarkingesnis. 

Benas užsitraukė cigaretę ir pabrėžtinai kukliai pasakė: 

- Aš lyginu. 

Roza išsižiojo. 

— Nežinojau, kad moki. 

Jis išsišiepė nežiūrėdamas į ją. 

— Tu daug ko nežinai. 

— Be abejo, - Roza kilstelėjo savo taurę. - Tai dabar vaidi- 
nate laimingą šeimą su Naomės mama. 

- Retai kada ją matom. Ji dirba pranešėja bingo salėje. 

— Maniau, prekybos centre. 

— Ir ten dirba. Ir valo biurus. 

— Siaubas! Vargšė moteris. 

Benas pažvelgė į ją. 

— Ne, ji ne vargšė. Jai tai patinka. Jai patinka būti nepri- 
klausomai. 

Roza nuraudo. 

— Dėka... 

— Tik nekalbėk užjaučiamu tonu apie Naomės mamą. 

— Ašne... 

— O tavo balsas... - tarė Benas. - Tavo tonas. 

— Atleisk. 

— O aš apgailestauju dėl tėčio. Kas dedasi? 

— Manau, - pasakė Roza ir gurkštelėjo degtinės, - kad 
jis nenori jokios konkurencijos varžybose dėl mamos 
dėmesio. 

Benas šnarpštelėjo. 

— Prašiausi tik keletui mėnesių, - pasakė Roza. - Iki vasa- 
ros. Ilgiausiai iki rugsėjo. Būčiau mokėjusi nuomą, netūnoju- 
si namie, šėrusi katiną... 

— Aha, katino ilgesys... 

— Aš tiesiog naiviai maniau, kad namai yra tavo namai, 
kol neturi savų. 

Benas išpūtė dūmų kamuolį. 

— Ar sakei Metui? 

— Nėra prasmės sakyti. 

— Kodėl? 

— Jis su Ruta ruošiasi pirkti modernų butą buvusiame 
fabrike. 

— Tai bus ir tau vietos. 

— Ne, ačiū, - pasakė Roza. - Ruta nuostabi, bet ji tokia pro- 
fesionali organizatorė, kad vargu ar galėčiau savo gyvenimo 
sumaištį pakloti jai po kojomis. 

— Ji galėtų tai sutvarkyti. 

Roza išsiviepė. 

— Išdidumas, - prisipažino ji. 

— Tai ką ruošiesi daryti? - pasiteiravo Benas, laikydamas 
pakeltą alaus butelį. 

— Nežinau. 

— Ar prašei mamos? 

Roza žiūrėjo tiesiai į jį, kaip buvo įpratusi elgtis, kai neno- 
rėdavo sakyti visos tiesos. 

— Aš negaliu. Negaliu atstumta tėčio eiti tiesiai pas 
mamą. 

Benas vėl išsišiepė. 

— O kodėl ne? Tu visada taip darydavai. 

— Ne, - pasakė Roza, - kai mama atsakydavo, eidavau tie- 
siai pas tėtį. 

Benas palenkė savo alaus butelį. 

— Mama tave priimtų. 

— Iš kur Žinai? 

— Tik pabandyk. 

— Benai, — vėl pasakė Roza, - aš negaliu. 

Jis gūžtelėjo. 

Roza lėtai ištarė: 

— Keitė sakė, galiu pagyventi pas juos. 

- Tai gerai. 

— Nelabai. Ji nėščia, ir jie tik penki mėnesiai susituokę. 
Barnis malonus, iš tikrųjų mielas, bet jis nori Keitės sau, jis 
nenori... 

— Tiesiog kaip tėtis, - pasakė Benas. Jis žiūrėjo į kaban- 
tį virš baro laikrodį. - Reikia eiti, Roza. Turiu susitikti su 
Naome. 

— Ką veiksit? 

— Gal į kiną eisim. Nežinau. 

Jis pasilenkė į šoną, iš brezentinio krepšio, gulinčio prie 
kojų, išsitraukė juodą megztą kepuraitę ir užsimovė ją ant 
galvos. 

— Atrodai kaip riešutas, - pasakė Roza. - Ta kepurė nieko 
tau neprideda. 

Benas išgėrė paskutinį alaus gurkšnį. 

— Naomė mano, kad ši kepuraitė nuostabi. 

Jis nulipo nuo baro kėdės. 

— Tikiuosi, reikalai susitvarkys. 

— Ačiū. 

Jis mirktelėjo. 

— Susirasi kitą darbą. 

— Ir butą. Ir vyrą. 

Benas palinko į priekį ir jai prie skruosto priglaudė ne- 
skustą savąjį. Tada pasakė su airišku akcentu: 

— Neprarask vilties. 

Ir, užsimetęs krepšį ant peties, aplenkdamas laimingąją 
valandą suplūdusius baro lankytojus, nuėjo durų link. 

Roza pažvelgė į savo taurę. Jei iki septynių susimokėsi už 
vieną, antrą gausi nemokamai. Dvi taurelės degtinės gal su- 
teiks drąsos paskambinti Keitei ir paklausti, ar galėtų kurį 
laiką, aišku, sumokėjusi nuomą, miegoti mažajame kamba- 
rėlyje šalia laukujų durų, kurį Barnis ruošėsi išdažyti ir pa- 
ruošti kūdikiui. Ji pakėlė ranką ir šypsodamasi davė ženklą 
barmenui. 


KETVIRTAS SKYRIUS 


iviana Maršal dirbo knygyne ne visą darbo dieną. Ji 

būtų dirbusi ir daugiau, bet tada jos vyras Maksas, su 
kuriuo ji nebegyvena jau ketverius metus, gali apsižiūrėti ir 
nustoti mokėti alimentus. Dabar, kai Eliotas galutinai paliko 
namus ir išvyko į Australiją, neuždrausi jam taip padaryti. 
Ne patys pinigai rūpėjo Vivianai (nors jie pravertė įsigyjant 
kotedžą Ričmonde ir automobilį), o ryšys su Maksu. Kai jis 
pasiūlė gyventi atskirai, - ji žinojo, kad taip bus, bet tarsi už- 
simerkė, kaip daroma prieš susiduriant automobiliams, - Vi- 
viana sutiko, kad kaskart paprieštaravus nereikėtų išklausyti 
jo reikalavimo skirtis. 

Viviana nenorėjo skirtis su Maksu. Ji nenorėjo būti išskir- 
ta su juo — varančiu iš proto ir nepatikimu, koks jis visada 
buvo. Jis ne tik Elioto tėvas; Vivianai jis buvo jaudinanti ir 
energijos teikianti asmenybė. Kai jis pasišalino, tarsi išbluko 
gyvenimo spalvos - gyvenimo ir ypač kitų vyrų. 

— Rodos, - pasakė ji Elison, knygyno savininkei, - turėtum 
džiaugtis, kai jau nebegyveni kaip ant adatų, kad ir kokios 
jos būtų. Bet iš tikrųjų aš jų pasigendu. 

Elison, kurios netraukė tokie vyrai kaip Maksas - pusam- 
žiai, bet dėvintys džinsinius ir odinius drabužius, - pasakė, 
kad jie turi apsispręsti ir ką nors daryti su tuo ištampytu drė- 
gnu skuduru - savo pašlijusiais santykiais. 

— Ką daryti? - paklausė Viviana. 

Elison atsiduso. Maksas gal ir ne jos skonio, bet buvo lai- 
kai, kai jautė jam gailestį. O Viviana, regis, negali gyventi be 
nuolatinių kantrybės išbandymų. 

— Vėl gyventi kaip ant adatų, - pasakė Elison ir užsidėjo 
akinius. 

Viviana ėmėsi šluostyti dulkes. Elison, siūlydama jai dar- 
bą prieš daugelį metų, kai Eliotas buvo dar tokio amžiaus, 
jog leisdavosi pabučiuojamas prie mokyklos vartų, davė su- 
prasti, kad prekyba knygomis - ne baltarankių darbas, žavus 
dėl literatūrinių pokalbių su išsilavinusiais klientais. 

— Tai panašiau į nuolatinį kraustymąsi. Nesibaigiančios 
sunkios dėžės ir knygos, įpakuotos į polietileninius apvalka- 
lus. Tvarkymas ir valymas be galo. Sąrašai. Vis nepatenkinti 
žmonės. 

Viviana apsidairė. Visur akivaizdžiai matyti Elison polin- 
kis į visa, kas susiję su Pietų Amerika: ryškių spalvų vilnonės 
užuolaidos, Fridos Kalo* ir Andų Kristaus skulptūros plaka- 
tai, Čilės poetų lentynėlė. 

— Man patinka namų ruoša, - atsakė Viviana. 

Jai visada patiko. Kai ji ir Edė vaikystėje gyveno viena- 
me kambaryje, jos pusė, atskirta rausva juosta, smeigtukais 
prismeigta prie kilimo, buvo tvarkinga ir švari. Šeštadienio 
rytą ji valydavo dulkes nuo savo puošmenų, sunaudodama 
galybę tualetinio popieriaus, ir buvo linkusi mėgstamas kny- 
gas aplenkti plėvele. Jos manymu, šis pomėgis prižiūrėti na- 
mus ir pastūmėjo ją prie Makso - vyro, kuris, nors išoriškai 
ir tvarkingas, viduje buvo chaotiškas. Jis sukėlė jaudinantį 
pojūtį, kad ji laužo taisykles būdama su juo, kad atsikratė 
išugdyto tvarkingumo ir metėsi į svaiginantį ir beatodairišką 
nuotykį. Bėda ta, kad ilgainiui tvarkingumas vėl radosi pats 


* Frida Kahlo - meksikiečių tapytoja. 

savaime, o Maksas pareiškė neturįs kuo kvėpuoti. Jis ėmėsi 
visokiausių išbandymų - šampanas vidury nakties, netikė- 
tos kelionės į Niujorką, seksas automobilyje priešais kaimy- 
nų langus, - o kai ji negalėdavo leistis išprovokuojama, liū- 
dnai įją žiūrėdavo, dūsaudavo ir sakydavo, kad motinystė ją 
pakeitė, pavertė kažkuo, ko jis negalįs atpažinti. 

Darbuodamasi kelionių skyriuje su nauja sintetine šluos- 
te, kuri turėtų traukti nešvarumus kaip magnetas, Viviana 
galvojo, kad ją pakeitė ne motinystė, o Maksas. Motinystė 
jai buvo labai patogi ir priimtina būsena, iš tiesų ji net būtų 
norėjusi, kad Eliotas turėtų brolių ir seserų, jei nebūtų reikėję 
rūpintis, kaip neleisti Maksui nuklysti. Tiesą sakant, Mak- 
sas davė jai trumpas ir puikias atostogas nuo pačios savęs, 
bet nieko nepakeitė. Jis stengėsi, o Viviana širdies gilumoje 
tikėjosi, kad jam pavyks, bet iš esmės liko tokia pati ir la- 
biau mėgo pripildyti šaldytuvą trintų morkų kubelių kūdi- 
kiui Eliotui nei galvotrūkčiais mesti visus namų reikalus ir 
paklusti Makso planams - skubiai susiruošti ir išvykti ne- 
žinoma kryptimi be aiškaus tvarkaraščio, nė nenutuokiant, 
kokios aprangos ten reikės. 

Eliotas, - Viviana negalėjo to nepastebėti, - nebuvo pana- 
šus į tėvą. Nelabai ir į ją. Eliotas norėjo, kad gyvenimas būtų 
kuo paprastesnis, kad jame būtų kuo mažiau įtampos ir dis- 
kusijų apie jį. Jo mergina Australijoje, kiek Viviana suprato iš 
pokalbių telefonu, gyvena pašėlusiai skubančio pasaulio sū- 
kuryje. Jie turi butą vos penkios minutės kelio iki pakrantės, 
dirba lengvai, užsiima vandens sportu ir geria alų. Naujau- 
sioje nuotraukoje, kurią Eliotas atsiuntė elektroniniu paštu, 
juodu pakrantėje, liekni ir įdegę, panašiais šviesintais, į ežio 
spyglius sulipdytais plaukais ir su karoliukų apyrankėmis. 
Merginos vardas - Ro. 

— Rozmari trumpinys? — paklausė Viviana. 

— Ne, - patylėjęs atsakė Eliotas. Jo kalboje jau buvo šiokių 
tokių australiškų ypatybių - kiekviena frazė virsdavo klau- 
simu. - Ne trumpinys. Tiesiog Ro. 

Kai jis baigė pokalbį ištardamas: „Turiu eiti, mama. Iki“, 
Viviana pravirko. Paskui pakilo nuo virtuvės stalo, išsipūtė 
nosį ir suruošė drabužius į cheminę valyklą - sulankstė, o ne 
bet kaip sumetė į krepšį. Praėjus valandai ji sugebėjo telefo- 
nu smulkiai perpasakoti pokalbį su Eliotu jo tėvui be jokių 
verkšlenimų. 

— Tai gerai, - pasakė Maksas. Ji girdėjo, kaip jis kalbėda- 
mas barškina nešiojamojo kompiuterio klaviatūrą. - Puiku, 
Vivi! Tu pradedi priprasti, kad jis suaugęs. - Jis nutilo ir lio- 
vėsi spausdinti. Tada pasakė balsu, kokiu visada pabrėžda- 
vo, kad pasirinko „tinkamą“ seserį: - Ne taip, kaip Edė. 

Viviana palinko prie Rytų Europos lentynos. Ji padėjo 
šluostę ant keleto knygų apie Prahą. Gal Maksas ir teisus. 
Galbūt pasikalbėjusi su Eliotu ji ėmė verkti ne dėl to, kad 
jam dvidešimt dveji ir kad jis apsigyveno Karnse, Kvinslan- 
de, Australijoje, bet kad jam jau ne aštuoneri ar dešimt, kai 
ji viską iki smulkmenų žinojo ir galėjo kontroliuoti sūnaus 
gyvenimą. Galbūt tas Žinojimas ir kontrolė, užtrukusi keletą 
metų, gerokai atitraukė jos dėmesį ir jai nereikėjo nervintis 
dėl Makso, dėl to, ko jis nori ir ką ji gali - ir net svarbiau - ko 
negali suteikti. Verkdama dėl Elioto, ji verkė dėl prarasto 
mažo berniuko, o ne dėl prarasto savo vaidmens kaip Edė. 

Viviana pakėlė ranką ir užkišo šluostę už Prahos turisti- 
nių vadovų. Edė, iš namų išėjus paskutiniajam vaikui, pame- 
tusi galvą, išties sutrikusi, ir visiškai abejinga vargšui Rase- 
lui. Vivianai visada patiko Raselas, bet jo negalėjai nė lyginti 
su veržliu, žavingu Maksu; tokie buvo ir jo vaikai, Raselo 
ir Edės vaikai, išskyrus Metą, kuriam vieninteliam Maksas 
skyrė laiko. Jie ne itin vykusiai skirstosi iš namų. Vargšė 
Roza - per daug išdidi, kad grįžtų namo, bet neturinti tiek 

pinigų, kad galėtų būti nepriklausoma. O Benas gyvena su 
mergina, kurią sutiko vieną šeštadienio rytmetį išėjęs apsi- 
kirpti. Lyg triumfuodama ji perbraukė šluoste paskutines 
kelionių skyriaus knygas. Vargšė Edė. 


— Kuriam laikui? - paklausė Barnis Fergiusonas. 

Jis stovėjo prie lovos, dideliu rankšluosčiu apsijuosęs klu- 
bus. Drėgnais plaukais. Keitė gulėjo atsirėmusi į pagalves 
laikydama jo atneštą puodelį arbatos ir sausainių puseles, 
nuo kurių buvo nubraukusi riebų kremą. 

— Aš prašiau paprastų sausainių. 

Barnis krestelėjo drėgną galvą. 

— Tik tokių radau. Dar buvo rausvų vaflių. Kiek laiko ji 
gyvens? 

Keitė užsimerkė. 

— Mėnesį? 

— Mėnesį! 

Keitė atsikando mažulytį sausainio kąsnelį. 

— Keturias savaites. Tiktai. 

— Keturios savaitės - ne „tiktai“, - pasakė Barnis. - Tai 
penktadalis viso laiko, kiek esame susituokę. 

Keitė atsimerkė. 

— Barni, aš negalėjau jos nepakviesti. 

— Kodėl? 

— Ji - geriausia mano draugė ir yra visiškoj duobėj. 

— Aš tavo geriausias draugas. 

— Mano geriausia draugė moteris. 

— Įsivaizduok, jei neras darbo... 

— Ras. Turės rasti. 

- Ir vakarienė... mes vakarieniaujame kartu... 

- Ji išeis. 

— Tu sakei, - pabrėžė Barnis, - kad ji neturi pinigų. 

Keitė vėl užsimerkė. 

— Būk geras, Barni. 

Jis apėjo apie lovą, kad galėtų atsisėsti ant krašto kuo ar- 
čiau jos. 

— Noriu, kad tu būtum tik mano. 

- Žinau. 

— Man patinka Roza, tikrai patinka, bet ne tiek, kad norė- 
čiau kartu gyventi. 

Keitė atsiduso. 

— Aš norėjau išdažyti tą kambarį, - pasakė Barnis, - gelto- 
nai, su drambliais. 

— Kodėl su drambliais? 

— Kai buvau mažas, labai mėgau dramblius. 

Keitė pažvelgė į jį. 

— Ojei šitam kūdikiui patiks meškiukai? 

— Tai galės būti meškiukai. 

— Roza moka piešti, - pasakė Keitė. - Ji gali dekoruoti 
meškiukais vietoj nuomos. 

— Tai tu nepaprašei nieko už nuomą? 

Tyliu balsu Keitė atsakė: 

— Tik už sąskaitas. Atleisk. 

Barnis atsistojo. 

— Aš negaliu tau priešintis. Į tave graudu žiūrėti. 

— Kaip palengvėjo... 

— Bet aš galiu priešintis panelei Rozai Boid, jei ši neįrodys 
esanti pavyzdinga nuomininkė. 

— Viešnia. 

— Viešnia. Per daug tikslu. 

Keitė nusišypsojo ta šypsena, kurią jis sakėsi pirmiausia ir 
pastebėjęs, neskaitant pakinklių. 

— Pažadu daugiau nieko nesikviesti. 

— Tu hvirtai pažadi. 

Jis pažvelgė į ją apsimestinai susierzinęs. Tada nuėjo mie- 
gamojo durų link. 

— Barni... 

Jis atsisuko. 

Keitė vėl nusišypsojo. 

— Ačiū. 

Barnis atsakė jai šypsena. Nė viena jo ištekėjusių seserų 
dar neturi vaikų, tad jo tėvai laiko jį potencijos stebuklu. 

Jis pagrasė Keitei pirštu. 

— Bet tik toleruosiu, griežtai sakau, - perspėjo jis, vis dar 
šypsodamasis. 


Atranka į „Šmėklas“ vyko kambaryje virš baro Kanonberio 
gatvėje. Patalpa buvo naudojama įvairiais tikslais, matyt, ir 
baleto pamokoms, nes išilgai vienos sienos prie visos eilės 
didžiulių blausių veidrodžių, kurie kėlė nykų grimzdimo į 
vandenį įspūdį, buvo pritvirtinta atrama. Viename gale prie 
popieriais nukrauto kortų stalelio spektaklio režisierius ir 
prodiuseris - abu, Edės manymu, perpus už ją jaunesni, sė- 
dėjo ant pilkų plastikinių kėdžių, prie kojų pasidėję skardi- 
nes baro pelenines. Be jų, čia prie pianino sėdėjo liesa juodai 
apsirengusi mergina ir dar vienas vyras pilka slidinėjimo 
striuke skaitė laikraštį. 

Edė nusprendė smulkmeniškai nesiruošti, nes ėjo į atran- 
ką tik kad nuramintų savo agentą, kuris skundėsi, kad Edė 
negali, jokiu būdu negali būti išranki. Ji buvo vienąkart pas- 
kubomis perskaičiusi pjesę ir sąmoningai nusprendusi nesi- 
ruošti kaip nors ypatingai, nesistengti pernelyg gilintis į fru 
Alving galvoseną. 

Raselas šįryt žvelgė į ją klausiamai. 

— Nėra nuotaikos, - pasakė ji, gerdama kavą. 

- Šit kaip. 

— Aš negaliu sutelkti dėmesio. Jaučiuosi pernelyg išsi- 
blaškiusi. 

— Gaila, - pasakė Raselas. Jis vilkosi lietpaltį. - Tai nuosta- 
bus vaidmuo. 

— Tai nuostabus vaidmuo, - dabar pakartojo režisierius. Jo 
veidas buvo siauras, tamsus, su smailia barzdele. 

— Tikrai. 

— Ar anksčiau yra tekę vaidinti Ibseno dramose? 

Edė papurtė galvą. Ji buvo suvaidinusi nekalbančią ku- 
rorto lankytoją spektaklyje „Kada mes iš mirusiųjų prisikel- 
sim“, bet net neverta minėti. 

Prodiuseris pažvelgė į ją. Tada paklausė balsu, kuris jai 
pasirodė visiškai neteikiantis vilties: 

— Ką jūs žinote apie Ibseną? 

Edė grįžtelėjo atgal. 

- Jis buvo norvegas. Žemo ūgio. Labai žemo. 

— Aha... 

Režisierius pasisuko į žmogų, skaitantį laikraštį. 

— Ivoras jums skaitys pastoriaus Manderso žodžius. Pir- 
mas veiksmas. Scena, atskleidžianti jos vyro elgesį. 

— Gerai, — atsakė Edė. Ji nuėjo prie kėdės šalia vieno iš di- 
džiulių veidrodžių ir numetė ant jos rankinę, prieš tai susi- 
ieškojusi joje savo knygą. | 

— Iš čia, - pasakė režisierius, - jei galėtumėt. 

Edė pasisuko. Jis laikė atkišęs pluoštą popierių. 

— Mes esam šiek tiek pataisę Piterio Votso vertimą. - Jis 
pažvelgė į žmogų su laikraščiu. - Ivoras kalba norvegiškai. 

Edė lėtai žengė pirmyn. 

— Paklausysime, kaip skaitote, - pasakė prodiuseris. — 
Bet man asmeniškai atrodo, kad fru Alving turėtų būti 
aukštesnė. 

Vyras su laikraščiu pirmą kartą pakėlė akis. Angliškai su 
akcentu pasakė: 

— Geras veidas. 

— Bet ūgis, - paprieštaravo prodiuseris, - toks svarbus pa- 
brėžiant orumą. Tai moteris, kuri kentėjo. 

— Iš kur Žinote, kad aš - ne? - paklausė Edė. 

Niekas jai neatsakė. Ji paėmė popierių pluoštą iš reži- 
sieriaus. 

— Arjūs tikrai norite, kad skaityčiau? 

Jo veidu perbėgo šypsena. 

— Juk atėjote čia. 

— Ar tai svari priežastis? 

— Ponia Alen, jūs kreipėtės dėl šio vaidmens... 

Edė susitvardė. 

— Atsiprašau. 

Mergina prie pianino tarė: 

— Klaros buvo geras ūgis. 

Visi atsisuko į ją. 

— Taip. 

— Be to, ji buvo skrupulingai pasirengusi. Ji suprato, kad 
tai judėjimas į priekį po jos herojės „Lėlių namuose“. Kaip 
būtų buvę, jei Nora būtų pasilikusi? 

Edė laukė. Ji pajuto šleikštulį, kokį jauti, kai būni sau pa- 
sakęs: „Kadangi nenoriu, tai ir nesistengsiu to pasiekti“, o 
paskui atrandi, kad tavo abejingumas ne toks jau ir stiprus, 
kaip manei. 

Prodiuseris atsisuko ir pažvelgė į Edę. 

— Arjūs tai suvokėte, ponia Alen? 

— Dabar suvokiu... 

Tas vyras padėjo laikraštį ir atsistojo. Jis buvo stambus, 
akivaizdu net jam vilkint slidininko striukę, šviesiomis, be- 
reikšmėmis mėlynomis akimis. 

Jis pasakė Edei: 

— Bus jau septintas kartas, kai aš vaidinsiu pastorių Man- 
dersą. 

— Nieko sau. 
— Tris kartus Osle, kartą Edinburge, kartą Skarbore ir jau 
vienąkart Londone. 
Ji nervingai jam šyptelėjo. 
— Arjiis norvegas? 
— Pusiau. 
— Jūsų tėvas... 
— Motina. 
-Edė linktelėjo. 
— Jūs turite, - pasakė Ivoras, - perskaityti nuostabią eilutę. 
— Tikrai? 
— Eilutę „Štai Čia jūs matote nešvarios sąžinės galią.“ 
— Na, - susikaupdama atsakė Edė, - aš bent jau turėčiau 
žinoti apie tai. 
Režisierius palinko į priekį. 
— Pradėsime. Ir kiti laukia. 
Edė žvilgtelėjo į rankoje laikomą tekstą. 
— Kur jūs norėtumėt... 
— Aš pradėsiu, - pasakė Ivoras, - nuo eilutės „Man galva 
tuoj tuoj ims suktis.“ 
Edė pažiūrėjo į jį. 
— Be teksto? 
Jis nusišypsojo. 
— Nėra reikalo. 
Edė nusijuokė. 
— Kaip trikdo... 
— Visai ne. Net atvirkščiai. Ramina. 
— Šit kaip? 
— Kaip Žaidžiant tenisą su daug geresniu žaidėju, - paaiš- 
kino Ivoras šypsodamasis. 
Edė nuleido negirdomis. Kylanti susierzinimo banga iš- 
stūmė šleikštulį. 
- Žinoma. 

— Pradėsime. 

— Labai gerai. 

— Aš duosiu ženklą, kada baigti. 

Edė pažvelgė į režisierių. Jis nežiūrėjo nei į ją, nei į savo 
popierius. Ji atsikrenkštė. 

— Atsiprašau, - pasakė režisierius nejudėdamas. - Atsi- 
prašau, Ivorai. Aš pasakysiu jums, kur sustoti. - Jo žvilgsnis 
lėtai klaidžiojo po kambarį, galop apsistojo kažkur už lango. 
Prodiuseris Žiūrėjo į savo nagus. 

— Pradėk, - tarė režisierius. 


Ruta Munro, kaip buvo įpratusi, viena paskutinių išėjo iš biu- 
ro. Ji žinojo, kad šitaip sąžiningai dirbdama ne tik rodo gerą 
pavyzdį, bet ir gali būti visiškai tikra, kad kitą rytą atėjusi 
viską ras kaip paliko: tvarkingą stalą, laiškais iš JAV neper- 
pildytą elektroninio pašto dėžutę, svarbiausius dokumentus 
surinktus į vieną krūvą ir prispaustus dideliu pilkšvai bal- 
tu vandens nugludintu akmeniu, rastu Devono šiaurinėje 
pakrantėje savaitgalį, kurį juodu su Metju Boidu pirmąkart 
praleido dviese. Be to, pasilikusi kabinete viena, ji galėda- 
vo sulėtinti tempą, pamąstyti, pasimėgauti trumpa akimirka 
niekieno Žemėje po darbo dienos, prieš prasidedant vakarui. 
Tai padėdavo jai susivokti. | 

Artimiausia Rutos draugė Laura prieš dvejus metus iš- 
važiavo į Lidsą ir įsidarbino teisės paslaugų įmonėje. Per tą 
laiką Laura susižadėjo su bendradarbiu teisininku ir nusi- 
pirko prabangų butą su dviem vonios kambariais, balkonu 
ir šveicariško stiliaus skalbykla pusrūsyje atnaujintame upės 
krantinės rajone. Tai Laura, dabar mūvinti Tiffany sužadė- 
tuvių žiedą su deimantu ir ketinanti vestuvių dienai įsigyti 
Vera Wang batelius, leido suprasti Rutai (ir taip įtaigiai, kaip 
gali tik geriausi draugai), kad jei ji kuo greičiau nenusipirks 
buto, tai bus rimta klaida. 

Ruta nusiuntė Laurai elektroniniu paštu buto buvusiame 
fabrike Banksaide nuotraukas. Laurai patiko, ypač stiklo blo- 
kelių sienos ir labai aukštos lubos. 

„Pirk šitą!“ — parašė ji. 

Ruta pralaukė tris dienas bandydama pažaboti savo norą 
išsipasakoti, nes taip darydama tarsi laužytų ištikimybę Me- 
tju, o tada parašė: 

„Aš tikrai noriu. Bet dar yra Metas.“ 

„Ar jam nepatinka?“ 

Praėjo dar dvi dienos. 

„Manau, jam patinka, - nenoromis rašė Ruta. - Bet jis ne- 
rimauja dėl pinigų.“ 

Laura ruošėsi tekėti už advokato, kuris uždirba daugiau 
negu ji. Ruta kartais pagalvodavo, kad dėl to ji tapo šiek tiek 
beširdė. 

„Turi omeny, kad jis neįstengs įpirkti?“ 


„Taip.“ 

„O tu gali?“ 

„Taip“, - parašė Ruta. 
„Na?“ 


Ruta pakėlė akis nuo ekrano. Tuščiame biure buvo girdėti 
silpnas oro kondicionavimo sistemos burzgimas ir, nepaisant 
tylos viduje, dar didesnis gaudesys, sklindantis iš išorės - Li- 
verpulio gatvės. Iš tikrųjų Metju net nesakė, kad neįstengs 
lygiomis dalimis su ja pirkti buto Banksaide: jis labai aiškiai 
parodė, kad nekalbės... negali kalbėti apie tai. Jis buvo labai 
susirūpinęs jųdviejų dabartiniu butu: taisė šį bei tą, nors Ruta 
laikė tai būsimų nuomininkų reikalu, ir išsisukinėjo nuo po- 
kalbio, kurio norėjo Ruta. Ji vėl pažvelgė į ekraną. 

„Taip jau yra, - parašė ji, - kad mes niekada nesame kal- 
bėję „aš turiu šį, o tu turi tą“. Manau, nė vienas iš mūsų ne- 
norėjo aiškiai išdėstyti skirtumų. Ir skirtumai iki šiol nebuvo 
svarbus veiksnys. Mes visai gerai tvarkėmės. - Ji stabtelėjo. 

Laura bus pasiryžusi tai nuginčyti. - Neklausk, kodėl mes 
neišsiaiškinome to pradžioje. Žinai, kaip iš pradžių būna. 
Nerūpi, kas kiek gauna, kol gali būti kartu, o kai parūpsta, 
jau būna per vėlu, elgesio štampai jau įsisenėję. - Ji stabtelėjo 
ir tada parašė: - Aš myliu Metą.“ 

Ruta nuleido rankas nuo klaviatūros ant kelių. Laura pa- 
sakytų, kad visi myli Metą, kad Metas - dėmesingas, pado- 
rus, sąžiningas žmogus, kurio negalima nemylėti. Ką dar no- 
rėtų pasakyti Laura, kurios, jau susižadėjusios, padėtis tokia 
saugi? Galbūt kad meilė gali būti daugiau nei tik meilumas, 
kad ji gali aprėpti ir labiau jaudinančius dalykus - bendrus 
tikslus ir profesinių laimėjimų įvertinimą. Be to, ji galėtų pa- 
sakyti, — ir būtų teisi, - kad Ruta ir Metju turėjo apskaičiuoti 
šį netolygumą ankstyvuoju savo santykių laikotarpiu, kad 
apsalusia širdute laikydama Meto ranką Devono pakrantėje, 
nesvarbu, kiek kartų tai buvo, Ruta neturėjo apakti; juk jie 
važiavo ten Rutos automobiliu, nes Metju jo neturėjo, ir gy- 
veno tokiame viešbutyje, apie kokį jis, tiesiai šviesiai kalbant, 
nė nesvajojo. 

Nepasakysi, galvojo Ruta, kad jis savotiškai už tai nemo- 
kėjo —- mokėjo kartais su erzinančiu užsidegimu, bet ji nega- 
lėjo nepastebėti, kad jo jaučiama įtampa dėl pinigų pasta- 
raisiais metais ypač sustiprėjo. Dėl to ji nuoširdžiai užjautė 
Metą, bet taip pat juto, kad jo nerimas neturi būti svarbesnis 
už jos siekius, kad tai, kas jį sulaiko, neturi sulaikyti jos. Jei- 
gu pernelyg daug aukojiesi (dėl šito jos ir Lauros nuomo- 
nė dažnai sutapdavo per ilgus naktinius pokalbius geriant 
vyną ir klausantis Dianos Krol dainų), galiausiai tik įžeidi 
asmenį, kuriam tos aukos buvo skirtos. Tie seni žodžiai kaip 
„pareiga“ ir „garbė“ priklauso istorijos knygoms, senosios 
imperijos žodynui, tačiau jau nebegyvena Žmonių širdyse 
ir protuose. Būdama moteris, negali pasiversti kažkuo ma- 
žesniu, kad prisiderintum prie vyro silpnumo. Negali sutikti 

nenorėti, nesiekti puikaus buto Banksaide dėl to, kad žmo- 
gus, su kuriuo gyveni, negali lygiai tiek pat prisidėti. Ji pa- 
ėmė rašiklį. 

„Ar tai reiškia, - užrašė bloknote, - kad aš jį nepakanka- 
mai myliu?“ 

Ji išplėšė lapą ir suglamžė jį į kamuoliuką. 

„Ar, - parašė ji, - mano vertybės taip iškrypo, kad šiuo 
metu aš labiau noriu buto negu vyro? Ir kodėl būtent šio 
buto taip labai noriu? Kuo jis ypatingas?" 

Ji nužvelgė savo stalą. Čia buvo Metju nuotrauka su juo- 
dais bambuko rėmeliais, jis nusifotografavęs Maldyvuose 
per atostogas, kurias pats pasiūlė, o paskui, - ji matė, - neri- 
mavo, kaip susimokėti. Nuotraukoje jis atrodo visai ramus. 
Baltais marškinėliais, plačia šypsena, sušiaušti plaukai drai- 
kosi mėlyno kaip pentiniai* dangaus fone. 

Ruta išplėšė iš bloknoto antrąjį lapą, perplėšė jį pusiau. 
Pažvelgė į elektroninį laišką Laurai. Kokias galimybes jis at- 
veria Laurai melsti ją - ar primygtinai raginti - nenusivilti? Ji 
bėgiojo žymekliu po ekraną, trindama žinutę. 

„Ar norite, - mandagiai paklausė kompiuteris, - išsaugo- 
ti Žinutės pakeitimus?“ 
atogrąžų paplūdimyje. 

- Atsiprašau, - pasakė ji. 


Nuo šaligatvio prie namų Ruta pamatė, kad Metju jau parė- 
jęs namo pirma jos. Iš to, kaip krito šviesa, ji suprato, kurias 
lempas jis užsidegęs; iš to, kokia bus aplinka, kai ji užlips 
į antrą aukštą, bus galima spręsti ir apie bendrą nuotaiką. 
Kartais ji norėdavo daug ko nepastebėti. Kartais pagalvo- 
davo, kaip ramu būtų, jei neturėtų gebėjimo tiek pastebėti 


* Mėlynžiedžio augalo pavadinimas. 

ir daryti išvadas. Tai reiškė, kaip Metju kartais pasakydavo, 
kad ji gyvena tarsi dukart, alindama save: vienąkart - kaip 
per peržiūrą, antrąkart - iš tikrųjų. 

— Ką tu darysi, - klausdavo jis apkabinęs ją ir žvelgdamas 
į akis, — su trimis tau likusiomis paskutinėmis gyvenimo die- 
nomis, kurias jau būsi išgyvenusi pirma laiko? 

Ji įkišo raktą į pagrindinių durų užraktą. Bendrame ko- 
ridoriuje, išdažytame taip, kaip buvo madinga prieš dešimt- 
metį, stovėjo tik nedidelis stalas su paskleista viso namo ko- 
respondencija. Metju jau bus pasirausęs krūvoje ir suradęs, 
kas jų, bet kaskart įėjusią Rutą kažkas gundydavo viską pa- 
tikrinti. Taip darydavo ir jos tėvas, pasiguodė, - nuolat pa- 
sitikrindavo, ar viskas gerai, net perskaičiuodavo smulkias 
monetas iš kelnių kišenių prieš tvarkingai sudėliodamas jas 
pagal dydį į miegamojo komodos stalčių. Nenuostabu, gal- 
vojo ji dabar, prisiversdama praeiti pro stalą, kad ji pasirinko 
Metju - Žmogų iš šeimos, kuri tvarkingumą laiko psichikos 
sutrikimu. Dviejų tokių Žmonių kaip ji santykiai tiesiog su- 
stabarėtų dėl perdėto planavimo. 

Ruta užbėgo laiptais iki savo laiptų aikštelės. Durys buvo 
praviros, sklido Metju mėgstamos roko muzikos garsai. 

Ji pravėrė duris plačiau. 

— Labas! 

Metju išėjo iš miegamojo basomis kojomis ant medinių 
grindų, bet vis dar su darbe vilkėto kostiumo marškiniais ir 
kelnėmis. Jis pasilenkė jos pabučiuoti. 

— Man patinka, kai tu pareini pirmas. 

Metju atsitiesė ir tarė: 

— Bet aš nieko nepadariau, tik nusivilkau švarką... 

— Aš ir nesakau... 

- Žinau, - pasakė jis. 

Ruta įėjo paskui jį į svetainę. 

— Yra laiškų? 

— Nieko įdomaus. 

Ji paėmė vokus ir grįžtelėjo į jį. 

— Gera diena? 

- Šiaip sau. 

Ji vėl padėjo vokus ir pasakė: 

— Ketinau eiti į sporto klubą... 

Metju atsirėmė į svetainės durų staktą. 

— Gali. 

— Nori eiti? 

Metju truktelėjo petį. 

— Ne, ačiū. 

— Tai aš... 

— Ruta, - tarė Metju. 

Ji žiūrėjo žemyn į vokus. Pranešimai apie mokėjimą tie- 
sioginiu debetu - sistemingumo ir organizuotumo įrody- 
mas, patvirtinimas tiesos, kad gyvybinė energija neturi būti 
eikvojama netvarkai ir neveiksmingai veiklai... 

— Ruta, - vėl ištarė Metju. 

Ji pažiūrėjo į jį. 

— Sėskis. 

— Ką ruošiesi pasakyti... 

— Sėskis, - pasakė Metju. - Prašau tavęs. 

Ruta priėjo prie odinės sofos — bendro labai geros kokybės 
pirkinio, už pusę kainos įsigyto per sausio išpardavimą, - ir 
atsisėdo suglaustais keliais, tiesia nugara, tarsi per verslo su- 
sitikimą. 

Metju atpėdino paskui ją ir atsisėdo šalia. Paėmė ją už 
rankos. 

— Matai, - prabilo jis, - ne taip lengva pasakyti... 

— Ar būtina pasakyti dabar? 

— Taip. Nėra tinkamo laiko, jei ir būtų, gal tektų laukti sa- 
vaites, 0 aš turiu pasakyti, privalau tau paaiškinti. 

Ji suspaudė jo ranką. 

— Ką? 

Žiūrėdamas į grindis, jis pasakė: 

— Aš tikrai apgailestauju. 

— Metai... 

— Norėčiau, kad taip nebūtų. Norėčiau sugebėti lygiuotis į 
tave. Tu visiškai teisi, norėdama pirkti butą. Tu visiškai teisi, 
norėdama kaupti turtą, ir tikrai teisi dėl to, kad nepalieki to 
vėlesniam laikui. Butas puikus. - Jis nutilo ir švelniai atitrau- 
kė ranką. - Bet aš, - pridūrė jis, - negaliu to padaryti. Visaip 
stengiausi sugalvoti kaip, bet negaliu. Aš tikrai neturiu iš ko 
gyventi taip, kaip gyvename dabar, bet iki šiol to nesuvo- 
kiau. Pradedu suvokti dabar, nes turiu pripažinti, kad aš ne- 
galiu net pagalvoti apie buto Banksaide pirkimą drauge su 
tavimi. - Jis pakėlė akis nuo grindų ir šyptelėjo jai. - Taigi, jei 
nori eiti pirmyn, eik be manęs. 


PENKTAS SKYRIUS 


r nesiruoši keltis? - paklausė Keitė. Ji buvo apsi- 
"E Ai šiltu sportiniu kostiumu iš veliūro, plau- 
kus susirišusi užpakalyje, tad atrodė kaip trylikametė, tikrai 
per jauna būti nėščia. 

— Ne, - atsakė Roza. 

— Be dvidešimt vienuolika... 

— Vakar nuėjau į keturis niekam tikusius pokalbius, ir vi- 
sur - neigiami atsakymai. Šią popietę laukia dar trys. Šįryt 
nusprendžiau nebausti savęs daugiau, negu pats gyvenimas 
baudžia. 

Keitė paspyrė krūvą drabužių ir krepšių ant grindų. 

— Galėtum kiek susitvarkyti... 

Roza dirstelėjo. 

— Taip, galėčiau. 

— Jaustumeisi geriau, jei nuolat sau nekartotum, kad gyve- 
nimas tau sudavė smūgį. 

— Gal galėsiu, - pasakė Roza, atsisėsdama lovoje ir atmes- 
dama atgal plaukus, - pasišnekėti su tavimi, kai būsi ne to- 
kia pikčiurna? 

— Tu Žinai, kad man visa tai nėra lengva. Noriu padėti tau, 
noriu įtikti Barniui, noriu nustoti jaustis taip baisiai ir pa- 
sijusti laiminga dėl kūdikio, bet niekas tau nepadės, Roza, 
jei gulėsi lovoje šitoj netvarkoj, turėdama skolų, ir nieko net 
nebandysi daryti. 

Abi nutilo. Roza susuko plaukus ir laikė suėmusi prie pa- 
kaušio. 

— Iš kur ištraukei, kad nebandau? 

Keitė vėl spyrė į krepšius. 

— Pažiūrėk čia... 

— Nėra spintos, - paaiškino Roza, - nei komodos. Grin- 
dys - išeitis. Grindys. 

— Grindys gali būti ir tokios, ir kitokios. Gali būti tvarkin- 
gos arba apšnerkštos kaip surukusios paauglės. 

Roza paleido plaukus. 

— Negaliu patikėti, kad mes taip kalbamės. Lyg kalbėčiau 
su mama. 

— Tikriausiai ne su savo mama... 

— Ne. Iš tikrųjų. Ne su savo. Su taviške. 

— Neliek pykčio ant mano mamos... 

— Ak, Keite, - pasakė Roza nuvargusiu balsu, nustumda- 
ma antklodę ir lėtai nuleisdama kojas iš lovos, - nedaryki- 
me taip. 

— Tai susitvarkyk, - piktai pareiškė Keitė. - Nepiktnau- 
džiauk mano svetingumu ir dėk pastangas. 

Roza atsistojo. Pažvelgė į Keitę. 

— Ko iš manęs nori? 

— Noriu, kad sutvarkytum šį kambarį. Noriu, kad nemes- 
tum skalbinių į skalbyklę ir jų ten taip nepaliktum. Noriu, 
kad jei pabaigi pieną, jogurtą ar bananus, nupirktum to, ką 
suvalgei. 

— Ar tu žinai, kad kai buvom studentės, niekada tokia ne- 
buvai. Kiek atsimenu, tau niekad nerūpėjo tokie niekai kaip 
skalbimas ar bananai. 

Keitė atsiduso. 

— Tada aš galvojau apie Rembo. Ir Balzaką. Ir tikrovę, sle- 
piamą riteriškos meilės tradicijų. 

— Ir Edą Mofatą. 

— Na, taip. 

— Edas Mofatas nevertė tavęs skaičiuoti bananų... 

— Aš neištekėjau už Edo Mofato, - atkirto Keitė. - Aš nesu 
įsipareigojusi Edui Mofatui. 

Roza pasilenkė prie drabužių. 

— Ar Barniui rūpi bananai? 

— Jam rūpi, kad aš nesirūpinčiau. 

Roza pažvelgė į ją. 

— Tai kodėl tu rūpiniesi? 

Keitė patrynė akis. 

— Mat vedybos viską pakeičia. Patenki į kitą vietą, kur 
staiga pamatai, kaip vaikiška buvo gyventi studentiškoj ne- 
tvarkoj. 

— Vaikiška. 

— Taip, - pasakė Keitė. 

Roza susirado melsvas nėriniuotas kelnaites ir movėsi jas 
stovėdama ant vienos kojos. 

— Aš turėjau butą. Pirkau pieną, apmokėdavau sąskaitas ir 
išimdavau skalbinius iš skalbyklės. Aš visa tai dariau. 

— Tai kodėl... 

— Dabar nevaldau padėties, - pasakė Roza. Ji užsitempė 
kelnaites po naktiniais marškiniais. - Tiek nukrypimų, dide- 
lių ir reikšmingų, šiuo metu tiesiog slystu nuo krašto. Atvirai 
kalbant, man patiktų rūpintis savo šaldytuvu. 

Abi nutilo. Keitė atšlepsėjo tiesiai per maišus ir viena ran- 
ka apglėbė Rozą. 

— Atsiprašau. 

— Ir aš. 

— Bet matai... 

— Taip, - tarė Roza, - aš matau. Žinoma, matau. 

— Aš negaliu su tavimi gyventi taip, kaip kitados gyve- 
nome... 

- Žinau. 

— Bet noriu tau pagelbėt... 

— Prašau, - pasakė Roza, nusivilkdama naktinius marški- 
nius, - prašau man to nesakyti. 

— Kodėl ne? 

— Tai baisi, bereikšmė frazė. 

— Roza, bet aš tavo draugė, aš noriu... 

Roza pažvelgė į ją. 

— Tą ir darai. 

— Ką? 

— Padedi. Tu davei man stogą ir lovą, aš tau dėkinga. Ir 
atsiprašau dėl bananų. - Ji pasilenkė ir paėmė juodą lieme- 
nėlę. - Aš sutvarkysiu šitą kambarį. 

Keitė pažvelgė į ją. 

— Tu laiminga, - pasakė ji, - kad vis dar turi normalaus 
dydžio krūtis. Matei mano? 


Jokių žinių iš „Šmėklų“ režisieriaus. Iš patirties Edė Žinojo, 
kad tai reiškia, jog ji negavo vaidmens, bet tarėsi žinojusi tai 
jau tada, kai įėjo į kambarį, kuriame vyko atranka, ir pajuto, 
kokį stiprų nuobodulį sukėlė jos pasirodymas. Tuoj pat po 
atrankos ją palaikė teisėtas pasipiktinimas (kaip jie drįso būti 
tokie atšiaurūs, tokie nedėmesingi, tokie neprofesionalūs?), 
paskui ji lėtai grimzdo, kaip yra buvę šimtus kartų per daug 
metų, per nusivylimą ir drąsos netekimą į varginantį pasida- 
vimą likimui, ojos agento beriami paguodos žodžiai kaskart 
atrodė vis banalesni. 

— Jie - gerai organizuota trupė, Ede, jie sėkmingai kuria 
įspūdingas naujas interpretacijas, bet visi skundžiasi dėl jų 
elgesio, aš pažįstu išties Žymių Žmonių, jei atleisite už paly- 
ginimą, brangioji, kurie buvo laikomi tikru mėšlu, ir tiesiog 
neteisinga, nepaaiškinama, kad jie, nors ir elgiasi su žmonė- 
mis šitaip, vis tiek pritraukia pilnas teatrų sales, bet faktas 
yra faktas, ir štai kodėl aš pamaniau, kad jums vertėtų ten 

patekti, būtų buvęs toks Žingsnis, bet taip jau nutiko. Ap- 
gailestauju, brangioji, apgailestauju. Nesisielokite. Pažadu, 
kad pasieksite daugiau. Jūs tinkate vienos iš pamišusių senų 
Šekspyro karalienių vaidmeniui. Argi ne taip? 

Taip, galvojo Edė, ketvirtadienio popietę gulėdama ant 
Beno lovos, vis dar gniauždama švarius rankšluosčius, ku- 
riuos nešė į viršų, į vėdinamąją spintą, tik pakeliui pro atvi- 
ras Beno kambario duris pastebėjo jo lovą ir negalėjo atsispir- 
ti, - žinoma, pakvaišusi ir sena, kuo gi ne karalienė, kol apie 
buvimą kuo nors tikresniu negali būti nė kalbos. Kodėl gi 
Edė Alen negalėtų parodyti Karališkajam Šekspyro teatrui, 
ko jiems šitiek metų trūko, ir pasižiūrėti, kaip jie atgailau- 
dami meta karūnas jai po kojomis? Kodėl gi ji negali toliau 
įsivaizduoti, kad pasaulis, kiek ji pažįsta jį, nėra sudužęs į 
gabalėlius ir palikęs ją nežinia kur, tokią nepritapėlę ir tuš- 
čią, nesuvokiančią, ką daryti toliau? Kodėl gi nekartoti, kaip 
Raselas kartoja, kad tai pereinamasis ritualas, kurį patiria vi- 
sos motinos, bet ne visos eina dėl to iš galvos? 

Edė užsimerkė. Tam tikra prasme būtų tiesiog prabanga iš 
tiesų išprotėti, mintimis ir emocijomis būti visai kitoje vieto- 
je, nes tada įprasto elgesio niekas nei reikalautų, nei tikėtųsi. 
Jai buvo sunku, nes matė, kad Raselui, net ir jai pačiai būtų 
daug lengviau, jei ji galėtų lengvai pereiti iš vieno tarpsnio 
į kitą, jei sugebėtų nustoti viskuo rūpintis ir imtųsi tik pa- 
gelbėti, užtat labiau atsiribotų... Tik bėda, kad šios proto ir 
širdies būsenos priklauso ne nuo norų, 0 nuo atsitiktinumo. 
Yra moterų, kurios sugeba būti ir geros, ir šaltakraujiškos; 
yra ir niršių moterų, tokių, kurias jausmai blaško kaip stati- 
nes audroje. Jei būsi įniršusi, galvojo Edė, niekaip neapsime- 
si šaltakraujiška. Negalėsi nė sugalvoti, kurioje žemės vietoje 
padėti, kur išleisti visą tą energiją. 

Ji atsisėdo, spausdama rankšluosčius. Du suaugusiesiems 
skirtus vonios rankšluosčius, kurie jau buvo nuskalbti nuo 


74 


šalavijų žalios iki blankiai pilkos spalvos. Kitados buvo pen- 
ki rankšluosčiai, dar maudymosi rankšluosčiai ir... Liaukis, 
pasakė Edė sau, su šitais niekais, liaukis nuolaidžiavusi sau. 
Ji pasisuko ir pažvelgė pro langą. Išlindo saulė - ryški, bet 
nešilta pavasario saulė, tik parodanti, koks nešvarus stiklas. 

Edė išgirdo apačioje skambant telefoną. Jos ir Raselo 
miegamajame telefonas niekuomet nebūdavo įjungtas, ne- 
bent vaikai būdavo kur išėję vėliu metu. Kadangi dabar jie 
čia negyvena, nebūna ir vėlai išėję, tad telefonas taip ir liko 
neįjungtas. Ji atsisėdo ir, smakrą parėmusi į rankšluosčius, 
klausėsi mandagaus, ramaus Raselo balso, įrašyto į atsakiklį, 
paskui tokiu pat balsu sakomo ketinimo su kažkuo po darbo 
išgerti ir pažado parnešti ko nors vakarienei. Jis pastaruoju 
metu dažnai skambindavo, pasakydavo ką nors nereikšmin- 
go apie šį bei tą, kartais tiesiog norėdamas priminti, kad gal- 
voja apie ją. Tai buvo miela, švelnu, dėmesinga, rūpestinga. 
Bet jos tai nejaudino, ir dėl to Edė jautėsi keistai, trikdoma ir 
tarsi kalta. 

Ji atsistojo. Viviana, pasitaikius retai akimirkai, kai ne- 
juto poreikio rodyti esanti pranašesnė, pasakė, kad Edė 
turėtų tiesiog laukti, kad tai širdgėla, o visos širdgėlos pa- 
siduoda laikui, jei net laikas jos neišgydys, tai bent padės 
prisitaikyti. 

— Tiesiog lauk, —- pasakė Viviana mobiliuoju, stengdamasi 
perrėkti mašinų gausmą. - Aš taip darau - tiesiog laukiu. 

— Ką man daryti, kol lauksiu? - paklausė Edė. 

— Būk maloni Raselui! - šaukė Viviana. - Pabandyk, kodėl 
gi to nedarai? - Patylėjusi Viviana pasakė: - Ede, kodėl tu iš 
viso darai tokią dramą? Žmonės išeina iš namų, tai nuolati- 
nis vyksmas! Jie privalo taip elgtis! 

Edė lėtai išėjo iš Beno miegamojo ir per laiptų aikštelę 
žengė vėdinamosios spintos link. Atidaryti jos duris ne- 
buvo paprasta, reikėjo šiek tiek kilstelėti rankenėlę ir lėtai 

patraukti, kad neišvirstų visa lavina rankšluosčių ir antklo- 
džių užvalkalų, kurie visus dvidešimt metų būdavo krau- 
nami ant lentynų - nei lygių, nei pakankamai gilių. Viena 
ranka prilaikydama pūpsančią krūvą, Edė švystelėjo šva- 
rius rankšluosčius į laisvą vietą spintos viršuje, paskubomis 
uždarė duris ir atsirėmė į jas. Paskui atsitraukė, gal dešimt 
sekundžių luktelėjo, kad būtų ramu, jog durys laikysis, ir 
nusileido į virtuvę. Dirstelėjo į telefoną. Pojūtis, kad ja rū- 
pinasi ne tas žmogus, kėlė šiokią tokią įtampą. Nors palikta 
žinutė buvo maloni, patvirtinanti meilę ir gerumą, bet tiek 
to - ji palauks. 


Raselas nusprendė anksti grįžti namo. Jis su Ede buvo pa- 
kviestas į perdirbto klasikinio Hičkoko filmo peržiūrą su 
naujai iškilusia Holivudo aktore, kuri manė, kaip visos 
naujos jaunos aktorės paprastai mano dar nuo Sofoklio lai- 
kų, kad jos išrado blogą elgesį beatodairiškam savarankiš- 
kumui išreikšti. Raselas neužsiminė apie šią peržiūrą Edei 
dėl to, kad ji niekada nebuvo didelė Hičkoko gerbėja, be 
to, dabar jie kas mėnesį gaudavo tiek kvietimų, jog net Ra- 
selas, auklėtas pagal skrupulingo mandagumo standartus 
bu, atsisakydavo jų ar priimdavo. Jis numetė kvietimą ant 
Meivės stalo. 

Ji žvilgtelėjo nesusidomėjusi. 

— Pavėluotai... 

— Čia padėkos... 

— Būčiau dėkinga, jei reikėtų tokiai būti, - pasakė Meivė. — 
Tu tai Žinai. - Ji pakėlė akis. - Kodėl tu neini? 

Raselas nusikabino švarką nuo bambukinės kabyklos prie 
durų. 

— Einu pas žmoną. 

Meivė liovėsi spausdinusi, bet nepakėlė akių. 

— Ari gerai jaučiasi? 

— Tiesą sakant, nelabai. 

- Šitiems gyvenimo etapams nebūna generalinių repe- 
ticijų... 

— Taip. 

— Ir niekaip nesužinosi, kaip pats elgsiesi... 

- Taip. 

Meivė vėl kibo į darbą. 

— Kaip laikosi Roza? 

— Nežinau, - atsakė Raselas. 

— Tik šiaip klausiu. Graži mergaitė. Net įspūdinga. Ir pro- 
tinga. Na, jei Roza būtų mano... 

— Labanakt, Meive, - atsisveikino Raselas. Jis atidarė du- 
ris. — Iki rytojaus. 

Ji šyptelėjo žiūrėdama į klaviatūrą. 

— Gero vakaro. 

Leisdamasis į metro, Raselas bandė prisiminti, kada pa- 
skutinį kartą važiavo ne spūsčių metu. Kėtvirtą popiet metro 
buvo keistai aprimęs ir tuščias, o žmonės - ne tokie skuban- 
tys ir egocentriški. Jis net rado vietos atsisėsti ir, išsitraukęs 
praėjusio savaitgalio laikraštį, ruošėsi ramiai paskaityti sky- 
rių apie knygas, kurių pats niekad neskaitys, bet pajuto, kad 
negali susikaupti. Jam kėlė nerimą ne tai, kad anksti išėjo iš 
darbo, - nors negalėjo prisiminti, kada paskutinįkart taip 
buvo atsitikę, - ir net ne užsilikusi sąžinės graužatis, kad jam 
reikėjo eiti į peržiūrą, nes niekada negali Žinoti, ką sutiksi 
tarp žiūrovų. Iš tikrųjų jam rūpėjo Edė. Kad ir kokia abejinga 
ji buvo, kad ir kaip kenkė ir sau, ir jam, kad ir kokia... na, 
nepakenčiama (šis žodis atėjo jam į galvą), vienaip ar kitaip 
vertinsi, ji rūpėjo Raselui. Taip, gal ir natūralu jausti galutinį 
jauniausio vaiko išėjimą taip skausmingai, kaip ji jautė Beno, 
bet ar natūralu jausti taip stipriai, būti taip paveiktai šio 
praradimo, kad negali niekur matyti prasmės, jokių spalvų 

aplink? Bet ar teisinga susilaikyti ir nepasakyti žmonai, kad 
ji nuolat perdėtai reaguoja, - vien baiminantis neišvengiamo 
jos protrūkio? 

Buvo akivaizdu, kad ji visai nesistengė pasirengti Ibseno 
perklausai. Nuėjo visai į pabaigą ir tik dėl to, kad Raselas ir 
jos agentas ją verste vertė, o tai kėlė nerimą, nes anksčiau, 
kad ir kaip užsiėmusi šeimos gyvenimu, Edė su užsidegi- 
mu nepraleisdavo jokios progos, ir tokia optimistinė nuos- 
tata stebindavo, žavėdavo Raselą, ypač turint galvoje, kad 
taip dažnai jai atsakydavo neigiamai. Traukdama drabužius 
iš džiovyklos ar išversdama krūvas produktų ant virtuvės 
stalo, ji dažnai sakydavo: 

— Tik pagalvok, kaip bus, kai galėsiu mąstyti apie vai- 
dmens tekstą, o ne apie tualetinį popierių! 

O dabar, kai tas laikas atėjo, ji visai abejinga jam, iš tiesų 
abejinga beveik viskam, išskyrus polinkį į šį pasiutišką Beno 
ilgesį - vaikų vaikysčių metaforą - norą, kad jis grįžtų. 

Galbūt, svarstė Raselas, čia laiko klausimas. Galbūt, - tai 
trikdė labiau, - depresija. Galbūt, - tai trikdė dar labiau, — 
Edė taip pasikeitė tiek metų rūpindamasi vaikais, kad dabar 
negali prisiminti, koks jausmas būti ką tik susituokus, koks 
jausmas norėti būti susituokus. Laikraštis jo rankose suvir- 
pėjo. Tiek daug knygų apie meilę perkamiausių knygų sąra- 
šuose, recenzijų puslapiuose. Kurgi ne. Nesuskaitoma formų 
daugybė. Iš tikrųjų, kas gi dar? Jei tai ne meilė, dėl ko gi jis 
dabar sėdėtų popietiniame traukinyje ir važiuotų namo pas 
moterį, kurios dabartinį liūdesį mielai užsiverstų sau ant pe- 
čių? Traukinys įvažiavo į stotį ir trūktelėdamas sustojo. Ra- 
selas padėjo išlipti iš traukinio nėščiai juodaodei moteriai su 
mieguistu kūdikiu, aprengtu kaip Žmogus-voras, ir iškelti 
ant platformos vežimėlį. 

Mergina pažvelgė į jį. Jos akys buvo tokios pat tamsios ir 
apskritos kaip ir jos vaiko. 

— Ačiū, - padėkojo ji. 

Jam nesinorėjo nieko atsakyti. Pravėrė burną, bet suvo- 
kė, kad visa, ką nori pasakyti, - tai sumišusios mintys apie 
motinystę ir kaip išleidžiami vaikai, kai to negali padaryti, 
bet vis tiek privalai. Jis susičiaupė ir nusišypsojo. Ji dar kartą 
pažvelgė į jį, paskui pasilenkė ir įkėlė vaiką į vežimėlį. 

— Iki, Žžmogau-vore, - pasakė Raselas. 


Jis įėjo trinktelėdamas durimis. Koridoriuje buvo tylu, kati- 
nas liovėsi praustis saulės nušviestame lopinėlyje ant laiptų 
ir pažvelgė į jį. 

— Ede! 

Ji lėtai išėjo iš virtuvės su puodeliu rankoje. 

- Ede... 

— Atleisk, - atsiprašė ji. - Dieve mano, atleisk. Aš neiš- 
klausiau. 

Raselas pasidėjo portfelį. 

— Ko neišklausei? 

— Tavo žinutės. Krapščiausi viršuje ir girdėjau telefoną, 
bet nieko nedariau. O paskui užsimiršau. Kaip ir tu. 

Raselas prisiartino ir pabučiavo jai į skruostą. 

— Aš nepalikau žinutės. Šiaip grįžau namo. 

Edė žiūrėjo įtariai. 

- Šiaip? 

— Nerimavau, - pasakė Raselas ir pažvelgė į puodelį. - Ar 
galiu gurkštelėti? 

— Žalioji arbata, - tarė Edė. - Sako, ji gaivina, bet bjauriai 
neskani. 

- Tada juodosios. 

Edė pasisuko. 

— Dėl ko tu nerimauji? 

Raselas sekė paskui ją per virtuvę virdulio link. 

- Tu puikiai supranti. 

— Laukiu, kad tai praeitų, - pasakė Edė, - kaip liaukų už- 
degimas. 

— Benas išėjo jau prieš mėnesį. 

— Ką reiškia mėnuo? 

Raselas į virdulį įpylė vandens. 

— Gana ilgas laikas. 

— Ko tu iš manęs nori? — paklausė Edė. 

Raselas įjungė virdulį. 

— Kai Benas išėjo, norėjau, kad atsigręžtum į mane. Dabar 
aš jau nusileidžiu, kad tu bent pati pakiltum, atsikratytum 
šitos... šitos inercijos. 

— Inercijos, - ramiai pakartojo Edė. 

— Taip. 

— Vadinasi... vadinasi, nešokinėju aukštyn žemyn, kai tu 
pareini namo... 

— Ne! - užriko Raselas. 

— Tada... 

— Vadinasi, - pasakė jis ramiau, - net nesivargini išklausy- 
ti telefono žinučių. 

Tada jis praėjo pro ją ir žengė iš virtuvės į koridorių prie 
atsakiklio. Edė nuslinko prie lango ir vangiai pagalvojo, kad 
stiklas apačioje net nešvaresnis už viršutinį. 

— Tai buvo Fredis Kasas, - tarė Raselas iš tarpdurio. 

Edė neatsisukdama atsakė: 

— Aš nepažįstu nieko vardu Fredis Kasas. 

— Fredis Kasas, režisierius, - pasakė Raselas. Jo balsas iš- 
davė jaudulį. — „Šmėklų“ režisierius. 

Edė atsisuko. 

- Jis nori, kad paskambintum. Prašo, kad kuo greičiau pa- 
skambintum. 


Benas padėjo fotografui, kai šis fotografavo pagrindinio 
Kanari Vorfo laikraščio redaktorių. Jį fotografavo dideliam 

straipsniui verslo Žurnale, kuriam reikėjo nepriklausomų 
nuotraukų, o tai buvo tikra sėkmė Beno bosui, - jis į šį dar- 
galva akivaizdžiai buvo užimta tūkstančiais kitų dalykų, o 
Beno bosui reikėjo nufotografuoti taip, kad užsitikrintų pa- 
našių užsakymų, tad per fotosesiją jautėsi įtampa ir Beno 
bosas reiškė nepasitenkinimą dėl kiekvienos smulkmenos. 
Dėl to Benas išmetė dar drėgną „Polaroid“ juostelę, sumai- 
šė juostos eigą, o atšvaitą laikė tokiu kampu, kad, kaip sakė 
bosas, bet koks savamokslis neišmanėlis matytų šviesą atšo- 
kant nuo lubų, o ne nuo objekto. Kadangi fotosesijos objektas 
vis dar buvo kambaryje, stengdamasis atrodyti vienu metu 
ir atsipalaidavęs, ir įpareigotas savo dvigubų rankogalių, Be- 
nas negalėjo paaiškinti, kad jis tik vykdo nurodymus, Ojei jie 
niekam tikę, tai jau ne jo kaltė. 

Fotosesijai įpusėjus, Benas prisiminė, - lėtai, stebėdama- 
sis, kaip jam dažnai nutikdavo, - kad jo brolis Metju irgi dir- 
ba kažkur Kanari Vorfe. Jis negalėjo prisiminti, kur ir kuo, bet 
mintis apie Metju jam pasirodė pati patraukliausia dingstis 
negrįžti į Doklandsą su bosu, kuris bus įsitempęs dėl fotose- 
sijos ir norės išsilieti ant ko nors kito. Benas sumurmėjo norįs 
nusišlapinti, išėjo į koridorių priešais laikraščio valdybos po- 
sėdžių kabinetą ir surinko Metju numerį savo mobiliajame. 

— Oho, - atsiliepė Metju, - Benas! 

— Aha. 

— Kur tuesi? 

— Aš čia. 

— Kur? 

— Tavo biure. 

— Ką čia veiki? 

Benas atsirėmė į artimiausią sieną. 

— Dirbu. Beveik baigiau. 

— Gerai... 

— Tu laisvas? 

— Ką, dabar? 

— Po kokio pusvalandžio... 

— Na, taip. Taip, galėčiau atsilaisvinti. 

— Reikia alaus, - pasakė Benas, - šią popietę visai susuko 
galvą 

— Gerai. Gerai. Bus... bus šaunu tave pamatyti. 

— Ir tave, brolau. 

— Nedaryk to. 

— Ko? 

— Nekalbėk netikra Istendo šneka. 

— Persiprašau. 

— Baik apsimetinėti... 

— Kas tau įkando? 

— Niekas. 

Beno žvilgsnis nuklydo koridoriumi. Juo tolo mergina, 
kurios siluetą apšvietė iš galinio lango sklindanti šviesa. Ma- 
lonios išvaizdos, aukšta, aukštakulniais bateliais. Naomė irgi 
aukšta, beveik kaip jis. Staiga Benas pasijuto daug geriau. 

— Po pusės valandos, - pasakė, - gerai? 

— Taip, - sutiko Metju. Jo balsas pritilo. Atrodė labai pa- 
vargęs. - Iki. 


— Galime čia išgerti, - pasakė Metju. 

Benas žvilgtelėjo pro stiklines duris. 

— Atrodo labai pompastiška... 

— Visur čia prašmatnu, - pasakė Metju, - dirbtina ir praš- 
matnu. 

Jis stumtelėjo duris ir įėjo paleisdamas jas Benui priešais 
veidą. Benas įėjo iš paskos ir sugriebė Metju už rankos. 

— Į ką tu panašus? 

— Ką? 

— Ko toks susierzinęs? 

Metju atsiduso. Jis, Beno manymu, atrodė ne tiesiog pa- 
vargęs, bet išsunktas, anaiptol ne toks ramus ir pasitikintis 
savimi, nors jau kokius penkerius metus Benui atrodė, kad 
tai įgimtas brolio būdo bruožas. Jis stebėjo, kaip Metju už- 
sako ir sumoka už porą butelių alaus, tada nusekė paskui 
jį prie stalo kampe, po plazminio televizoriaus ekranu, kur 
buvo rodomas kadras su milžiniška autostrados sankirta, 
nufotografuota tiesiog iš viršaus. Metju padėjo alaus bute- 
lius ant stalo ir pakėlė akis į ekraną. 

Benas suniurnėjo. Jis pasidėjo savo kelioninį krepšį ant 
grindų ir patogiai įsitaisė itališkoje metalinėje kėdėje. 

— Kaip reikalai?.. 

- Gerai. 

Benas pasakė: 

— Man po pietų - šūdinai. Jis mane prinervino visą laiką 
nurodinėdamas, ką daryti. 

Metju žvilgsnis nuklydo į šalį. 

— O be šios popietės — viskas gerai? 

— Ar neketini sėstis? 

- A, taip. 

- Tai sėskis. Aš negaliu su tavim kalbėt, kai stovi. 

— Nepyk, - pasakė Metju. Jis lėtai atsisėdo ant kėdės šalia 
Beno ir pridūrė: - Kad šiurkščiai su tavim... 

Benas gurkštelėjo alaus. Jis nusitraukė megztą kepuraitę 
ir susišiaušė plaukus. 

— Tvarka. 

— Tikrai viskas gerai? Išskyrus šią popietę. 

— Nuostabu. 

— O Naomė... 

— Puikiai. Ir butas. Jis šaunus. Man jis patinka. 

— Matyti į tave žiūrint. 

— Nesakyk mamai, - pasakė Benas, - bet man reikėjo išeiti 
anksčiau, prieš dvejus metus, gal trejus. 

Metju pakėlė alaus butelį. 

— Mes visi taip darom. 

— Ką darom? 

— Pasiliekam per ilgai. 

Benas nužvelgė jį. 

— Namie? 

— Ir kitur. 

— Metai, kas atsitiko? 

Metju įsikišo butelio kaklelį į burną ir vėl jį ištraukė. 

— Sunku pasakyti... 

— Judu su Ruta... 

— Manau, baigta, - paskubomis pasakė Metju. 

— Vaje! 

— Tai ką tik įvyko. Taip staiga. Ir nesupratau, kad tai artė- 
ja. - Jis gurkštelėjo didelį gurkšnį alaus ir stipriai užsimerkė, 
tarsi nuryti reikėtų pastangų. - O turėjau... 

— Ak, - Benas palinko prie brolio. - Ei, Metai, brolau... 

— Ji nori pirkti butą, - pasakė Metju, - o aš neturiu tokių 
pinigų. Neturiu, nes kiekvienas mano gaunamas pensas iš- 
leidžiamas, kad galėtume gyventi taip, kaip dabar gyvena- 
me, 0 aš- prakeiktas bukas idiotas, kad taip įsipainiojau. 
Man dvidešimt aštuoneri, Benai, o atsidūriau ten, kur buvau 
tavo amžiaus. Aš jaučiu... aš jaučiu... - Jis nutilo ir tada įtūžęs 
šnipštelėjo: - Ai, nesvarbu. 

Benas lėtai ištarė: 

— Sunku pasakyti... 

Metju pažvelgė į jį. 

— Sunku pasakyti moteriai, kad neturi pakankamai 
pinigų. 

— Taip. 

- Ir jeigu moteris turi daugiau negu tu... 

— Taip. Ar Naomė turi? 

— Ne, - atsakė Benas, - ir aš sakau jai, kad man nebūtų 
svarbu, jei ji turėtų. Bet nesu tuo tikras. 

— Taip negerai, - pasakė Metju. - Tai dar ne nesėkmė, bet 
labai panaši būsena. Taigi nesakai, o ji daro prielaidas. Ji turi 
teisę daryti prielaidas, jei nesakai. 

Benas išgėrė dar alaus. 

— Ar nenori gyventi jos bute? 

— Tokiomis sąlygomis - ne. Jausčiausi kaip nuomininkas. 

— Tai... 

— Tai aš jai pasakiau, kad jei ji nori buto, - o ji gali nusi- 
pirkti butą, gaudama dabartinę algą, - tai turi to siekti ir jį 
nusipirkti, tik aš su ja to daryti negaliu. 

— Kodėl jai reikia būtent to buto? 

- Jau visa širdimi ji ten... 

— Bet jei pigesnį butą, tada gal būtų viskas gerai. 

Metju susiraukė. 

— Aš siūliau. 

Benas dėbtelėjo. 

— Ką ji sakė? 

— Sakė norinti, kad ir aš su ja eičiau į tą butą. Ji nori 
to buto. 

— Tada gerai. 

— Bet aš negaliu. Ir ji žino, kad aš negaliu. 

— Tai tu verti ją rinktis... 

— Ne, — užginčijo Metju, - aš jai duodu pasirinkimo teisę. 

Benas pažvelgė į priekį ir tarė: 

— Užjaučiu. 

— Ačiu. 

— Ar tėvams pasakysi? 

— Turėsiu pasakyt. 

— Kodėl turėsi? 

Metju žvilgsnis nukrypo žemyn. Jis piktokai pasakė: 

— Man gali prireikti šiek tiek pagalbos. Kurį laiką. 

Beno žvilgsnis paklaidžiojęs sugrįžo prie alaus. Dabar 
tinkamas metas papasakoti Metju, kad Roza jau prašė tėvo 
pagalbos ir buvo, nors ir pagrįstai, atstumta. Tačiau Benui 
atrodė, kad Metju - tai ne Rozair kad, šiaip ar taip, jo vyresni 
brolis ir sesuo kiekvienas turi elgtis savo nuožiūra ir viską 
išgyventi savaip. Jei paminėtų Rozą, tai dar labiau prislėgtų 
Metju, dar labiau apsunkintų ir taip jau sunkią padėtį. 

Jis vėl pakėlė butelį. 

— Pakalbėk su mama. 

Metju pasuko galvą ir pažvelgė į jį. 

— Manai? Aš ketinau pakalbėti su tėčiu. 

Benas papurtė galvą. Jis suvokė jaučiąs kažką, ko niekad 
gyvenime nebuvo jautęs, tarsi būtų pagaliau ne tik to paties 
amžiaus kaip brolis, bet net, - tik pamanyk, - už jį vyresnis. 
Jis uždėjo ranką Metju ant pečių. 

— Ne. Geriau pakalbėk su mama, - pasakė Benas. - Pa- 
tikėk manim. 


ŠEŠTAS SKYRIUS 


arnis, pasilenkęs per Keitę, siekė pataisyti automobilio 
| E ornna diržą. 

Ji ištiesė ranką. 

— Galiu ir pati... 

— Man patinka tai daryti, - pasakė Barnis. - Tas noras, ko 
gero, tau atsibos, todėl turiu džiaugtis, kol galiu. - Jis įstūmė 
diržo sagtį į vietą. - Atrodai geriau. 

- Jaučiuosi truputėlį geriau. Truputėlį. 

Barnis pasuko raktelį. 

— O gal tau palengvėjo, kad šį savaitgalį išvažiuoji iš 
buto... 

Keitė nusisuko. 

— Keite! 

— Negaliu tavęs klausytis. 

— Gali, gali. Net keturiasdešimt aštuonias valandas būti 
marčia yra geriau negu stengtis apsimesti, kad bute esant 
Rozai gyvenimas nevirsta nuolatiniu manevravimu aplink 
dvigulę lovą. 

Keitė nieko neatsakė. 

— Tu buvai jos kambary, - pasakė Barnis, išvairuodamas 
mašiną į gatvę, - iki pirmos valandos nakties. 

— Ji buvo labai nelaiminga... 

— Bet paskui tu negali miegoti ir būni labai nelaiminga, o 
dėl to - nelaimingas ir aš. 

Keitė lengvai trinksėjo kumščiais sau į šlaunis. 

— Barni, mes jau kalbėjom šita tema. 

— Bet niekas nesikeičia. 

— Keičiasi. Ji gavo darbą. 

— Laikiną. 

— Bet darbą. Ji mums mokės šiek tiek nuomos. 

— Kiek? 

— Nebūk visiškas begėdis. 

Barnis įveikė žiedinę sankryžą, tada pasakė: 

— Gerai. Nesveikai kabinėjuosi, atsiprašau. Bet mes apie 
tai nekalbėtume ir nesakytume vienas kitam tokių dalykų, 
jei ne Roza. 

- Žinau. 

— Bėda ta, kad ji nežino, kaip būti ne taip akivaizdžiai ma- 
tomai. Jos kažkodėl pilna visame bute, nors ji ir užsidariusi 
savo kambaryje. 

— Barni, - pasakė Keitė, žvelgdama priešais save, - dar dvi 
savaitės. 

— O tada? 

Keitė nieko neatsakė. 

Barnis atitraukė ranką nuo vairo ir uždėjo ją Keitei ant 
rankos. Jau švelniau tarė: 

— O tada? 

— Nežinau. 

— Pažadėk man ką nors. 

— Ak... 

— Pažadėk, kad neprašysi jos pasilikti ilgiau. 

Keitė atsakė: 

— Pabandysiu... 

— Ne. 

— Barni... 

- Jei taip padarysi, - pasakė Barnis, - aš ją išprašysiu. Ne 
tiek dėl savęs, kiek dėl tavęs. Ir mūsų. 

Keitė atrėmė galvą į sėdynės atlošą ir užsimerkė. 

— Tiesiog jaučiu, kad mes turime tiek daug... 

— Klausyk, - pasakė Barnis. - Klausyk. Visa, ką turime, 
mes pasiekėme patys. Mes iš Rozos nieko nesame paėmę. 

Keitė labai tyliai pravirko. 

Barnis pažvelgė į ją. 

— Mieloji... 

— Nieko... 

Jis greitai pasuko automobilį šalikelėn ir nevikriai apglė- 
bė ją. 

— Mieloji, neverk, labai atsiprašau, neverk. Ak, Keite... 

— Tu nekaltas, - netvirtai ištarė Keitė. — Tai aš. Ir tikriausiai 
šitas kūdikis. 

Barnis atleido rankas ir slydo palengva žemyn, kol jo 
skruostas ir ausis pasiekė Keitės pilvą. 

- Šitas kūdikis. 

Keitė įkvėpė. Ji žiūrėjo žemyn į Barnio galvą savo ster- 
blėje, į jo plaukus, ranką, nuleistą jai ant šlaunų. Tada pa- 
sakė: 

— Gerai. Aš jai pasakysiu. Jeigu ji dar nežino... 

— Ji nekvaila... 

— Tikrai ne, - pritarė Keitė ir nusišluostė akis į rankovę. — 
Tai ir blogai. 


Valymas, galvojo Roza, ieškodama guminių pirštinių po Kei- 
tės kriaukle, — ne tai, kam gyvenime ji buvo rengiama. Edė 
buvo labai griežta dėl namų ruošos, užtikrindavo, kad kie- 
kvienas, - dažnai išskiriant tik Beną, - suprastų, jog namų 
tvarkos palaikymas - bendra pareiga, ir vien dėl to, kad ji 
mama, ji neturi būti ir nemokama kambarių tarnyba. Bet Edė 
nebuvo iš tų moterų, kuriai sugulėtos pagalvėlės ar apsitrau- 
kę nuoviromis puodai reikštų pirmuosius anarchijos namie 
ženklus; plauti virtuvės grindis jai niekada nebuvo svarbiau 


89 


negu padėti Metju, konstruojančiam modelį, ar šokti su Roza 
priešais veidrodį laiptų aikštelėje. Tik lankydamasi draugų 
namuose Roza suvokė, kad žmonės - kai kurie žmonės - 
perka dulkių siurblius atsižvelgdami į jų veiksmingumą, o 
ne tik į linksmą veidelį, nupieštą ant korpuso. Niekas, ką ji 
matė, nė vienas švytintis vonios kambarys neprivertė jos pa- 
justi, kad Edės požiūris neteisingas, bet ji ėmė pastebėti, kad 
palengvėjimas, kai patiriami maži valymo malonumai, labai 
tikras ir keistai patikimas. Galų gale taip buvo gyvenant su 
Džošu, kai ji buvo priversta susirasti patikimą paguodą, val- 
dydama tai, kas dar buvo įmanoma. Tada griebdavosi tvar- 
kyti namus. 

Tą šeštadienį jos tikslas buvo, kad tvarka įsivyrautų Keitės 
ir Barnio bute. Iš dalies blizgindama paviršius ir purtydama 
kilimėlius ji turėjo nusiraminti pati, o galbūt ir Barnis suteiks 
jai bent žodžiais neišreikštą atlaidumą, ypač reikalingą, - tai 
buvo rizikingas planas, bet beviltiškoje padėtyje neapsiei- 
nama be beviltiškų priemonių, - ruošiantis prašyti leidimo 
pagyventi bute dar mėnesį vietoj sutarto vieno. Ji aiškiai su- 
vokė, kad pastarąsias dvi savaites elgėsi negerai, buvo suir- 
zusi ir įžeidi kaip nepatenkinta keturiolikmetė, ir kad Keitei 
turėjo pasirodyti, jog, ji tokia tik dėl vieno - primityvaus ir 
bjauraus pavydo. 

Nuoširdžiai kalbant, manė pati sau, virtuvėje be perstojo 
purkšdama valymo skystį, tai ji pavydi Keitei. Ne dėl to, kad 
Keitė turi Barnį, bet kad Keitė ir Barnis nori būti kartu ir mė- 
gaujasi neapsakoma prabanga laukti ateities. Tuo pat metu ji 
žinojo, kad šis pavydas blogas, griaunantis, kaip ir kiekvieno 
padoraus asmens gėda. Gremždama dėmę Roza galvojo: net 
jei mano asmenybė nėra pagirtina, o praeity, aišku, irgi tokia 
nebuvo, norėčiau, kad vis dėlto būtų; aš tikrai norėčiau būti 
atsakinga. 


Ji atsitiesė. Maloni ramybė buvo bepasklindanti po vir- 
tuvę. Pirma ji ketino tvarkyti ir spinteles, bet pamanė, kad 
jei pajudintų lęšių pakuotę, galėtų būti suprasta kaip labai 
kritiška, o dabartinė jos padėtis netvirta, todėl to mažiausiai 
reikia. Jau geriau, kol Barnis ir Keitė grįš, ji pavers butą ku- 
kliu, bet akivaizdžiu dėkingumo įrodymu. Kad ir kaip sun- 
ku buvo tai pripažinti, ji norėjo parodyti, jog apgailestauja, ir 
drauge nepasakyti to žodžiais. 

Svetainėje suskambo jos mobilusis. Roza lėtai ėjo atsiliepti, 
maudamasi gumines pirštines ir sau tyliai sakydama, kaip, 
rodos, sakydavo metų metus kaskart suskambus telefonui: 

— Tebūna tai staigmena, tebūna kas nors malonaus, te- 
būna... 

— Mieloji, - tarė Edė. 

— Mama, labas... 

— Ar tau viskas gerai? Ką veiki? 

— Šiuo metu valau, - atsakė Roza. 

— Valai? Kodėl? 

- Noriu. Man patinka. Šeštadienio rytas. Metas kuopti. 

— Bet ne tuos namus. 

— Aš atsimenu. 

— Roza, kas darosi? 

— Darosi? 

— Taip. Mes nesikalbėjom gal kelias savaites... 

— Penkias dienas. 

— Noriu žinoti, ar tau viskas gerai. 

Roza atsistojo tiesia nugara. 

— Man gerai. 

— Gerai? 

— Taip, mama. Ačiū. 

— Ar susiradai darbą? 

- Taip. 

— Ką?.. 

— Nekokį darbą. Bet darbą. Kelionių agentūroje. 

— Roza... 

— Nepradėk. 

— Tu tokia protinga ir nuostabi, - pagyrė Edė, - nenoriu, 
kad save švaistytum. 

— Ir nedarau to. 

— Mieloji... 

— Mama, - pertraukė Roza, - kokios tavo naujienos? 

— A, mano. 

— Taip, tavo. Numanau, kad jų yra. 

— Na, - atsakė Edė, - gavau vaidmenį. 

— Mama! Ibsenas? 

— Taip. Argi ne keista? 

— Keista? 

— Taip. Gauti vaidmenį, kurio nenori, dėl kurio visai nesi- 
stengei... 

— Tu nori jo. 

— Galbūt. 

— Tai nuostabu, - pasakė Roza. Jai gniaužė gerklę, tarsi 
norėtųsi verkti. - Sveikinu. Puiku! 

— Pamatysim, - atsakė Edė. - Antradienį skaitymas. Susi- 
tiksiu su savo scenos sūnumi. Ar girdėjai ką nors apie Metju? 

- Ne... 

— Ką manai apie butą, kurį jis su Ruta perka? 

Roza delnu užsidengė burną. 

— Labai naujamadiška tarp jaunų profesionalų... 

— Mieloji, aš norėčiau... 

— Aš nenoriu miestietiškos palėpės, mama. Nei darbo 
Sityje. 

— Ar kalbėjaisi su Benu? 

— Aš su niekuo nesikalbėjau. 

— Roza, ar tau viskas gerai? 

Roza užsimerkė. Ji be garso ištarė žiūrėdama į lubas: 
„Daugiau neklausinėk.“ O garsiai pasakė: 

— Puiku. 

— Jei kas ne visai gerai... 

— Gerai. Paskambink man, papasakosi, kaip tau antradienį... 

— Aha, - pažadėjo Edė, - gerai. 

— Kaip tėtis? 

— Garaže. 

— Juokauji. 

— Argi galėčiau? 

— Perduok linkėjimų, - pasakė Roza. 

— Mieloji... 

- Atgal pas misterį Šyną!* - sušuko Roza laikydama tele- 
fono ragelį toliau nuo ausies. 

Edės balsas, laibas ir menkas, vos sklido iš jo. 

— Iki, mama! 

Ji lėtai nuėjo į virtuvę ir atsirėmė į kriauklę. Edė — savo 
virtuvėje, ji - Keitės virtuvėje, Metas su Ruta, be abejo, per- 
ka sau Alessi dizaino puodus, Benas su Naome palaimingai 
gyvena, nė negalvodami apie virtuvę. Ji atsiduso. Ji nedavė 
mamai to, ko ši tikėjosi iš pokalbio telefonu. Roza Žinojo, jog; 
nedavė dėl to, kad negalėjo, - dėl visų seniai pabodusių iš- 
tikimybių ir išdavysčių, kurios trikdė šeimos gyvenimą, dėl 
priežasčių, kurios vertė mamą ir mamos seserį skambinti vie- 
na kitai ir paskui bambėti. Roza atsirėmė į kriauklę ir sunėrė 
rankas ant krūtinės. Švystelėjus bundančios vilties spindu- 
lėliui ji pagalvojo, kad ši jai dingtelėjusi mintis apie tetą gal 
visai nebloga ir kad kiauroje šeimos paramos sistemoje šalia 
tėvų ir motinų kartais gali būti tetų. Roza išsitiesė ir padėjo 
gumines pirštines ant jau žvilgančios indų džiovyklos. Tada 
susimąsčiusi grįžo į svetainę, kur gulėjo jos mobilusis. 


* Mr Sheen - valymo priemonių prekės ženklas. 

* * * 


— Aš vaidinu Osvaldą, - pasakė jaunuolis. 

Edė nusišypsojo. 

— Aš atspėjau. 

Jis susijuokė. 

— Nesunku, kai penki veikėjai... 

Jis buvo puikių bruožų ir gležno kūno sudėjimo, kuris 
Edei kažkodėl asocijavosi su Pirmojo pasaulinio karo po- 
etais. 

Jis tarė: 

— Mes to paties kolorito. Mama ir sūnus. 

Ji nužvelgė jį vertinančiu žvilgsniu. 

— Ūgį turbūt iš tėvo paveldėjai... 

Jis nusišypsojo. 

— Be viso kito. 

— Supratau, - pasakė Edė. - Kokia drama. 

— Nedidelė paguoda... 

— Tai reiškia, kad repeticijos bus triukšmingos. Visada taip 
būna, kai pjesė sunki. 

Jaunuolis prisistatė: 

— Mano vardas - Laslas. 

- Žinau. Labai egzotiškas vardas. 

— Mano sesuo - Otolė. 

— Arji aktorė? 

Laslas papurtė galvą. 

— Ji beveik daktarė, - sumosikavo jis. - Aš niekada nevai- 
dinau Ibseno. 

— Ir aš. Iš tikrųjų... 

— Nemaniau, kad galiu turėti vilčių... 

— Ir aš. 

— Buvo baisi atranka... 

— Siaubinga. 

Jis nusišypsojo jai. 

— Bet mes čia, mama. 

— Manau, - pasakė šypsodamasi Edė, - vadinsi mane mo- 
tina. Brangiąja motina. Bent jau šitame tekste. 

Jis linktelėjo. 

— Brangioji motina. 

Edė pasižvalgė po kambarį. Juodbruva mergina viršugal- 
vyje surištais plaukais, su oranžiniu šaliku stovėjo ekstrava- 
gantiška šokėjos poza, sudėjusi pėdas kampu, ir kalbėjosi su 
režisieriumi. 

— Ką manai apie Reginą? 

Jis pakreipė galvą. 

— Baisi. 

— Tau teks ją bučiuoti. 

— Dvigubai baisu. 

— Po dviejų savaičių nė nepagalvosi apie tai, - nurami- 
no Edė. 

Jis ėmė stropiai aiškinti: 

— Matot, aš tik prieš metus baigiau dramos mokyklą... 

Ji pažvelgė jam tiesiai į akis. Nusišypsojo ir paspaudė 
ranką. 

— Be galo malonu, - tarė Edė. 


Barnis liepė Keitei važiuoti į darbą taksi. Pagaliau tai buvo 
pirmasis rytas - pirmadienio rytas po trijų savaičių tokios 
baisios savijautos, kai ji negalėjo iš namų nė kojos kelti. Tad 
Barnis nesileido į kalbas. Pats užsakė mašiną ir paliko apelsi- 
nu prispaustą dvidešimties svarų banknotą ant virtuvės sta- 
lo, kad Keitė turėtų kuo susimokėti. 

— Tik šįkart, - pasakė Keitė. 

Ji pažvelgė į banknotą. Geriau jau Barnis nebūtų jo pali- 
kęs. Rūpestingumas, aišku, labai gerai, bet primesti valią, už 
ką nors sumokant - visai kas kita. Ji buvo labai dėkinga už 
mintį, bet visai nedėkinga už pinigus. Galų gale ji dar uždir- 

ba ir gali susimokėti už taksi. Ji pakėlė apelsiną, padėjo jį į 
vaisių dubenį ir įspraudė ten pinigus kaip vėliavą. 

Sėdėdama taksi, Keitė pajuto tikrą palengvėjimą - palen- 
gvėjimą, kad jau ne taip aistringai nori mirti, palengvėjimą, 
kad netūno bute, palengvėjimą, kad darbe, palyginti su na- 
mais, santykiai nebus asmeniniški. Darbe pilna painiavos ir 
nesukalbamų žmonių, bet jų juk nemyli, todėl nereikia pri- 
siimti už juos atsakomybės. Be to, ji neprivalo jiems karštai 
dėkoti kaskart, kai jie ką nors gerai padaro, nes už gerą darbą 
jiems mokama. 

Kaip gerai, kad Roza taip sutvarkė butą. Jie grįžo po sa- 
vaitgalio Dorsete pas Barnio tėvus, - per daug maisto, Keitės 
nuomone, per daug gerumo, per daug švelnybių ir susirūpi- 
nimo, —ir rado butą, stipriai kvepiantį balikliais, o kiekvienas 
kambarys savotiškai stebino - tarsi būtų įvykęs perversmas, 
bet be apibrėžtos pabaigos. Roza galėdavo ko nors imtis ir 
entuziastingai nueiti dalį kelio, bet baigti, sutvarkyti nuobo- 
džių paskutinių detalių ji neįstengdavo, manė, kad tai ne- 
būtina. Jos rašiniai universitete būdavo tokie pat, prisiminė 
Keitė, - pradžioje kupini energijos ir sumanumo, bet pasibai- 
giantys dar gerokai prieš pabaigą, lyg būtų nutrauktas kuro 

— Tarsi kas būtų palikęs atvirą langą ir čia būtų šėlęs ura- 
ganas. 

Keitė buvo labai dėkinga - labiausiai už tai, kad Rozos 
nebuvo namie, kai jie grįžo. Ant virtuvės stalo ji buvo pa- 
likusi ąsotį blyškių prekybos centre pirktų tulpių - kreivų 
ir suspaustų — ir raštelį, kad šiąnakt negrįš. Jausdamasi tar- 
si klastūnė, Keitė atidarė Rozos kambario duris ir pažvelgė 
vidun. Lova netvarkingai paklota, o grindys švarios, Rozos 
drabužiai sudėti į krūvą kampe ir uždengti oranžiniu tvido 
švarku, jo rankovės keistai laiko viską apglėbusios. Keitė nu- 
rijo seiles. Ant apverstos kartoninės vyno dėžės, kurią Roza 

naudojo kaip stalelį prie lovos, stovėjo puodelis ir stiklinė. 
Keitė atsispyrė pagundai tuoj pat juos iš ten paimti ir vėl už- 
darė duris. 

Kitą rytą, kai prieš akis - ištisa darbo diena laisvės, buvo 
lengviau priimti Rozos pastangas. Prarasti darbą, galvojo 
Keitė, tam tikra prasme kaip nutraukti santykius, net jei tas 
darbas tavo vertybių skalėje neužėmė pirmos vietos. Kai 
patiri stūmimą, nesvarbu, kokiomis aplinkybėmis - pelny- 
tai ar nepelnytai, nukenčia ne tik pasitikėjimas savimi — nu- 
kenčia tikėjimas ateitimi, sugebėjimas matyti, kad bet ko- 
kia pastanga gali būti mažytė investicija į ateitį. Aš turiu 
neužmiršti to, mąstė Keitė, privalau atminti, koks betikslis 
atrodo gyvenimas, kai nematai, kuria kryptimi eini. Priva- 
lau atminti, kaip jautiesi, kai nėra net griuvenų, į kurias ga- 
lėtum įsikibti. 

Taksi privažiavo prie kelkraščio. Už plataus šaligatvio — 
keistas stiklo ir plieno derinys, televizijos kompanijos pasta- 
tas, kur Keitė jau trejus metus dirbo referente. Darbas buvo 
įdomus ir tikslingas. Tokio ji tikėjosi dar studijų metais ir 
visą laiką baigusi universitetą, kai negalėjo rasti, ko nori, įsi- 
tvirtinti. Tokio darbo reikėtų ir Rozai. 

Keitė palinko į priekį ir padavė banknotą taksi vairuotojui. 
Kaip nuostabu, kaip malonu grįžti į darbą. Ji išlipo iš maši- 
nos ir akimirką pastovėjo ant šaligatvio, žiūrėdama į dangų. 
Ištekėjusi, nėščia, dirbanti. Pirmyn, mergaite. 


Kavinukėje po skaitymo Laslas pasiskundė esąs išbadėjęs. 

— Aš taip nervinausi... 

— Nebuvo matyti. 

— Nuolat galvojau, kad ne taip vaidinu, kad vis blogai. Aš 
padariau jį gerokai aikštingesnį, negu ketinau. Nenoriu jaus- 
tis toks apgailėtinas. Gal norėtumėt bandelės? 

— Aš paimsiu tau bandelę, - pasakė Edė. 

— Ne, juk ašjus pakviečiau kavos. 

— O aš tavo motina, - užginčijo Edė, - neužmiršk to. 

Jis rimtai atsakė: 

— Manau, kad jūs nuostabiai vaidinote. 

Edės smakras truputėlį pakilo viršun. 

— Ne visai. Neužmiršk, kad aš tai dariau, kai tu dar lopšy 
gulėjai. 

— Vargu. 

Ji išsitraukė iš rankinės piniginę. 

— Kiek tau metų? 

— Dvidešimt ketveri. 

Ji atrodė patenkinta. 

— Aš vaidinau, kai tu dar lopšy gulėjai. Kokią bandelę? 

— Skrudintą. O gal būtų galima dvi bandeles? 

- Žinoma. Ir varškės sūrio? 

— Iš kur Žinot? 

— Motinos visada žino, - atsakė Edė. 

Ji pro mažus metalinius stalelius nusigavo prie baro. Di- 
džiulis veidrodis priešais atspindėjo kavinės erdvę ir ji matė 
Laslą, žiūrintį į ją. Dar pastebėjo, kad šis linksmas ir išsekęs 
jaunuolis atrodo panašus į jos vaikus po mokyklinių egzami- 
nų iš dalykų, kuriuos jie gerai išmanė. Matyt, bus geras Os- 
valdas, vykęs jėgos ir jaunatviškos dvasios derinys, pakan- 
kamai įbaugintas, kad keltų užuojautą, pakankamai egocen- 
triškas, kad erzintų. Jai pačiai dar reikėjo gerokai pagalvoti 
apie fru Alving ir labiausiai - apie jos apgavystes. Stebėdama 
Laslą veidrodyje, ji mąstė, kaip juokinga, kad tos apgavystės 
sudaro patį iškreipto motiniško globėjiškumo pagrindą, jai 
vaidinant fru Alving. Iš čia ji matė, koks Laslas alkanas. Matė 
ir kad jis aiškiai Žavisi ja ir laukia jos sugrįžtant su kava ir 
bandelėmis ant padėklo; šitas paprastumas ir poreikio jau- 
trumas džiugino jai širdį. 

Ji grįžo prie stalo su padėklu. 

— Ar galiu jūsų kai ko paklausti? - prašneko Laslas. 

- Taip. 

— Noriu, kad būtumėt nuoširdi... 

— AkO, tuo gali neabejoti, - atsakė Edė, imdama nuo pa- 
dėklo bandeles ir dėdama priešais jį, - turiu nuoširdumo di- 
plomą. Pasiklausk mano šeimos. 

Jis paėmė peilį. 

— Jūsų šeima... 

— Vienas vyras. Trys vaikai, du iš jų vyresni už tave. 

— Netikiu. 

— Tiesa. - Ji pasisuko ir padėjo tuščią padėklą ant gretimo 
staliuko. — Ko nori paklausti? 

— Ar aš... - Jis stabtelėjo. 

— Artu - ką? 

— Ar aš būsiu tinkamas? 


Net miela, galvojo Viviana, gulėdama vonioje su puodeliu 
valerijonų arbatos ant krašto, įsivaizduoti Rozą, įsikūrusią 
čia, laisvajame kambaryje. Kambarys, žinoma, įrengtas, kaip 
visada būdavo Vivianos ir Edės vaikystėje, taip, kad visas 
namas būtų pritaikytas tai mitinei būtybei - svečiui, kuris 
tikėsis perdėtų tobulybės standartų ir pedantiškumo, kad 
ir kur žengs. Ne tik priekinis kambarys kvepėdavo baldų 
laku, bet ir nenaudojamas miegamasis viršuje atrodydavo 
kaip provincijos viešbutyje - su dviem lovomis žaliais kil- 
piniais apklotais ir beveik tuščia spinta su keletu atsargi- 
nių antklodžių ir tarškančių pakabų. Edė manė, kad tokia 
tvarka parodo, jog šeima gyvena pasiturimai; Viviana tie- 
siog sekė mamos pavyzdžiu. Roza Vivianos kambaryje ras 
knygų, servetėlių, šviestuvus su veikiančiomis lemputėmis. 
Ojeigu ji lipdama į lovą su tarpusavyje derančiais pagalvių 
užvalkalais ir paklode įsigeistų su kuo nors palyginti, Vivia- 
nai tai nerūpi. 


99 


Kai Roza paskambino ir paklausė, ar galėtų apsilankyti, 
Viviana atsakė, kad, žinoma, gali, teateina vakarienės. Ji pa- 
siūlė ateiti sekmadienį ir pridūrė: 

— O kodėl gi tau nepernakvojus pas mane? 

Roza dvejojo. 

— Ar taip bus gerai? 

- Žinoma. Argi ne geriau pasilikti nei trenktis atgal į Lon- 
dono centrą? 

— Pasilikti iš tikro būtų nuostabu, - atsakė Roza. 

Viviana pamanė, kad Roza atrodo ne tin gerai. Ji pasisten- 
gė - švarūs plaukai, išlygintas sijonas, tačiau nebuvo švytėji- 
mo, kuris dega visa galia, kai myli, bet blėsta nuo įvairiausių 
sielvartų, kol beveik visai išnyksta. 

Per vakarienę išaiškėjo (ir Viviana suprato, kad butelis 
vyno - per menka paguoda), kad dabartinis Rozos sielvartas 
kaupėsi jau keletą metų. Iš pradžių buvo meilės reikalai su 
Džošu, paskui - jų pabaiga, kuri katastrofiškai paveikė Ro- 
zos protą ir gebėjimus, o dabar - darbo neturėjimas ir skola. 

— Tikriausiai, - pasakė Roza, valgydama vynuoges ir ne- 
pastebėdama, kad jau prisivalgė, - aš neturėjau jums to pa- 
sakoti. 

— Kodėl gi ne? Aš tavo teta... 

— Turiu galvoj, kad niekam neturėjau pasakoti. Suaugusių- 
jų pasaulyje turėčiau atsirinkti. Turėčiau vieną rytą pabusti 
pilna ryžto ir pasižadėti panaikinti sumaištį savo gyvenime 
bei nusistatyti prioritetus. Neturėčiau klajoti kaip koks be- 
viltiškas gyvūnas, išėjęs iš savo teritorijos ir negalintis rasti 
kelio atgal. 

Viviana pakilo paruošti kavos. 

— Gražus įvaizdis. 

— Užtat negraži situacija. 

— Tikrai. — Ji nukėlė kavinuką nuo viršutinės lentynos ir 
paklausė: - Ar ketini grįžti namo? 

Valandėlę patylėjusi Roza nenoriai atsakė: 

— Bandžiau. 

Viviana atsisuko. 

— Negaliu patikėti, kad mama tau atsakė... 

— Ne. 

— Na, tada... 

— Tėtis atsakė, - pratarė Roza, - bet niekas, išskyrus Beną, 
to nežino. Ir jūs nesakykit. 

Viviana nusišypsojo jai. 

— Nė negalvok. - Ji įdėjo kavos į kavinuką ir atsargiai 
pasakė: - Tavo mama neįstengė sugalvoti, kodėl tu pasirin- 
kai gyventi pas draugus. Negalėjo suprasti, kodėl negrįžai 
namo. 

— Na, - tarė Roza, - aš dabar negaliu. 

— Negali? 

— Aš negaliu verkšlendama eiti pas mamą, jei tėtis taip pa- 
sakė. 

— Įsivaizduoju, — pasakė Viviana, užkaisdama kavinuką. — 
Vyrai visada nori, kad jų žmonos visų pirma matytų juos. 
Išskyrus, - guviai pridūrė, - manąjį. 

Roza pakėlė akis. 

— Gal kaip tik dėl to jis jums vis dar patinka. 

Viviana grįžo prie stalo ir atsisėdo. 

— Dar vyno? 

— Taip... bet ne, - atsakė Roza. - Aš rytoj turėsiu parduoti 
begalę kelionių su nuolaida į Lansarotę. 

— Nieko blogo. Aš parduodu galybę knygų, kurių pati ne- 
skaityčiau. — Ji paėmė šakutę ir nubrėžė ja liniją ant savo ser- 
vetėlės. - Rasi kitą darbą. 

— Tikiuosi. 

— Daug lengviau susirasti darbą, kai bent vieną jau esi tu- 
rėjusi. 

Roza rideno aptrintą vynuogę lėkštės pakraščiu. 


101 


— Ne pats darbas man kelia didžiausią nerimą, o tai, kaip 
aš gyvensiu. Kaip gyvensiu, kad galėčiau pradėti mokėti 
skolas, kaip aš... - Ji staiga nutilo, paskui kiek sutrikusiu bal- 
su pridūrė: - Atsiprašau. 

Viviana nubrėžė dar vieną liniją, susikertančią su pirmąja, 
ir pasakė: 

— Kraustykis čia. 

— Ką? 

— Kraustykis čia. Pagyvensi kurį laiką. 

— Aš negalėčiau... 

— Kodėl ne? 

— Na, jūs mano teta... 

— Tai va. 

— Ir mama... 

— Būtų labai patenkinta. 

— Ar būtų? 

Jos pažvelgė viena į kitą. 

- Aš taip nemanau, - pasakė Roza. 

— Ar tai svarbu? 

— Dieve... 

— Ar iš tikrųjų svarbu? Tik kol išspręsi savo problemas, 
pradėsi grąžinti skolas ir susirasi kitą darbą. 

— Galbūt... 

— Ji nusiramins, - tarė Viviana. - Tu gi pažįsti Edę. Didelis 
triukšmas, tylesnis niurnėjimas, pritarimas. Viskas bus gerai. 

Roza lėtai tarė: 

— Būtų nuostabu... 

— Taip. Man patiktų. 

— Aš stengčiausi... 

Viviana atsistojo atnešti kavos. 

— Ir aš. - Ji pažvelgė į Rozą per petį ir nusišypsojo. - Būtų 
smagu. 

Išties būtų smagu, manė ji. Žvelgiant į ateitį, atrodė, kad 
būtų tikra paguoda ir palengvėjimas tam tikra prasme vėl 
tapti reikalingai ir rūpintis viskuo, kuo gali pasirūpinti tik 
moterys, kurios gyveno prižiūrėdamos namus. Viviana 
pakėlė savo arbatos puodelį. Roza, prieš išeidama į laisvą- 
jį kambarį, pabučiavo ją su tokiu užsidegimu, kokį pajunta 
žmonės, kai jiems netikėtai pametamas gelbėjimosi ratas. 

— Aš atėjau tik pasikalbėti, - pasakė Roza, - Nė ne- 
maniau... 

— Ir aš ne, - atsakė Viviana, - Žmogus nė nepamanai... 

Ji šypsojosi žiūrėdama į arbatos puodelį. Nebuvo jokio 
reikalo skubėti papasakoti apie tai Edei. 


SEPTINTAS SKYRIUS 


utas Banksaide buvo didžiuliame pertvarkytame Vik- 
B... laikų sandėlyje. Naujai nuvalytos plytinės sienos 
su moderniais langais juodais matiniais rėmais kilo aukštyn 
prie naujai akmenimis išgrįstos alėjos, kuri skyrė pastatą nuo 
panašaus kito, stovinčio už kokių trijų metrų. Viršuje, upės 
pusėje, prie kai kurių viršutinių langų kabojo maži juodi bal- 
konai; viename jų, kaip vaizdavosi Metju, vasaros vakarais 
pasirodytų Ruta su degtinės ir serbentų sulčių stiklinaite ar 
kokiu kitu gėrimu, koks pakliūtų jai po ranka, ir gėrėtųsi 
vaizdu bei nuosavybės jausmu. 

Tokios mintys Metju visai neguodė. Tiesą sakant, šiuo 
metu jis neturėjo jokios paguodos, matė vien nemalonų tirš- 
tą nusivylimo ir priekaištų sau rūką ir jautė didžiulį įkyrų 
liūdesį. Jis nesipiktino Ruta, net nekeikė savęs, kad nepripa- 
žino faktų; šita situacija prisėlino prie jo - prie jųdviejų - la- 
bai slapčia, vis pakurstoma nepripažintų ar nepasakytų da- 
lykų, labiau negu tų, kurie buvo atvirai išdėstyti. Jis galėjo 
keikti save, kad įkliuvo į šią painiavą, bet tuomet nelaimė 
atrodė tik dar didesnė, nes žiūrėdamas atgal jis matė, kodėl 
taip nutiko. 

Kai Metju pasakė, kad nėra jokių galimybių drauge pirkti 
butą, Ruta tapo labai tyli. Ji susimąsčiusi ilgai žiūrėjo į jį, kol 
pratarė: 

— Ar padarysi vieną dalyką? 


104 


— Kokį? 

— Ateik apžiūrėti buto. Tik pažiūrėk. 

Jis papurtė galvą. 

— Ne. 

— Metju, prašau tavęs. 

— Aš jam neturiu pinigų. Nenoriu ten kišti nosies, nes ne- 
galiu įpirkti. 

— Ne dėl savęs. Dėl manęs. Noriu, kad pamatytum butą. 

Jis nieko neatsakė. 

Tada ji nelabai ryžtingai paprašė: 

— Noriu, kad pamatytum, ką perku. 

— Kodėl? 

— Noriu, kad būtum jo dalis... 

— Negaliu būti. 

— Bet juk ateisi ten susitikti su manimi? 

Jis delsė. Širdis, atrodė, plyš. Nežiūrėdamas į ją atsakė: 

- Žinoma. 

— Tai ateik. 

— Ruta... 

Ji pasislinko prie jo ir uždėjo rankas jam ant pečių. Ji taip 
dėmesingai žiūrėjo jam į akis, tarsi skaičiuotų blakstienas. 

— Metai. Metai. Tai nėra mudviejų ateities pabaiga. 

Dabar, suglumęs stovėdamas ant tų tvarkingai sudėlio- 
tų grindinio akmenų, Metju sau kartojo, kad būti geram ir 
bailiam reiškia tą patį - kad galiausiai bus prastai. Kad ir ką 
Ruta sakytų, kad ir kaip maldautų, jis turi neleisti jai tikėti, 
kad jaučiasi kitaip, negu iš tiesų jaučiasi, turi neleisti jai gal- 
voti, kad jis kaip nors susitaikys su tuo, nors pats gali turėti 
tik butą su vienu miegamuoju, o to galų gale yra per maža, 
ir jis tai Žino. 

Jis atidarė sunkias stiklines buvusio sandėlio duris ir įėjo 
į nepaprastai aukštą fojė granito grindimis, langais iki stogo. 
Metaliniai laiptai sraigtu kilo aukštyn už liftų ir nieko - jokio 

paveikslo nei peleninės, nei kokio baldelio, - visiškai nie- 
ko, tik daug aukštos, ramios, prabangiai įrėmintos, tamsios, 
spindinčios erdvės. Jis įėjo į liftą ir paspaudė šešto aukšto 
mygtuką. 

Kai lifto durys atsidarė, nustebino ryški šviesa. 

— Aš mačiau tave! - pasakė Ruta. Ji stovėjo tarpduryje, ir 
atrodė, kad už jos daugiau jau nieko nėra. - Žiūrėjau iš bal- 
kono ir pamačiau. 

Metju pasilenkė, norėdamas pabučiuoti ją į skruostą. Ji 
bandė sugauti jo lūpas, bet nesėkmingai. Jis žvelgė jai kaž- 
kur pro šalį. 

— Oho. 

— Argi ne nuostabu? 

Jis linktelėjo. Kambarys už pravirų durų buvo šviesus, 
aukštomis lubomis, rodėsi, net spindintis, o jo gale pro di- 
džiulius langus matėsi tik dangus ir nieko kito. 

Ruta paėmė jį už rankos. 

— Matai? Matai, kodėl turėjau jį pirkti? 

Ji įtempė jį pro duris ir ėmė suktis po kambarį. 

— Argi ne puiku? 

— Taip. 

— Šita erdvė, šitiek vietos! Londono centras! Pėsčiomis į 
darbą! 

— Taip. 

— Eikš apžiūrėti vonios kambario, - pasiūlė Ruta. - Koks 
geras dušas. Virtuvėje mikrobangų krosnelė įmontuota į vi- 
ryklę. Panašu į kosminį laivą. 

Metju sekė ją medinėmis grindimis per holą su peršvie- 
čiama stiklo plytų siena. Ji stovėjo cilindro formos duše, pa- 
gamintame iš metalo, apkraštuoto atlasmedžiu, su mažais 
melsvai žaliais stiklo iliuminatoriais. 

— Ar matei ką nors panašaus? 

— Ne, - atsakė Metju, - niekada. 

Ruta išlipo iš dušo. Labai rimtai pasakė: 

— Noriu, kad taip nebūtų. 

Jis linktelėjo. 

Ji pridūrė: 

— Noriu, kad tu ne tik ateitum į mano butą. Noriu, kad jis 
būtų mudviejų. 

Jis atsirėmė į sieną. Per švarko rankovę pajuto kietą ir šal- 
tą stiklą. Pernelyg garsiai nuskambėjo jo atsakymas: 

— Bijau, kad neateisiu. 

Ji neatsiliepė. Labai greitu žingsniu praėjo pro jį ir grįžo į 
didįjį kambarį. Jis nusekė iš paskos. Ji stovėjo prie slankiųjų 
durų į balkoną ir žiūrėjo į upę. Paskui paprašė: 

— Nekalbėk taip. 

Metju tebestovėjo tolėliau už jos. Jis pasakė: 

— Aš privalau. Jei ateisiu ir pasiliksiu čia, tai pakeis pu- 
siausvyrą tarp mūsų. Ji jau ir taip pasikeitusi, bet būtų dar 
blogiau. Tu gali įsivaizduoti, kaip būtų... Apgailėtina. 

Atsigrįžusi ji piktai tarė: 

— Tu negali būti apgailėtinas. Aš tau neleisčiau. 

Jis stengėsi šypsotis. 

— Tu man neuždraustum. Tiesiog taip atsitiktų. 

— Metai... 

— Mes išgyvenome nuostabų laiką, - pasakė jis, - ir visa 
tai nereiškia, kad nemyliu tavęs. 

Ji žengė artyn ir sugriebė jį už rankų. 

— Tarkime, aš jo neperku! Tu man rūpi daug labiau. 

Jis žengtelėjo atgal, švelniai išsilaisvindamas. Purtydamas 
galvą pasakė: 

— Iš to nieko neišeis... 

Ji nuleido rankas. Liūdnai ištarė: 

— Nemaniau, kad bus... taip. 

— Žinau, kad nemanei. 

— Ar visos mano vertybės iškreiptos? 

— Ne. 

— Prašau... prašau, neišeik. 

— Tai nuostabi vieta. Tu čia būsi tikrai laiminga. 

— Metai... 

Jis palinko į priekį, palietė delnu jos skruostą ir pasakė: 

— Tu darai teisingai. 

Tada atitraukė ranką ir aidinčiomis grindimis nužingsnia- 


vo laiptinės ir liftų pusėn. 


Edė pasistatė sodo kėdę prie namo kampo, kur, jei gerai 
įsisprausi, nepasieks joks vėjas. Išsinešė kavos puodelį, vai- 
dmens tekstą ir kažkodėl du imbierinius sausainius, rašiklį 
bei telefoną. Paskui ją, nujausdamas jam palankią sėslumo 
akimirką, pėdino Arsis. 

Saulė gana ryškiai spigino švariame mėlyname dangyje. 
Ji apšvietė po žiemos dar neiššluotus sodo kampus, įdomius 
pūslėto dažyto paviršiaus raštus ir tebesilaikančius pajuodu- 
sius raganės lapus Edei virš galvos. Įsitaisiusi ant kėdės, o 
puodelį, telefoną ir sausainius patogiai pasidėjusi ant poros 
apverstų vazonų, Edė galvojo, kad tai pirmas kartas per pas- 
tarąsias penkias savaites, kai ji pajuto malonumą, nedidukę 
ateities galimybę, taigi ir nedidelę galimybę susitaikyti su 
praeitimi. Ji leido Arsiui užšokti ant kelių, palaukė, kol jis 
įsitaisys, ir pasidėjo popierius jam ant nugaros, švelniai vir- 
pančios nuo murkimo. Saulė, katinas, vaidyba sukosi Edės 
galvoje. Ji paplekšnojo tekstus. Ne, ne visai taip. Raselas pa- 
sakytų kitaip. Saulė, katinas, darbas. 

— Aš negaliu patikėti, kad tai - darbas, - per pirmąją repe- 
ticiją pasakė jai Laslas. 

Ji žiūrėjo į tekstą. Nepakeldama akių į Laslą, atsakė: 

— Iki repeticijos galo patikėsi. 

Repeticijai baigiantis jis buvo mirtinai išbalęs. Atrodė, 
tuoj pravirks. Visur blaškėsi, pabrėždavo anaiptol ne reikia- 
mus žodžius, nesuvokė laiko, nesiklausė, be galo jaudinosi 
dėl kiekvieno režisieriaus žodžio. 

— Eik, - pasakė jam Fredis Kasas. — Eik ir išmok tekstą, ir 
kad grįžtum pas mane tuščias. 

— Tuščias? 

— Tuščias. Pradėsime vėl. Pradedame ne nuo Laslo, o nuo 
pjesės. 

Ivoras, tas norvegas, nusivedė Laslą ir Edę paguodos gė- 
rimo. Dabar, kai atranka buvo jau pasibaigusi, globėjiškas 
Ivoro elgesys virto tėvišku rūpinimusi. 

Jis uždėjo didelę ranką Laslui ant pečių. 

— Išgerk. Atsipalaiduok. 

Laslas buvo panašus į pasakų berniuką, išgelbėtą gerašir- 
džio milžino. Jis gėrė savąjį gėrimą ir virpėjo, o Edė ir Ivoras 
šypsojosi vienas kitam virš jo palinkusios galvos ir pasakojo, 
kad visiems pirmosios repeticijos būna tokios, visi dėl vieno 
ar kito dalyko pernelyg jaudinasi, apsikvailina. 

Laslas liūdnai žiūrėjo į Edę. 

— Jūs - ne. 

— Ne šįkart. 

— Papasakokit man, - liūdnu balsu paprašė Laslas, - apie 
tuos laikus, kai jums taip būdavo. 

Jie išgėrė du butelius vyno, šiaip taip baigė glėbesčiuotis, 
o kai Edė grįžo namo, Raselas žvilgtelėjo į ją ir pasakė: 

— Ar aš tau nesakiau? 

Tikra tiesa, vaidinimas ją įtraukė, atplėšdamas dėmesį 
nuo nuolatinių rūpesčių, bet tai nereiškia, nusprendė Edė, 
sukdama veidą į saulę ir užsimerkdama, kad ji nepastebėjo, 
jog nė vienas iš vaikų nepaskambina; be to, ji vis tiek skaus- 
mingai jautė, kad labai mažai žino apie naują Metju butą ar 

Rozos gyvenimą, ar Beno merginą, ar bent ką nors apie jų 
darbus. Pasižadėjo sau, kad jiems neskambins, ir neskam- 
bino su tokia valia, kokios reikia laikantis griežtos dietos, 
bet tai nereiškia, kad ji negalvojo, nespėliojo ir nesijaudino. 
Ir kad nesijautė užmiršta. Tai, kad vaidino fru Alving, buvo 
nuostabu, nes kartais tai ją ištisoms valandoms atitraukdavo 
nuo skambučių laukimo; bet sprendimas dar nebuvo rastas, 
tebuvo nukreiptas dėmesys. 

Šalia jos, ant apversto gėlių vazono, ėmė vibruoti telefonas. 

— Čia aš, - prisistatė Viviana. 

— Prakeikimas. 

— Labai tau ačiū. 

— Tikėjausi, kad Metju. Ar Benas. 

— Pusę dvylikos ryto? 

— O ką? 

— Mamoms skambinama tik pavakariukais. Tradiciškai. 

— Vivi, atrodai labai žvali. 

— Na, saulė nušvito, mano naujoji mėlyna raganė pražy- 
do, o Eliotas išlaikė pirmą nardymo egzaminą. 

— Kaip naudinga. 

— Taip, kai gyveni Australijoje prie įdomių koralinių rifų. 

— Ar pavadintum tai karjera? 

— Tiesą sakant aš skambinau paklausti, kaip tu laikaisi, — 
pasakė Vivi. 

— Tiesą sakant, man labai malonu tave girdėti. Niekas da- 
bar man nebepaskambina. Niekas. Aš išnykau. Ar tik ne Žer- 
men Grir* pasakė, kad moteris, sulaukusi penkiasdešimties, 
tampa nematoma? 

— Tikriausiai, bet ji, matyt, galvojo apie moterį kaip apie 
sekso objektą. 


* Germaine Greer - rašytoja feministė. 

Edė pasimuistė kėdėje, ir popieriai nučiuožė žemyn. Arsis 
nė nekrustelėjo. 

— Aš noriu būti tik motinystės objektas. Apie seksą vėl gal- 
vosiu, kai susitvarkysiu su šiuo gyvenimo laikotarpiu. Beje, 
jei kalbam šita tema, tai aš turiu puikų naują sūnų sceno- 
je. Jam dvidešimt ketveri, jis nerimauja ir vaikštinėja paskui 
mane kaip kūdikis. 

— Na, - pasakė Viviana, - tai jūs ten jau susitvarkę. 

— Aš noriu žinoti, kaip mano tikri vaikai laikosi. 

Patylėjusi Viviana atsargiai tarė: 

— Apie vieną iš jų, regis, galiu papasakoti... 

— Tikrai? — griežtai paklausė Edė. Ji atsisėdo, suglausda- 
ma kelius. Arsis suleido nagus. - Ai... Ką turi galvoje? 

— Mačiau Rozą... 

— Matei? 

— Taip. 

— Dėl ko su ja susitikai? 

Viviana nerūpestingai atsakė: 

— Ai, ji atėjo pavakarieniauti. 

— Ak taip? 

- Ir pernakvojo. 

Edė jau buvo bepraverianti burną sakyti tiesą, kad ji ne- 
žinojo, arba pameluoti, kad buvo užmiršusi, bet apsisprendė 
pasielgti visai kitaip. Balsu, visiškai išduodančiu jausmus, 
pasakė: 

- Gerai! 

— Maniau, būtų geriau, - pasakė Viviana nemaloniai, - jei- 
guji pati tau pasakytų. 

Edė pasilenkė atkabinti Arsio letenų nuo kelnių ties ke- 
liais. Kiek galėdama ramesniu balsu paklausė: 

— Kaip ji? 

— Na, - ėmė pasakoti Viviana, - atrodo, ji stengiasi nepa- 
rodyti nusiminimo. Sakyčiau, tas darbas kelionių agentūroje 

puikus, bet žinai, iš to ji neišsivers. Žinoma, ji tai supranta, 
pinigai svarbu. 

— Taip... 

— Tikras nepatogumas gyventi su Keite ir Barniu. Juodu 
jaunavedžiai, o su jais dar vienas Žmogus gyvena. Roza ne- 
sakė, kad buvo ten nepageidaujama, bet aš pasakyčiau, kad 
jai buvo blogi laikai. 

— Buvo? 

— A, taip, - pasakė Viviana bemaž lengvabūdiškai. — Iš- 
sprendėme problemą bent jau dėl gyvenamosios vietos. 

Edė užsimerkė. 

— Ji kuriam laikui įsikurs pas mane, - pasakė Viviana. — 
Dėl to, tiesą sakant, ir skambinu. Pamaniau, turėtum žinoti. 

Edė vėl atsimerkė. Ji stipriau suspaudė telefoną. 

— Pasakyk man tiesiai, Vivi. Roza dirba kelionių agentūro- 
je, gyventi su Keite ir Barniu ji ilgiau nebegalėjo, tad... pasi- 
prašė gyventi pas tave? 

— Ne, - atsakė Viviana, - aš ją pakviečiau. Mačiau, kaip 
beviltiškai ji jaučiasi. 

— Kodėl, - rėkė Edė, trokšdama įstengti tvardytis, - ji ne- 
paprašė manęs?! Kodėl negrįžo namo? 

— Ak. Dabar to negaliu sakyti. Negaliu tau to pasakoti. 

— Tu pasipūtėlė, manipuliuojanti karvė. 

— Ede, - pasakė Viviana, - aš tavo sesuo ir Rozos teta. Aš 
esu šeimos narė. 

— Aš daugiau nenoriu su tavim kalbėtis. 

— Ak, nebūk tokia melodramatiška ir kvaila. Kol Rozai sau- 
gu ir patogu, koks skirtumas, po kieno ji stogu? 

Edė pakišo laisvąją ranką Arsiui po pilvu ir nukėlė jį. Tada 
atsistojo pati. 

— Tu kuo puikiausiai Žinai, kodėl tai svarbu. 

— Tik jei esi egoistiška. 

— Aš nesu egoistiška. 

— Na, - tarė Viviana, - tam apibūdinti tu sugalvojai kitą 
žodį. 

Edė ranka prisidengė akis. 

— Suregzti tokį planą man už akių... 

— Aš tau skambinu. 

— Roza neskambino. 

— Na, - triumfuodama pasakė Viviana, - tik pamanyk. 

Edė pažvelgė žemyn. Lapai buvo pabirę aplink, o katinas 
tupėjo ant keleto jų ir prausėsi. 

— Turiu eiti, - tarė ji seseriai. 

- Tu... 

— Tikrai, - pasakė Edė. - Negaliu daugiau kalbėti. Reikia 
mokytis vaidmens tekstą. 


Meivė rūšiavo Raselo sąskaitas ketvirtiniam PVM susigrąžin- 
ti. Kelios dienos prieš dokumentų pateikimą ji susumuodavo 
visas įplaukas ir išlaidas į begalę knygų juodais viršeliais, ir 
daugybę kartų, kai reikėdavo arba kautis su nusenėliu kom- 
piuteriu, arba vartyti slidaus popieriaus krūvas ant nedidelio 
stalo, ji ilgėdavosi tų laikų, kai viskas buvo rašoma paprastai 
ranka, tų taikingų, paprastų įplaukų ir išlaidų stulpelių su 
pakankamai aiškiomis sumomis apačioje, parašytomis rau- 
donai. Šiuolaikinis verslas ne tik sudėtingesnis. Dabar visko 
daugiau: daugiau dokumentų, daugiau tikrinimo, daugiau 
kopijavimo, daugiau pasirinkimų. Pasirinkimas, kartais gal- 
vodavo Meivė, sudaro daug daugiau polinkio į depresiją 
priežasčių, negu sudarydavo stresas. Galimybė pasirinkti, 
jei puolama į kraštutinumus, tiesiog varo iš proto. 

Durys į Raselo kabinetą, kaip paprastai, buvo atviros. Pa- 
ties Raselo ten nebuvo, jis išvykęs į susitikimą su televizijos 
prodiuserių kompanija, kuriai pavyko sudaryti sutartį rekla- 
muoti pagrindinį banką. Dabar ši kompanija ieško aktorių 
ir jų balsų. Meivė vaizdavosi Raselą susitikime, kiek netvar- 

kingai atrodantį tarp juodmarškinių ir kostiumuotų, bet ne- 
nustumiamą lengva ranka, nes jis gi išmano verslo reikalus 
ir pažįsta juo užsiimančius Žmones nuo tada, kai dabartiniai 
kai kurie jo konkurentai dar nė gimę nebuvo. Ojeigu Raselas 
nėra iš tokių agentų, kurie laksto į Los Andželą ir turi kaimo 
namelį savaitgaliams, tai tik todėl, kad to nenori. 

— Ne pernelyg ambicingas, - sakė jis Meivei per pirmą- 
ji pokalbį prieš priimdamas ją į darbą. - Tiesiog noriu gerai 
leisti laiką. Štai ką reiškia užaugti Šiaurės Anglijoje: arba va- 
dovaujiesi savo vaikystės laikų darbo etika, arba nusprendi 
priešintis jai. Tai, ką matote, panele O'Liri, ir yra mano ne- 
rėksmingas maištavimas. 

Kad ir kaip ten būtų, jis paprastai negrįžta iš susitikimo 
visiškai tuščiomis. Pasiims kelias nuotraukas, keletą garso 
įrašų ir, aišku, atsainiai pasiūlys jiems: „Gal norėsite ap- 
svarstyti“ — tokiu tonu, kokiu įtikinėdavo savo klientus imtis 
pakenčiamai apmokamo darbo, kuriam tereikia truputėlio 
vaidybos įgūdžių. Raselo klientai prisėsdavo ant pintų sofų 
Meivės kabinetėlyje ir išsipasakodavo jai. 

— Aš sakiau, kad daugiau niekad nebūsiu šienapjovė. Pa- 
sižadėjau sau nebūti ir animaciniu meškiuku. Aš prisiekiau 
nebūti arbatos pakeliu. Niekada daugiau. Niekada. 

Prieš daugelį metų Meivė kitoje kompiuterio pusėje, 
nukreiptoje į sofą, buvo priklijavusi užrašą „Tik pagalvok 
apie pinigus.“ Jis ten kabojo taip ilgai, kad pakraščiai gero- 
kai apspuro ir susiraitė. Tai turėjo gelbėti ją, kad šių žodžių 
nereikėtų nuolat garsiai kartoti, bet, žinoma, kiekvienam 
vis reikėjo sakyti, kad jeigu būsi Šiaurės namų statybos 
kredito bendrovės balsas, tai galėsi apmokėti sąskaitas, 
tada įvyks lūžis, ir tu ne tik vilsiesi, bet ir iš tikrųjų gausi 
vaidmenį filme. 

Meivė pakilo nuo stalo ir nuėjo į Raselo kabinetą paimti 
smulkių kvitų, kuriuos jis dėdavo į seną odinę dėžutę ant 

užgriozdintų lentynų už savo stalo. Odinė dėžutė buvo jo 
senelio, kurio inicialai, tokie pat kaip Raselo, vis dar buvo 
svarstydavo, ką Raselas Boidas, tas darbštus, dievobaimin- 
gas statinių Žuvims gamintojas, aprūpindavęs savo dirbi- 
niais šiaurinių pakrančių laivyną netoli Hulo, padarė iš savo 
anūko, kad šis dirba tokį pliuškių darbą? Ir kas iš tų įrėmintų 
nuotraukų su keleto žinomesnių Raselo klientų autografais — 
visur praviros burnos, prigesę žvilgsniai ir įmantrybės. Mei- 
vė paėmė dėžutę ir nukėlė dangtelį. Nedaug joje tebuvo tų 
kvitų. Gal Raselas ir mėgo patogumus, bet taksi jis, atrodo, 
važinėjo nedažnai. 

Suskambo lauko durų skambutis. Meivė padėjo dėžutę ir 
paspaudė vidaus telefono mygtuką. 

— Raselas Boidas ir partneriai. 

- Čia Edė. 

— Užeikite, - pasakė Meivė. - Jo dabar nėra, bet laukiu su- 
grįžtant. 

Ji paspaudė mygtuką, kad durys atsirakintų, ir po sekun- 
dės jos negarsiai trinktelėjo paskui įėjusią Edę. Meivė atidarė 
biuro duris ir palaukė, kol Edė lipo laiptais lengvu, greitu 
žingsniu. Ji mūvėjo džinsais ir vilkėjo žaliu vilnoniu švarku, 
plaukai buvo sukišti po kepure, kokias, Meivė prisimena, 
žmonės nešiodavo septintajame dešimtmetyje, - berniokiška 
kepuraitė su dideliu snapeliu. 

— Noriu pasveikinti, - pasakė Meivė, kai Edė pasirodė 
laiptų aikštelėje, - kad gavote vaidmenį. 

Edė patapšnojo jai ranką. Jiedvi buvo pažįstamos dvide- 
šimt penkerius metus, bet nė karto viena kitos nepabučiavo. 
Meivė manė, kad Edė - ne ta moteris, kuri barstytų bučinius 
į kairę ir į dešinę, nesvarbu, aktorius ar ne, tad vyravo jų ben- 
dras mandagumo taisyklių supratimas, ir jųdviejų santykiai 
buvo draugiški, bet formalūs. 

— Gerai, - pasakė Edė dar dūsuodama. - Aš džiaugiuosi 
tuo. Nieko keisto, kad Ibsenas išvyko į Italiją. Tuo metu Nor- 
vegijoje nebuvo kuo kvėpuoti. - Ji pažvelgė į Raselo kabine- 
tą. - Kur jis išėjęs? 

— Susirinkimas su Daydream Productions. Turėtų tuoj grįžti. 
Gal puodelį kavos? 

Edė svarstė. 

— Gal ne... 

— Aš visą dieną ją ruošiu, - pasakė Meivė. — Žmonėms nie- 
kada neužtenka vien ateiti, susitikti su Raselu ir išeiti. Juos rei- 
kia pamaitinti, išklausyti ir užjausti, tad aš visa tai ir darau. 

Edė priėjo prie Raselo kabineto lango. Gan vangiai pa- 
klausė: 

— Tikriausiai Roza nebuvo čia atėjusi? 

— Kurį laiką ne, - pasakė Meivė. - Nebuvo mėnesį ar pa- 
našiai. Žiūrėdama į jus nesuprantu, iš kur jos toks ūgis. 

Edė gūžtelėjo. 

— Jie visi aukštesni už mane. Pirkdavau batus kinų 
kvartale. 

— Tai šiuolaikinis maistas, - nusprendė Meivė. - Kai au- 
gau Slaigo grafystėje, Airijoje, trys vaikai buvo kaip vienas 
šiuolaikinis. 

Vėl trinktelėjo lauko durys. 

— Čia bus jis, - tarė Meivė. - Jūs - durų trankytojų šeima. 
Niekas kitas iš šio pastato netrenkia durų taip, kaip jis. 

Edė nusiėmė kepurę ir padėjo ant Raselo stalo. Paskui at- 
sisėdo ant jo sukamosios kėdės ir atsilošė. 

— Jeigu norit jį išsivesti, aš dar turiu jam duoti pasirašyti 
keletą laiškų, - pranešė Meivė. 

Edė papurtė galvą. 

— Aš tik noriu jo kai ko paklausti. 

Raselo žingsniai pasigirdo laiptinėje, paskui Meivės kabi- 
nete. Jis pasirodė tarpdury. 

— A, - nusišypsojo jis. - Kaip malonu. 

Edė žiūrėjo į jį. 

Meivė paklausė: 

— Ir kaip sekėsi? 

— Gerai, - atsakė jis. - Gerai. Keli kąsneliai, iš kurių susi- 
darytų kąsnis ar du. 

Jis pasidėjo aptrintą brezentinį portfelį, kuriame nešioda- 
vosi dokumentus, ant kėdės ir pasilenkė pabučiuoti Edės. 

- Sveika. 

— Galėjau paskambinti, bet buvau sunerimusi, - atsa- 
kė Edė. 

— Gerai, - pakartojo Raselas. Jis atsisėdo ant savo stalo 
krašto. - Kitaip nebūtum užėjusi. 

Meivė buvo bežengianti į savo kabinetą. 

— Ar uždaryti duris? - dar paklausė. 

Raselas pasisuko. 

— Nesirūpink. 

— Būtų gerai, - pasakė Edė. 

Jis atsisuko. 

— Kas atsitiko? 

Edė palaukė, kol Meivė labai rūpestingai uždarė kabine- 
tus skiriančias duris. Tada pasakė: 

— Kažkas šiek tiek mįslingo... 

— Kas? 

Ji pakėlė sulenktą ranką arčiau veido, tarsi apžiūrinėtų 
odeles prie nagų. 

- Vivi skambino. 

— Ir? 

— Sakė, kad Roza persikraustė pas ją. 

— Na, - kažkodėl pernelyg pralinksmėjo Raselas, - argi tai 
ne gera žinia? 

— Kodėl aš tai išgirdau ne iš Rozos? 

— Na, galbūt Vivi pirma... 

— Kodėl Roza neskambina? Kodėl nieko apie ją nežinau? 

— Tiesą sakant, - pasakė Raselas, - ir aš nieko apie ją nežinau. 

Edė nukreipė žvilgsnį nuo nagų tiesiai į Raselą. 

— Ar nemanai, kad mes turim žinoti? 

— Mieloji, jai dvidešimt šešeri... 

— Man nerūpi, kad ir šimtas šešeri. Ji dar nesusitvarkė gy- 
venimo ir nerado laimės, o mes - jos tėvai ir turime žinoti. 

Raselo šypsena išblėso. 

— Taip. 

Edė palinko priekin, kad galėtų žvilgsniu tiesiog skrosti 
Raselą. 

— Vivi užsiminė, tik užsiminė, kad Rozai kažkas... 

— Ak... 

— O kai baigiau kalbėtis ir vaikštinėdama mokiausi vai- 
dmenį, man atėjo į galvą, kad gal Rozai ir Metui nutiko kas 
nors, ko aš nežinau, 0 tu gal žinai. 

— Aš negalėjau vaikštinėti pirmyn atgal deklamuodama 
apie išnykimą ir pasileidimą, negalėjau susikaupti, tai sėdau 
į metro ir atvažiavau. Raselai! 

— Kad ją kur, tą Vivi, - lėtai ištarė Raselas. 

Edė uždėjo jam ant rankos savąją. 

— Ką judu su Roza veikėt? - paklausė. 

Raselas pažvelgė žemyn į Edės ranką. Jis pajuto staigų, 
jam nebūdingą visišką nesitvardymą ir taip trūktelėjo ranką, 
kad Edės ranka nukrito. 

— Nieko, - pasakė jis su įniršiu. - Nieko. Nieko, kas būtų 
susiję su tavimi. 

— Bet... 

— Ar girdėjai, ką pasakiau? 

Edė žiūrėjo į jį. Ji delsė, o po kiek laiko dvejodama pratarė: 

— Jei tu taip sakai... 

— Sakau. 

— Bet ar jai nieko bloga? 

Raselas nusisuko, atsirėmė į stalą ir įsispoksojo į kompiu- 
terio ekraną. 

— Kai jai bus blogai, - ištarė jau ramiau, - tau pasakysiu. 


Rozos mobiliajame buvo keturios žinutės: viena mamos, vie- 
na tėvo, viena tetos ir viena vyresniojo brolio. Ji linko atsa- 
kyti tik į paskutinę. Kitos... na, kiek slėgė; jos amžiaus mer- 
ginai, kelionės agentūros nurodymu įspraustai į dangaus 
mėlynumo poliesterio švarkelį geltonomis spinduliuojančios 
saulės pavidalo sagomis, gauti virtinę Žinučių, kurios visos 
visutėlės nuo šeimos? Žinoma, tai būtų labai gerai, jei būtų 
ir kitų Žinučių - nuo draugų ir... ką gi, geriau apie tai negal- 
voti. Geriau neprisiminti, kokia ji buvo laiminga, leisdama 
Džošui save liūdinti, geriau nė nelipti į tą minčių traukinį, 
kad nepradėtų nusifantazuoti, kaip būtų buvę, jei niekada 
nebūtų jo sutikusi, niekada nebūtų įsimylėjusi, niekada ne- 
būtų įsitikinusi, kad jis svarbesnis už viską pasaulyje. Džošo 
laikais ji neatitraukdavo akių nuo telefono. 

Visos Žinutės, išskyrus Meto, buvo tokios, kokių ji nelabai 
tenorėjo. Buvo akivaizdu, kad jos teta paskambino motinai 
nežymiai, bet neabejotinai piktdžiūgaudama ir prasitarė apie 
Rozos reikalus, kalbėdamasi būtinai užsiminė, kad kažkas 
sukliudė Rozai iškart kreiptis į tėvus, kai jai reikėjo. Mama 
tada, matyt, nuėjo tiesiai pas tėtį, ir šis turėjo prisipažinti, kas 
atsitiko, o tada jie abu parašė Žinutes: tėtis atsiprašydamas, 
bet dalykiškai, mama - maldaudama grįžti namo. Metju ži- 
nutė, atvirkščiai, buvo be jokių emocijų. Tiesiog parašė, kad 
norėtų artimiausiu metu susisiekti. Jis bandęs skambinti iš 
savo biuro net dešimt sekundžių. 

Roza vėl įmetė telefoną į rankinę prie kojų. Šiuo metu ji 
visai nesiruošė tuo užsiimti. Nepaisant mėlyno poliesterio 

švarkelio, šiandien buvo visai gera diena. Ji pardavė savait- 
galio kelionę į Veneciją šešiems asmenims, užsakė bernvaka- 
rį Vilniuje ir rezervavo keletą ypatingų pasiūlymų šeimoms 
Kroatijoje. Jei viskas pavyks, ji gaus nemažai komisinių ir 
galės sumokėti dalelytę skolos, taip žengdama pirmą mažą 
žingsnelį nepriklausomybės link. Jei tai pridėtum prie laisvo 
Vivianos miegamojo, - tegu kiek įmantraus, perkrauto, bet 
jaukaus, patogaus ir beveik nemokamo, - tai, Rozos many- 
mu, ateitis ne tokia ir juoda, kokia atrodė prieš mėnesį. 

Ji pasitikrino elektroninį paštą. Kelionių agentūroje nebu- 
vo leidžiama naudotis elektroniniu paštu asmeniniams laiš- 
kams, bet kas gi patikrins, jei ji tik kartelį sulaužys taisyklę? 
Ji įrašė Metju darbo adresą. 

„Ačiū už SMS, - parašė Roza, viena akimi stebėdama 
biuro vadybininkę, už poros metrų tvarkančią brošiūras len- 
tynoje. - Taip, būtų gerai susitikti. Kada? Kur? - Ir, pasidė- 
dama šalia savęs užsakymo formą, kad atrodytų, jog dirba, 
pridūrė: - Reikia pasikalbėti. Tėvai!!!“ 

Vadybininkė atsisuko nuo lentynos su brošiūromis. Ji 
buvo tiesiais plaukais, švytėjo perlamutriniu lūpų blizgesiu. 
Žiūrėjo tiesiai į Rozą. 

— Tikrini užsakymus? 

Roza plačiai nusišypsojo. 

— Tikrinu. 


AŠTUNTAS SKYRIUS 


uri naujienų dėl buto? - klausė Laura elektroniniu 
7 2 laišku. - Reikia atnaujintos informacijos! - Ir pridū- 
rė: - Galvojam apie Smeg šaldytuvą. Kažin ar rausvas neatro- 
dytų idiotiškai ir ar manęs nevargintų?“ 

Ruta atsiduso. Vien mintis, kad didžiulis rausvas šaldytu- 
vas išvis egzistuoja, šiuo metu jai atrodė visai nesuprantama, 
iš fantastikos srities. O kad tuo reikėtų rūpintis... Liūdna. 
Ruta nežinojo, ar dar kada nors jai yra buvę taip liūdna. Iš 
tikrųjų jokiu kitu žodžiu nepavadinsi šitos švininės kančios, 
šito pojūčio, kad jos širdį, kaip raumenį, skauda. Kaskart, kai 
tik pagalvodavo apie Metju, - o galvojo nuolatos, - užplūs- 
davo sielvartas, kurį ji suvokdavo kaip vieną iš tikriausių 
kada nors patirtų emocijų. 

Bet tuo pat metu ji buvo tikra, jog negali lėtinti savo gy- 
venimo, kad prisiderintų prie jo. Kai jis ištarė žodį „apgailė- 
tina“, Ruta suprato, kad net jei su užsidegimu išvardytų ir 
pripažintų visas jo teigiamybes, ji visada žinotų (nes jis visa- 
da žinotų), kad lemtingoje laimėjimų ir indėlio srityje jis ne- 
gali būti lygiavertis partneris. Jis nesutiko priimti užuojautos 
ir nuolaidų. Ir buvo teisus. Jis žinojo, ką gali pakęsti ir ko 
ne, - Rutai suspaudė gerklę iš meilės jam, - šiuo požiūriu jis 
buvo ryžtingesnis už ją. Ne tik ryžtingesnis, bet ir oresnis. Jis 
tam tikra prasme ramiai valdė padėtį tąkart jiems susitikus 
tuščiame bute. Metas pasakė, kad net jei ji atsisakytų pirkti 

butą, jų santykiai jau taip pakitę, kad atgal nesugrąžinsi. Ji 
griebėsi šiaudo, bet jis neprisidėjo. Galvodama apie tai, kaip 
jis elgėsi, Ruta negalėjo įsivaizduoti, kaip atsilaikys šitaip jo 
ilgėdamasi. 

Jos siūloma kaina už butą buvo priimta. Ji parengė įkeitimo 
raštą per banką, su kuriuo bendradarbiavo jos kompanija. Itin 
keista buvo tai, kad visą laiką, kol buvo įsitraukusi į šių reika- 
lų tvarkymą, ji juto gerai daranti, ir neatrodė, kad džiaugsmas 
dėl buto būtų sumažėjęs. Kaip galima jausti tokį širdies skaus- 
mą ir tokią viltį vienu metu? Kaip tuo pat metu galima jaustis 
teisiai ir neteisiai? Ir kaip šiais neaiškiais laikais, kai moralės 
principai taip priklauso nuo asmeninio pasirinkimo, gali Ži- 
noti, ar Žmogus elgiasi taip, kaip turėtų? Ji pasirėmė delnais 
smilkinius ir užsimerkė. Ką gali reikšti „turėtų“? 

Ji spustelėjo „Atsakyti“ ties Lauros žinute. 

„Užmiršk šaldytuvą, - rašė ji. - Man reikia patarimo. Ne, 
nereikia. Man reikia paguodos. Maniau, jei parodysiu Metju 
butą, — o jis tikrai pritrenkiantis, - tai kaip nors įtikinsiu jį, 
ir mes drauge ten viską išspręsime. Bet jis buvo protinges- 
nis už mane. Jis pamatė tai, ko aš nenorėjau matyti, ir išėjo. 
Laura, jis išėjo. O aš priblokšta. Bet vis tiek užkerėta to buto. 
Laura, ar aš išsigimėlė?“ 


— Kaip sportinis švarkelis, - tarė Metju, linktelėdamas gelto- 
nųjų sagų pusėn. 

— Būtų gražiau šito nepastebėti. 

— Aš negaliu to nepastebėti. 

— Gali, - pasakė Roza. - Tik nori dar labiau pabrėžti, kaip 
skiriasi mano gyvenimas nuo tavojo. 

Patylėjęs Metju, rodydamas valgiaraštį, paklausė: 

— Ko norėtum suvalgyti? 

— Tu moki? 

— Taip. 

— Na, aš valgysiu cukinijų su pupomis ir kepta vištos krū- 
tinėle. 

— Prašom. 

Roza nusišypsojo jam. 

— Prašom. 

Metju pasisuko ir davė ženklą padavėjui. 

Roza pridūrė: 

- Ir gal taurę Sauvignon? 

Metju žvilgtelėjo į ją. 

— Gerai. 

— Metai, vieną taurę... 

Jis atsisuko. 

— Man negaila tau taurės vyno, Roza. Gali gert ir butelį, jei 
nori. Ne apie tai kalba. 

— O apie ką? 

Priėjo padavėjas ilga juoda prijuoste ir nusišypsojo Rozai. 
Ji pakėlė aukščiau valgiaraštį, kad matytųsi, parodė, ko no- 
rinti, ir pažvelgusi į jį nusišypsojo. 

— Man kedžeri*, - paprašė Metju, - ir salotų. Ir taurę Sau- 
vignon. 

— Ar sau neimi? 

— Ne. 

— Kodėl ne? 

— Todėl, - atsakė Metju, - kad aš tikrai nenoriu. 

— Kodėl ne? - neatlyžo Roza. - Pilvas? Galva? 

Metju paėmė valgiaraščius ir padavė juos padavėjui. 

— Širdis, — atsakė trumpai. 

Roza susmuko kėdėje. 

— Kas atsitiko? 

Metju pakėlė krepšelį su duona, siūlydamas seseriai. Ji 
nekreipė dėmesio. 


* Patiekalas iš žuvies, ryžių ir kiaušinių. 

— Metai, kas atsitiko? 

— Na, - pasakė Metju, padėdamas duoną atgal ir pasirem- 
damas rankomis į stalą, - tarp mūsų su Ruta viskas baigta. 

— Ne! 

— Taip. 

— Tik ne judu... 

— Taip. 

— Tas pats požiūris, tie patys interesai, tas pats tikslas... 

— Ne. 

— Arji turi kitą? 

— Ne. 

— Na, Žiūrint į tave, nepanašu, kad ir tu turėtum. 

— Ne. 

— Metai... 

— Aš tau papasakosiu, - pasakė Metju, - jei bent minutei 
užsičiaupsi. 

Padavėjas padėjo priešais Rozą taurę vyno. Ji tarė: 

— Negaliu patikėti, negaliu suvokti... 

- Ir aš ne. 

— Tas butas... 

— Tai jau tikrai, - pertraukė Metju, - butas. Esmė ta, 
kad ji gali įpirkti, o aš - ne. Jai reikia įsigyti turto. Tai tei- 
singas sprendimas, aš jai taip ir pasakiau. Bet aš negaliu 
prisidėti. 

Roza lėtai pasakė: 

— Maniau, uždirbi krūvas pinigų. 

Metju išsiviepė. 

— Pusę to, kiek uždirba Ruta. 

— Pusę? 

— Taip. 

— Dieve, aš visada maniau... 

- Žinau. Aš niekam netrukdžiau taip manyti. Bet tiesa to- 
kia. Sunku buvo toliau palaikyti tokią nuomonę ir pastaruo- 

ju Metu... na, pastaruoju metu aš lioviausi. Ir, suprantama, 
negaliu pirkti prašmatnaus buto. 

Rozos žvilgsnis klaidžiojo nuo vieno daikto prie kito, kiek 
jai matėsi virš stalo ir už brolio. 

Jis pasakė: 

— Pavadink kvailiu, jei nori. 

— Nenoriu. Be to, ar man čia kalbėti. - Ji nutilo gurkštelėti 
vyno, tada pridūrė: - Vargšelis. 

Jis patraukė pečiais. 

— O kas... kas, jei ji nepirks buto? 

— Per vėlu, - atsakė Metju. 

— Turi galvoj, per vėlu, nes jau nusipirko? 

Jis papurtė galvą. 

— Ne, per vėlu gelbėti padėtį. Butas tik privertė mus pri- 
pažinti atotrūkį. 

— Arji tave metė? 

— Ne, - atsakė jis piktai. 

- Atleisk... 

— Aš mečiau pats save. 

— Ak, Metai, - pasakė Roza, - norėčiau, kad aš būčiau taip 
padariusi. 

Jis liūdnai atsakė: 

— Kad ir kaip būtų, tai baisu. 

Ji palinko į priekį. 

— Ar tują dar myli? 

Vėl priėjo padavėjas, nešinas lėkštėmis su valgiais. 

Metju atsilošė. Jis palaukė, kol kedžeri atsidurs priešais jį, 
ir pasakė: 

- Žinoma, myliu. Negali akimirksniu to išjungti. Turėtum 
suprasti. 

Roza pažvelgė į savo lėkštę. Nekantraudama paklausė: 

— Turėjau galvoje, ar tu ją dar myli tiek, kad galėtum ban- 
dyti iš naujo? 

Metju atsiduso. 

— Ne šitokiom aplinkybėm. 

— Bet Rutai ir toliau seksis. Argi ne? 

— Taip. Ir turi sektis. 

— Tai darbas svarbiau už santykius? 

— Na, - pasakė Metju, įkišdamas šakutę į ryžius ir vėl iš- 
traukdamas, - kas nors gi turi būti svarbiau. Viskas negali 
būti svarbiausia. 

Roza truputį luktelėjo. Atsipjovė gabalėlį vištienos. 

— Metai, tai kaip bus? Ar negalėjote rasti kokio kom- 
promiso? 

Metju atsiduso. 

— Matyt, ne. 

— Pigesnio buto... 

— Benas kalbėjo tą patį. Bet aš neišgalėjau ir pigesnio. O ji 
įsisvajojo šito. Ji devintam dangyuj. 

Roza liovėsi pjausčiusi vištieną ir žiūrėjo į brolį. 

— Metai, kas bus? 

Nepakeldamas akių, jis atsakė: 

— Aš dar turiu darbą. 

— Arjis tau patinka? 

— Negalvoju. Iš tikrųjų visai patinka. Bet dabar viskas kei- 
sis, jei nebus Rutos. Darbas buvo tik dalis gyvenimo, o dabar 
bus beveik visas gyvenimas. Tad nebus taip, kaip buvo. Aš 
net nesusivokiu, nežinau, kam jis. 

— Kaip manai, - paklausė Roza, - ar dėl to, kad tėtis su 
mama vis dar gyvena kartu, mes irgi turėtume susirasti par- 
tnerius? 

Metju įsidėjo į burną mažą kąsnelį. 

— Vargu ar tai susiję. 

— Ar tujiems papasakojai? 

— Tai ką tik įvyko, - atsakė Metju. - Tik Benas žino. 

— Pirmiau nei aš? 

— Tiesiog jis paskambino man, - kantriai paaiškino Met- 


„—- Atsitiktinai buvo netoli. 


Roza pakėlė vyno taurę. 

— Kur tu nakvoji? 

— Ant sofos. 

— Ruta miegamajame, 0 tu ant sofos... 

— Na, taip. 

— Taip negali... 

— Ne. Neilgam. 

Rozai kilo sumanymas: 

— Galbūt, jei susirastum, galėtume gyventi viename bute. 
Metju padėjo šakutę. 

- Atsiprašau, Roza. 

— Ką? 

Jis pažvelgė į ją. 

— Aš tiesiog jaučiuosi... sugniuždytas, atrodo. Tarsi viskas 


sustojo, tarsi nieko negaliu dabar spręsti. Niekada nemaniau, 


kad taip sakysiu, turiu galvoj, juk išėjau prieš septynerius 


metus, dėl Dievo meilės! Bet... atrodo, kad turiu grįžti namo. 


Tik kuriam laikui. 


— Ar galėčiau jūsų kai ko paklausti? - užkalbino Fredis Kasas 


repeticijai baigiantis. 


Edė vilkosi švarką. 

- Žinoma. 

Fredis ištiesė ranką ir padėjo apsirengti. 

— Dėl Reginos. 

— Aha. 

Reginą vaidino įžūli mergina — Šerilė Smit, ji be perstojo 


rūkė per repeticijas ir trypčiojo sudribusiais pirato batais. 


— Ji gerai vaidina, - pasakė Fredis. - Žino, ką daro. Bet 


Laslas jos bijo. 


Edė trūktelėjo švarką prie kaklo. 

— Ji akiplėšiškai seksuali... 

— Būtent. To man ir reikėjo. Ypač trečiajame veiksme. Bet 
tarp jųdviejų nėra jokio potraukio, nes ji niekina Laslą, o 
jis bijo. 

Edė pasakė: 

— Na, jūs režisierius... 

— Taip, tikrai aš. - Jis nusišypsojo Edei. Fredis taip retai 
šypsodavosi, rodydamas ilgus, papilkėjusius dantis, kad ji 
nustebo. - Bet jūs galėtumėt kai ką padaryti už mane. 

— Aš pasakiau, Žinoma... 

— Jūs tokia puiki Laslo motina. 

- Neprašykit manęs būti ir Šerilės motina... 

— Oi, ne. Tik pavakarieniaukite drauge. 

Edė apsidairė po kambarį. Šerilė, sustačiusi kojas kaip šo- 
kėja ir tuo atkreipianti dėmesį, kalbėjosi su Ivoru ir rūkė. 

— Ji tikrai neis. 

— Gal eis. 

— Su... su Laslu? 

— Taip mano sumanyta. 

— Ji tikrai neis, jeigu jis eis. 

Fredžio šypsena ištirpo. Edė pajuto palengvėjimą. 

— Ji eitų, - pasakė Fredis, - jei pasakytumėt, kad jūsų vy- 
ras dirba agentu. 

Edė pasipiktinusi atšovė: 

— Klausykit! Atsiprašau, bet čia jau jūsų reikalas! 

Jis palinko į priekį ir sugriebė jos ranką. 

— Tokiame pastatyme kaip šis tai jau mūsų reikalas. Aš 
vyno nupirksiu. 

Vėliau, grįžtant autobusu namo, Edei vis dar sunkiai se- 
kėsi susidoroti su viduje užsilikusiu pasipiktinimu. Fredis 
neturėjo prašyti pagalbos, o ji neturėjo sutikti, bet jei jau taip 
atsitiko, reikia leisti apmaudui išgaruoti. Šiaip ar taip, ener- 
gija, kurią suryja apmaudas, turi būti nukreipta kita linkme; 

reikia pagalvoti apie vakarienę su Laslu ir Šerile, apie tai, 
kaip jų buvimas virtuvėje - abiem per dvidešimt, abiejų pro- 
fesija abejotina — galėtų tapti jauku, Rozai sugrįžti namo - 
bent vakarui, bent vakarienės. O jei Roza ateis, galbūt bus 
įmanoma - ar bent jau ne taip neįmanoma - sužinoti, kodėl 
ji pasirinko draugų ir tetos, o ne mamos pagalbą. 

Edė žvilgtelėjo į popierius rankinėje ant kelių. Tą popietę 
ji ir Laslas pirmąkart suvaidino finalinę baisiąją sceną. Ji pla- 
čiai išskėtė rankas ir išrėkė fru Alving žodžius: „Bet aš tau 
daviau gyvenimą!“, o Laslas atsigręžė į ją ir pasakė, tarsi jos 
beveik nepažinotų: „Aš niekada tavęs neprašiau gyvenimo.“ 
Ji apsipylė ašaromis. Suvaidinti fru Alving klykiant: „Padė- 
kit! Padėkit!“ tebuvo vieni niekai. Fredis Kasas vaikštinėda- 
mas žvelgė jai į veidą nešališku, atidžiu, niūriu žvilgsniu. 

— Puiku, - pasakė jis. 


Viviana ištuštino visas spintas ir stalčius Rozai paskirtame 
kambaryje. Stalčiai, pagarbiai pastebėjo Roza, buvo iškloti 
raštuotu popieriumi, o pakabai tvirti, patogūs, ne margu- 
mynas iš drabužių parduotuvių ar valyklų. Buvo ir dviejų 
dydžių rankšluosčių, naujas gabalėlis muilo ir žurnalas Gla- 
mour. Miela, galvojo Roza, dėliodama megztinius ant raštuo- 
to popieriaus, labai miela... Lojalumas šeimai - sudėtingas 
dalykas: šmėkščiojo mintis, kad reikėtų padėkoti Vivianai už 
nuoširdų priėmimą, bet nevertėtų kelti dėl to ovacijų, kad 
neatrodytų, jog Viviana laimėjo prieš Edę. Roza atsiduso. 

— Kaip tu galėjai kreiptis į draugus, aplenkdama mane? 
Aš - tavo mama! - piktinosi Edė telefonu. 

„Kaip tik todėl“, - norėjo atsakyti Roza, bet užsikirsdama 
ir niekindama save atsakė: 

— Atleisk. 

— O dabar Viviana... 

— Atleisk. 

— Roza, - pasakė Edė. - Roza. Aš tik noriu sužinoti kodėl? 

— Jie manęs nieko neklausinėjo. 

— Ką? 

— Jie negraužė manęs. Keitė ir Viviana. Jos neuždavinėjo 
klausimų. 

Ilgokai tylėjusi, Edė jau ne taip ryžtingai pratarė: 

— Ak. — Po dar vienos pauzės: - Sudie, brangioji. 

Pasakė su tokiu patosu, kad Roza dar penkias minutes 
grūmėsi su didžiuliu poreikiu paskambinti Vivianai ir pasa- 
kyti, kad dėl šeiminių aplinkybių negali atsikraustyti gyven- 
ti į jos laisvąjį kambarį. Užteks versti visus dūsauti; užteks, 
kaip ji sakė Keitei, versti kiekvieną domėtis, ar šeimos para- 
ma ko nors verta, kai turi rimtų įsipareigojimų. 

— Tai kaip dovanos, - pasakė Keitė, su pasigardžiavimu 
valgydama Nicos salotas. - Kai žmonės duoda tau tai, ką pa- 
tys nori duoti. Kaip tariamas dosnumas. 

— Taip. 

— Bet tu privalai, tiesa? Turiu galvoj, jei kam nors padedi, 
turi tai daryti būtent taip, kaip tu darai. Negali padėti tik taip, 
kaip norėtų gavėjas, nes šito tai jau per daug. Nežmoniška. 

Roza stebėjo, kaip Keitė smeigia ančiuvio filė. 

— Miela žiūrėti, kokia tu išalkusi. 

— Mirštu iš bado. Kas dvi valandas. Ypač noriu sūriai. Ar 
valgysi alyvuoges? 

Roza pastūmė jai savo lėkštę. 

— Mama atrodė tokia nelaiminga. 

— Juk geriau nelaiminga negu pikta ar įsižeidusi? 

— Bet ne taip gerai, kad nesijausčiau kalta. 

— Jei kūdikis - mergaitė, tai prisiekiu neversti jos jausti 
kaltės. 

— Matyt, tai moterims būdinga. Net kai nėra reikalo. Me- 
tas išsiskyrė su savo drauge, bet, nors ir priblokštas, nesijau- 
čia kaltas. O ji tikriausiai jaučiasi. 

Keitė nustojo kramsnoti. 

— Kaip baisu. Vargšeliai. 

— Taip. 

— Ar dėl moteriškų ambicijų? 

Roza atsiduso. 

— Ji uždirba dvigubai daugiau nei jis. 

— Galvą guldau, - pasakė Keitė, - nors Rutai ir sekasi, ją 
persekioja baimė, kad dėl to ji darosi ne tokia patraukli. 

Roza paėmė vyšninį pomidorą iš savo lėkštės. 

— Tas, kuriam nesiseka, irgi nelabai patrauklus. 

Argi persikelti į laisvąjį tetos kambarį nėra sėkmė? - svars- 
tė ji. Jeigu sėkme laikysi finansinę nepriklausomybę, tada ti- 
kriausiai nesėkmė. Bet jei turėsi galvoje, kad yra ir kitų su 
tavimi bendraujančių Žmonių, tikriausiai - sėkmė. Ji pakėlė 
visą glėbį batų bei batelių ir numetė juos spintoje ant apati- 
nės lentynos. Jie atrodė baisiai, liūdnai šiurpino. Tokie visada 
būna dėvėti batai. Jei Viviana įeis į kambarį, kai Roza bus dar- 
be, - nelabai maloni mintis, bet neatmestina, - ji norės pama- 
tyti, kad Rozos turtai sudėti gana tvarkingai, rodant dėkingu- 
mą už priėmimą. Roza pasilenkė, visa galva pasinerdama į 
kabančių drabužių klostes, ir ėmė dėlioti batus poromis. 

Apačioje, prieškambaryje, suskambo Vivianos telefonas. 
Viviana tebeturėjo laidinį telefoną - kreminės spalvos plasti- 
kinį aparatą, stovintį ant mažo stalelio su lentynėle telefonų 
knygoms, bloknotui ir pieštukinei. Viviana kalbėdama tele- 
fonu piešdavo ant bloknoto burnas ir akis - išlenktas burnas 
ir akis su tankiomis blakstienomis, mirguliuojančias lape, 
tarsi jos išties turėtų savo nykų gyvenimą. 

— Alio, - išgirdo Roza atsiliepiant. Vivianos balsas girdė- 
josi labai aiškiai, nors sklido iš pirmo aukšto, o Rozos durys 
buvo uždarytos. - Ak, - aiktelėjo Viviana. - Ak! Maksai... 

Roza atsistojo ir tyliai priėjo prie durų, nešina raudonu 
sportbačiu vienoje rankoje. 

— Šeštadienį, — pasakė Viviana. — Šeštadienį. Leisk man 
pažiūrėti. Reikės pažiūrėti. - Tada ji nusijuokė. - Žinau. Taip 
senamadiška. Bet tu pažįsti mane. Negaliu net įsijungti vaiz- 
do leistuvo. Niekada neapsieisiu be popieriaus ir pieštuko. 

Sušnarėjo popierius. Paskui Viviana pasakė: 

- Šeštadienį dirbu knygyne. Taip, man reikės. Elison sa- 
vaitgalį bus kažkokiame literatūros festivalyje. Maksai, aš... 
Na, vakare būtų gerai. O Dieve!.. Ar tu mane kvieti vakarie- 
niauti? Koks čia etiketas, jei mes išsiskyrę? - Ji vėl nusijuokė 
ir pasakė meiliu, Rozai puikiai pažįstamu tonu: — Tu nesikei- 
ti. Susitiksim šeštadienį. 

Padedamo ragelio tarkštelėjimas, trumpa tyla, ir Vivia- 
nos kulniukai itin gyvai ėmė kaukšėti medinėmis grindimis. 
Roza pažvelgė į batą, laikomą rankoje. Šie - Džošo nupirkti. 
Tiksliau, jis ruošėsi pirkti iki to akimirksnio, kai jie atsistojo 
prie kasos batų parduotuvėje ir paaiškėjo, kaip visada paaiš- 
kėdavo, kad Džošas neturi pinigų už juos sumokėti: jis te- 
turėjo suglamžytą penkių svarų banknotą ir keletą monetų. 
Ji pati sumokėjo, o jis už penkis svarus nupirko jai geltoną 
rožę, tokią didelę ir ilgakotę, kad važiuojantys metro žmo- 
nės spoksojo į ją. Tokia įspūdinga rožė turėjo reikšti, kad įvy- 
ko kas nors romantiško ir ypatingo. Roza numetė sportbatį 
ant kilimo. O įvyko štai kas — ji tąsyk sumokėjo už dar vieną 
daiktą, kurio nenorėjo. 

Ant vienos iš dviejų viengulių lovų tarp daugybės kojinių ir 
triko suskambo telefonas. Roza pažvelgė į ekraną ir atsiliepė: 

— Mama! 

— Mieloji mano, kaip tau sekasi? - paklausė Edė. 

Roza apsidairė po kambarį. Kažkodėl vis dar pernelyg 
panašus į laisvąjį Vivianos kambarį. 

— Gerai. 

— Galvoju, - pasakė Edė nerūpestingu balsu, - ar negalė- 
tum man padėti. 

— Kaip?.. 

— Aš turiu pakviesti du aktorius vakarienės. Padėti juos 
sucementuoti. Žinai... Režisierius manęs prašė. 

— Maniau, režisieriai patys turi tai daryti. 

— Tik ne šitas. Ar ateisi? Ar ateisi vakarienės ir palaikysi 
man draugiją? 

Roza susiraukė, žiūrėdama į kojines. 

— Kada? 

- Šeštadienį. Ar tu užsiėmusi šeštadienį? 

— Ne, - atsakė Roza užmerkdama akis. - Neužsiėmusi. 

— Ar ateisi? 

— Hm... 

— Jokių užuominų. Jokių klausimų. Pažadu. 

— Nesvarbu. Būk gera. 

Roza vėl atsimerkė. Žinoma, ji gali pasilikti čia ir žiū- 
rėti šeštadieninį šlamštą per Vivianos televizorių, kai ši 
spruks iš namų, visa kvepianti ir kupina vilčių. Bet kaip 
bus liūdna. 

— Gerai, - atsakė Roza. 


Šerilė Smit atvažiavo vakarienės vilkėdama raudonas atlaso 
kelnes, sukištas į pirato batus, ir juodą megztinį, taip nusmu- 
kusį nuo pečių, kad Raselas paklausė savęs, ar tai jį visą va- 
karą trikdys. Ji šiltai jį pabučiavo, palikdama žvilgų vyšnių 
spalvos ruoželį ant skruosto, ir pasakė, kad jis buvęs malo- 
nus jos draugui Mičui Morisui, nors Raselas nė neprisiminė 
kada nors girdėjęs tokią pavardę. Dar ji paklausė, ar negalė- 
tų tas draugas kada užeiti susitikti su Raselu. 

Raselas padavė jai taurę raudonojo vyno. 

— Kiekvieno turinčio talentą ir pasiruošusio dirbti bei 
mokėti man dešimt procentų savo užmokesčio aš labai 
laukiu. 

Ji nusijuokė ir vienu gurkšniu išgėrė pusę savo vyno. Tada 
pasakė Edei: 

— Puikus namas. 

Edė tuo metu pylė kokosų pieną į puodą su troškiniu. 

— Kaijį pirkome, namai dar buvo įperkami. Nieko nestebi- 
no, kad jaunavedžiai nusiperka namą, tai buvo normalu. 

Šerilė atsistojo šokėjos poza. 

— Aš negaliu įsivaizduoti savęs ką nors turinčios. 

Raselas pažiūrėjo jai aukščiau. 

— O ką norėtum turėti? 

— Automobilį. Morganą! 

Edė paėmė plokščią plastikinę dėžutę su rytinio citrinme- 
džio lapais. 

— Kaip manai, kiek berti? 

Šerilė sukiojo vyno taurę. 

— Aš niekada neverdu. Dramos mokykloje buvau gyva 
degtine ir sumuštiniais su sūriu. Dabar - vynu ir picomis. 

- Šlykštu, - pasakė Raselas šypsodamasis. 

Šerilė irgi nusišypsojo, laikydama taurę kiek atkištą jo 
pusėn. 

— Tavo mama turėtų šiurpti, - pasakė Edė, berdama lapus 
į puodą. 

— Mano mama irgi neverda. Tėvas virdavo. Išties, nieko 
keista, kad jis išėjo. Penki vaikai, atsisakantys valgyti tą patį 
las neturėjo ateiti? 

Raselas mostelėjo lango pusėn. 

- Štai jis. 

— Kur? 

— Sode. Kalbasi su mano dukterimi Roza. 

— Mūsų dukterimi, - pataisė Edė. 

Šerilė priėjo prie lango, pasilenkė apsidairyti ir raudonas 
atlasas tampriai aptempė jos užpakalį. 

- Jis visai nieko, - pasakė ji. 

Raselas pažvelgė į Edę. 

Neatsisukdama Edė paklausė: 

— Tai kodėl tu jį taip baugini?.. 

- Juk jis ką tik baigė dramos mokyklą. Nieko gero, jei ma- 
nys, kad bus lengva. 
užpakaliuką. 

— Bet jam nepadės ir mintis, kad šį darbą dirbti neįmano- 
ma ir nemalonu. 

Šerilė atsisuko ir su šypsena atsakė: 

— Nemalonu? Oho, koks žodis. 

— Manyčiau, - tarė Raselas, - tau gerai sekasi pridaryti ne- 
malonumų. 

Šerilė sumirksėjo. 

— Labai gerai. 

— O kaip su malonumais? 

— Nuobodžiau. 

— Bet geriau, - pasakė Edė, nešdama per virtuvę medinį 
šaukštą Raselui paragauti, - jei stengiesi dirbti su kitais žmo- 
nėmis, o aktorių užduotis tokia ir yra. Ar ne per saldu? 

Raselas paėmė šaukštą iš Edės rankos. 

— Jei aš būčiau Fredis Kasas, - tarė jis, - pasakyčiau tau, 
kad lengvai rasiu kitą Reginą. 

Šerilė nusijuokė. 

— Tikrai? 

Raselas atidavė šaukštą Edei. 

— Ne. Saldu, kaip ir turi būti. - Jis pažvelgė į Šerilę. - Tikrai. 

Ji įkišo nosį į savo taurę. 

— Ar jūs taip kalbate su visais žmonėmis, kuriems atsto- 
vaujate? 

— Su visais, - atsakė Raselas, pasitraukdamas nuo stalo. — 
Jiems tai patinka. 

+ + + 


— Šerilė čia, - liūdnai pasakė Laslas Rozai. 

Roza ant savo drabužių buvo užsivilkusi Raselo megzti- 
nį ir nuleidusi rankoves gerokai žemiau krumplių. Virtuvės 
lango atspindy ji buvo panaši į neandertalietį didžiuliu kūnu 
ir nutįsusiomis rankomis. 

— Bet tu Žinojai, kad ji ateis... 

— Pažiūrėk, kaip ji apsirengusi. 

Roza įsispoksojo. 

— Manau, tyčia. 

— Per repeticiją ji man pasakė, kad nebučiuos manęs tol, 
kol neabejotinai prireiks. 

— Nelabai gražu. 

— Aš nežinau, - pasakė Laslas, - ką daryčiau be tavo mamos. 

Roza pažvelgė į jį. Jis buvo užją aukštesnis, bet liesas kaip 
skiedra, o veidas - vienas iš tų jausmingų, gražių veidų, ne- 
supaisysi, ar jis merginos, ar vyruko. Ne jos tipažas. Ji krūp- 
telėjo. Visai ne jos. 

— Taip sakau ne tik dėl to, kad ji labai maloni su mani- 
mi, - tarė Laslas, - bet ir todėl, kad ji žino, ką daro, taip ir 
man lengviau įsijausti į vaidmenį. Ar Žinai, apie ką kalbu? 

— Aš ne aktorė. 

Jis žvilgtelėjo į ją ir mandagiai paklausė: 

— Ką tu veiki? 

Roza nežiūrėdama į jį atsainiai atsakė: 

— Sukuosi turizmo versle. 

— Turbūt nelabai mėgsti tą darbą? 

— Nelabai. 

— Kai vaidini, irgi nepasirinksi. - Jis nutilo ir kiek vėliau 
pratarė atsiprašančiu tonu. - Bet tu Žinai. Iš mamos. 

Roza vėl pažvelgė į virtuvės langą. Edė mojo jiems, kad 
ateitų. Ji buvo išsiuntusi juodu, kad galėtų apdoroti Šerilę be 
Laslo, o dabar jau kvietė pareiti. Roza atsiduso. 

— Ji ne per daug tuo rūpinosi. Ji triūsė apie mus, mes kai 
ką žinojom, bet ne itin ėmėm į galvą... 

— Ar nežinai, kaip gerai ji vaidina? 

Roza atsisuko į jį. 

— A, taip. 

— Na, - pratarė jis, - pasirodė, kad nelabai supratai... 

- Ji - mano mama, - paaiškino Roza. 

Laslas nieko neatsakė. 

Roza drėgna žole patraukė namų link. Ji pasakė: 

— Neišėjo pasakyti taip, kaip galvojau. 

— Aha. 

Roza sustojo ir visai to nenorėdama ištarė: 

- Atrodau išlepinta... 

Po ilgos pauzės Laslas eidamas paskui ją pavasario prie- 
temoj atsakė: 

- Iš tiesų. 


DEVINTAS SKYRIUS 


ėdėdamas metro pakeliui į šiaurės Londoną, Metju ste- 

bėjo Žmones vagone. Buvo ankstyvas vakaras, ką tik po 
darbo, tad traukinys buvo pilnas ne tik pavargusių vyrų su 
laikraščiais ir kompiuteriais krepšiuose, bet ir pavargusių 
moterų - irgi su kompiuteriais krepšiuose, rankinėmis ir 
produktais iš prekybos centrų. Kai kurios jaunos moterys 
priminė jam Rutą; jaunos moterys puikiomis šukuosenomis, 
dalykiniais kostiumėliais ir veido išraiškomis, kokios nebū- 
dingos vyrams, išduodančiomis, kad jos per dieną galvo- 
jo, - ar galbūt turėjo galvoti, - apie daugybę dalykų, ne vien 
apie turimą atlikti darbą. Metju nelaimei, jos vertė prisiminti, 
kaip Ruta laikė jųdviejų gyvenimo vadžias, nelygumus nuo- 
lat užglaistydama taip, kad jis, ypač iš pradžių, negalėjo tuo 
atsistebėti. 

Bleizas, bendradarbis, sėdintis už Metju, pasiguodė atsi- 
dūręs visiškoje aklavietėje, svarstydamas apie šiuolaikines 
moteris. 

— Jos ne mano jėgoms, - pasakė jis, užjausdamas Metju, 
kad nutrūko jo santykiai su Ruta. - Dabartinės merginos. 
Šiuolaikinės merginos. 

Jis pranešė kuriam laikui atsisakąs merginų ir sie- 
kiąs įgyti piloto licenciją. Jei ir Metju panorėsiąs išmok- 
ti skraidyti, Bleizas jam padėsiąs. Skraidydamas jautiesi 
atsakingas, bet tuo pat metu laisvas nuo reikalavimų, 

žmonių ir gyvenimo nuolat nepatenkinant kitų Žmonių 
lūkesčių. 

— Dabar aš nepatenkinu net savo lūkesčių, - pasakė 
Metju. 

Bleizas neatitraukė akių nuo ekrano. 

— Tai pamažink juos, - patarė jis. 

Metju pakilo iš savo vietos metro ir pakvietė sėstis išblyš- 
kusią moterį su didžiuliu profesionalų fotoaparatu ir prie 
krūtinės prispaustu milžinišku aplanku. 

Ji vos žvilgtelėjo į jį. 

— Ačiū... 

Pagyvenusi juodaodė moteris šalia jos fetrine skrybėle ir 
akiniais kauliniais rėmeliais atsisuko pasižiūrėti į ją. 

— Kažin arjis išgirdo. 

Blyškioji moteris, stengdamasi nulaikyti fotoaparatą ir 
aplanką ant kelių, nieko neatsakė. 

- Šiais laikais nedaug jaunų mandagių vyrų... 

— Nieko tokio, - ramino Metju, - viskas gerai. 

— Tai ko gi nepadrąsinus to nedaugelio padoriųjų, kuriuos 
dar turime? 

Ryškiai raudoni lopiniai nusėjo blyškiosios moters kaklą. 

Metju pasilenkė. 

— Ji padėkojo. Aš girdėjau. 

Juodaodė moteris nenurimo. 

— Ji turėjo į jus pažvelgti. Turėjo nusišypsoti. Gal jūs irgi 
pavargęs kaip ji? 

- Aš ne... 

— Laiminga moteris, - garsiai pasakė ji, - kuri turi jus. Lai- 
minga, kad turi tokį džentelmeną. 

Metju nusisuko. Jis juto savo kaklą liepsnojant taip pat 
baisiai kaip ir blyškiosios moters. Storas Žmogus, stovintis 
čia pat įsikibęs diržo, sugavo Metju žvilgsnį ir pamerkė jam. 
Metju vyptelėjo ir trumpam užsimerkė. 

Traukinys įvažiavo į Murgeito stotį ir sustojo. Juodaodė 
moteris su pakaklėje siūbuojančiu kryželiu nupėdino durų 
link. Praeidama pro Metju, aiškiai pasakė: 

— Pasakykite savajai, kad ji - laiminga moteris. 

Aplink kai kurie sukikeno, ir jis pajuto prakaito sroveles, 
tekančias tarp menčių žemyn. Pažvelgė į blyškiąją moterį ti- 
kėdamasis išvysti bent užuojautą jos akyse, tačiau jos žvilgs- 
nis buvo prikaustytas prie grindų. 

Edė buvo sakiusi, kad galės susitikti po repeticijų. Buvo 
išaiškinusi, kur ją rasti. Jis lengvai surasiąs Klerkenvelio re- 
peticijų salę, nes ten kabo geltonas plakatas, reklamuojantis 
Pilateso pratybas nėščiosioms. Jie galėsią drauge ko nors iš- 
gerti ar net pavakarieniauti. Atrodė, ji buvo labai patenkinta, 
girdėdama jo balsą, pajuto palengvėjimą ir džiaugsmą, kad 
jis paskambino. Metju net ėmė svarstyti, kas gi atsitiko, kad 
atsidūrė jos dėmesio centre. Šiaip ar taip, tą vietą dažniausiai 
užimdavo Benas, kaip ir beveik visa kita; ir tai buvo savaime 
suprantama. Metju suvokė, kad apie tą vietą per pastaruo- 
sius dvejus metus vargu ar pagalvojo, nes jam to nereikėjo. 
Geriau, kad ir dabar nereikėtų. 

Iki repeticijų salės, anot Edės, buvo apie dešimt minučių 
kelio nuo metro stoties, jis turėtų orientuotis į Šv. Jokūbo 
bažnyčios smailę. Faringdono gatvėje, dairydamasis į dan- 
gų, Metju galvojo, kad kaip tik šitaip mama visada nusaky- 
davo kryptį - nurodydama ieškoti įsimintino, dažniausiai 
romantiško orientyro, kurį iš tikrųjų gali pastebėti tik atsidū- 
ręs visai šalia; ji nelabai atkreipdavo dėmesį į aplinką. Metju 
prisiminė, kad kai jie buvo maži, Edė dažnai rodydavo pro 
langą ir klausdavo, ką jie mato, o jie abejingai atsakydavo: 
ak, žolę ir garažą ir namo, kur gyvena Didžioji Danė, galą... Ji 
sakydavo: ne, ne, ne, tolumoje, anapus - ar nematote vande- 
nynų ir pilių ir dykumų su kupranugariais? Edė, stovėdama 

Faringdono gatvėje, lengvai pamatytų Šv. Jokūbo bažnyčią ir 
Klerkenvelį, nors jie gerokai toliau į šiaurę Klerkenvelio ga- 
tve. Galbūt Edė net sugebėtų anapus to brūzgyno, kuriame 
susipainiojo Metju, įžvelgti ką nors šviesesnio ir viltingesnio. 
Ką nors, kas priverstų nebesijausti taip, tarsi pastaruosius 
dvejus metus būtum sukęsis didžiuliame beprotiškame rate, 
ojis būtų ėmęs ir susitraukęs į mažesnį ratą. 

Ji, atsirėmusi į Pilateso pratybų plakatą, laukė sukryžia- 
vusi rankas, užsidėjusi akinius nuo saulės. | 

Jis pasilenkė pabučiuoti jai į skruostą. 

— Ar pavėlavau? 

Edė abiem rankomis apkabino jo kaklą ir prisitraukė prie 
savęs. 

— Ne. Anksti baigėm. Šiandien patyrėm daug gyvenimo 
džiaugsmo ir visi nuo to išsekom. 

Metju, kvėpuodamas jai tiesiai į veidą, atsakė: 

— Nemaniau, kad Ibsenas džiaugsmingas. 

— Norvegija - ne. Ibseno laikais Norvegija buvo šiurpi. 
Darbas buvo prakeikimas ir bausmė už nuodėmes. 

— Labai džiugu... 

Edė paleido Metju. Pažvelgė į jį. 

— Visai neatrodai gerai. 

— Neatrodau. 

— Metai, - pratarė ji. - Metju... - Paėmė jį už rankos. - Kas 
atsitiko? 

Jis žiūrėjo į gatvę. 

— Eime į barą. 

— Sergi? 

— Ne, - atsakė jis, - nieko panašaus. - Jis žengė ant šaliga- 
tvio, patraukdamas ir ją. - Papasakosiu, - pridūrė, jusdamas 
palengvėjimą krūtinėje ir galvoje. - Viską papasakosiu. 

* * * 


Raselas nuvyko į naujos amerikiečių pjesės pastatymą Kara- 
liškųjų rūmų teatre, bet per pertrauką išėjo ir 19-uoju auto- 
busu parvažiavo namo. Jis kvietė Edę į teatrą, bet ji atsakė, 
kad bus vėlyva repeticija, be to, dar pasižadėjusi su kažkuo 
susitikti. Apie tai užsiminė miglotai, bet ne itin paslaptingai — 
ne taip paslaptingai, kad Raselui reikėtų nerimauti. Praeity, 
žinoma, buvo nerimo dienų; dienų, kai staiga Edės ir kokio 
aktoriaus santykiai tapdavo pavojingi, arba tąkart vieno iš 
vaikų mokykloje, per tėvų ir mokytojų tarybos, kurios vei- 
kli narė ji buvo, susirinkimą... su vienu iš tėvų... Atvirai kal- 
bant, ir Raselui pasitaikė pietų, keletas popiečių, o kartą net 
savaitgalis, kai jis prisiminė, kokia patraukli gali būti nauja 
asmenybė, naujas veidas ir kūnas, net pačioms ištikimiau- 
sioms akims. Ne susirūpinimas dėl to, ką Edė galėtų veikti, 
privertė Raselą išeiti prieš antrąjį veiksmą ir sėsti į autobusą, 
bet atgimęs jausmas, kurį jis vis dažniau dabar išgyvenda- 
vo, - jausmas, kai norisi, kad Edė būtų čia, būtų su juo ir su- 
teiktų kitą, ryškią, prasmę tam, ką jis mato ir girdi. Jau seniai 
buvo taip, kad jis išties pasigestų Edės, kai jos šalia nebūda- 
vo. Vadinasi, jei dabar pasigenda, lieka stengtis kompensuoti 
tai, kas prarasta. Jis žvelgė pro autobuso langą į šaligatvius, 
kuriais skubėjo daugybė žmonių, ir svarstė, kaip susitartų su 
savimi, savo protu ir jausmais, jei grįžęs namo nerastų Edės. 

Bet ji buvo namie. Sėdėjo prie virtuvės stalo su akiniais 
ir skaitė vakarinį laikraštį, šalia pasistačiusi puodelį arbatos. 
Šalia laikraščio, ant stalo, kur nebūdavo leidžiama, išsitiesęs 
ir ramutėlis ilsėjosi Arsis, kaip katinas ant egiptietiško frizo. 

— Netikęs spektaklis? — paklausė Edė, nusiimdama akinius. 

— Daugiažodis, - atsakė Raselas ir pasilenkė pabučiuoti, — 
daugiažodis, o esmė taip ir nepagauta. Tu lepini katiną. 

Edė žvilgtelėjo į Arsį. Šis nesiteikė atsisukti. 

- Žinau. 

— Gera repeticija? 

— Nebloga. Laslas moka būti labai jausmingas, bet jis dar 
nenušlifuotas. Jei jis padarys Osvaldą visą virpantį nuo sa- 
vistabos, atstums žiūrovus. 

Raselas nuėjo prie šaldytuvo ir atidarė dureles. 

— Kas vakarienės? 

— Aš pavakarieniavau, - pasakė Edė, - o tu rasi gerą gaba- 
lą kumpio. 

Raselas pasilenkė prie šaldytuvo. Neatsisukdamas nerū- 
pestingai paklausė: 

— Vakarieniavai su kuo nors? 

— Taip, - atsakė Edė, - su Metju. 

Abu patylėjo. 

— Metju, - pakartojo Raselas vis dar pasilenkęs. 

— Taip. 

Raselas atsitiesė, laikydamas lėkštę su kumpiu. 

— Kodėl nevakarieniavote čia? 

— Neprireikė, - atsakė Edė. Sulankstė laikraštį. - Nuėjom 
atsigerti ir suvalgėm po lėkštę makaronų. Imu manyti, kad 
daugiau niekada nenorėsiu makaronų. 

Raselas padėjo kumpį ant stalo ir nuėjo prie duoninės. 

— Kaip jis gyvena? 

— Raselai, - pasakė Edė, atsisėsdama tiesiai, - baisu. Jo bū- 
sena - siaubinga. 

Raselas atsisuko. 

— Metju? 

- Taip. 

— Ar jis prarado darbą? 

- Jis prarado Rutą. 

Raselas grįžo prie stalo ir atsisėdo. 

— Ji metė jį? 

— Ne. Dar liūdniau. Jis ją paliko, nes ji nori pirkti butą. 
Jis pritaria, kad ji turėtų pirkti, bet Ruta išsirinko labai jau 

gerą, prie Teito moderniojo meno galerijos. Jis negali įpirkti 
ir iš viso neišgali gyventi taip, kaip jie gyveno, pasirodo, 
niekada ir negalėjo; jis nenori Rutos stabdyti, todėl nu- 
sprendė išeiti. 

Raselas, žiūrėdamas į kumpį, pasakė: 

— Metas paliko Rutą, nes negali įpirkti buto, kurio ji nori? 

— Taip išeina. 

Jis pakėlė akis. 

— Ede, kas jiems atsitiko? 

— Metui ir Rutai? 

— Taip. Ne. Visiems jiems. Visiems vaikams. Kodėl jie ne- 
susitvarko su savo pajamomis? 

— Ne jiems, - atsakė Edė, - dabarčiai. Kaip viskas dabar 
yra... Mes tuokėmės jauni, nes taip buvo daroma; neturėjome 
pinigų nei baldų, ir niekas neturėjo, o dabar jie turi, va čia ir 
yra skirtumas. 

Raselas atsiduso. 

— Arjis dar myli ją? 

— Atrodo, taip. 

— Oji myli jį? 

— Na, ji beveik kasdien jam rašo žinutes apie tai. 

— Nesuprantu. 

— Nesvarbu, supranti ar ne, - pasakė Edė, - bet taip 
jau yra. 

Raselas sunėrė rankas ant stalo ir pasirėmė. 

— Jis man atrodė sutrikęs. 

— Manau, jis pats sau atrodė sutrikęs. 

Raselas ištarė: 

— Vargšas berniukas. Vargšas Metas. Vėl teks grįžti į vien- 
gungio butą su kuo nors, vėl netvarka, eitynės per klubus 
ieškant moterų. 

— Žinoma, ne, — pasakė Edė. 

— Ak, Ede... 

— Aš negaliu Žiūrėti į jį tokį sutrikusį... 

— Jam dvidešimt aštuoneri. 

— Tai visai nieko nereiškia. Jis pateko į bėdą, yra nusimi- 
nęs ir sutrikęs, o aš to negaliu ramiai priimti, todėl pasakiau 
jam, kad gali grįžti namo. 

Raselas atsisėdo ant kėdės ir sukryžiavo rankas ant krūti- 
nės. Žiūrėdamas į lubas pasakė: 

— Maniau, tik karališkojoje šeimoje suaugę vaikai gyvena 
su tėvais. A, ir dar italai. 

- Čia yra jo kambarys, - pasakė Edė. - Tuščias. Jis mokės 
nuomą. 

— Reikalas ne tas. 

- Žinau. Tu pasakei Rozai. 

Raselas užsimerkė. 

— Tu pasakei Rozai, - toliau kalbėjo Edė, - kad ji negali 
grįžti namo, nes tau reikia viso mano dėmesio. 

— Ne visai taip... 

— Na, galbūt tu to nori, bet aš noriu ko kito. Aš noriu, kad 
vaikai žinotų, jog jie laukiami ir remiami. 

— Jiems tai ne į gera, - pasakė Raselas. - Nei jiems, nei 
mums. Atsimeni lapę „Mažajame prince“? 

— Kokią lapę? 

— Lapę, kuri sakė: „Tu tampi amžinai atsakingas už tą, 
kurį prisijaukinai.“ 

Edė trinktelėjo kumščiu į stalą. 

— Aš jų neprisijaukinu. Padedu jiems. Netikęs pasenęs mi- 
tas, kad padėdamas kenki, o kova žmonėms tik į naudą... 

— Taip yra. 

Edė atsistojo. 

— Dieve, - pasakė ji, - lyg stumtume dramblį laiptais 
aukštyn. 

— Tu nenori jų paleisti... 

Ji nuėjo durų link. Piktai išrėžė: 

— Jei esi vienas iš tėvų, negali paleisti. Niekada. Tai toks 
ryšys, kuriam turi likti ištikimas. 

— Kur eini? 

Edė tarpdury atsisuko. 

— Į Metju kambarį, - atsakė ji. - Pažiūrėsiu, ko trūksta. Jis 


atvažiuoja šeštadienį. 


Eliotas mamai papasakojo, kad oras Karnse velniškai geras. 
Dvidešimt penki laipsniai ir jokio debesėlio, o Ro rengiasi 
tapti budiste. 

— Budiste? 

— Aha, - atsakė Eliotas. - Čia yra šventykla. Ji lanko medi- 
tacijos kursus. 

— Na, gerai, - pasakė Viviana. - O tu irgi ten eini? 

— Ne, - atsakė Eliotas. - Aš padedu draugui taisyti moto- 
rinę valtį. 

— Brangusis, tu kalbi kaip australas. 

— Aha... 

Viviana pranešė: 

— Šeštadienį vakarieniausiu su tėčiu. Vėl. 

— Aha. 

— Ar tu Žinai, kodėl jis pakvietė mane antrą kartą? 

Patylėjęs Eliotas atsakė: 

— O ko nepakviesti? 

— Na, mes išsiskyrę... 

— Nair kas? 

— Jei žmonės išsiskiria, tai paprastai dėl to, kad nenori vie- 
nas kito matyti. 

— Ar tu nenori matyti tėčio? 

— Noriu, mielasis, bet... 

— Tai ir gerai, - nusprendė Eliotas. 

Viviana sugniaužė telefono ragelį. 

— Aš nenoriu klausti nieko nemalonaus, bet gal Žinai, ar 
tėtis šiuo metu turi kokią draugę? 

Vėl patylėjęs Eliotas atsakė: 

— Neturiu supratimo. 

— Tai jis tau nieko nėra pasakojęs? Neminėjo jokių vardų? 

— Mes apie tai nekalbam. Kalbamės apie futbolą. 

— Aišku... 

— Mam, turiu eit. Susitariau susitikti. 

Viviana žvilgtelėjo į laikrodį. 

— Puiku. Vakarieniauji su kuo nors? 

— Išgersim kelis bokalus alaus, - atsakė Eliotas, - kol Ro 
baigs užsiėmimus. 

— Kaip malonu tave girdėti, brangusis. Perduok linkėji- 
mus Ro. 

— Viso labo, - atsakė Eliotas. - Iki. 

Viviana padėjo ragelį. Kalbėdamasi su Eliotu ji nupiešė 
didžiules praviras lūpas, kokios būna Rojaus Lichtenšteino 
komiksuose: vos matomais dantimis, bet linksmai švytinčias. 
Tai buvo didžiausia jos nupiešta burna - per pusę puslapio. 
Ji trumpai pasvarstė, ar tai ką nors reiškia, o jei taip, tai ką. 
Galbūt kažką šiek tiek jaudinančio, net dviprasmiško, kažką, 
kas pastūmėjo ją nusipirkti zomšines basutes — arbūzo spal- 
vos, kaip jas apibūdino parduotuvėje dirbanti mergina. Jos 
buvo aukštais kulnais, aukštesniais, negu Viviana avėdavo, 
tad reikėjo laiko įprasti. Iki šeštadienio. Viviana ištiesė ranką 
ir išplėšė piešinį su didelėmis lūpomis iš bloknoto. 

Roza buvo palikusi raštelį, atremtą į virdulį. Be to, ji ne- 
užmiršo padėti dribsnių dėžutės atgal į spintelę. Rašė, kad 
susitinka su draugais po darbo ko nors išgerti ir nežino, kada 
grįš, tad dėl vakarienės nereikia jaudintis. Dar nupiešė nedi- 
delę besišypsančią saulėgrąžą ir pridūrė: „Tikiuosi, nebuvot 
ko nors suplanavusi.“ Viviana, be abejonės, buvo suplana- 

vusi, nes kitaip negalėjo. Tai buvo vienas jos bruožų, nuo 
kurių Maksas visada norėjo ją išlaisvinti, - nuo šito polinkio 
iš anksto smulkiai išgyventi tai, kas dar tik bus. Šaldytuve 
buvo du tuno kepsniai, pamerktos borlotti pupelės ir ryšelis 
salotų. Žinoma, visa tai gali palaukti ir kitos dienos, o jeigu 
ne, ji galėtų tuną užšaldyti, pupeles išvirti ir... Ak, liaukis, 
pasakė Viviana sau, liaukis ir sutelk dėmesį į tai, kaip malo- 
nu buvo praėjusį šeštadienį vakarieniauti su Maksu, o jam 
irgi neabejotinai patiko, nes ir vėl pakvietė. 

Ji išėjo iš virtuvės ir užlipo aukštyn. Rozos miegamojo 
durys buvo uždarytos. Nedaryk jų, paliepė Viviana sau, ne- 
atidaryk, nes: a) dabar tai jos kambarys, b) tau nepatiks, ką 
pamatysi atidariusi. Ji nulipo žemyn ir nuėjo į savo miega- 
mąjį, kurį visą išdažė baltai, kai jautėsi esanti stipri moteris 
Maksui išėjus; to jausmo nebeliko. Rausvos zomšinės basu- 
tės tvarkingai stovėjo lovos gale. Viviana atsisėdo šalia jų, 
nusispyrė batus ir pasilenkė jų apsiauti. 

Šalia lovos, už porcelianinio padėklo su visais manikiūro 
reikmenimis, suskambo telefonas. 

— Ar tu siurbi dulkes? - paklausė Edė. 

— Ne. 

— Mūvėdama baltomis medvilninėmis pirštinėmis? 

— Tiesą sakant, nuogomis rankomis, - atsakė Viviana. Ji 
gulėjo ant lovos, telefono ragelis prie ausies, į priekį atmesta 
koja, kad galėtų grožėtis rausva basute. 

— Balsas patenkintas... 

— Ką tik kalbėjausi su Eliotu. 

— Turbūt ne dėl jo... - pasakė Edė. - Kas jis? 

Viviana minutėlę delsė, sukinėdama pėdą šiaip ir taip. 
Tada atsakė: 

— Maksas. 

— Tai niekas nepasikeitė. 

- Šeštadienį mes tikrai puikiai praleidom laiką... 

— Arjis tave pabučiavo? 

— Ede! 

— Ar pabučiavo? 

— Ne, - atsakė Viviana. - Manęs jau daug metų niekas ne- 
bučiavo. 

— Ir manęs. 

— Tu bučiavaisi. Scenoje. 

— Tai nesiskaito, be to, ten nepasirinksi. 

— Raselas tave bučiuoja... 

— Taip. Bet... 

— Ar paskambinai, - paklausė Viviana, nuleisdama koją ir 
pakeldama kitą, - norėdama pasikalbėti apie bučinius? 

— Ne, bet man įdomu, kodėl tu vėl susitikinėji su Maksu. 

— Ir man įdomu. 

— Bet tau patinka... 

- Taip. 

— Na ir susitikinėk, - pasakė Edė ir iškart pridūrė: - Metas 
grįžta namo. 

— Ką? 

— Jis išsiskyrė su Ruta, dabar labai nelaimingas ir grįžta 
namo. 

Viviana nuleido koją. 

— Vargšas berniukas. Ar dėl buto? Roza kažką sakė... 

— Aš turėjau apibarti Raselą, - pasiguodė Edė. - Jis mano, 
kad sugadinsi vaikus, jei jiems padėsi. Ar bent jau sako, kad 
taip mano. 

— Trisdešimt procentų Žmonių nuo dvidešimt ketverių iki 
trisdešimties metų gyvena namie... 

— Iš kur Žinai? 

— Kažkur skaičiau. 

— Puiku, - ištarė Edė, - pasakysiu Raselui. Jeigu jis ir to- 
liau elgsis kaip dabar, privers Metą jaustis nenormaliu. Kaip 
manai, ar turėčiau nupirkti dvigulę lovą? 

— Argi neturite? 

— Ne mums, Metju! - net šūktelėjo Edė. 

— O kam? 

— Na, visi dabar miega didelėse lovose. Visi iki vieno. Nie- 
kas, kam daugiau nei dešimt, nemiega viengulėje lovoje. 

— Bet jei Metju neturi Rutos, - pasakė Viviana, - ką į ją 
guldys? 

— Kitą, tikiuosi. Kitą, kuriai ne ambicijos svarbiausia. 

— Maniau, tau patinka Ruta... 

— Patiko. Ir patinka. Mes draugavome. Bet noriu ją užmuš- 
ti už tai, kad įskaudino Metju. 

Viviana pasivertė ant šono. Šitaip gulėdama matė save di- 
deliame veidrodyje, kabančiame išorinėje vonios durų pusė- 
je. Labai geru kampu, iš tikrųjų, nes matyti puikus klubo ir 
peties linkis, gražūs keliai, iš tolo nė neįžiūrėsi, kas atsitiko 
krūtims, kai jos sukrito į šoną. Ji paklausė: 

— Ar papasakoti Rozai? 

— Ne, ačiū, - pasakė Edė. - Aš pasakysiu Rozai. Paskam- 
binsiu į darbą. 

— Ji po darbo su kažkuo eis... 

— Su kuo? 

— Nežinau, - pasakė Viviana balsu, kuris išdavė visai 
ką kita. 

— Vivi... 

— Roza čia, - pasakė Viviana, - Metas su jumis. Bent jau 
Benas laikosi. 

— Patikėsiu tavim. 

Viviana sudėjo kojas taip, kad dailiau atrodytų. 

— Vargšas Raselas, - ištarė ji. 


Roza gailėjosi pakvietusi Laslą drauge išgerti. Ji suprato, kad 
to nereikėjo daryti. Tiesiog dėl to, kad iš tiesų ji nenorėjo. Bet 


čia buvo kalta ta vakarienė ir toji asmenybė, Šerilė Smit, kuri 

flirtavo su tėvu ir neleido normaliai pasišnekėti su mama ir 
Laslu, nuolat primindama jų bendras repeticijas. Tai ir pri- 
vertė ją vakarui baigiantis pasakyti, Šerilei girdint: 

— Laslai, gal trečiadienį nueitume į barą? 

Jis patylėjo. 

— Trečiadienį... 

— Atrodo, - pasakė Roza, - tai vienintelis vakaras, kai 
aš galiu. 

- Tau nėra repeticijos, - priminė Šerilė Laslui. - Ne tre- 
čiadienį repeticija. - Ji pažvelgė į Rozą. - Trečiadienį galėsit 
siausti. 

Laslas linktelėjo. 

— Ačiū. Norėčiau. 

Ir štai ji čia, atnaujintame centro viešbučio bare, sėdi ant 
juodos odinės kėdės, alkūnėmis atsirėmusi į aukštą metalinį 
stalą, ir laukia Laslo. Edė negirdėjo jų tariantis, o Roza jai 
nieko ir nesakė. Ji tikėjosi, kad ir Laslas, nors taip vaikiškai 
atsidavęs Edei, neprasitarė. Ji norėjo išgerti taurę ir išeiti, 
kaip nors išsisukdama, kad jis nepasiūlytų dar vieno gėrimo 
arba susitikti kitąkart. Kai jis pasisakė manąs, jog ji išlepinta, 
buvo sunku nejausti jam ne tik priešiškumo, bet ir ryškaus 
susidomėjimo, o tai ją gerokai trikdė. Iš tiesų baisu, kokius 
nuotaikų blyksnius ji priversta iškentėti, - nuotaikų blyks- 
nius, kylančius matant, kad kiti žmonės akivaizdžiai jaučiasi 
labiau namie su tavo tėvais negu tu pati. 

Ji pamatė Laslą pirmiau, negu jis pastebėjo ją. Jis buvo 
apsirengęs juodai, apsivyniojęs kaklą puikiu žalsvai melsvu 
šaliku, ir akimirką ji pasipiktinusi pagalvojo, - tarsi jis nebū- 
tų turėjęs tam teisės, - kad Laslas atrodo gana patraukliai. Ji 
pamojavo. Kurį laiką jis jos dar nematė, o pamatęs vos vos 
šyptelėjo. 

— Tikiuosi, nereikėjo ilgai laukti... 

Ji parodė taurę. 

— Norėjau išgerti. 

Jis pasidėjo juodą brezentinę kuprinę po metaliniu stalu. 
— Gal atnešti dar vieną? 

— Ačiū, - padėkojo Roza. - Degtinės su toniku. 

Jis linktelėjo ir nuėjo prie baro. Ji spėliojo, ar jam pakaks 


pinigų jųdviejų gėrimams, ir dar niūriai pagalvojo, kad var- 


gu ar pati tiek turi. Bet Laslas turėtų gauti mažiausią aktorių 


profsąjungos atlyginimą, kol pagal įstatymus negauna, kaip 


visi kiti, suaugusiųjų atlyginimo (iki jam sukaks dvidešimt 


penkeri), vadinasi, jo atlyginimas labai jau varganas. 


Kai jis grįžo atgal nešinas degtine ir buteliu alaus, ji pratarė: 
— Atsiprašau. Aš turėjau sumokėti. 

— Ne, neturėjai. 

— Aš pakviečiau tave išgerti. 

Jis gūžtelėjo. 

Ji pridūrė: 

— Dabar manysi, kad aš dar labiau išlepinta. 

Jis įsitaisė ant kėdės priešais ją ir ramiai atsakė: 

— Visai ne. Negerai pasakiau. 

— Kodėl gi, jei tai tiesa? 

Jis paėmė alaus butelį. 

— Tokių dalykų neturi sakyti niekam, ką tepažįsti vos dvi- 


dešimt minučių. 


— Gerai, - nusileido Roza ir pakėlė taurę. - Į sveikatą. 

Jis palenkė savo butelį link jos. 

Ji paklausė: 

— Tai ką turėjai omeny? 

— Prašau užmiršti tai... 

— Norėjau apie tai neužsiminti, bet jau užsiminiau, todėl 


norėčiau, kad atsakytum. Ką turėjai omeny? 


Jis pasilenkė virš stalo. Keistai kerintis. Galbūt dėl egzo- 


tiško šaliko, nuausto iš tam tikros rūšies grublėto šilko iš To- 
limųjų Rytų. 

— Iš tikrųjų aš geriau... 

— Laslai, - pasakė Roza, - prašau. 

Jis žvilgtelėjo į ją. 

— Na, aš manau, tiesiog pagalvojau, kad tu... susidarė 
įspūdis, kad tu esi viskuo tikra. 

— Kuo? 

Jis patraukė pečiais. 

— Savo mama. Tėvais. Kad turi namus, turi kur nueiti. 

Roza sudėjo ant kelių rankas. Žiūrėjo tiesiai į jį. 

— O tu neturi? 

- Iš tikro tai ne. Ne šitaip. 

— Neturi tėvų? 

— Mano tėvas gyvena Arizonoje. Mama ištekėjo už ruso, 
jie turi du vaikus ir gyvena Paryžiuje. Sesuo - medicinos 
studentė, jau beveik gydytoja, gyvena ligoninės suteiktose 
patalpose. 

— Otu? 

Laslas atrodė suglumęs. 

— Tai jau virsta patetiška ir graudžia Dikenso stiliaus is- 
torija... 

— Kur tu gyveni? - paklausė Roza. 

— Kambaryje... 

— Kur? 

— Meida Veile. 

— Na, tai... 

— Kilberno rajone, - pasakė Laslas. - Namo, priklausančio 
mano sesers buvusio draugo senelei, kambaryje. 

Roza pasilenkė į priekį. 

— Kodėl? 

— Mat ji beveik nieko iš manęs neima, nes nori, kad namie 
būtų vyras. Be galo nerimauja dėl saugumo. 

— Ar tai baisu? 

Laslas tylėjo. 

— Kelia depresiją? - paklausė Roza. 

— Na, - atsakė Laslas, - manęs neerzina seni žmonės, bet 
nėra paprasta. Ji niekada neatidaro langų. 

Roza nurijo gurkšnį. 

— Smirdi? 

Laslas linktelėjo. 

— Tai kai šitą pjesę pastatysit, važinėsi iš Kilberno į Ais- 
lingtoną? 

— Daugybė Žmonių važinėja, - ėmė gintis Laslas. - Visi te- 
atro Žmonės priversti gyventi patirdami nepatogumų. 

— Teatro Žmonės, - nusišaipė Roza. 

Jis paraudo. 

— Aš esu vienas iš jų, - pasakė jis, - aš aktorius. Kaip ir 
tavo mama. Nežinau, kodėl tau norisi tyčiotis. 

— Aš nesityčioju... 

— Sakyčiau, tyčiojiesi. 

— Atsiprašau. 

— Nieko tokio. 

- Atsiprašau, - pakartojo Roza. - Iš tikrųjų. 

Laslas tylėjo. 

— Prašau atleisti, - pasakė Roza, - nuoširdžiai prašau... 

Jis lėtai pakėlė akis. 

— Aš tikiu, - atsakė. 

— Teatru? 

— Vaidyba, - rimtai atsakė Laslas. - Jos... jos spinduliuo- 
jančia energija. Tuo, kad esi kaip apsėstas ir aistringas, net 
baigęs vaidinti. Man patinka, kad turiu taip sutelkti dėmesį, 
patinka, kad turiu pasirinkti kažką sunkaus, kas reikalauja 
tvirtumo. 

— Aš, aišku, apie tai nepagalvojau. 

— Tu nesiklausydavai mamos. 

— Mano mama per visą gyvenimą nėra nieko panašaus 
sakiusi. 

— Jai nė nereikėjo, - aistringai dėstė Laslas. - Jai nereikėjo 
to sakyti. Jei kada nors būtum tikrai įsižiūrėjusi į jos vaidybą, 
būtum tai pamačiusi. 

Roza nieko neatsakė. Ji sukiojo savo taurę. Jai kilo savotiš- 
kas noras - kiek kvailas, bet vis dėlto tikras - dar kartą kaip 
nors atsiprašyti, kad pasirodytų geresnė. Ji iš lėto pratarė: 

— Tavo kambarys. Tavo kambarys Kilberne... 

Jis atrodė suerzintas, nuo kažko nepaprastai įdomaus ir 
svarbaus blokštas atgal į banalybę. 

— Ką? 

— Ar pasakojai mano mamai? 

— Ką? 

— Ar pasakojai mano mamai apie tai, kaip gyveni? 


DEŠIMTAS SKYRIUS 


ikiuosi, tau bus jauku, - pasakė Raselas, stovėda- 
GK mas tarpdury. 

Metju stovėjo prie lango savo senų laikų miegamajame ir 
išrikiuoti ant grindų. Raselas, stovėdamas jam už nugaros, 
matė tik sukištas į kišenes rankas ir pečius, tad negalėjo da- 
ryti jokių išvadų. 

Jis žiūrėjo į sienas. Edė nenukabino nė vieno vaikystės lai- 
kų plakato. 

— Žinoma, - pridūrė Raselas, - gali keisti viską, ką nori. 
Nebūtina gyventi su 1990-ųjų Manchester United plakatais. 

Neatsisukdamas Metju atsakė: 

— Man nesvarbu. 

Raselas pasakė: 

— Labai apgailestauju dėl to, kas įvyko. 

— Ačiū. 

— Viską, ką galim... 

— Daug sunkiau, negu įsivaizdavau, - pratarė Metju. - Di- 
desnė tuštuma. 

— Taip. 

Metju pasisuko. Atrodė, jis jau daug naktų nemiegojęs. 

— Kai kur nors grįžti, jau nebūna taip kaip buvo... 

— O galjau pats esi kitoks. 

Metju pažvelgė į lovą. 

— Nemiegojau šitoje lovoje beveik septynerius metus. 

Raselas įėjo į kambarį ir uždėjo rankas Metju ant pečių. 

— Vargšas Metju. Vargšelis... 

Metju papurtė galvą. 

— Tai nereiškia, kad aš nesu dėkingas... 

- Žinau. 

— Aš tiesiog jaučiuosi... visiškai žlugęs... 

- Pasistenk taip nesijausti. Šiais laikais viskas sudė- 
tingiau. 

— Tikrai? 

— Aš taip manau. Mus dusino per mažas pasirinkimas, o 
jums kelia paniką per didelis. 

Metju apsidairė po kambarį. 

Raselas švelniai pasakė: 

— Tu nenori čia būti... 

— Maniau, kad noriu. 

— Galbūt tai ilgai netruks. Galų gale turi darbą. 

Metju linktelėjo. Jo veidas trūkčiojo. 

— Su kuo nors nuomotis butą... - nutęsė Metju. 

— Galbūt. 

— Sunku vėl prie to grįžti. 

— Sunkiau negu čia? 

Metju linktelėjo. 

- Šiuo metu. 

Raselas atitraukė rankas ir pasakė: 

— Atsiprašau, suaugęs sūnau, bet turime pasišnekėti apie 
pinigus. 

Metju suglumo. 

- Pinigus. 

— Na, - pasakė Raselas, - kaip sakei, sugrįžus kur nors 
niekada nebūna taip, kaip buvo. Dvidešimt aštuonerių jau- 
nuoliui, gaunančiam algą, grįžti namo nėra tas pat, kaip stu- 
dentui, kuris gyvena namie. 

Metju žengė žingsnį atgal. 

— Aš maniau, - pasakė Raselas, - kad judu su mama tai 
aptarėt. 

— Ne. 

— Na... 

— Suprantu, - atsakė Metju, - suprantu. Žinoma, supran- 
tu. Tik šiek tiek nustebintas... 

— Kad apie tai užsiminiau? 

— Na, - pasakė Metju, jausdamasis nepatogiai, - galbūt 
kad užsiminei man dar nė neatsegus lagamino. 

Raselas atsiduso. 

— Kaip ir visas bjaurias temas, šitą norisi greičiau baigti. 

— Tą ir darai... 

— Taip. 

— Ar negalėjai palaukti, - paklausė Metju šiek tiek despe- 
ratiškai, - kol susėdę gurkšnotume alų? 

Raselas vėl atsiduso. 

- Gerai, - pasakė jis, - atidėkime šią temą. Aš kvailys. 
Kaip visada. 

Metju pasilenkė, norėdamas rankinėje susirasti čekių kny- 
gelę. 

— Ne, tėti. Apie tai pradėta kalbėti jau dabar. Kodėl gi man 
neišrašius čekio už pirmą mėnesį? 

— Metai, iš tikro aš nenorėjau... 

— Kiek nori? - paklausė Metju. Jis staiga įsikarščiavo. — 
Dviejų šimtų svarų per mėnesį? Dviejų penkiasdešimt? Trijų 
šimtų? 

— Nebūk... 

— Iš viso? — Metju jau beveik rėkė. - Du šimtai penkiasde- 
šimt ir lyginu drabužius pats! 

Raselas užsimerkė. 

- Liaukis. 

— Ką liautis? 

— Liaukis buvęs toks teatrališkas ir nesuversk man kaltės. 

— Teatrališkas? Ar negalėjai palaukti, žinodamas, kaip jau- 
čiuosi, matydamas, kaip jaučiuosi? Ar negalėjai parodyt bent 
kiek taktiškumo? 

Raselas atsimerkė. 

— Galbūt, - ištarė pavargusiu balsu. 

Metju tylėdamas rankinėje ieškojo rašiklio. 

— Kiek nori? 

— Tai iš tikrųjų ne... 

— Klausyk, - pasakė Metju, - tu pradėjai kalbą, ir kalbame 
nevykusiai, tai baikime iki galo. Kiek? 

— Aš nekalbėjau su mama... 

— Mama tikriausiai ir nesikalbės apie tai. Tai gali būti tik 
tavo ir mano reikalas. 

— Tu sugebi visai pagrįstą suaugusiojo pageidavimą pa- 
versti niekšybe. 

Metju atsisėdo ant lovos krašto, atsivertė čekių knygelę ir 
pažvelgė į tėvą. 

— Tėti. 

— Du šimtai penkiasdešimt ir, kaip jau sakiau, niekas kitas 
man nelygina, tik aš pats. 

Metju greitai parašė ir išplėšė čekį iš knygutės. Atkišo jį. 

- Štai. 

— Aš nenoriu jo imti... 

— Tu jo prašei. 

— Bet ne tokiu būdu. Dabar aš jo nenoriu. Aš tik no- 
rėjau apie tai pasikalbėti, užsiminti. Nenorėjau, kad taip 
išsprūstų... 

— Kiek Žinau, - atsakė Metju, - pavojus, kad kas išsprūs, 
kyla tada, kai kas nors praveria burną. 

Raselas sulenkė čekį saujoje. 

— Ačiū. 

tai apsisuko ir išėjo iš kambario. Paskui priėjo prie durų ir 
ryžtingai jas uždarė. 


— Tu Ruta, tiesa? - pasitikslino Keitė Fergiuson. 

Ruta atsisuko. Ji laikė nedidelį melioną, ką tik paimtą iš 
melionų piramidės ant turgaus prekystalio. 

— Aš- Keitė, - prisistatė Keitė. - Tikriausiai neatsimeni. 
Aš - Rozos, Metju sesers, draugė. Mes vienąkart, jau seniai, 
buvom susitikusios koncerte Brikstone, mes... 

— Ak, - atsakė Ruta. Ji paėmė melioną į kitą ranką. - Ak 
taip. Keitė. Aš buvau užsigalvojusi... 

— Ką čia veiki? - paklausė Keitė. - Maniau, dirbi Sityje... 

Ruta padėjo melioną atgal į jo vietą piramidėje. 

— Dirbu. Bet gyvenu dabar čia. - Ji mostelėjo ranka tur- 
gaus pakraščio link. Keistai didžiuodamasi pridūrė: - Bute 
Banksaide. 

Keitė dvejojo. Rutos veido išraiška ir tonas tarsi rodė, kad 
ji laukia žodžių: „Oho! Kaip pasisekė!“ Bet kažkas kita tuo 
pačiu metu sakė, kad net jei Rutai patiktų tokia tiesmuka re- 
akcija, ji žino, jog to tikėtis būtų per daug. 

Keitė ištiesė ranką ir palietė Rutos rankovę. 

— Tiesą sakant, - pasakė ji, - Roza man pasakojo. Tru- 
putėlį. 

Ruta paskubomis atsakė: 

- Čia taip nuostabu. Šita atmosfera, vaizdai ir vieta. O dar 
turgus čia pat... 

— Aš visada penktadieniais čia apsiperku, - pasakė Kei- 
tė. - Išeinu iš darbo anksčiau ir ateinu čia. 

— Taip. 

— Dievaižin, ką darysiu, kai negalėsiu. 

— Negalėsi? 

— Gimus kūdikiui. 

Ruta pažvelgė į iškilimą po Keitės švarku. 

— O, sveikinu... 

— Truputį netikėtai, - pasakė Keitė. - Mes ką tik susituokę. 
Aš vis dar pritrenkta. Nuolat galvoju, kaip neisiu į darbą, 
neateisiu čia, nelakstysiu į kiną... - Ji pažvelgė į juodą Rutos 
portfelį. - Atsiprašau. 

— Dėl ko? 

— Nelabai taktiška. 

— Roza papasakojo apie Metju ir mane? 

— Taip. 

— Matysim, kaip viskas klostysis... 

Keitė linktelėjo. 

— Visai nesvarbu, - paskubomis ėmė berti Ruta, - kokia 
šviesuolė būtum, abu būtumėt, atrodo, kad vis plauki prieš 
srovę. Jeigu esi moteris, uždirbanti daugiau nei vyras. - Ji 
pažvelgė į Keitę. - Atsiprašau, nežinau, kodėl taip pasa- 
kiau. - Ji pažiūrėjo į vaisių ir daržovių prekystalius, plūstan- 
čias minias žmonių. - Turėtum pamanyti, kad išprotėjusi... 

— Tu nuolat apie tai galvoji, - pasakė Keitė, - kaip aš - apie 
buvimą nėščia. 

— Ar grįši į darbą? 

— Taip, - pasakė Keitė ir jau kitu tonu pridūrė: - Ti- 
kriausiai. 

— Tikiuosi, nebus nesunku, - nuoširdžiai pasakė Ruta. 

- Ir aš tikiuosi. Aš beviltiška, nes jaučiuosi nesmagiai, o ką 
jau kalbėti apie skausmą... 

— Ne, aš ne apie tai. Ne apie kūdikio atėjimą. Apie vėles- 
nį metą. Tikiuosi, bus nesunku nuspręsti, ką daryti kūdikiui 
paaugus. 

Keitė nusišypsojo. 

— Ačiū. 

— Tą ir turėjau galvoj. 

- Žinau... 

— Niekada nemaniau, - pasakė Ruta, - kad sprendimas 
sukelia tokių problemų. Visada atrodė, kad padarytas spren- 
dimas reiškia kažko sunkaus pabaigą, o ne pradžią. - Ji ištie- 
sė ranką ir vėl paėmė melioną. - Kodėl vienintelis būdas ko 


nors išmokti būtinai sunkus? 


Edė sėdėjo šonu ant plastikinės kėdės blausiame salės pa- 
krašty. Jos rankos buvo ant kėdės atkaltės, o smakras ilsėjo- 
si atremtas į jas. Už kokių trijų metrų ant mažos, paprastos 
scenos, apšviestos griozdiškais prožektoriais, kabančiais čia 
nuo senų senovės, pastorius Mandersas ir dailidė Engstran- 
das repetavo trečiojo veiksmo pradžią. Engstrandą vaidino 
aktorius, vardu Džimas Driskolas, kuris prieš kelis dešim- 
tmečius vaidino žaismingą Edės bičiulį, kai ji vedė vaikų te- 
levizijos laidą. Tada jis buvo jaunas ir liesas, rausvaplaukis. 
Dabar, senesnis ir sudžiūvęs, žilstelėjęs, stovi priešais pasto- 
rių Mandersą su kažkokia vergiška piktdžiuga, kurią suge- 
bėdavo perteikti neištardamas nė žodžio. Jo rankos sunertos 
priešaky, kiek atsikišusios nuo pakumpusio kūno, o veidas 
pakeltas į Ivorą, su įtempta pataikūno šypsena. Jis geba atro- 
dyti, galvojo Edė, ir beždžioniškas, ir išmanus. Be to, jis turi 
kažką, kas kelia subtilią grėsmę. Edė pakeitė padėtį tvirtoje 
plastikinėje kėdėje. Netrukus ji turės prisidėti prie jų. Po mi- 
nutės iš sodo ateis fru Alving, priblokšta didžiulės nelaimės, 
ir pasakys balsu, dėl kurio Edė dar nebuvo apsisprendusi: 
„Aš negaliu ištraukti jo iš ugnies.“ 

Ugnis, kaip Fredis Kasas aiškino Laslui, buvo ir metafora, 
ir iš tikrųjų liepsnojo. Ugnis, sudeginusi našlaičių prieglau- 
dą, pastatytą jo mirusio tėvo vardu, prarijo visas melagystes, 
kokios tik kada buvo papasakotos, kad jį apgintų, ir laikui 
bėgant jo gyvenimas kaip įgimta liga ėmė jį valdyti ir naikin- 
ti. Edė matė, kad Laslui patinka tokia režisūra, patinka būti 

apžavėtam šitokio fatališkumo. Po šito jis atėjo jos ieškoti 
spindinčiomis akimis. 

— Dabar aš Žinau, apie ką čia kalbama. Ne tik apie tai, kas 
vyksta dabar, bet ir apie tai, kas turėjo vykti, o jūs, kaip mano 
mama, to dar nežinote, nes visada manėte, kad galite mane 
apginti meluodama, slėpdama tiesą nuo manęs. - Jis trum- 
pai ir karštai apkabino Edę. - Tai nuostabu. 

Dabar jis sėdėjo, apsikabinęs kelius, ant grindų šalia sce- 
nos, vilkėdamas pilkus susitraukusius sportinius marškinė- 
lius ir džinsus, ir stebėjo kitus. Jo rankos, apsivijusios kelius, 
Edei atrodė visai berniukiškos, ne vyriškos, ne todėl, kad 
buvo plonos, o kad šiek tiek nesusiformavusios. Neaišku, ar 
tai lėmė Laslo genetika, ar gyvenimas be jokios sistemos, bet 
tai teikė tragizmo, kai jis nugrimzdavo į savo mintis, tragiz- 
mo, kuris neišėjo Edei iš galvos nuo to laiko, kai Roza pa- 
skambino ir lyg tarp kitko pokalbiui baigiantis pasakė: 

— Ar tu Žinai, kur gyvena Laslas? 

— Ne, - atsakė Edė, - kodėl turėčiau žinoti? Čia jo asmeni- 
nis reikalas, nepasakoja. Kažkur vakarų Londone... 

— Kilberne, - pertraukė Roza. 

— Na, ne itin patogu važinėti į darbą, bet įmanoma. 

— Jis gyvena pas kažkieno močiutę, kuri visai neatidaro 
langų, nes paniškai bijo vagių, ir smarvė ten kaip tualete. 

— Vargšas vaikinas. Kodėl jis ten gyvena? 

— Neturi iš ko... 

— O kaip šeima?.. 

— Visi išsibarstę, - pasakė Roza, - jie nesirūpina. 

— Aišku... 

— Mama, jis pats man nepasakojo. Turėjau viską išgauti. 

— O kodėl man pasakoji? 

— Juk, - nerūpestingai atsakė Roza, - tau patinka žinoti 
tokius dalykus. 

Edė atsisėdo tiesiau ir liovėsi žiūrėjusi į Laslo rankas. Bet 
tuoj pat vėl nukreipė žvilgsnį ten. Ji galvojo apie namus Kil- 
berne. Prisiminė Laslą, godžiai valgantį bandeles po pirmos 
repeticijos. Ji įsivaizdavo, kaip Laslas nusivelka šiuos marški- 
nėlius ir sugalvoja, kaip beviltiškomis ir visai netinkamomis 
sąlygomis juos išsiskalbti. Ji galvojo apie Metju - nelaimingą, 
bet tam tikra prasme saugų, - grįžusį į savo miegamąjį. Gal- 
vojo apie šalia esantį tuščią Rozos miegamąjį ir Beno aukštu 
žemiau. 

Fredis Kasas scenoje atsisuko į ją. Jis nepakėlė balso, kaip 
buvo pratęs: 

— Scena laisva, Ede, prašom, - pasakė. 


„Miela Laura, -rašė Ruta elektroniniame laiške, - man reikia 
su kuo nors pasikalbėti. Ar kam nors garsiai pasakyti savo 
mintis. Būk gera, perskaityk iki galo. Prašau.“ 

Ruta stabtelėjo ir atitraukė nuo klaviatūros rankas. Ji buvo 
įsitaisiusi juodą, dėl ypatingos konstrukcijos labai brangų 
stalą, mažai kuo besiskiriantį nuo to, kurį tėtis naudodavo, 
kruopščiai klijuodamas apmušalus ant sienų. Stalas buvo 
prie jos naujosios svetainės lango, kad pakėlusi akis nuo ne- 
šiojamojo kompiuterio matytų nuostabų vaizdą. Nieko per- 
nelyg daug jos svetainėje nebuvo, tik odinė sofa, kurią paim- 
ti prikalbino Metju, ir televizorius, dar du aukšti metaliniai 
šviestuvai, kaip dabar madinga, šviečiantys į lubas. 

„Nesakau, kad nenoriu daiktų, - rašė ji Laurai, - bet turiu 
priprasti pirkti juos viena. Atrodo, lyg viskas mano gyveni- 
me staiga suskystėjo - tai įdomu, bet ir baugina. Galbūt man 
reikia luktelėti, kol viskas šiek tiek aprims.“ 

Laura neatsakė į šią Žinutę keturias dienas. Ruta žinojo 
prirašiusi daug ir net paaiškinusi - šiek tiek užgauliai, bet 
ką gi padarysi, - kad, negalėdama pasikalbėti su Metju ir 
būdama tokios kankinančios būklės, kai būtina kalbėti labai 

daug, kad įstengtum surikiuoti savo mintis tam tikra seka, ji 
turi atrasti, kas išklausytų ir atsakytų. Laura, žinoma, prisi- 
mena Rutos globą tada, kai pati išgyveno daugybę romanų 
ir sužlugusias sužadėtuves dar prieš sutikdama teisininką 
iš Lidso. Laura sakydavo esanti pasirengusi Rutai padėti, 
kai tik prireiks. Visa bėda, galvojo Ruta, žiūrėdama į pulke- 
lį kirų, skraidančių virš upės, kad net artimiausi Žmonės ne 
visada teisingai supranta. Laura geranoriška, bet jos mintys 
nuolat sukasi apie puikią ateitį, tinkamą šaldytuvą, tinkamą 
vestuvių muziką. Ir negaliu jos kaltinti, galvojo Ruta, negaliu 
įžeisti, bet pati vis dar neįstengiu susidoroti su savo minti- 
mis. Jei iš viso kada nors pavyks... 

Ji vėl žvilgtelėjo į ekraną. 

„Prašau, - parašė maldaujamai. Net išgirdo save pra- 
šant. - Noriu tau pasakyti, - skubėjo rašyti ji, - kad turiu išsi- 
kapstyti iš viso šito šlamšto („išspręsti problemą“, pasakytų 
darbe), todėl būtų labai gražu, jei perskaitytum iki galo, o 
dar gražiau - jei galėtum man pasakyti, ar aš pamišusi ir kas 
laikoma norma.“ 

„Laura, jau trys Žmonės apkaltino mane dėl to, kad esu 
pernelyg ambicinga, būtent apkaltino, o ne apibūdino mane 
kaip tokią (ne, tarp jų nėra Metju, bet jo mama tikriausiai 
yra). Vienas bendradarbis mano, kad ambicijos — reikalinga 
ir geidžiama jo gyvenimo dalis, bet kai pagalvoju apie savo 
santykį su ambicijomis, aptinku visai man nepatinkančius 
dalykus - egoizmą ir manipuliavimą kitais Žmonėmis ieš- 
kant sau naudos. Noriu visiems pasakyti, kad darbe man 
sekasi ne dėl to, kad to siekiau, o kad taip išėjo. Bet kodėl 
aš noriu būti ambicinga? Kodėl kaip tik dabar, kai pasiekiau 
savo ir įsigijau butą, bet praradau Metju?“ 

„Darosi vis blogiau. Jaučiuosi ne tik kalta dėl to, kas atsiti- 
ko, dar ir pykstu, kad taip jaučiuosi. Niekas iš mano kolegų, 
Laura, nei mano šeima, nei Metju prieš mums išsiskiriant, 

nėra pasakę, kad šaunu esant tokio amžiaus tai pasiekti. Ar 
tiesiog — šaunu tai pasiekti. Giriame vaikus, kol jie nesusi- 
kerta, tai kodėl negalime girti moterų už sugebėjimus, kurie 
tradiciškai nėra moteriški? Kodėl moterys visada turi duoti? 
Ojeijos nustoja duoti, bent minutėlę, kodėl jos tyliai apkalti- 
namos, kad atsisakė tikro moteriškumo?“ 

„Laura, aš nenoriu atsisakyti to, ką darau, nenoriu atsisa- 
kyti savo galimybių. Negaliu patikėti, kad būti pripažintai 
taip pat reiškia ir būti nusivylusiai, negaliu pakęsti nė min- 
ties, kad jei šitaip renkuosi, tai baigsis tuo, kad niekada netu- 
rėsiu vyro nei šeimos, nes man kažkodėl neleista turėti abiejų 
dalykų. 

Aš nenoriu mažinti savo ambicijų. 

Aš noriu gyventi šitame bute. 

Aš noriu, kad Metju grįžtų. 

Myliu, Ruta.“ 


Restorane, kurį Maksas pasirinko vakarieniauti su Viviana, 
ji niekada nesilankė. Čia buvo oranžerija, kaip Maksas sakė, 
vasarą atsiverianti į šalia esantį sodą, kur išskleidžiami balti 
itališki turgaus skėčiai, o medžiuose įtaisomi žibintai su Žžva- 
kėmis; aplinka čia iš tiesų labai labai maloni. 

Viviana, su naujosiomis basutėmis atsargiai eidama prie 
stalelio, nusprendė neklausinėti Makso, iš kur jis tiek daug 
žino apie šį restoraną, ypač apie žvakių šviesą. Per ketverius 
atskirai gyventus metus Viviana buvo susitikusi su dviem 
vyriškiais, bet nė vienas jų netapo daugiau nei paviršutiniš- 
kas meilužis, o Maksas, jos tikromis žiniomis, turėjo tris, bet 
jos nuojauta sakė, kad penkias mylimąsias, visas jaunesnes, 
visas ilgaplaukes, visas seksualiai prieinamas ir aktyvias. 
Maksas niekada neminėjo nė vienos jų vardo, bet Viviana ži- 
nojo, kad viena vardu Karlė, kita Ema, o viena jų stiuardesė, 
kurią sutiko skrisdamas iš Čikagos ir kuri vėliau, kad ir kaip 

būtų pikta, suorganizavo Eliotui labai pigų skrydį į Austra- 
liją. Galbūt Ema, Karlė ir stiuardesė yra lankęsi su Maksu 
šiame restorane su oranžerija. Bet net jei taip, sėdėdama čia 
su teisiškai vis dar savo vyru, Viviana turi stipriausią kozirį, 
tad nei ilgi plaukai, nei joks seksualinis išmoningumas nega- 
li jos nustelbti. 

Ji susmuko į kėdę ir žiūrėjo į Maksą pro žvakes. 

— Kaip gražu. 

Jis parodė valgiaraštį. 

— Pažiūrėk. Užsisakyk ką nori. Paimk omarų. 

Ji šypsojosi jam. Jis vilkėjo pilkšvą kostiumą bei ryškiai 
mėlynus marškinius ir Vivianai atrodė išsiskiriantis. Visada 
malonu matyti vyrą, kuris rūpinasi savo išvaizda. 

— Maksai, aš nemėgstu omarų. 

Jis nusišypsojo. 

— Nemėgsti. 

— Ko dar aš nemėgstu? 

Jis užsimerkė. 

— Leisk pagalvoti... 

- Žalių paprikų, - priminė Viviana. - Rabarbarų. Ka- 
lendrų. 

Jis atsimerkė. 

— Batenbergo torto. 

— Batenbergo torto? 

— Taip, - atsakė jis. 

— Tu net nežinai, kas tai yra... 

- Žinau, - paprieštaravo Maksas. - Rausvi ir geltoni kva- 
dratėliai. Kartą buvau gabalėlį nupirkęs pakelėje važiuojant 
į Škotiją. Tu išmetei jį pro mašinos langą. 

Viviana patenkinta šypsojosi. 

— Tu išsigalvoji. 

— Jokiu būdu. Prisimenu, lyg būtų buvę vakar. Užsakiau 
šampano. 

- Šampano! 

— O kodėl gi ne? Mes švenčiame, tiesa? 

— Nejaugi? Ką švenčiame? 

Jis mirktelėjo. 

— Draugiškų santykių atkūrimą, Vivi. 

— Ak, - tarstelėjo ji, — ar taip ir yra? 

Padavėjas atnešė mažą metalinį šampano kibirėlį ir pasta- 
tė ant stalo tarp jųdviejų. 

— Dieve... 

— Kada paskutinįkart gėrei šampano? 

— Negaliu prisiminti. 

— Na, tai metas išgerti. Metas vėl bent kiek pagyventi, Vivi. 

Padavėjas lėtai įpylė šampano į aukštą laibą taurę ir iškil- 
mingai pastatė priešais Vivianą. 

„Lažinuosi, kad jis vaišins šampanu, - pasakė Roza. Ji 
vilkėdama treningu pamojavo nuo sofos prieš Vivianai išei- 
nant. - Lažinuosi, kad šįvakar bus visi įprasti dalykai.“ 

Maksas pakėlė taurę. 

— Už... — pratarė jis ir nutilo. 

Viviana laukė. 

— Už Eliotą, - pasakė Maksas. 

- Žinoma, — sutiko Viviana, net pernelyg uoliai. Ji pakėlė 
savo taurę ir susidaužė su Maksu. - Už Eliotą. 

— Kaip toji Ro? 

Viviana nutaisė nerūpestingą išraišką ir pasakė: 

— Na, reikia neužmiršti, kad kas tinka Australijos pakran- 
tėje, netinka Ričmonde. 

— Nagi, - paragino Maksas, - lyg ne tu kalbi. - Pasakok, 
Vivi. 

Viviana pažvelgė aukštyn. 

— Aš niekada su ja nekalbėjau. 

— Ir aš. 

— Ji rengiasi tapti budiste. 

— Budiste, - pakartojo Maksas. - Prašom. 

— Bet ji užsiima banglenčių sportu ir geria alų... 

— Tiek tesužinojai... 

— Dabar, Maksai... 

— Tuo mes ir baigsime, gerai? - pasakė Maksas. 

— Mes? 

— Taip, mes. Atmink, jis - mūsų sūnus. 

Viviana gurkštelėjo šampano. 

— O nardymas? 

— Palikime ir šitą temą ramybėje, - pasakė Maksas. - Jeigu 
jis dar nardys, ir tik nardys, būdamas trisdešimties, mes jį 
užsipulsime ir išbarsime. 

— Ar neketini su juo susitikti, kol jam dar nesuėjo tris- 
dešimt? 

— Kada tik būsi pasirengusi, nuskrisime pasimatyti su juo. 

Viviana nusišypsojo savo šampano taurei. 

— Ak. 

— Pasakyk ką nors, - paprašė Maksas. 

Viviana atsilošė kėdėje. Žvelgdama į restorano gilumą, 
paklausė: 

— Kas atsitiko stiuardesei? 

— Grįžo į oro linijas. 

— Ir tu nepakeitei jos kita? - paklausė Viviana, jausdama 
palaimingą pasitikėjimo savimi antplūdį. 

— Bandžiau, - atsakė Maksas, - bandžiau, kaip ir visa kita. 

— Gal papasakosi? 

Jis pakreipė galvą į šoną. 

— Tik jei nori, kad būtų labai nuobodu. Taip nuobodu, kaip 
buvo man. Ką ketini valgyti? 

— Atspėk. 

— Avokadą ir raudonąją kefalę. 

- Šito tu neužmiršai. 

— Ne, - atsakė jis, - neužmiršau. 

— Otu- grybus ir perlinę vištą. 

— Arba antį. 

— Tikrai, antį. Aš nekepiau anties ketverius metus. 

Maksas žvilgtelėjo į ją virš valgiaraščio. 

— Mes tai ištaisysim. 

— Dabar aš ruošiu mergaičių maistą, - pranešė Viviana. — 
Žuvį, salotas ir makaronus. Roza laikosi dietos. 

— Tikiuosi, tu - ne. 

— Na, aš galvojau... 

— Ne, - pasakė Maksas, - tau to nereikia. Tu esi... - Jis 
ti, Vivi? 

— Nežinau. 

— O ko tu tikėjaisi? 

— Nustok, - tarė Viviana. 

— Bet tau tai patinka. 

Ji pakėlė smakrą. 

— Jau nebe. 

— Pamatysim. 

— Ne, nepamatysim. 

Maksas palinko į priekį ir pasakė: 

— Tiesą sakant, noriu kai ką pasakyti. 

— Ką? 

— Ketinau pasakyti vėliau, bet gal pasakysiu dabar. 

Jis padėjo valgiaraštį ir per stalą pasilenkė Vivianos link. 

— Praėjusią savaitę mes puikiai praleidom laiką, ar ne? 

- Taip... 

— Ir dabar tu visai neatrodai nelaiminga... 

— Na... 

— Žiūrėk, — pasakė Maksas, - žiūrėk, Vivi. Viskas pasikeitė, 
tiesa? Aš turėjau šiek tiek laisvės, tu turėjai šiek tiek laiko pasi- 
kapstyti savyje, Eliotas užaugo ir išėjo... - Jis nutilo ir pažvelgė 
įją. - Vivi, aš svarsčiau, ar tu leisi man dar pabandyti? 


Maudydamasi duše Ruta klausėsi Mocarto. Tai buvo „Don 
Žuano“ įrašas, ji paleido jį labai garsiai - taip, kad girdėtų- 
si per vandens šniokštimą, o muzika ir vanduo susilietų ir 
užvaldytų ją, sustabdydami mintis. Kai jai buvo apie ketu- 
riolika, mama vienąkart pasakė, kad neverta pernelyg daug 
galvoti, kad sugalvotum, kaip įveikti gyvenimo kasdienybę; 
Ruta tai palaikė motinos atsiprašymu dėl nenutrūkstamos jos 
veiklos. Dabar ji manė, kad mamos teorijoje gali būti tiesos 
ir kad jos aistra visokioms organizacijoms ir komitetams, jos 
užimtumas buvo iki galo neatsiskleidusių gabumų išraiškos 
būdas. Galbūt tai buvo būdas prisitaikyti prie to, kas buvo 
leidžiama, - tol, kol atėjo kritiškas momentas pradėti niršti 
ant kiekvieno, kas turėjo teisę leisti ar neleisti. Ir kas jiems 
suteikė tokią teisę? 

Ruta užsuko vandenį ir iš dušo žengė į vonios kambarį, 
ją liete užliejo muzikos garsai. Paliksiu muziką groti visu 
garsu, pamanė sau, kol kas nors iš gretimo buto pasiskųs 
arba taip pat garsiai ims groti ką nors, ko negaliu pakęsti. Ji 
paėmė rankšluostį ir apsivyniojo jį kaip sarongą, tada basa 
nupėdino lygiomis pilkšvomis medinėmis kambario grindi- 
mis prie stalo. Palinko prie kompiuterio. Elektroninių laiškų 
nebūdavo, kaip ir Žinučių atsakiklyje ar mobiliajame. Staiga 
nutrūko visas bendravimas, išskyrus darbą, - tarsi atėjus į 
vakarėlį kas nors prieš pat nosį būtų užtrenkęs garso nepra- 
leidžiančias duris. 

Ji rado vieną naują Žinutę elektroniniame pašte. Atsisėdo 
ant rankšluosčio ir spustelėjo pelę. 

Žinutė buvo nuo Lauros. 

„Miela Ruta, - rašė ji. - Tik paskambink jam!“ 

Ruta pažvelgė į aukštas lubas virš savęs ir užsimerkė. Pa- 
juto gniužulą gerklėje. 

— Tik paskambink jam! 


VIENUOLIKTAS SKYRIUS 


rjūs tuo tikra? - paklausė Laslas. 
a A pastūmė jam cukrų. 

— Taip. 

— Bet tai jūsų sūnaus kambarys... 

— Arba dukters. Per pastaruosius keletą metų pas mus gy- 
veno daug aktorių... 

— Tikrai? 

— Taip. 

— O kaip jūsų vyras? - paklausė Laslas, paimdamas du 
pakelius cukraus. 

— Jo vardas Raselas. . 

— Aš Žinau, - pasakė Laslas, — bet kiek drovu.... 

— Drovu? 

— Aš nelabai pažįstu savo tėvą. 

— Raselas nekelia jokio pavojaus. Jis pripratęs prie aktorių 
nuomininkų. 

— Ar jam pasakėte? 

— Ką? | 

— Kad ketinate pasiūlyti man kambarį. 

Edė stebėjo, kaip jis praplėšia cukraus pakelius ir be- 
ria jų turinį į pieno putų pagalvėlę, pūpsančią kavos pa- 
viršiuje. 

— Mielas Laslai, man nereikia jo prašyti. 

— Aš sakiau - pasakyti... 

— Man nereikia nė sakyti. Jam patinka pilni namai. Jam 
patinka, kad juose gyvenama. 

Laslas ėmė maišyti kavą. 

— Turiu pasakyti, būtų nuostabu. Aš pasijusčiau... - Jis nu- 
tilo, paskui pridūrė: - Kitaip. 

— Gerai. 

Jis pažvelgė į ją, paskui į šalį. 

— Aš stengsiuosi nebūti įkyrus. 

- Jeigu toks būtum, tikriausiai nepastebėčiau. Mano vaikai 
paprastai būna įkyrūs, gal tik Metju kitoks. Aš suvokiau, kad 
jei tai gyvenime prarandi, kažkas tavyje miršta. Gyvenimas 
pasidaro beskonis ir nuobodus. - Ji palinko į priekį. - Kai bu- 
vau vaikas, gyvenau viename kambaryje su seserimi Viviana 
ir mudvi visada kovodavom tarpusavyje, nes ji buvo labai 
tvarkinga, o aš - labai netvarkinga, itin netvarkinga, tikriau- 
siai kad dar labiau ją erzinčiau. Bet kai mama pasakė, kad 
turėsime atskirus kambarius, aš nuliūdau. Jokio įdomumo 
būti netvarkingai pačiai sau. - Ji pažvelgė į Laslą. - Iki šiol. 

Jis paklausė: 

— Tai ta sesuo, pas kurią gyvena Roza? 

— Taip. 

— Arjūs vis dar kovojate? 

— Žinoma, - atsakė Edė. 

— Aš niekada nekovoju su savo seserimi. Nerizikuočiau. 
Reikia turėti didelę šeimą, kad galėtum šitaip rizikuoti. 

— Vaje, koks dramatiškas požiūris į šeimą. Kaip rusiškame 
romane. Jeigu tu to tikiesi, tai pamatysi, kad mes labai nuo- 
bodūs. 

— Aš taip nemanau. 

Ji ištiesė ranką per stalą ir paėmė jam už riešo. 

— Mes džiaugsimės, kad gyvensi pas mus. Iš tikro. 

Jis papurtė galvą ir vos žvilgtelėjo į ją. Ji spėjo pastebėti 
ašaras jo akyse. 

— O Dieve! Laslai! - pasakė Edė juokdamasi. - Tai tik kam- 
barys. 


Vakariniame laikraštyje buvo dvi skiltys skelbimų apie kam- 
barių ir butų nuomą. Jų mėnesio nuomos kaina skyrėsi ke- 
letu šimtų svarų, skyrėsi ir skelbimų stilius: kai kurie buvo 
akivaizdžiai komerciniai, kai kurie - be jokių užmačių, žmo- 
nės tiesiog siūlė kartu nuomotis butą. Benas buvo tikras, kad 
Naomė, net jei jis sugebėtų ją įtikinti kraustytis iš mamos 
buto, niekaip nesutiktų nuomotis buto su kuo nors dar, ne 
vien su juo. Gyvenant su Naome ir jos motina Benui atsivė- 
rė akys; jis pamatė, kaip nuožmiai nuosavybę ir privatumą 
galima ne tik valdyti, bet ir ginti. Naomės mama sakydavo 
ne paprastai „virdulys“ ar „vonia“, bet būtinai pridėdavo 
„mano“. Beną, augusį namuose, kur kiekvienas ne pernelyg 
asmeninis daiktas buvo bendras, toks ribų nustatymas ir iš- 
didumas labai stebino. 

— Kojas nuo mano kavos stalelio! - šūktelėjo Naomės mo- 
tina jau pirmąjį vakarą. - Ir mano tualeto dangtis turi būti 
nuleistas. 

Benas jautėsi dėl šito kiek įsižeidęs. Patekę į griežtai 
tvarkomą virtuvę ir pajutęs didžiulius lūkesčius, kad jis 
prisiderins, pats tuo stebėdamasis, juto pagarbą. Šiaip ar 
taip, Naomės motina kalbėjo su juo lygiai kaip ir su Na- 
ome, o Naomei buvo aišku, kad jos mamos įpročiai ir rei- 
kalavimai — tokie pat natūralūs kaip kvėpavimas, todėl Be- 
nas buvo pasirengęs, bent jau kol kas, pasiimti savo vonios 
rankšluostį ir pakabinti lyginimo lentą (lyginimas jam buvo 
netikėtas atradimas) ant specialiai įtaisytų kablių už virtu- 
vės durų. Tik vienąkart, kai gyveno čia tik pirmas savaites, 
jis paklausė Naomės, žiūrėdamas, kaip ji daro itin dailų su- 
muštinį su sūriu: 

— Ar tavo mama visada buvo tokia? 

Naomė net nepažvelgė į jį. Ji krestelėjo ilgus šviesius plau- 
kus ir ramiai atsakė: 

— Jai patinka taip. 

Gyventi taip, kaip nori, suvokė Benas, gali tik, jei turi savo 
namą arba moki nuomą. Išties tai buvo viena priežasčių, dėl 
ko jis paliko namus, neskaitant svarbiausio noro - leisti nak- 
tis vienoje lovoje su Naome. Jis aiškiai suvokė, kad nori gy- 
venti kitaip negu jo tėvai, bet kadangi namai buvo jų, tai jų 
teisės — už jo svarbesnės. Gyventi su Naomės motina, ypač 
iš pradžių, nebuvo sunku, nes pati Naomė ir jos motina, pri- 
mygtinai reikalaudamos paisyti ypatingų elgesio normų, ir 
pačios stropiai jų laikėsi, taip pelnydamos Beno pagarbą. 
Negana to, Benas jautė malonią nuostabą ir dėkingumą už 
tai, kad jo buvimas Naomės mamos bute ir jos dukters lovoje 
buvo priimtas kaip visiškai natūralus dalykas. Nei žodžio, 
nei užuominos - nieko, ką Benas galėtų vadinti klausinėjimu 
apie jųdviejų santykius, o ką jau kalbėti apie kritiką. 

Visa tai kurį laiką vertė Beną visą savo vyriškumą ma- 
žame moteriškame bute padaryti kuo mažiau matomą. Bet 
pamažu, - ne dėl kokio ypatingo incidento, - jis pasijuto 
stebimas ir dusinamas. Kad tinkamai padėtum kavos puo- 
delį ar alaus skardinę, turėjai spėlioti, bandyti ir klysti, tai 
nepastebimai tapo šiokia tokia problema; tas pat ir su batais 
siaurame prieškambaryje - kaip juos padėti ir ar iš viso juos 
ten dėti. Naomės motina nepriekaištaudavo dukteriai ar jos 
draugui tik kartą. Paskui jau imdavo vadžias į savo rankas 
ir viską keisdavo taip, kaip jai reikėjo - tyliai, taip tyliai, kad 
vertė Beną, jo nuostabai, ilgesingai prisiminti savo mamos 
požiūrį į namų tvarkymą. Jis visiškai nenorėjo prieštarauti 
Naomės motinai ar ją pykdyti, bet jis bent keletą kartų per 
dieną pagalvodavo, kad tam nebus galo, nes ji nuolat keičia 
taisykles. Tą rytą savo batus jis rado plastikiniame krepšyje 
ant kablio po paltu. 

Jis nieko nesakė Naomei apie kraustymąsi su juo kitur. 
Atgavęs pasitikėjimą savimi (juk jo patarimų neseniai buvo 
prireikę vyresniajam broliui) jis nusprendė, kad geriausias 
planas - rasti keletą butų arba kambarių butuose ir pasirink- 
tus vieną ar du jai parodyti, kad pati galėtų išsirinkti. Jei jis 
tiesiog paklaustų: „O ką, jei turėtume savo kampą?“ ji pa- 
žiūrėtų į jį kaip į nevisaprotį ir paklaustų: „O kam?“ Betjei jis 
turėtų raktus ir atrakinęs duris parodytų, kaip juodu galėtų 
čia gyventi, gal ir galima būtų ją įtikinti. Ar bent jau, galvo- 
jo jis, įdėmiai Žiūrėdamas į nuotrauką lange priešais, ji bent 
truputį padvejotų prieš pasakydama: „O kam?“ 


— Aš gersiu pomidorų sulčių, - pasakė Keitė. 

Roza jau buvo bežengianti baro link, bet stabtelėjo: 

— Tikrai? Moku aš... 

— Nelabai noriu stipraus gėrimo, — pasakė Keitė, - ir man 
nepatinka, kaip žmonės žiūri į mane, kai geriu. 

- Žiūri? 

— Sakyčiau, žiūri. 

— Gerai, - pasakė Roza, - tebūnie pomidorų sultys. 

— Ar tu mokėsi? 

— Taip. 

— Ar gali... 

- Šį mėnesį gavau premiją, - pasakė Roza. - Slovėnija šią 
vasarą bus sausakimša mano dėka. 

Keitė šypsodamasi paklausė: 

— Tai pinigų jau atsiranda? 

Roza atmetė plaukus. 

— Na, kiek gaunu, tiek išleidžiu. 

- Roza... 

— Aš galiu nupirkti tau pomidorų sulčių. 

— Aš nenoriu, kad tu... 

— Aš noriu, - pasakė Roza ir nuėjo prie baro. 


177 


Keitė nusimetė švarkelį ir po stalu nusispyrė batus. Ji ne- 
sakė Barniui, kad susitiks su Roza bare; Barniui atrodė, kad 
jei Rozos nėra jų bute, tai nėra ir jųdviejų gyvenime. Jis vis 
tvirtino, jog nesvarbu, kad jis nemėgsta Rozos, - esą svarbu, 
kad Roza nelabai tinka Keitei: pernelyg daug reikalauja, per- 
nelyg sekina, pernelyg neturtinga. Keitė, per prašmatnias 
tradicines vestuves atsisakiusi pažadų jam paklusti, svars- 
tė, ar dabar iš tiesų paklūsta. Kas emociniuose santykiuose 
skatina atsidavusį ir kilnų elgesį ir kas nuolankumą — tik per 
plauką kitokį? 

Roza grįžo ir pastatė ant stalo dvi taures. Keitei skirtoji 
buvo su saliero lazdele ir ant krašto svyruojančia skiltele ci- 
trinos. Ji išėmė salierą ir varvantį padėjo skersai peleninės. 

Tada, laižydama pomidorų sultis nuo pirštų, pasakė: 

— Mačiau Rutą. 

Roza pakėlė akis nuo gėrimo. 

— Kodėl su ja susitikai? 

— Atsitiktinai, - atsakė Keitė. - Abi pirkome vaisius tur- 
guje. 

— Ir? 

— Ji atrodė baisiai. Susijaudinusi. Atrodo, ji mano, kad nie- 
kas jai nepritaria. 

— Aš nepritariu, - pasakė Roza. 

Keitė atsilošė ir pasitaisė marškinėlius, aptempiančius 
pilvą. 

— Ar tu ir dabar nepritari? 

— Aha! 

— Kad įskaudino Metju? Ar dėl to, kad jai gerai sekasi ir ji 
uždirba daugybę pinigų? 

— Kad įskaudino Metju, kaipgi kitaip. 

— Tikrai? 


— Taip, tikrai. 

— Aš tavim netikiu, - pasakė Keitė. - Manau, tu negali pa- 
kęsti, kad ji tokia ambicinga. 

— Na, tu nesi ambicinga... 

— Ne, esu, - užginčijo Keitė. - Negalvojau apie tai, kol ne- 
pastojau, dabar daug apie tai mąstau ir Žinau, kad aš ne tik 
mėgstu savo darbą, - aš noriu jo. 

Roza pakėlė taurę. 

— Nemanau, kad aš esu... 

— Galbūt. Ir gerai. Bet negali blogai galvoti apie vargšę 
Rutą vien dėl to, kad ji turi siekių. 

— Ak, Ruta, vargšė? | 

— Taip, - patvirtino Keitė, - Ruta vargšė. Atrodė, kad jai 
baisiai trūksta Metju. 

— Na, ji pasirinko ir toliau siekti buto... 

- Ir jis pasirinko. 

- Jis privalėjo, - tarė Roza. 

— Ak, Roza... 

— Būti pažemintam arba to išvengti... 

— Bet ji nežemino, - paprieštaravo Keitė. - Ar tu manai, 
jog jai reikėjo keisti darbą ir uždirbti mažiau, kad tik jis ge- 
riau jaustųsi? Ar tai ne pažeminimas? 

Roza užsimerkė. 

— Jis - mano brolis. 

- Kuriam tu dažnai būni labai atšiauri. Žinoma, tu turi jo 
gailėti, bet nesukrauk visos kaltės Rutai vien dėl to, kad ji 
daro tai, už ką žmogus turėtų būti giriamas. - Ji vėl palinko į 
priekį ir paklausė: - Ką sako tavo mama? 

- Ji labai sujaudinta, kad Metas grįžo namo. 

- Ir viskas? 

— Nesuprantu. 

— Ar mamos reakcija tik tokia, kad ji patenkinta Metju su- 
grįžimu? 

Roza atsiduso. 

- Žinoma, ne. Jai patinka Ruta, bet ji nesupranta, kodėl 
Ruta taip pasielgė. Mamai visada svarbiausia buvo šeima, ji 
niekada nėra ko nors panašaus padariusi. 

— Skiriasi kartos. 

— Keite, - pasakė Roza, - maniau, ramiai išgersim ir 
džiaugsimės viena kitą matydamos, bet tu nori tik ginčytis. 

Keitė gurkštelėjo pomidorų sulčių ir pasakė: 

— Tau reikia ginčų. 

— Kam, ačiū... 


Ladiių 


- Tau reikia sukrėtimo Injelektrinimo. Tau reikia pabu- 
dinti smegenis, reikia liautis būti 

— Užsičiaupk, - atkirto Roza. 

— Roza, aš tavo draugė, aš esu... | 

— Viską išsiaiškinusi ir susitvarkiusi, ištekėjusi ir dirbanti 
įdomų darbą, nėščia ir nepakenčiama. 

Keitė paėmė saliero lazdelę ir ryžtingai smeigė ją į pele- 
ninę. 

— Kada paskutinįkart padarei kokį nors ryžtingą spren- 
dimą? 

Nežiūrėdama į ją, Roza atsakė: 

— Praėjusią savaitę. 

— Ir kas tai buvo? 

— Aš padėjau, - lėtai tarė Roza, - tam, kurio nelabai mėgs- 
tu, susirasti, kur gyventi. 

— O! 

— Aktoriui iš mamos trupės. Jis nuomosis mano kambarį. 

— Ką? 

— Jis nuomosis mano miegamąjį. Mama jam pasiūlė. Taigi 
dabar du miegamieji užimti, o tėtis nelaimingas. 

Keitė Žiūrėjo į ją. 

— Keista. 

— Nieko tokio. 

— O tu gyveni su teta... 

— Taip. Taigi nešnekėk, kad plaukiu pasroviui ir esu be- 
viltiška. 

Keitė padėjo salierą ir spustelėjo Rozai ranką. 

— Atleisk. 

— Viskas gerai. 

— Tikriausiai hormonai, - pasakė Keitė. - Dėl visko, ką da- 
bar darau, kalti hormonai. Didžiulė trauka viską sudėlioti į 
lentynėles. 

Roza ištiesė ranką Keitės pusėn, bet netrukus ją ati- 
traukė. 

— Ko gero, tai užkrečiama... 

Keitė išsišiepė. 

— Koks gyvenimas su teta? 

— Labai patogus ir labai suvaržytas. Kaip juokinga - ji 
vaikšto į pasimatymus... 

— Nieko sau! 

— Na, tik su mano dėde, su kuriuo ji išsiskyrusi. Sprun- 
ka šeštadienio vakarais... Aukštakulniai bateliai ir didžiuliai 
auskarai. 

— Saldoka ar kelia pavydą? 

— Saldoka, - atsakė Roza. - Būtų pavydu, jei dėdė Maksas 
būtų bent kas daugiau nei pajuokos objektas. 

— Ar ji ateina į tavo kambarį ir atsisėdusi ant lovos apie 
visa tai pasakoja? 

— Najau ne. 

Keitė nerangiai grabinėjo už nugaros, ieškodama švarko. 

— Turiu eiti... 

— Vakarienė... 

— Barnis verda, - pasakė Keitė, - bet jam patinka, kai juo 
žavimasi. 

Roza atsilošė, laikydama taurę. 

— Ką gi, eik, - pasakė su pasitenkinimu. - Viskas turi savo 
kainą. 

* * * 


Durys į Beno miegamąjį antro aukšto aikštelėje buvo pravi- 
ros. Pro jas Raselas matė ant lovos krūvą pagalvėlių, kurios 
atrodė pažįstamos, bet čia visai netiko, rausvai violetinį veltą 
dramblį, lempos gaubtą iš rausvo stiklo karoliukų. Jis priėjo 
arčiau. Ant grindų prie Beno lovos gulėjo senas baltas vel- 
tas kilimėlis su paprastomis aplikacijomis, vaizduojančiomis 
gyvūnus ir gėles. Juodu su Ede padovanojo jį Rozai, kai ši 
buvo penkerių, už tai, kad nustojo čiulpti nykštį. Atidžiau 
kato, su tailandietiškais blizgučiais, ir lempos gaubtas irgi 
iš Rozos kambario, taip pat dramblys bei veidrodis, apkraš- 
tuotas perlų kriauklėmis, ir saris iš gazo, kurį Roza vienu 
tarpu buvo nedailiai pritvirtinusi prie lubų virš savo lovos, 
kad būtų panašu į egzotišką baldakimą. 

Raselas išėjo iš Beno kambario ir užlipo į viršutinį aukštą. 
Metju kambario durys buvo uždarytos, bet gretimos - į Ro- 
zos kambarį - buvo atviros, įžūliai plačiai atvertos, pamanė 
sau Raselas, tiesiog pabrėžtinai. Pro jas Raselas pastebėjo, 
kad baldai Rozos kambaryje savo vietose, bet aplinka ryškiai 
pasikeitusi. Ant lovos — storas apklotas, ant lempų - nau- 
ji tamsiai mėlyni gaubtai, o ant komodos, kur Roza visada 
laikydavo vaikystės laikų porcelianinių batelių ir antpirščių 
kolekciją, dabar tuščia, tik į sieną atremtas veidrodis juodais 
rėmais... Edė išnešė viską, ką rado čia mergaitiška, ir pakei- 
tė tuo, kas berniukiška. Ir taip padarė dėl kažkokio vaikino, 
kurio Raselas beveik nepažįsta, kuris neturi namų, todėl gali 
pasilikti neribotam laikui, be to, jis neturi ne tik namų, bet 
ir pinigų, tad Edė prašo iš jo tik keturiasdešimt svarų per 
savaitę, dėl to Metju įnirš (juk jis jų sūnus, o moka beveik 
dvigubai tiek). 

Raselas įėjo į Rozos kambarį ir atsisėdo ant lovos krašto. 

naują, šiuolaikinį dryžuotą medvilninį kilimėlį ant jo. Jis pri- 
pažino sau, kad visada mėgo prigimtinius Edės bruožus: jam 
patiko, kad ji neima bet kokio šlamšto, patiko, kaip ji ginčija- 
si ir maištauja. Tačiau tai, kas yra patrauklu ir net miela pa- 
šaliniam žiūrovui, ne visada malonu, gal net sunkiai paken- 
čiama tam, kurio jausmus tai liečia. Jis negali prieštarauti, 
kai ji pasiūlo pastogę savo ar kieno nors kito vaikui, ištiktam 
bėdos, bet sunkiausia tai, kad jis negali būti tikras, jog ji šiuo 
metu jaunus vyrus savo namuose apgyvendina iš altruizmo. 
Kuo daugiau jis apie tai galvojo, tuo labiau jautė, jog Edė ne 
tik gina savo teisę kaip norint elgtis su savo namais, bet dar 
ir skausmingai aiškiai parodo visų mažiausiai norinti likti 
šiuose namuose tik su juo. 

Raselas pakeitė kojų padėtį. Jis negalėjo prisiminti, kada 
pradėjo laukti to akimirksnio, kai jie liks su Ede vienu du, bet 
jam atrodė, kad labai seniai. Kai vaikai vienas po kito pali- 
ko namus, jis jautė tikrą skausmą, ilgėdavosi jų, kartais labai 
stipriai. Bet tuo pačiu metu, kai durys užsidarydavo, jį už- 
plūsdavo ir palaiminga nuojauta, kad atsivers kitos durys į 
tuos tarpusavio santykius, nuo kurių viskas prasidėjo, - san- 
tykius su mažyte, jautria mergaičiuke vyšnių spalvos berete, 
kurią pirmąkart pamatė eilėje prie bilietų kasos į kino filmą 
„Aukštoji visuomenė“ su Bingu Krosbiu, Frenku Sinatra ir 
Greise Keli su šinjonu ant galvos. 

Jeigu į šį jausmą nebus atsakyta tuo pačiu, jei Edė negalės 
net pakęsti minties apie buvimą tik dviese su juo, tada ge- 
riausiu atveju jis bus labai nuliūdintas, o blogiausiu - labai 
įskaudintas. Žvalgydamasis aplink ir matydamas sienas be 
Rozos plakatų ir paveikslų, Raselas pasijuto dar bejėgiškiau. 
Edė jau kažko ėmėsi, jeigu trukdysi, tik pasirodysi nemalo- 
nus ir beširdis. 

Jis dūsaudamas atsistojo ir priėjo prie lango. Sodas iš vir- 

Edė niekada nebuvo entuziastingi sodininkai, bet net keis- 
ta - metams bėgant, jei turi sodą, nežinia kaip įgyji reikalin- 
gų Žinių ir pripranti prie kasmečių ritualų: sėti, genėti, kar- 
pyti. Tiesą sakant, jis leido sau pafantazuoti, kaip jie su Ede 
kartu draugiškai tvarkosi sode arba geria vyną po išskleistu 
sodo skėčiu. Visoms fantazijoms, manė jis, turi būti dėkin- 
gas jau vien už tai, kad jos yra, juk taip gražu - daugiau nei 
gražu - fantazuoti, kai tikrovėje Edė tokia užsiėmusi, jog net 
nepagalvoja apie ramybės akimirkas su taure rankoje ir ro- 
žėmis prieš akis. Jis papurtė galvą. Ir kas jis, liūdnas senas 
kvailys, manėsi esąs? Nuo tada, kai prasidėjo repeticijos, Edė 
nesidairė nei kairėn, nei dešinėn, ką jau kalbėti apie rožes. 

Jis lėtai apsisuko, žengė pro Rozos lovą, jau paruoštą Las- 
lui, ir išėjo į laiptų aikštelę. Ruda dėmė, likusi nuo kažkada 
po stogo čerpėmis buvusio vapsvų lizdo, vis dar buvo matyti 
ant kadaise baltų buvusių lubų, kaip ir kilimo įplyšimas ant 
viršutinio laiptelio, kaip ir nukritęs turėklų kolonos bumbu- 
las. Be abejo, galvojo Raselas, yra Žmonių, kurie sudaro są- 
rašus, ką reikia pataisyti namuose, tada parūpina tinkamų 
įrankių dėžių su tvarkingai surūšiuotais įvairiems darbams 
skirtais įrankiais, bet jis nėra iš tokių. Kai dar buvo vaikas, 
mama visada matydama jį skaitantį sakydavo, kad jis tingus. 
Tikriausiai ji buvo teisi ir nustebtų sužinojusi, kad būdamas 
penkiasdešimt šešerių ir susidūręs su dabartine gyvenimo 
situacija, kurios negali nei valdyti, nei prie jos prisitaikyti, 
jis apsisprendė visą savo energiją, kurią ketino skirti naujam 
gyvenimui su Ede, atiduoti darbui. 


Kai Maksas galų gale pabučiavo Vivianą, ji jau buvo pasiren- 
gusi priimti ir jį, ir bučinį. Nuoseklūs pasimatymai, atsargus 
susilaikymas, kad jos neišgąsdintų, reikšmingi atsisveikini- 
mai leido jai suprasti, kad Makso bučinys nebus impulsyvus, 
bet ji nutuokė, jog gali to tikėtis. Tad kai jis sustabdė auto- 

mobilį prie jos namų, išjungė variklį ir pasisuko į ją, Viviana 
buvo labai susijaudinusi ir visai pasirengusi. Pats bučinys 
buvo galbūt vienas geriausių jos gyvenime - pažįstamas iš 
praeities ir drauge nepažįstamas, mat nebuvo to patyrusi 
daugiau nei ketverius metus. Ji priėmė šį bučinį meistriškai 
ir su ryškiu atsaku. Paskui išlipo iš automobilio. 

Jis irgi išlipo. 

— Ar galėčiau užeiti? 

Viviana pažvelgė aukštyn. Rozos miegamojo langas virš 
namo durų dar švietė. 

— Ne, Maksai. 

Maksas irgi pažvelgė aukštyn. 

— Vivi... 

Ji ištiesė ranką ir pridėjo jam prie krūtinės. 

— Ne, Maksai. Ne dabar. 

Jis suspaudė jos ranką tarp delnų. 

— Bet ar pagalvosi apie tai? 

— Taip. 

— Pažadėk, Vivi, pažadėk. O aš pažadu, kad bus kitaip. 

Ji išlaisvino ranką ir žengė į šalį. 

— Maksai, aš pasakiau, kad pagalvosiu, — atsakė ji, - tai ir 
pagalvosiu. Ačiū už malonų vakarą. 

Viviana nužingsniavo savo aukštakulniais per nediduką 
sodą namo priešaky durų link. Kai atsisuko pamojuoti, jis 
stovėjo žiūrėdamas jai pavymui - ji niekada nedrįso tikėtis, 
kad taip dar kada nors bus. 

Roza buvo palikusi prieškambaryje šviesą. O prie telefo- 
no raštelį: „Skambino Elison. Ar galite dirbti šios savaitės an- 
tradienį po pietų vietoj trečiadienio?“, žemiau: „Pirmiausia 
išimsiu skalbinius iš skalbyklės, pažadu. X“ Viviana praėjo 
pro telefono stalelį, iš prieškambario žengė į virtuvę, kurią 
Roza paliko beveik tvarkingą pagal Edės tvarkos suprati- 
mą - be tvarką žyminčių detalių, lyg kas būtų nebaigta. Vos 

ne kas vakarą Viviana praleisdavo dešimt minučių valydama 
trupinius ir dėdama užsilikusius puodelius į indaplovę, bet 
šįvakar, būdama rami ir šaltakraujiška, ji tik įsipylė į stiklinę 
vandens, išjungė šviesą ir atsargiai pakilo laiptais. 

Po Rozos durimis dar buvo matyti šviesos juosta. Akimir- 
ką padvejojusi Viviana pasibeldė. 

— Prašom! - atsiliepė Roza. 

Ji sėdėjo lovoje rausva puošnia liemenėle ir skaitė žurnalą 
Hello! Jos ką tik ištrinkti plaukai buvo pasklidę ant pečių. 

— Kokie puikūs tavo plaukai, - pagyrė Viviana. 

Roza nusišypsojo jai virš žurnalo. 

- Ojjūs, žinoma, puikiai praleidot vakarą. 

Viviana trūktelėjo savo kreminę skraistę, permestą per 
pečius, ir įsitaisė ant Rozos lovos krašto, atsargiai laikydama 
rankose stiklinę su vandeniu. 

- Šįvakar kratinys. Didžiadantė ir aštrūs lęšiai. 

— Ir šampanas? 

— Ak, taip, - atsakė Viviana šypsodamasi, - visada šam- 
panas. 

Roza padėjo Žurnalą. 

— Kainuojat jam nemažai pinigų. 

Viviana linktelėjo. 

— Teisybė... 

— Metas grąžinti skolas?.. 

— Oi, ne,- atsakė Viviana, - tiesiog toks Žmogus kaip 
Maksas pinigų vertę supranta tik taip. Štai kodėl jam nieka- 
da nerūpėjo, kad aš tokia tiksli. - Ji žvilgtelėjo į žurnalą. - Ar 
gerai praleidai vakarą? 

— Ne, - atsakė Roza, — bet ne apie tai norėčiau pasikalbėt. 
Noriu išgirsti, kaip jums... 

Viviana pasimėgaudama nurijo gurkšnį vandens. Papras- 
tai atsakė: 

— Na, buvo tiesiog vakarienė, žinai... 

— Tiesiog vakarienė, - pakartojo Roza. - Tai kam tada rei- 
kia ateiti ir pasakoti man? Paprastai to nedarot. 
nors itin malonaus. 

— Aš manau, - pasakė ji, vis taip pat tebežiūrėdama, - kad 
Maksas nerado viengungio gyvenime, ko tikėjosi. 

Roza laukė. Viviana lėtai perkėlė savo žvilgsnį į stiklinę 
su vandeniu. 

— Visos tos jo merginos, net dirbančios... Joms, regis, labai 
rūpėjo jo uždarbis... 

Roza tylėjo. 

— Maksas sako, kad nė viena jų nebuvo pasirengusi kaip 
nors rūpintis juo, nors norėjo, kad jis jomis rūpintųsi; kur- 
gi ne- atostogos ir restoranai, bilietai į pagrindinę aikštę 
Vimbldone. Joms atrodė, jog turi teisę į visa tai. 

Roza atsilošė į pagalves. Ji saumurmėjo: 

— Kaip be galo siaubinga... 

— Na, - pasakė Viviana, - aš ir tavo mama ne taip buvom 
auklėjamos. Niekada nelauki, kad vyras laikytų tave prince- 
se, - tada jis mainais tikisi tik šiek tiek sekso. 

— Tikrai? | 

— Mes nežinojom „imk, imk, imk“, - toliau kalbėjo Vi- 
viana. - Mes buvom auklėjamos prižiūrėti namus ir tiekti 
valgį. 

— Aš maniau, - lėtai ištarė Roza, - kad viena iš bėdų su 
Maksu buvo ta, jog jis niekada nepareidavo namo valgyti pa- 
tiekto valgio. 

Viviana pakėlė akis ir rimtai pažvelgė į Rozą. 

— Jis pasikeitęs, —- pasakė ji. 

— Ašjį mačiau pro langą, kai atvažiavo jūsų paimti, atrodė 
visiškai toks pats... 

— Jis pasikeitęs, - pakartojo Viviana. - Vidui. 

— Ak! 

— Jis žino, kaip blogai elgėsi. Žino, kad išnaudojo 
mane. Žino, kad beveik niekas nebūtų taip taikstęsis su 
juo, kaip aš. 

Roza staiga atsisėdo. 

— Ak, Vivi. Ak, Vivi, būkit atsargi... 

Viviana nusišypsojo jai. 

— Jis tiek daug išmoko per pastaruosius ketverius metus, — 
pasakė ji. - Jis buvo toks nelaimingas, jam taip trūko manęs 
ir mudviejų bendro gyvenimo. - Trumpai, bet iškalbingai 
patylėjusi pridūrė: - Todėl jis nori grįžti ir gyventi su mani- 
mi, pabandyti iš naujo. 


DVYLIKTAS SKYRIUS 


aslas gyveno labai tyliai. Gulėdamas lovoje prie sienos 
L jų miegamųjų, Metju spėliojo, ar jis sėdi, spoksoda- 
mas į erdvę kaip suakmenėjęs triušis, ar stropiai skaito Tėbų 
pjeses, ieškodamas tikro profesionalumo. Jis visai neblogas 
vaikinas, manė Metju, nors apkiautęs ir akivaizdžiai niekin- 
gai dėkingas, kad buvo priglaustas Rozos kambaryje po ilgų 
mėnesių įkalinimo Kilberne tarp kačių išmatų padėklų. Jo 
tragizmas privertė Metju gailėtis, kad taip pratrūko dėl pi- 
nigų. Nereikėjo to daryti, nereikėjo aprėkti tėvo, kad prašė 
pinigų, ir mamos, kad prašytų iš Laslo daugiau. Tereikėjo 
pažvelgti į Laslą, kad prisimintum Dostojevskio veikėją — 
studentą, kurio vien kaulai ir oda, deganti aistra ir nė penso 
sąskaitoje. 

Jis sujudėjo ir patogiau įsitaisė. Visus metus, kai gyveno 
su Roza, skiriami tik sienos, bet koks girgždesys ar tukse- 
nimas iš kitos jos pusės buvo pažįstamas; buvo Žinomas 
ir faktas, kad kuo arčiau lango prieini, tuo geriau girdė- 
ti. Roza mėgo trankyti ir daužyti; ji smarkiai stumdydavo 
stalčius, kad jie užsidarytų, ir trankydavo durimis. O Las- 
las jokių garsų neskleisdavo, vaikščiodavo pirštų galais, 
spintos duris uždarydavo tiesiog vogčiomis, atsargiai, 
sulaikęs kvėpavimą sėlindavo į lovą. Metju atrodė, kad 
taip būna naujokui atvykus į internatinę mokyklą. Pats jis 
tokioje niekada nebuvo, bet pirmiausia vaizdavosi kanki- 

nantį svetimų Žmonių artumą internate. Jis pakėlė kumštį 
ir laikė jį vėlyvo pavasario tamsoje. Jeigu patrauktų ranką 
į šoną, trinktelėtų į sieną. Jis įsivaizdavo, kaip Laslas pašo- 
ka, aikteli ir išmeta knygą. Žinoma, taip daryti būtų vaikiš- 
ka, bet normalu būti vaikiškam, jei po metų virtinės - taip, 
virtinės, - kai gyvenai savarankiškai, vėl guli vaikystės 
miegamajame. 

Jis nuleido kumštį ir padėjo ranką ant krūtinės. 

— Sugrįžk, - sakė Ruta vakar naktį. - Prašau. Sugrįžk. 

Ji gulėjo su juo (arba jis su ja, nesvarbu) lovoje, juodu buvo 
jos lovoje - jų bendroje lovoje - naujame jos miegamajame, 
kur jis niekada neketino atsidurti, nebent gerokai apgirtęs 
arba pakankamai įtikintas. Vis dėlto kažkaip ten atsidūrė ir 
laikė Rutą apsikabinęs, o ji, padėjusi galvą jam ant krūtinės 
veidu žemyn, sakė: 

— Prašau, sugrįžk. Prašau. 

Jis nubraukė jai nuo veido plaukus ir nieko neatsakė. Po 
kurio laiko ji pasikėlė, pasirėmė alkūne ir paklausė: 

— Ar tu manęs jau nebemyli? 

Ojis atsakė nemeluodamas: 

- Žinoma, myliu, bet tai ne viską išsprendžia. 

— Išsprendžia, gali išspręsti. 

Jis pavargusiu balsu tarė: 

— Mes jau bridome per tai. Jau daug kartų bridome. 

— Bet tu šįvakar atėjai, - pasakė Ruta. - Tu mylėjaisi su 
manim. 

Jis negalėjo pasakyti, kad tai nieko nereiškia, nes tai būtų 
buvusi netiesa. Žinoma, atsigulti su Ruta į lovą - net labai 
svarbu, bet jis nebuvo numatęs, kad taip atsitiks, nenorėjo, 
kad taip atsitiktų, o kai tai įvyko, jautė niūrų sielvartą. Tapo 
tik dar sudėtingiau. Jis tik davė dingstį Rutai vėl tikėtis kaž- 
ko, kas negali įvykti, nes tai pernelyg keblu, neišsprendžia- 
ma ir, svarbiausia, per vėlu. 

Jis pabučiavo Rutai į viršugalvį, suspaudė jos nuogus 
pečius ir kaip įmanydamas švelniau ėmė laisvintis iš jos 
glėbio. Jis manė, kad Ruta pravirks, bet ji neverkė, tebe- 
gulėjo lovoje - palūžusi ir tyli, gyva kančia ir priekaištas. 
Apsirengęs jis stovėjo miegamojo tarpdury ir suko galvą, 
ką galėtų pasakyti. „Atsiprašau“ būtų niekinga, „ačiū už 
vakarienę“ - absurdiška, „aš myliu tave“ - žiauru ir pavo- 
jinga. Pagaliau jis paprastai pratarė „viso“, išėjo iš buto, 
o lifte atsirėmė į sieną ir užsimerkė. Kaip jis galėjo visai 
nenoromis atsidurti tokioje padėtyje ir sukelti skausmą 
žmogui, kurį myli? Kai ji paskambino ir maldavo, - bai- 
sus, žeminantis žodis, bet kaip tik taip skambėjo jos bal- 
sas, — jį ateiti vakarienės, atrodė sunkiau ir sudėtingiau at- 
sisakyti negu sutikti. Bet dabar baigėsi blogiau, nei galėjo 
tikėtis, - primityviu poreikiu sprukti. Tai ginė jį iš buto į 
Londono tilto metro stotį ir traukiniu, keikiant save, - į 
šiaurės Londoną. 

Išgirdo, kaip Laslas atidarė langą. Metju įsivaizdavo, 
kaip jis persisveria, įkvepia, žavėdamasis savo buvimo vie- 
ta. Galbūt jis jaučiasi taip, kaip Metju jautėsi prieš sutik- 
damas Rutą, - ir nuostabiai laisvas, ir nuostabiai vienišas. 
Metju pasivertė ant šono ir apkumščiavo savo pagalvę prie 
kaklo. Jei negali tiesiog liautis ką nors mylėjęs, tai gal gali 
bent kiek apmarinti tą meilę badu, neleisdamas sau jos iš- 
reikšti ar reaguoti į jos impulsus. Jis užsimerkė. Nuo šiol 
jokių skambučių. Jokių elektroninių laiškų. Jokio ryšio. 
Nieko. 


— Iki premjeros liko tik šešios dienos, - perspėjo Fredis Ka- 
sas. - O aš toli gražu nepatenkintas šia scena. 


lės veido akivaizdu, kad papeikimas skirtas ne jai, o Laslas 
tikisi blogiausio. 

— Nebūk tokia pasipūtusi, Šerile, - pasakė Fredis Kasas. 
Palaukęs pridūrė: - O tu, Laslai, nemekenk. - Dar patylė- 
jęs: - Gerai, Ede. 

— Aš privalau vaikščioti pasipūtus šioje scenoje, - atšovė 
Šerilė su nuoboduliu balse. 

Fredis jos nesiklausė, aiškino Laslui: 

— Scenos pabaigoje - tu aklas. Aklas. Kam tai rūpės, jei jie 
bus girdėję tave verkšlenant malonių? 

Laslas atsikrenkštė. Edė troško, kad tik jis neatsipra- 
šinėtų. 

Jis paaiškino: 

— Aš verkšlenu. Aš dabar labai atgrasus. Visiškai paniręs į 
save, nes mirštu. 

Fredis Kasas laukė. Edė pažvelgė į jį. Jis nežiūrėjo į Laslą, 
kaip buvo pratęs į ką nors kreipdamasis; jo žvilgsnis buvo 
nukreiptas į scenos gilumą, kur elektrikas ardė prožektorių. 

— Aš to nematau. 

— Aš dar pasistengsiu. 

- Taip, pasistenk, - pasakė Fredis ir atsiduso. - O tu, Šeri- 
le, liausiesi vaidinusi kekšelę. Net jei tokia esi. - Jis nužings- 
niavo rampos šviesų link ir, eidamas pro Edę, palietė jos 
petį. - Kokia buvai... 

Edė pro Laslą nuėjo iki tos vietos, kur pastačius dekoraci- 
jas bus durys į sodą. Laslas sugavo jos žvilgsnį ir vos mirk- 
telėjo. Ji išpūtė akis. Jis atrodė visiškai neišgąsdintas Fredžio 
žodžių, nors paprastai būdavo lengvai pažeidžiamas. Nuos- 
tabu buvo tai, kad jis atrodė tvirtai stovintis ant žemės. Gal- 
būt, svarstė ji, pakeldama gėlių pintinę, kurią fru Alving turi 
parnešti iš sodo, ši nauja energija ir pasitikėjimas savimi su- 
siję su tokiu paprastu dalyku kaip jos šįryt pasiūlyti pusry- 
čiai. Ji stebėjo jį valgantį. Laslas valgė kaip Benas - abejingai 


ir kartu susidomėjęs, kaip būdinga jaunam alkanam žmo- 

gui, suvalgančiam du dribsnių dubenis, bananą ir keturias 
riekeles skrudintos duonos, lyg tai būtų tuo pat metu ir gy- 
vybiškai svarbu, ir visiškai nesvarbu. Sėdėdama priešais su 
puodeliu kavos ir stebėdama, kaip jis valgo, Edė pajuto ne- 
paprastą pasitenkinimą, beveik palengvėjimą. Tai buvo taip 
malonu, kad ji atsisuko į Raselą norėdama ir jam šypsena 
perduoti tą malonumą, bet pamatė jį skaitant laikraštį; kaip 
pantomimoj — aukštai pakeltas laikraštis tarsi priedanga nuo 
išorinio pasaulio. 

Ji pabarbeno šaukšteliu į laikraštį. 

- Alio. 

— Minutėlę, - atsiliepė Raselas nenuleisdamas laikraščio. 

— Nemandagu, - linksmai pasakė Edė. - Valgant reikia 
kalbėtis. 

Raselas patraukė laikraštį į šoną, kad tik Edė matytų jo 
veidą. 

— Ne per pusryčius. 

Laslas įsidėjo antrą skrudintos duonos gabalėlį. 

— Atsiprašau, - atgailaudamas pratarė jis. 

Edė nusišypsojo: 

— Ne tau -jam sakau. 

Raselas vėl laikė laikraštį kaip pirma. 

— Jei kada nors vesi, - pasakė jis, nesikreipdamas į Laslą 
vardu, - suprasi, kad visi kaltinimai ir priekaištai būna adre- 
suojami „jam“. 

Edė pastatė puodelį ant stalo. Ji žiūrėjo į Laslą. 

— Dar duonos? 

— Ne, ačiū, - atsisakė Raselas. 

— Ne į tave kreipiausi. Tu nuo senų senovės tesuvalgai vie- 
ną riekelę. Laslai, dar duonos? 

Jis ilgesingai žiūrėjo į supjaustytą kepalą ant indaujos. 

— Ar galėčiau... 

Edė atsistojo. 

— Žinoma, galėtum. 

Raselas papurtė laikraštį kaip paklodę ir rūpestingai su- 
lankstė. 

— Išeinu. 

Edė, dėdama duonos riekes į skrudintuvą, žvilgtelėjo į 
laikrodį. 

— Anksti. 

— Ne. 

— Niekada nebūni darbe prieš dešimtą. 

Raselas nutylėjo. Jis atsistojo ir per stalą pastūmė laikraštį 
Laslui. 

— Geros dienos. 

— Ačiū. 

Jis žvilgtelėjo į Edę, atsukusią jam nugarą. 

— Iki. 

Ji atsisuko ir plačiai nusišypsojo. Pasiuntė oro bučinį. Jis 
išėjo iš kambario. Edė su Laslu girdėjo Raselą sunkiai lipant 
laiptais į vonios kambarį. 

— Jei taip būtų geriau, - droviai pasakė Laslas, - aš galiu 
visada neštis pusryčius į savo kambarį. 

Skrudintuvas skambtelėjo ir išmetė du gabalėlius skru- 
dintos duonos ant indaujos. Edė čiupo juos ir paskubomis 
permetė Laslui į lėkštę. 

— Pernelyg entuziastinga. Visiški niekai. Aš apie pusry- 
čius kalbu. 

— Aš nenoriu niekam gadinti nuotaikos... 

Edė žiūrėjo tiesiai į jį. 

- Ir negadini. Raselui viskas gerai. Valgyk savo skrebutį. 

Jis tepė sviestą. Ji priėjo jam iš nugaros, paplekšnojo per 
petį, tada išėjo ir užlipo į vonios kambarį. Raselas, pasilenkęs 
virš kriauklės, valėsi dantis. Edė pasirėmė į durų staktą ir 
sukryžiavo rankas. 

— Aš manau, - tarė ji, - kad galiu ruošti pusryčius pamai- 
nomis. Metju - septintą, tau - aštuntą, kad spėtum pagal 
naują darbo grafiką, o Laslui - devintą. 

Raselas baigė valytis dantis ir, nuo vonios krašto paėmęs 
drėgną rankšluostėlį, energingai trynė juo veidą. 

— Labai juokinga. 

— Nėra jokio reikalo, - pasakė Edė, - būti tokiam nedrau- 
giškam. Nemandagu. Vargšas berniukas trukdo tiek pat, 
kiek sienų apmušalai. 

Raselas numetė rankšluostėlį į vonią. 

— Nejis kaltas, - tarė jis, - tu puikiai Žinai. 

— Taigi viskas keičiasi. Viskas ne pagal planą. Tai, ką tu 
įsivaizduoji kaip ateitį, netampa tikra ateitimi. Štai kaip yra, 
Raselai, štai kaip visada būdavo. Tai gyvenimas. 

Jis atsisuko ir pro Edę įėjo į miegamąjį pasiimti švarko. Ji 
atsitraukė nuo vonios durų ir nusekė paskui jį. 

— Raselai. 

— Aš nesiskundžiu gyvenimu, - pasakė Raselas, kažko ieš- 
kodamas švarko kišenėse. - Aš nesipriešinu įvykių eigai ir 
tam, kokia linkme jie rutuliojasi. Tačiau man labai sunku, kai 
sąmoningai daromi pokyčiai sukelia sunkumų. 

— Turi galvoje, kad pasikviečiau Laslą... 

Raselas susirado važiavimo bilietą ir perdėjo jį į kitą 
kišenę. 

— Gali kad ir taip interpretuoti... 

— Tu taip manai. 

Jis atsiduso ir pasakė: 

— Atrodo, tu visada randi būdą, kaip nebūti vienai su 
manimi. 

Edė nelabai linksmai sukikeno. 

- Iš tikrųjų? Ir kas gi mane stūmė į spektaklio atranką? 

— Tai kas kita. 

— Argi? 

— Tai ne asmeniniai jausmai. 

Edė padarė deramą pauzę ir tada triuškinamai tarė: 

— Kiek nedaug tu žinai. O aktorių agentas... 

Raselas žengė žingsnį artyn. Žiūrėdamas į ją pasakė: 

— Tai beprasmiška. 

— Jeigu net negaliu pasiūlyti nuomininkui skrebučių be 
tavo kritikos, tai jau tikrai. 

Jis uždėjo rankas jai ant pečių ir paaiškino: 

— Aš tiesiog vyliausi, kad dabar mes galime pereiti nuo to, 
ką darėme trisdešimt metų, prie kažko kito, kam neturėjome 
galimybių anksčiau. - Jis atitraukė rankas. - Vyliausi būti ve- 
dęs. Aiškiai ir paprastai. Tiesiog vedęs. 

Ji pataisė jam švarko apykaklę ir pasakė: 

— Galbūt skiriasi mūsų supratimas, ką reiškia būti ve- 
dusiam. 

— Ne visada... 

Ji pažvelgė į jį. 

— Bet dabar yra taip, - užtikrino ji. - Mes nekalbam apie 
„Visada“ - kalbam apie „dabar“. O tai reiškia, kad einu že- 
myn ir pažiūrėsiu, ko dar galiu pasiūlyti berniukui. 

Raselas didžiulėmis pastangomis susitvardė. 

— Ką gi, jis neabejotinai dėkingas... 

— Taip, jis dėkingas, - pabrėžė Edė, išėjo iš kambario ir nu- 
sileido į virtuvę, ten rado Laslą, dedantį lėkštes į indaplovę, 
o Arsį - ant stalo, žiūrintį į sviestą. 

Laslas jai įėjus atsitiesė. Jis šypsojosi. 

— Buvo nuostabu, - tarė jis. - Aš niekada nevalgau pusry- 
čių. Niekada apie tai nė negalvojau. 

Dabar Edė žiūrėjo į jį scenoje ir matė, kad kažkas pakei- 
tė Laslą, ir nesupaisysi, ar pusryčiai, ar kas kita. Kai jis po 
penkių minučių įėjo į sceną, atsistojo prie stalo ir, liesdamas 
ant jo gulinčias knygas, pasakė: „Viskas sudegs, neliks nie- 
ko, kas primintų man tėvą. Štai ir aš, degantis kartu“, visi 

žinojo, Fredis Kasas taip pat, kad visas pastatymas darosi 
kitoks. 


Sėdėdama per pietus parke ant žolės Roza rašė Žinutes bro- 
liams. 

„Mamos premjera. Visi kartu eisim?“ 

Ji nebuvo tikra, kad šios Žinutės suveiks. Metju tikriau- 
siai pasakys, kad jie turėtų palikti viską organizuoti Raselui, 
o Benas tikriausiai pareikš esąs suvaržytas, tai reikš, kad jei 
jis eitų, tai norėtų vestis ir Naomę, bet kažin ar gerai jausis, 
rodydamas Naomę savo šeimai. Kad ir koks būtų jų atsaky- 
mas, Roza jautė stiprų poreikį susitikti su jais per spektaklio 
premjerą, poreikį būti įtrauktai, bet nenorėjo, kad atrodytų, 
jog nori būti svarbiausia organizatorė, prisiimanti atsakomy- 
bę ir susirūpinusi šeima. 

Neįprasta, bet pastarąją savaitę ar dešimtį dienų Roza ne- 
žinia kodėl daug galvojo apie šeimą. Ji buvo nerūpestingai 
išsitarusi Keitei, kad nenormalu, kaip jų šeima gyvena šiuo 
metu, bet iš tikrųjų, kaip pačiai paaiškėjo, ji buvo susirūpinu- 
si, ypač dabar, kai Viviana sugluminta dėl savo atsinaujinu- 
sio romano su Maksu. Ji laikė jį atokiau, kaip sakė Rozai, ne- 
galį būti nė kalbos, kad jis tuoj pat pasieks, ko nori, bet dėl to 
Rozos padėtis darėsi dar laikinesnė, ši mintis nuolat tukseno 
Rozos galvoje kaip būgno dūžiai. Galvoti, kad Metju grįžo 
į savo miegamąjį, o Laslas patogiai įsitaisė jos kambaryje, 
nebuvo labai nemalonu, bet dėl to nuolat prisimindavo pati 
vėl tapusi priklausoma - tuo gi nepasididžiuosi. Nors šiuo 
metu ji turėjo darbą, buvo laikoma kompetentinga, - o kaip 
jaustųsi, negalėdama pademonstruoti savo gebėjimų, ne- 
galėjo nė pagalvoti, - ir pačiu pirmuoju įnašu jau truputėlį 
sumažino skolas, Roza vis dar jautė, kad nieko kito nedaro, 
tik trankosi į dugną. Keitės arba Vivianos akivaizdoje Roza 
įstengdavo dėtis linksma, bet tik dėtis. O netrukus šeima at- 

sisuks į ją su palengvėjimu ir susižavėjimu kaip į linksmo 
tradicinio šeimos vakarėlio mamos premjeros proga orga- 
nizatorę. 

Roza atsiduso, išjungė telefoną ir įsidėjo į rankinę. Per 
pastaruosius keletą mėnesių ji išmoko nesivarginti laukda- 
ma žinučių, nes jų niekada nebebus. Be to, nors ir neužti- 
krintai, liepė sau laikytis darbo taisyklių. Direktoriaus nuos- 
tabai, ji galbūt laikysis ir šitos taisyklės - grįš į darbą dešimt 
minučių prieš baigiantis pietų pertraukai, užuot penkias 
minutes vėlavusi. Ji visą popietę rašys sąskaitas ir, darbui 
baigiantis, jei nebus gavusi jokių Žinių iš brolių, paskambins 
jiems ir prisistatys kaip pagrindinė pasiūlymo iniciatorė, o 
jiems beliks pritarti. 


— Gal ne laiku? - paklausė Viviana telefonu. 

Kitame gale kurį laiką buvo tylu, paskui Edė atsiliepė: 

— Ar kada nors tau tai rūpėjo? 

— Na, pamaniau, gal repetuoji... 

— Repetuoju. 

— Ir esi pavargusi... 

— Esu. 

— Na, - pasakė Viviana, - gal paskambinsiu kiek vėliau. 

— Kur tu esi? 

— Namie, - atsakė Viviana, - prieškambaryje, kalbu laidi- 
niu telefonu sėdėdama ant kėdės prie telefono stalelio. 

— Tu tikrai savotiška. 

Viviana ištempė kaklą aukštyn, kad matytų save veidro- 
dyje, kabančiame ant sienos priešais ją. Šiek tiek pakedeno 
plaukus. 

— Man taip neatrodo. 

— Tiek to. Aš - kaip tikriausias Dievo kerštas. Baigiamo- 
sios repeticijos visada paskutinius syvus išspaudžia. Vieną 
minutę jau manai, kad pagavai esmę, o kitą - kad pametei. 

— Dėl to aš ir skambinu, - tarė Viviana. 

— Dėl mano spektaklio? 

— Taip. Aš ruošiuosi ateiti į premjerą. 

Vėl tyla. Paskui Edė paklausė: 

— Kodėl? 

— Kaip kodėl... 

— Tu niekada nesidomėjai manimi ir teatru. Jei kalbėčiau 
kaip auka, sakyčiau, kad niekada nepalaikei manęs. Manau, 
jautė paskatinimą rodyti šį norą todėl, kad Roza pas tave. 

Viviana atsargiai pratarė: 

— Ne visai taip. 

— Tai kas tada? 

— Aš svarstau, - pasakė Viviana, perkryžiuodama kojas, 
pasukdama vieną pėdą ir vertindama, kaip atrodo jos keltis 
avint aukštakulnius, - aš svarstau, ar galėčiau atsivesti Mak- 
są. Sakau, gal mudu su Maksu galėtume ateiti kartu ir galbūt 
atsivesti Rozą. 

— Tu juokauji. 

Viviana nutarė nepasiduoti. 

— Ne, visiškai ne. Aš norėčiau ateiti, ir jis norėtų, tad mes 
norėtume ateiti kartu. 

— Bet kodėl? - prisispyrė Edė. 

— Kodėl? 

— Maksas nematęs nė lėlių teatro, o čia, Vivi, yra Ibsenas. 

Viviana palinko į priekį. 

— Yra kitaip. 

— Kas yra? 

— Maksas. Maksas ir aš. Viskas bus kitaip. 

— O Dieve, - pasakė Edė nuolankiu balsu. 

— Aš noriu visiems iš naujo pristatyti Maksą. Noriu, kad 
liautumeisi jį puldinėti ir leistum jam pasitaisyti, be to, noriu 
priminti jam, kad turiu labai įdomią šeimą. 

Pasigirdo prunkštelėjimas. 


199 


— Raselas bent jau visada buvo mandagus su juo. 

— Mandagus, - atkartojo Edė. - Kas čia per žodis? 

— Nesuprantu, kodėl tu taip viską atmeti. Juk Žinai, kad 
mes neišsiskyrę. Jis dar - mano vyras. Tu pažįsti jį dvidešimt 
penkerius metus. 

— Tai va. 

— Aš tenoriu, - pasakė Viviana, kišdama pieštuką į te- 
lefono laido gyvatėlę, - ateinantį antradienį atsivesti savo 
vyrą, kad pamatytų mano seserį vaidinančią pagrindinį 
moters vaidmenį, mano svainio ir dukterėčios bei sūnėnų 
draugijoje. 

— Gerai jau, gerai, - sutiko Edė, - vaidinkit laimingas šei- 
mas, jei norit. 

— Tu tokia šiurkšti... 

— Nešiurkšti, - paprieštaravo Edė, - tiesiog realistė. 

— Ede, man tai - labai tikra. 

Patylėjusi jau kitu tonu Edė paklausė: 

— Esi tikra? 

— Dėl Makso? 

— Taip. 

— Aha, - atsakė Viviana, - visiškai tikra. Jis niekada nekal- 
bėdavo su manimi taip, kaip pastaruoju metu. Jis nori elgtis 
taip, kaip man patinka, nori grįžti į mano gyvenimą, jei jam 
leisiu, o ne verčia prisidėti prie jo gyvenimo, kaip būdavo 
pratęs. 

— Tai daugiau jokių merginų nė prabangių automobilių ir 
jokios prievartos daryti tai, ko tu nenori? 

— Taip, - atsakė Viviana. 

Edė mąsliai paklausė: 

— Ar manai, kad kas nors gali taip pasikeisti? 

— Taip, - atsakė Viviana, - juk aš pasikeičiau. Aš daug sti- 
presnė, nei buvau. 

- Hm. 

— Ede, aš pasakiau Maksui. Pasakiau, kad jis gali grįžti tik 
tada, jeigu pokyčiai tikri, jei tai, kas buvo, niekada nesikartos. 

— Grįžti? — perklausė Edė. 

— Taip. Jis prašė leisti sugrįžti. Aš verčiu jį laukti, žinoma, 
bet ruošiuosi pasakyti „taip“. 

— Vivi, - pasakė Edė griežtesniu balsu, - ar Maksas siūlosi 
grįžti į kotedžą? 

— Aš tau pasakiau. Pasakiau, kad jis nori grįžti į mano gy- 
venimą, ne atvirkščiai, o aš nenoriu palikti kotedžo. Man čia 
patinka, man patinka Ričmondas. 

— Tai Maksas sugrįš į tavo skaistų buduarą... 

— Mano miegamąjį. Taip. 

— O kaip bus su Roza, ar galiu paklausti? 

Viviana ištraukė pieštuką iš telefono laido ir ėmė pieš- 
ti didžiulę akį ant bloknoto - profiliu, juokingai tankiomis 
blakstienomis. 

— Tiesą sakant, truputėlį keblu... 

— Ji negali pasilikti, jei ten gyvens Maksas! 

— Ne. 

— Tai tują išmeti... 

— Na, - pasakė Viviana, pripiešdama blakstienas iš apa- 
čios, - aš rengiuosi jos paprašyti, kad pasiieškotų kur nors 
kitur. Šįvakar paruošiu ypatingą vakarienę ir tada jai pasa- 
kysiu. Esu tikra, kad ji supras. 

— Tu žavinga... 

— Bet ji mato, kas artėja. Ji buvo tokia miela, kad laukė 
manęs ir taip viskuo domėjosi. 

- Įdomu... - sumurmėjo Edė. 

— Tiesą sakant, manau, ji nujaučia. 

— Na, nenujausti būtų lyg nematyti dramblio tavo miega- 
majame... 

— Ji taip stengiasi, - pasakė Viviana, nekreipdama dėme- 
sio į sesers toną. - Ji sunkiai dirba ir niekur neina, ir... 

— Liaukis, - tarė Edė. - Roza —- mano dukra. 

— Aš jai pasakysiu labai švelniai... 

— Atvirai kalbant, - pasakė Edė, - gali padaryti tai atsi- 
klaupusi ir pašnibždomis, bet tai vis tiek nieko nepakeis - tu 
liepsi jai išeiti. 


Edė žinojo, kad namie niekas nemiega. Jau keletą valandų iš 
viršaus sklido garsai, lyg kas vartytųsi, o Raselas šalia gulėjo 
itin ramiai - taip, kad buvo nesunku suprasti jį nemiegant. 
Radijo aparatas su laikrodžiu šalia lovos rodė be penkiolikos 
tris, o pro užuolaidas skverbėsi miesto vasaros nakties apy- 
tamsa. Tik katinas, dailiai ir tvirtai susirietęs į riestainį lovos 
kojūgalyje, miegojo. Viršuje ir šalia jos - visi namo gyvento- 
jai - buvo neramūs kaip ir ji pati. 

Edė pakreipė galvą ir pažvelgė į Raselą. Jis gulėjo ant 
šono, veidu į ją, užmerktomis akimis. Poilgiai plaukai, ko- 
kius Raselas visada nešiojo, - ačiū Dievui, neišretėję, - buvo 
susišiaušę. Jis kvėpavo pro nosį - tvarkingai ir monotoniš- 
kai. Lūpos sučiauptos. Net blausioje šviesoje Edė matė, kad 
Raselas puikiai išsilaikęs, nesusiraukšlėjęs, nepilvotas ir kad 
neleido sau, nors buvo labai nerūpestingas, susmukti. Čia gu- 
lėdamas jis atrodė Edei kaip tikra asmenybė, žmogus, kuriuo 
gali pasitikėti, nes gauni iš jo tai, ko nori. Jis atrodė - kaip vy- 
ras, kaip žmogus - taip toli nuo Vivianos Makso, tarsi būtų 
iš kitos planetos. 

Jis visada linksmai leido laiką su Maksu. Buvo daug at- 
laidesnis, - Edė turėjo nuoširdžiai sau pripažinti, - vertin- 
damas Vivianos jausmus Maksui, negu ji, Vivianos sesuo, 
įstengdavo būti. Kai vienąkart Maksas pasirodė su kupranu- 
gario vilnos paltu, Raselas buvo daug geranoriškesnis negu 
Edė. Jis leido jai juokauti apie automobilių perpardavėjus, 
bet pats prie to nekišo nagų. Jo nuomone, jei šis ryšys pada- 
rys Vivianą laimingą - tai ir viskas, ką reikia žinoti. Kartais 

Edė žavėdavosi tokiu pakantumu, o kartais tai varydavo ją 
iš proto. 

Ji ištiesė ranką ir prisilietė prie jo rankos. 

— Ras... 

Jis neatsimerkė. 

— Mmm, - atsiliepė. 

— Nemiegi? 

- Mmm. 

— Man atrodo, berniukai... 

Jis pasakė: 

— Ne mūsų reikalas. 

— Tikriausiai Metas galvoja apie Rutą, o Laslas - apie Os- 
valdą. 

— Tikriausiai. 

Ji tvirčiau įsitvėrė Raselo rankos. 

— Viviana šiandien skambino. 

- Mmm. 

- Ji vėl prasidėjo su Maksu. 

Raselas atsimerkė. 

— Tikrai? 

— Taip. Viršūnė! Pasimatymai ir gėlės, pažadai, kad viskas 
bus kitaip. 

— Na, galir bus. 

— Tu pažįsti Maksą... 

Raselas nusižiovavo. Jis suspaudė Edės ranką, tada ištrau- 
kė savąją ir pasikišo ją po pažastimi. Vėl užsimerkė ir tarė: 

— Gal jis pasikeitė. 

- Ji taip sako. 

— Gal ji teisi. 

— Na, aš tikiuosi, - pasakė Edė, - nes ji ketina leisti jam 
sugrįžti. 

Raselas atmerkė vieną akį. 

— Sėkmės jai. 

Edė padėjo galvą truputį arčiau Raselo. 

— Ji pasilieka savo kotedže. Sako, kad taip nori. Maksas 
grįžta gyventi pas ją. 

— Taip. 

— Raselai. Paklausyk. Roza gyvena Vivianos kotedže. Roza 
gyvena laisvame Vivianos miegamajame. 

Raselas atmerkė abi akis ir pakėlė nuo pagalvės galvą. 

— Dieve... 

— Ji dabar ten, - pasakė Edė. - Ji vakarieniavo su Viviana, 
nes ši paruošė kažką ypatinga suktu vivianišku būdu prieš 
pasakydama, kad išmes ją lauk. 

Raselas sunkiai atsiduso ir pasivertė ant nugaros. Edė 
matė, kad jis Žiūri tiesiai į lubas. 

— Aš nesiliauju galvojusi apie ją. Įsivaizduoju, kaip ji guli 
lovoje, - o už sienos atitrūkusi nuo gyvenimo ir susijaudinu- 
si Viviana, - ir galvoja, ką, po galais, jai dabar daryti, kaip 
mums papasakoti, kad ir vėl negerai išėjo. 

Raselas nieko neatsakė. Jis pakėlė ranką ir pasikasė galvą. 

— Klausyk, - pasakė Edė, - aš Žinau, kaip jautiesi. Žinau, 
kad sunku. Žinau, kad nori ne to. Bet aš negaliu pakelti nuo- 
latinių minčių apie Rozos jausmus, negaliu pakelti, kad ji 
mano, jog neturi kur eiti. Tiesiog negaliu to pakelti. - Ji nu- 
tilo, tada pridūrė: - Aš noriu pirmoji žengti žingsnį prieš jai 
pajuntant, kad turi tai padaryti. Noriu jai pasakyti, kad gali 
grįžti namo. 


TRYLIKTAS SKYRIUS 


rašom vieną vietą tolimesnėje eilėje, - paprašė 
2 | keooų — ir kuo labiau į šoną. 

Jaunas žmogus kasoje, akivaizdžiai nustebęs, kad Ruta 
laukė, kol bus atidaryta kasa, pasakė, kad už tą pačią kainą 
yra ir geresnių vietų centre. 

- Žinau, - atsakė Ruta. Ji buvo užsidėjusi juodą brezen- 
tinę kibirėlio formos skrybėlaitę ir saulės akinius; kai prieš 
išeidama nelaimingu veidu žvelgė į veidrodį, pamanė esanti 
panaši į japonę turistę. - Tikiu, kad geresnės, bet norėčiau 
sėdėti šone. 

Jaunuolis atsiduso ir pastūmė jai bilietą. UŽ jo, ant nedi- 
dukės fojė galinės sienos, kabėjo padidinta plakatinė Edės ir 
Laslo, žiūrinčių vienas į kitą, nuotrauka profiliu; ant jų - kitų 
aktorių veidų šešėliai. Šerilės Smit išvaizda ir veido išraiška, 
pamanė Ruta, turėtų versti kitas moteris tuoj pat pasijusti ne- 
moteriškomis. 

Ji paėmė bilietą. 

— Ačiū... 

Jaunuolis linktelėjo. Šis teatras buvo ne iš tokių, kur per- 
sonalas įpratęs sakyti tokias banalias ir populistines frazes 
kaip „gero spektaklio“. Jai už nugaros kiti žmonės jau pradė- 
jo varstyti stiklines duris iš gatvės - kiti žmonės, tarp kurių 
bet kurią akimirką gali pasirodyti Edės šeima, taigi ir Metju, 
ir nors Ruta atėjo čia išvysti Metju, anaiptol nežinojo, kaip 

elgsis, jei jis ją pamatys. Ji palenkė galvą taip, kad iš po skry- 
bėlaitės ant veido kristų plaukų sruogos, ir skubriu žingsniu 
nuėjo į Žiūrovų salę. 

Salė buvo dar visiškai tuščia. Žinoma, spektaklis prasidės 
tik po pusvalandžio, bet tuštumoje Ruta pasijuto pažeidžia- 
ma. Ji prasėlino pro parterį ir atsisėdo į savo vietą tolima- 
me kampe. Jei Metju ateis, tai ateis, Žinoma, su šeima, ir jų 
vietos, aišku, bus centre priekyje. Metju bus su artimaisiais 
ir stebės motinos premjerą, vadinasi, jam neateis į galvą dai- 
rytis nedidelėje salėje ir jis nepamatys, kad tarp šiaurės Lon- 
dono publikos yra jauna moteris, prastai apsimetanti Joko 
Ono ir skleidžianti aiškius signalus, jog stengiasi išlikti nepa- 
stebėta. Bet jei Metju apsidairys ir pastebės, tada ji susidurs 
su nemalonia dilema, kaip reaguoti. Jei jis nesupras, kad tai 
ji, kaip ji jausis? O jei supras ir ignoruos ją, kaip jausis tada? 
Jei jis supras, neignoruos ir pasakys ką nors, bet ne tai, ko ji 
trokšta, kaip ji tada jausis? Atsakymas į visus tris klausimus, 
aišku, buvo „baisiai“. 

Nieko gero, galvojo ji, palenkusi galvą, nieko nematančio- 
mis akimis žiūrėdama į programą su Edės teatrine biogra- 
fija ir sakydama sau, kad nereikėjo ateiti. Tai buvo ne klau- 
simas - reikėjo ar nereikėjo. Tai daugiau buvo įkyrus noras, 
didelis poreikis. Ji buvo įsitikinusi, kad vien jau matant Met- 
ju pakaušį dvi valandas ir žinant, jog abu kvėpuoja tuo pačiu 
oru, jos jausmų talpykla vėl prisipildys degalų, ir jų užteks 
keletui dienų, kitai savaitei. Galimybė matyti jį, tik matyti, 
gali padėti jai vėl įsitikinti, kad iš tiesų ji nepadarė nieko blo- 
go, kad ne ji buvo jo išėjimo priežastis, kad ji neišdavė paties 
moteriškumo. 

„Aš maniau, - parašė Laura iš Lidso elektroniniu paštu, — 
kad Metju visada tau padėjo siekti karjeros.“ 

Ruta neatsakė. Ji galėjo atsakyti: „Jis padėjo, padeda“, 
bet buvo nesunku numatyti, kokie bus tolesni klausimai, 

oji negalės atsakyti į klausimą „Tai tada kodėl?“ Jei galėtų 
atsakyti, mąstė dabar, skubiai peržvelgdama Edės darbus 
televizijoje, tai nesėdėtų čia, nelindėtų paskutinėje teatro 
eilėje - sėdėtų su Metju šeima patikimoje pripažintos drau- 
gės vietoje. Ji pajuto besiveržiančias ašaras. Prarijo gumulą. 
Jokios savigailos, pasakė sau griežtai, jokios vargšelės. Tu 
pati čia atėjai, taigi privalai priimti padarinius. Kad ir kokie 


jie būtų. 


— Septynioliktame amžiuje, - aiškino Raselas Rozai, - tea- 
truose nebūdavo fojė. Manau, kad iki Gariko teatro jų nebu- 
vo. Žiūrovai įeidavo iš gatvės siaurais tamsiais tuneliais ir 
staiga atsidurdavo didingoje žvakių apšviestoje salėje. Gali 
įsivaizduoti? 

Roza nesiklausė. Ją išblaškė tai, kad dėdė Maksas pasiro- 
dė čia vilkėdamas trumpą sportinį švarkelį ir mūvėdamas 
baltus džinsus, o Beno, pažadėjusio ateiti ir atsivesti Naomę, 
vis dar nesimatė, tad gal netikrumas jo balse, kai sakė atei- 
siąs, reiškė, kad neateis... 

— Man visada patiko šis teatras, - tarė Raselas. 

Jis apsidairė. Salė pilnėjo, keletas žinomų teatro kritikų 
buvo užėmę įprastas vietas dešinėje pusėje, kad galėtų pa- 
šokti tiesiog leidžiantis uždangai ar net anksčiau ir suspėtų 
perduoti naujienas į numerį. Jis pamojavo. 

— Čia Natanielis. Ir Elisteris. Nežinia, kiek tokių spekta- 
klių jie jau yra matę. 

— Jei Benas nepasirodys, aš jį užmušiu, - pasakė Roza. 

— Benas? 

- Taip. 

— Benas žadėjo ateiti? 

— Tėti, - atsakė Roza, - mama yra ir jo mama. 

Raselas dar kažkam pamojavo. Tada pasakė: 

— Puiku, kad žmonės renkasi. Vis dėlto pusiaukelė į Vot- 
fordą. 

Roza staiga tarė: 

— Ten turbūt Naomė. 

Raselas pasisuko. Benas su apskrita kepuraite ir džinsi- 
niu švarku vedėsi iš fojė į salę liekną merginą įspūdingais 
šviesiai geltonais plaukais. Ji vilkėjo trumpa suknele su bliz- 
gučiais nusagstytomis petnešėlėmis, kojos ir pečiai buvo ap- 
nuoginti. 

— Barbė, - sušnibždėjo Roza. Raselas praėjo pro ją ir nu- 
žingsniavo prie jų. Uždėjo ranką Benui ant peties: 

— Na, drauguži... 

Benas jautėsi nepatogiai. Jis pasakė: 

— Čia - Naomė, - pristatė. 

Raselas nusišypsojo. Jis nuėmė ranką Benui nuo peties ir 
ištiesė ją Naomei. 

— Malonu susipažinti. 

Ji perėmė savo lėlišką rankinę iš vienos rankos į kitą ir 
laisvąją ištiesė Raselui. 

— Sveiki, - ištarė Naomė. Ji šyptelėjo, parodydama retus 
baltus dantis. Jos oda buvo nepriekaištinga. 

— Puiku, kad atėjote, - pasidžiaugė Raselas. - Ne itin 
linksmas spektaklis. 

Benas kažką suniurnėjo. Naomė pasakė: 

— Mes per Kalėdas einame į miuziklus. Mano mama mėgs- 
ta Elainę Peidž. 

— Puikus balsas, - tarė Raselas. - Bet šįvakar niekas nedai- 
nuos... 

Naomė šaltokai atsakė: 

— Aš to ir nesitikiu. 

Raselui prie alkūnės išdygo Roza. Ji kaip valkirija grės- 
mingai artinosi prie Naomės. 

- Čia Roza, - šiek tiek desperatiškai pristatė Benas. 

Naomė nužvelgė ją nuo galvos iki kojų. 

— Labai malonu susipažinti. 

— Ir man, - atsakė Roza. Ji pažvelgė į Beną. - Džiaugiuosi, 
kad atėjot. 

Jis gūžtelėjo ir pasakė: 

— Mama man skambino. 

— Mama? Aš tau skambinau. 

Benas atsiduso. Jis pakėlė ranką, patraukė kepuraitę ar- 
čiau antakių ir atsakė: 

- Ji paskambino ir paklausė, ar neprieštarauju, kad tu gy- 
ventum mano kambaryje. 

Naomė žiūrėjo į Rozą rudomis, itin skvarbiomis ir nepa- 
prastai didelėmis akimis. 

— Na, - pasakė ji, - Benui miegamasis dabar juk nereika- 
lingas. 

— Ne... 

— Tai gali naudotis juo. - Naomė pažvelgė į Beną kaip rami 
savininkė ir pasiteiravo: - Argi ji negali? 

— Be abejo, gali, - atsakė Benas. 

Raselas mostelėjo jiems sėstis. 

— Po penkių minučių pakils uždanga... 

— Ar nesušalsi? 

Naomė permetė žvilgsniu Rozos švarką. 

— Kad nešalta. 

— Eime, - paragino Raselas, - metas sėstis. 

Benas uždėjo ranką ant dailių siaurų Naomės pečių ir pa- 
sakė Rozai: 

— Ji galės užsimesti mano švarką. 

Roza nieko neatsakė. Stebėjo, kaip jie nusisuka, kaip Ra- 
selas palydi Naomę tarpu tarp eilių link jos vietos, palinkęs 
į ją kalbasi, kaip Benas suglumęs eina iš paskos lyg žmogus, 
apgaule įviliotas į visiškai svetimą aplinką. Roza įsiutusi 

galvojo: absoliutus dirbtinumas (vis apie Naomę), paradinė 
nepriklausomybė, paradinis abejingumas aplinkai, paradinė 
persona, plika akimi matyti, kad viskas dirbtina. Ji matė, kaip 
Metju - kostiumuotas, su kaklaraiščiu, — kilsteli iš savo vie- 
tos pasisveikinti su Naome, kaip Maksas, pašoka ir palinksta 
jai virš rankos kaip kažkurio popietinio televizijos Žaidimo 
vedėjas, paskui matė, kaip jie susėda į savo vietas, visi vieno- 
je eilėje, pora prie poros, tada Metju šalia Raselo, toliau gale 
palikta vieta jai, už kurios niekas nesėdi, bet daugiau erdvės. 
Jos akys dar perbėgo eile ir sustojo ties Viviana. 

— Nesiskubink išeiti, mieloji, - pasakė Viviana, dėdama į 
Rozos lėkštę didžiausią krevetę iš jūrų gėrybių rizoto, - tai 
visiškai neskubu. Maksas gali palaukti, kol tu pasiruoši. - Ji 
sukikeno ir prie krevetės pridėjo midiją. - Jis gali laukti. 

Roza lėtai žengė tarpu tarp eilių į savo vietą. Jai neliko 
nieko kita, kaip ištarti „taip“, kai Edė paskambino ir pasakė 
girdėjusi apie Vivianą ir Maksą, tad Roza galinti grįžti namo 
kad ir šiandien, jei nutartų. Bet tai nereiškė, kad ji pasakė 
„taip“ su palengvėjimu. Dėkingumą jautė, bet tai neužmas- 
kavo, bent tuo metu, fakto, kad nevilties ir pasibjaurėjimo 
savimi jausmai, kurių, kad ir kaip keista, sugebėjo išvengti 
gyvendama perpildytame Vivianos kambaryje, niekur neiš- 
nyko, o tik laukė geros progos. „Aš šito norėjau, - galvojo 
ji, žiūrėdama į šeimą. - Prieš keletą mėnesių aš šito norėjau, 
prašiausi namo. O dabar jaučiuosi nevykėlė.“ 

Ji atsisėdo šalia tėvo. Jis Žiūrėjo tiesiai priešais save - į užŽ- 
trauktą scenos uždangą. Iš veido buvo matyti, kad mąsto tik 
apie Edę. 


Viviana galvojo, kad jei tik Eliotas būtų čia - su Ro ar bejos, 
tik ją labai jau sunku įsivaizduoti, - ji būtų visiškai laimin- 


ga. Laimė tvyrojo čia pat, jos pilnatvė artinosi, sėdint tems- 

tančiame teatre su Maksu iš vienos pusės (jo seniai neliestas 
baltas kelis lengvai lietėsi prie jos) ir Benu bei jo mergina iš 
kitos (puiki galimybė išbandyti Makso deklaruotą persiau- 
klėjimą). Šiaip ar taip, Viviana niekada nepavydėjo Edei jos 
aktorinio talento, ji niekada netroško būti Ede ir nenorėjo gy- 
venti taip, kaip gyvena Edė. Ji labai patenkinta, tikino save, 
kad Edė gavo šį vaidmenį, taip pat labai patenkinta, kad 
Edės namai vėl pilni, kad sugriuvę tiltai atstatyti ir kad ji, Vi- 
viana, čia irgi suvaidino savo vaidmenį, priglausdama Rozą, 
kol Raselas pakeitė požiūrį ir suprato, kad negali antrąkart 
atstumti vargšės mergaitės. Tiesą sakant, mąstė Viviana, jus- 
dama Makso petį ir kelį, viskas susiklostė gerai ir visų norai 
išsipildė, išskyrus jos norą, kad Eliotas gyventų ne Australi- 
joje, bet net tai kur kas labiau pakenčiama dabar, žinant, kad 
Maksas ne tik jaučia tą patį, bet ir siūlo per Kalėdas nuskristi 
į Australiją. 

— Mūsų sūnus, - pabrėžė Maksas tądien kalbėdamas apie 
Eliotą. - Mūsų sūnus. 

Viviana tamsoje šypsojosi. Uždanga suvirpėjo ir lyg abe- 
jodama prasiskyrė, atskleisdama didelę lodžiją su vaizdu į 
niūrų fjordą pro langą. Tarpduryje į lodžiją stovėjo darbinin- 
kas, matyt, šleivapėdis. Priešais, tarsi stengdamasi jį sulai- 
kyti, kad nejeitų, stovėjo nuostabios išvaizdos kambarinės 
uniformą vilkinti mergina su dideliu sodo švirkštu. 

— Dieve mano, - pusgarsiu sušnibždėjo Maksas, - tai juk 
negali būti Edė? 


„Ak, bet matai, - pasakė Edė, vaidindama fru Alving, - jis 
turi savo motiną. Jis - mielas geras berniukas ir vis dar ne- 
abejingas savo motinai.“ 

Metju pasimuistė kėdėje. Edė iš tiesų darė įspūdį: juoda 
suknele su pūstu plačiu sijonu ir atgal sušukuotais plaukais 

po balta nėriniuota kepuraite su juodais kaspinais. Ji atrodė 
ne tik kitokia, bet ir atsiribojusi nuo kasdieniškos savęs; ki- 
toks buvo ir jos balsas, ir judesiai, kitaip, išretindama, ji tarė 
žodžius. Žinoma, jis buvo matęs ją vaidinant anksčiau, bet 
tik per televizorių ir, kiek prisiminė, nebuvo nieko tokio, kad 
neatpažintų jos kaip savo mamos. Jis svarstė jau anksčiau, 
kaip jaustųsi matydamas ją scenoje visai kitokią negu tikroji 
ji: ar jaudintųsi, o gal tai trikdytų? Sėdėdamas čia, tamsoje, 
tarp tėvo ir sesers, jis jautė stebinantį susidomėjimą, matyt, 
jis dar sustiprės, kai Laslas įžengs į sceną, ir jis pamatys savo 
mamą ir Laslą scenoje kartu. 

Metju juto, kad iš kairės sėdintis Raselas labai stengiasi 
susikaupti, kaip daroma, kai nori, kad kam nors sektųsi. Tas 
susikaupimas, galvojo jis, būdingas tėvui: kaip paprastai — 
kilnus, kaip paprastai - prideramas. Raselas per pastarąsias 
keletą savaičių turėjo daugybę priežasčių įsižeisti dėl Edės 
elgesio, bet šįvakar sugebėjo visą nepasitenkinimą nustumti 
šalin ir susitelkęs stebėjo, kas vyksta scenoje, kaip Edei se- 
kasi pasiekti ką kita, niekuo nesusijusį su santykiais ar šei- 
ma Viename žodyje telpa viskas, kartais tik viename neat- 
sargiame žodyje. Arba — Metju įsitempė - žodžių nebuvimas 
ilgą, lemtingą tariamai ramų laiką gali nesėkmingai baigtis, 
galima nuslysti į kažką, ko jau neįmanoma išgelbėti jokiais 
žodžiais. 

Jis laikėsi savo priesaikos nebendrauti su Ruta. Pradėjo 
lankyti kitą, pigesnę, sporto salę netoli tėvų namų ir atidarė 
taupomąją sąskaitą banke. Viena jo pusė buvo visai paten- 
kinta šiais sveikimo požymiais, bet kita jautė, kad jie tėra ap- 
gailėtini, beviltiški maži pleistriukai, priklijuoti ant vis dar 
atviros žaizdos. Vis dėlto reikia laikytis taip ir toliau, nes 
negalima grįžti, net jei jis negali įsivaizduoti, - nors ir ban- 


dė, - moters, su kuria norėtų būti taip, kaip mėgdavo būtį su 

Ruta. Pabudęs naktį jis vėl kankindamasis viską prisiminė. 
Jam trūko Rutos - tiesiog jos buvimo šalia — labiau negu bet 
kurio kito jų tarpusavio santykių aspekto. Vienaip ar kitaip, 
keletą metų jis buvo susisaistęs draugyste, kokios iki tol ne- 
buvo patyręs, ir niekada nepaliovė tuo stebėjęsis. Jis galėjo 
su Ruta viską aptarti, išsipasakoti Rutai dalykus, kuriuos 
jam būdavo sunku išreikšti žodžiais; jie dabar vėl tramdomi 
ir apsunkina gijimą. Jis įsivaizdavo, ką Ruta galėtų patarti, 
kaip ji atsakytų. 

Metju žvilgtelėjo į šoną, tėvo pusėn. Raselas buvo visiškai 
įsitraukęs į tai, kas dėjosi scenoje, alkūnės atremtos į krėslo 
ranktūrius, rankos po smakru laisvai sunertos. Turbūt per 
vedybinio gyvenimo dešimtmečius tėvas yra išpasakojęs 
mamai viską, ko niekam kitam nėra sakęs, - kitaip tariant, 
jam nereikėjo to niekam kitam sakyti, nes turėjo Edę. Metju 
vėl nukreipė žvilgsnį į sceną. Ar visi vyrai tokie? Ar visi vy- 
rai, likę vieni, būna tokie vieniši? 

Netikėtai ryškūs prožektoriai apšvietė Edę. Ji atmetė ran- 
ką atvertų durų link. 

— Klausyk, — pasakė ji egzaltuotu balsu, - Osvaldas ant 
laiptų. Dabar mes apie nieką kitą negalvosime, tik apie jį. 

O tada Laslas ilgu pilkšvu paltu, su skrybėle vienoje ir 
pypke kitoje rankoje užsisvajojęs įžengė į sceną, ir visas teat- 


ras sužiuro į jį. 


Balkonėlyje, kur buvo tik trys eilės ir nepatogiai status nuo- 
lydis, Keitė ir Barnis Fergiusonai žiūrėjo, kaip Boidų šeima 
stojasi - prasidėjo pertrauka. 

— Aš negaliu pajudėti, - pasakė Keitė. - Man ganėtinai 
sunku buvo čia įsitaisyti, tad nesiruošiu krapštytis, kol ne- 
pasibaigs. 

— Ar nereikėtų nueiti su jais pasisveikinti? 

— Tu galėtum surasti Rozą ir paprašyti, kad ateitų pas 
mane. 

Barnis atsistojo. 

— Kur tas sukčius? 

— Tas, - pasakė Keitė, - Rozos dėdė Maksas. Jis vedė Edės 
seserį Vivianą, tą, vilkinčią rausvu apdaru. - Ji patylėjo, tada 
pridūrė: - Tą spalvą Roza ir aš visada laikėme menopauzės 
rausva. 

Barnis šypsodamasis pažvelgė Žemyn ir švelniai tarė: 

— Bjaurios mergiotės. 

— Mes jau tokios. 

Jis pasisuko siaurame tarpe tarp eilių ir pažvelgė į galą. 

— Perlipsiu sėdynes ir nueisiu jos paieškoti. 

— Gal ledų po?.. 

Jis vėl nusišypsojo. 

— Ne tas teatras... 

— Ne, - sutiko Keitė. - Tuolab gaila. 

Barnis pasilenkė ir pabučiavo jai į galvą. 

— Man patinka, - pasakė jis, - kai tiksliai Žinau, kur tu esi. 

Tada, perlipęs per galines sėdynes, nusileido į fojė, kur 
per pertrauką dirbo baras. 

Raselas stovėjo prie baro rikiuodamas taures. 

Barnis palietė jam ranką. 

— Labas vakaras, pone. 

Raselas apsidairė. Jis švytėjo. 

— Ar tik ne paskutinis žemėje jaunas gerų manierų ŽžŽmo- 
gus? Argi ji ne nuostabi? 

— Nuostabi, - atsakė Barnis. 

- Ir aš taip manau, - pritarė Raselas, rausdamasis pinigi- 
nėje ir ieškodamas banknotų. - Žinojau, kad ji gali, žinojau, 
kad ji tai turi, bet ji dar kažką prie to priduria. Aš nustebin- 
tas. Ir berniuko vaidyba. 

— Nenuostabu... 

Raselas ištraukė ranką iš piniginės ir sugriebė Barnį už 
rankos. Beveik slapčia ištarė: 

— Metas visai neseniai buvo The Gents ir atsitiktinai nugir- 
do porą vaikinų kalbant, kad bus kitas Hamletas ir Gertrūda, 
ir iš to, kaip juos apibūdino, jie tikriausiai... 

— Barni, - prabilo Roza jiems už nugarų. 

Barnis atsisukęs pasakė: 

— Ji nuostabi. 

Roza linktelėjo ir atsakė: 

— Man tikras atradimas... 

— Nemandagus vaikas, - švelniai tarė Raselas. Jis atsisuko 
į barą ir ėmė rinkti taures. 

— Kur Keitė? - paklausė Roza. 

— Laukia tavęs. Kur pereinama į beletažą. 

— Malonu, kad atėjote, - pasakė Raselas per petį. - Malo- 
nu, kad visi atėjo. Malonus vakaras. Viskas malonu. Vyno? 

Roza grakščiai paėmė taurę tėvui iš rankų ir įteikė ją 
Barniui. 

— Einu, susirasiu Keitę. 

— Ji bus patenkinta. Sėdi ten tiesiog įsprausta. 

Roza prasmuko pro jį ir pakilo laiptais. Barnis gurkštelėjo 
vyno. Jo skonis buvo kaip studentiškų vakarėlių laikais, kai 
pirkdavo vyną plastikiniuose buteliuose užsukamais kamš- 
čiais ir prastomis etiketėmis. Pasiūlydamas Keitei taurę ge- 
resnės kokybės gėrimo, paveikė ją, kad pažvelgusi į jį pama- 
tytų kai ką daugiau, -jis to tikėjosi, - negu jo vardas, balsas ir 
elgesys. O dabar pažvelkite į jį, vedusį Keitę, įsipareigojusį jai 
su kūdikiu, baigusį mokslus. Barnis pats sau šypsojosi Žiūrė- 
damas į vyno taurę. Ne kas kita, tik laimė ir dabartinė dievini- 
mo būsena skatino jį mėgautis jau vien mintimi apie tai, kad 
eis žiūrėti Ibseno dramos, ir iš tikrųjų jis buvo labai įsitraukęs 
į spektaklį. Rozos mama buvo... na, tikrai ypatinga. 

Jis pakėlė akis ir peržvelgė būrelį. Rozos brolis Metju — 
gana pasiturintis, sprendžiant iš kostiumo, — kalbėjosi su 
mergina, kurią Barnio tėvas tikriausiai pavadintų pupyte. 
Barnis nuėjo prie jų ir atvirai įsispoksojo į Naomę. Ji - kaip 
saldainiukas iš konditerijos krautuvėlės. 

Metju nutilo vidury žodžio ir pasakė Naomei: 

— Čia Barnis. Jis vedęs geriausią mano sesers draugę. 

Naomė žiūrėjo į jį kaip į kažką įdomaus, tik kitos rūšies. 

— Malonu susipažinti, - pasakė ji. 

- Ir man... 

— Naomė - Beno mergina, - pristatė Metju. 

— Laimingas Benas. 

Naomė nė nešyptelėjo. Užtat pasakė: 

— Tavo Žmona nėščia, tiesa? 

- Iš kur Žinai? 

— Aš klausausi, - atsakė Naomė, - ir atkreipiu dėmesį. Vi- 
sada taip dariau, dar nuo mokyklos laikų. 

— Labiau negu aš kada nors... 

Metju atsikrenkštė. 

Barnis atitraukė akis nuo Naomės, pažvelgė į Metju 
ir tarė: 

— Tavo mama puikiai vaidina. 

Metju linktelėjo. 

Jo akys blizgėjo, atrodė, jis kiek karščiuoja. Dabar, kai Bar- 
nis pažvelgė atidžiau, Metju jam pasirodė kiek pavargęs ir 
tarsi vyresnis. 

Barnis nusišypsojo ir pasakė: 

— Tiesą sakant, jeigu ne Keitė, nebūčiau čia veržęsis, bet 
dabar labai džiaugiuosi, kad atėjau. 

— Puiku, - pritarė Naomė, - puiku. Papasakosiu ir ma- 
mai... Ar jis mirs? 

— Dieve, - nusistebėjo Barnis, - ar čia bus kaip Šekspyro 
dramose - pabaigoj scena, užversta lavonais? 

— Nežinau, - atsakė Metju, - aš irgi niekada nemačiau. Aš 
niekada... - Jis nutilo. 

— Tu turi ja didžiuotis, - pasakė Naomė. - Jeigu vietoj jos 
būtų mano mama, aš labai didžiuočiausi. 

Metju linktelėjo. 

— Aš tiesiog noriu, kad visi ją pamatytų... 

— Visi? 

— Na, - atsakė Metju, sukdamas taurėje likusį vyną, - visi, 
kuriuos pažįstu... 

— Aš irgi taip jausčiausi, - pasakė Naomė. - Aš visus pri- 
versčiau ateiti. Aš priverčiau ateiti Beną. 

— Privertei? 

- Taip, - atsakė ji. - Šeima yra šeima, argi ne? 

— Taip, - pritarė Metju. 
blizgučių petnešėlėmis, panašiomis į Žvaigždžių takelius. 
Paskui pagalvojo apie Keitę, kuri sėdi viršuje, sudėjusi ran- 
kas ant kalno su jųdviejų kūdikiu, nes daugiau nėra kur tų 
rankų dėti. Stebėtina, kokios skirtingos gali būti moterys, 
kokiomis skirtingomis jos gali tapti, kaip skirtingai gali pri- 
versti tave jaustis. Jis gurkštelėjo, ištiesė ranką ir paplekšno- 
jo Metju per petį. 

— Turiu eiti... 

— Gerai, - atsakė Metju. 

Barnis linktelėjo Naomei. 

— Buvo malonu susipažinti. 

Ji linktelėjo. 

— Viso geriausio kūdikiui. 

— Aha, - pritarė Metju. - Perduok linkėjimus Keitei. Gerai, 
kad atėjot. 

Barnis ant artimiausio paviršiaus padėjo vyno taurę ir pa- 
suko laiptų link. Ant jų, kiek aukštėliau, stovėjo mergina ir 

bėle ir akiniais nuo saulės. Barnis prisiminė, kad tėvo septin- 
tojo dešimtmečio plokštelių kolekcijoje buvo 45 apsisukimų 
per minutę plokštelė su pavaizduota ant dėklo moterimi, 
kuri jam, maždaug keturiolikmečiui, padarė įspūdį. Pran- 
cūzė visiškai juodais drabužiais, simetriškai kirptais juodais 
plaukais ir juodais akiniais. Tai buvo Džuljeta Greko, o Bar- 
nio tėvas, būdamas paskutinio kurso studentas, nukeliavo 
autostopu į Paryžių paklausyti jos dainuojant kažkokiame 
pigiame restorane kairiajame Senos krante. Barnis daugybę 
metų nė neprisiminė Džuljetos Greko, bet ši tyli tamsi mer- 
gina ant laiptų, stebinti žiūrovus pro atviras duris žemiau 
jos, buvo tokiais pat skruostikauliais, tokia pat paslaptinga 
veido išraiška. 

„Kas tau galvoj?“ — linksmai pagalvojo Barnis, eidamas 
pro ją atgal pas Keitę. 


— Dar truputėlį pabūsiu čia, - pasakė Edė. 

Raselas, prie kriauklės pildamas į stiklinę vandens, jei 
naktį norėtų gerti, atsisuko. 

— Tikrai? 

— Taip, - atsakė ji, - aš pavargusi, bet nenusiplūkusi. Ne- 
galėčiau užmigti. Pabūsiu apačioje ir pasimėgausiu. 

Raselas užsuko čiaupą. 

— Ar norėtum, kad pasilikčiau su tavimi? 

Ji papurtė galvą. 

— Tikrai? 

— Tikrai, - atsakė Edė. 

Jis perėjo virtuvę, prisiartino prie jos, atsirėmusios į viry- 
klę, ir truputį pasilenkė, kad pamatytų veidą. 

— Tu buvai neapsakomai nuostabi. 


Ji žiūrėjo žemyn. 

— Ačiū. 

Laisvąja ranka jis palietė jai smakrą. 

— Pažiūrėk į mane. 

Edė kiek kilstelėjo smakrą. 

— Tu buvai be galo puiki ir aš neapsakomai tavimi di- 


džiuojuosi. 


Ji žiūrėjo į jį tylėdama. 
— Ir tikrai apgailestauju, kad buvau toks irzlus mulkis dėl 


to, kad vaikai grįžta namo, ir dėl viso kito. 


— Liaukis... 
— Man patiko stebėti jų veidus, - pasakė Raselas. Jis 


paleido Edės smakrą ir išsitiesė. - Man patiko matyti tą 


nuostabą ir pagarbą. Jeigu iš jų kvailų galvų plauktų min- 


čių burbulai, ant jų būtų užrašyta: „Argi čia mama? Mano 


mama?“ 


Edė nusijuokė ir pasakė: 
— Jie nekvaili. 


— Tik tada, kai mato tave ne kaip buitinių patogumų tiekė- 


„Brangi įprastoji kambarių tarnyba. 


— Nejie vieni dėl to kalti... 

- Žinau. Atsiprašau. Man tikrai gaila... 

Ji pakėlė ranką ir uždengė jam burną. 

— Liaukis. 

Jis linktelėjo. Ji atitraukė ranką ir pasakė: 

— Pabūsiu dvidešimt minučių. Tu eik į viršų. 

Jis pasilenkė ir pabučiavo ją. 

— Iki susitikimo po dvidešimties minučių, fantastiškoji fru 


Alving. 


Ji nusišypsojo ir pasistiebdama priešais viryklę pratarė: 
— Tu negali įsivaizduoti, ką tai reiškia... 
— Taip, - atsakė jis, - negaliu, visiškai negaliu. Bet galiu 


matyti. - Jis nusisuko ir niūniuodamas išėjo iš virtuvės, pas- 

kui Edė girdėjo jį bėgant laiptais kaip tada, kai jie buvo ką tik 
įsigiję namą ir viskas buvo panašu į nuotykį. 

po pirmos. Arsis buvo susiraitęs ant artimiausios kėdės, itin 
meistriškai apsimesdamas, kad visai nelaukia, kada galės 
palydėti ją į lovą. Edė žengė artyn, susiglėbė katiną į rankas 
ir nuėjo atrakinti virtuvės durų, vedančių į sodą. Arsis šiek 
tiek įsitempė, kaip bet kuris kitas katinas, pajutęs pavojų, 
kad teks praleisti naktį lauke. 

— Nesijaudink, - ramino Edė, laikydama jį. - Aš tik pasi- 
imu tave į draugiją. 

Oras lauke buvo vėsus ir malonus. Tik naktį, galvojo Edė, 
Londonas lyg ir nugrimzta į savo praeitį, koks jis kitados 
buvo, virsta kaimais ir namų pulkeliais, tampa vieta, kuri 
ramiai, neskubriai pergyvena visus savo gyventojus. Ji lėtai 
vaikštinėjo drėgna tamsia žole, laikydama Arsį prie krūtinės, 
žavėdamasi, kaip balta vijoklinė rožė, kurios pavadinimo ji 
niekada negalėjo prisiminti, šviečia tamsoje nykia šviesa, 
tarsi būtų kaupusi energiją dienos šviesos valandomis, kad 
pasinaudotų ja sutemus. Sodo gale, šalia Raselo sandėliuko, 
buvo kur atsisėsti - paprastas medinis suolas, kurį jie buvo 
užsisakę pagal skelbimą sekmadienio laikraštyje, nesuvok- 
dami, kad Raselui teks jį montuoti visą savaitgalį, išdėsčius 
instrukcijos lapus ant žolės ir prispaudus juos akmenimis, 
tupinėjant apie juos, keikiantis ir kartojant, kad jis neturi 
tinkamo atsuktuvo. Edė atsisėdo ant suolo ir tvirtai sterblėje 
įtaisė Arsį. 

Tolimajame sodo gale švietė namas, kaip gyvasis namų 
laimės paveikslas. Jo juodas pavidalas aiškiai išsiskyrė raus- 
vame danguje, ir visi langai, visi iki vieno stačiakampio, 
buvo apšviesti švaria geltona šviesa; šen bei ten judėjo figū- 
ros, turbūt Metas, Laslas Rozos miegamajame, Roza - Beno 

kambaryje, Raselas - vonioje. Šis vaizdas, žiūrėjimas ten, kur 
ji netrukus ruošėsi grįžti, ir prisiminimas, kaip prieš porą va- 
landų Fredis Kasas, trumpai apkabinęs jos pečius, tuo savo 
abejingu balsu aiškiai pasakė į ausį: „Nuostabu, Ede. Vesten- 
das jau ne fantazija“, - visa tai suteikė jai tokios laimės, to- 
kio malonumo ir tokios energijos jausmą, kad galėjo jį drąsiai 


pavadinti triumfu. 


KETURIOLIKTAS SKYRIUS 


aip tau patiktų naujas kompiuteris? - paklausė 
TT Raselas. 

Meivė nepakėlė akių nuo ekrano. 

— Man nerūpi tokie juokai. 

Raselas atsisėdo ant jos rašomojo stalo krašto ir pa- 
klausė: 

— Ar pastaruoju metu nepastebėjai jokių pasikeitimų? 

— Kur? 

— Manyje. 

Ji žvilgtelėjo į jį. 

— Tavyje... 

- Taip. 

— Na, - pratarė Meivė, atitraukdama rankas nuo klaviatū- 
ros, — atėjai truputį anksčiau. 

— Taip. 

— Bet aš priskiriu tai prie blogos nuotaikos. Namai vėl pil- 
ni, Edė ruošia pusryčius vaikams arba išvis jų neruošia, nes 
šiomis dienomis neišsimiega, ir tai sukelia pyktį. 

Raselas atsiduso. 

— Buvau supykęs, bet dabar nebepykstu. Nustojau, kai pa- 
mačiau, kaip gražiai tą daro kita karta. 

Meivė klaviatūra surinko porą žodžių. 

— Roza... - patikslino ji. 

Raselas nekreipė dėmesio. Jis pasakė: 

— Bet neatsisakiau ketinimo suaktyvėti. Daugiau energijos 
skirti verslui. Nupirkti naują kompiuterį. 

— Aš galiu gyventi ir nesuaktyvėjusi. Man penkiasde- 
šimt dveji. 

— Niekai. 

— Jau nesinori mokytis naujų gudrybių. Įgauni imunitetą 
žinių troškimui. Neseniai kažkas iš „Kas yra kas“, gal Elspe- 
tė Haksli, kaip pagrindinį savo pomėgį įrašė poilsį. Aš irgi su 
tuo sutinku. Naujas kompiuteris to nežada. 

Raselas pakėlė akis. 

- Ir galbūt perdažyti. - Jo akys nuklydo prie kilimo. - Pa- 
keisti grindis? 

— Va čia ir sustokim, - nukirto Meivė. 

Raselas pasitraukė nuo jos stalo. 

— Galbūt... 

— Sveiko proto balsas. 

Raselas žengė savo kabineto link. 

— Meive, net jei tu neturėsi naujo kompiuterio, o aš nie- 
kada neprisiruošiu perdažyti biuro, vis tiek noriu kai ką pa- 
keisti. Noriu įlieti šiek tiek energijos į šitą aplinką. 

— Kodėl? 

— Antraip jausčiau, kad viskas eina priešinga kryptimi. 

Meivė nieko neatsakė. Raselas dingo savo kabinete ir ne- 
žinia kodėl uždarė juos skiriančias duris. Meivė nustebusi 
daug mažesnis, daug labiau atskirtas, atrodė, lyg būtų nu- 
trauktas energijos tiekimas. Po minutės ar dviejų ji neaiškiai 
išgirdo Raselą kalbant telefonu ir, nors negalėjo girdėti, ką 
jis sako, suprato, kad kalba gyvai, tarsi kažką įtikinėdamas 
ar siūlydamas. Paskui juokėsi. Meivė pažvelgė į ekraną. 
Jame buvo pusė laiško, kuriame klausiama, kodėl „Londono 
energija“ staiga atšaukė tiesioginio debeto įgaliojimą firmos 
sąskaitoms už elektrą. Ar tokį laišką suformuluoti ir surinkti 

nauju kompiuteriu, kurio plokščias ekranas būtų su sidabro 
apvadais, - ne tokia varginanti užduotis? Tuo labiau kad Ra- 
selas, nusivylęs dabar susiklosčiusiomis asmeninėmis aplin- 
kybėmis, nori atsigriebti gražiai papuošdamas savo darbinę 
aplinką, sąmoningai įliedamas gyvumo ir atsidavimo darbui 
įrodymų. Turi tik žavėtis žmogumi, kad stengiasi, gerai įver- 
tinti jį už bandymą pakeisti tai, ko tikrai nenori, į ką nors 
geresnio, bet negali leisti jam apsikvailinti, negali, jei dir- 
bai su Raselu tiek ilgai, kiek dirbo Meivė. Ji vėl pasižiūrėjo 
į uždarytas duris. Ji negali - ir ji neleis jam viltis, kad naujas 


kompiuteris bent ką pakeis. 


Viviana išdėliojo tris sunkias audinių pavyzdžių knygas ant 
savo baltos lovos. Netoliese esančios interjero dizaino par- 
duotuvės savininkė aiškiai pasakė, kad nors nemačius kam- 
bario sunku deramai patarti, kaip Vivianai pakeisti interjerą, 
ji pati manytų, kad stipri neutrali spalva, tokia kaip tabako ar 
antracito, dažnai padeda visiškai baltą kambarį paversti ne 
tokiu jau nuotakišku. Ji pasiūlė paprastas linines užuolaidas 
ir apsiuvą lovai, galbūt su tamsia alpakų vilnos lovatiese, bei 
kilimėlį prie lovos, apsiūtą, tarkim, oda, kad sukurtų vyrišką 
atmosferą. Viviana prasižiojo sakyti, kad ji, tiesą sakant, ne- 
norėtų savo miegamajame rudų ar pilkų spalvų nei vyriškos 
atmosferos, bet laiku atsiminė, dėl ko gi ji čia užsuko, ir vėl 
užsičiaupė. 

— Tai nereiškia, kad man nepatinka, - pasakė Maksas, gu- 
lėdamas baltų nėriniuotų pagalvių apsuptyje. - Tik nesijau- 
čiu labai patogiai. Jaučiuosi kaip nuomininkas. 

Viviana sukikeno. Ji sėdėjo prie tualetinio stalelio, kurį 
drodyje, kaip kine. 

— Juk toks ir esi. 

Maksas staiga nusiminė. Tyliai pratarė: 

— Ar esu? 

Viviana svarstė. Jau buvo įtikinusi jį, kad nereikia ant ka- 
klo auksinės grandinėlės (remdamasi tuo, kad ne jos dova- 
nota), ir nusprendė, jog šiandien gal pakaks tokio įrodymo, 
kad jos viršus. Ji šypsojosi jam veidrodyje. 

— Tik erzinu. 

Maksas pasakė: 

— Gražus kambarys, lėlyte. Tikrai. Gražiai jį įrengei. Va dėl 
to ir jaučiuosi ne vietoj. - Jis išsišiepė. - Per plaukuotas. 

Ji truputėlį pasisuko su tualetinio stalelio kėde ir sukry- 
žiavo kojas. 

— Aš nesiruošiu keisti lovos... 

Jis mirktelėjo. 

— Aš to ir neprašau. 

Ji mostelėjo ranka užuolaidų pusėn. 

— Galbūt jas... 

Maksas pasižiūrėjo į užuolaidas. Jos buvo iš sunkaus bal- 
to muslino, perrištos baltomis virvelėmis. Jos priminė jam tą 
dieną, kai sesuo priėmė Sutvirtinimo sakramentą, 0 jis suge- 
bėjo, - ne, jam buvo leista, - pakišti ranką po balta jos drau- 
gės Šeilos suknele. 

Jis pasakė: 

— Tai pagelbėtų, lėlyte. 

Viviana atsistojo. Ji buvo įsispyrusi į jo nupirktas atlasines 
šlepetes be užkulnių, tad vaikščioti su jomis reikėjo atsargiai. 
Ji paklausė: 

— Ką siūlai į jų vietą? 

— Aksomas būtų gražu. 

— Aksomas! 

— Taip. Kodėl gi ne? 


225 


— Tu, - tarė Viviana, - įstrigai aštuntajame dešimtmetyje. 

— Tada aš buvau jaunas... 

- Žinau. 

— Ir tam tikra prasme, - pasakė Maksas, perkeldamas 
žvilgsnį nuo užuolaidų prie Vivianos pėdų, - aš visai nesu- 
augau. - Jis vėl išsišiepė ir atsisėdo tiesiau: —- Tavo laimei. 

Dabar žiūrėdama lininius kvadratus, išdėstytus ant lovos, 
Viviana stengėsi atkurti šiltą paklusnumo jausmą, kuris pa- 
skatino ją galvoti apie pokyčius miegamajame. Tiesą sakant, 
Maksas jo nevadino „mūsų“ miegamuoju, bet jo drabužiai 
spintose ir losjonas po skutimosi ant jos lentynėlės vonioje 
reiškė, kad įsileido jį į savo išskirtines valdas. Ir kartais - net 
dažnai - tas bendrabūvio jausmas buvo nuostabus, skatino ją 
švytėti; tas ilgai trunkantis švytėjimas vertė su gailesčiu Žiū- 
rėti į moteris, ateinančias į knygyną nusipirkti romanų, kad 
maloniai praleistų vienišus vakarus. Buvo nepaprasta pačiai 
jau nebebūti tokioje padėtyje, kai reikia pirkti lašišos gabalą 
vienam asmeniui, pusbutelį vyno ar keturių ritinėlių tuale- 
tinio popieriaus pakuotę. Nors su tam tikra nedidele išlyga, 
tam tikru mažu, bet neabejotinu laisvės praradimu - kad ir 
laisvės turėti permatomas baltas užuolaidas vietoj paprastų 
tamsių, nes, kaip Maksas sakė, kai jie drauge siautėjo duše, 
šalia baltų energingas vyras jaučiasi kaip fėja. 

Viviana nusisuko nuo audinių pavyzdžių ir per laiptų 
aikštelę nuėjo į svečių kambarį. Net kai čia gyveno Roza, 
kambarys išliko Vivianos svečių kambariu, nors Roza turėjo 
daugybę daiktų ir nebuvo tvarkinga; ji sugebėjo visą tą laiką 
galvoti, kad Roza gyvena čia laikinai ir dėl to - paviršutiniš- 
kai. Šį kambarį kolonizavo Maksas. Jis ketino parduoti („Aš 
noriu būti tik su tavim, Vivi“) savo didelį butą Barnese, ir 
nors visi jo baldai ir daugybė daiktų pateko į parduotuvę, vis 
tiek sugebėjo atvažiuoti į namus Ričmonde su stulbinančia 

gausybe kraustulių. Vivianos svečių kambarys kone prany- 
ko po dėžių ir lagaminų, ant pakabų sukabintų slystančių 
drabužių krūvomis, batų ir sportinės įrangos kalneliais. Kai 
kas, galvojo Viviana, pažįstama, bet daug, iš tikro dauguma 
nematyti daiktai. Ji įkvėpė oro. Kambarys kvepėjo Maksu, 
jo losjonu po skutimosi. Prie jos kojų buvo nauja teniso ra- 
ketė žvilgančiame juodame dėkle ir pora gelsvai rudų batų 
su sagtimis. Viviana niekada nebuvo mačiusi šitų daiktų. Iš 
susijaudinimo ji pašiurpo. Žinoma, ji vėl atgavo Maksą, ir 
didžioji jo dalis buvo pažįstama nuo seno. Bet atsirado kitų, 
nelabai pažįstamų, pasikeitusių, beveik naujų dalykų. Ji pa- 
žvelgė į ilgaaulius vairuotojo batus. Atrodo, itališki. Lyg tu- 


rėtum namie meilužį, pagalvojo ji su didžiausiu malonumu. 


Rozai niekada nebuvo atėję į galvą, kad tarp penkių namiš- 
kių ji gali jaustis vieniša. Apmąstydama savo parsiradimą 
namo, - gėdinga, kai tau jau dvidešimt šešeri! - su visomis 
užgyventomis gėrybėmis, įnirtingai sugrūstomis į juodus 
šiukšliadėžių maišus, ji ramino save, kad čia bent jau visada 
bus draugija. Ji neleis vakarų, kaip būdavo Ričmonde, ant 
sofos, iš nuobodulio valgydama netikusį maistą ir Žiūrėda- 
ma televizijos laidas, nors jau kitą dieną jų visiškai neprisi- 
mindavo. 

Ir štai jau šešta diena ji vaikštinėja namų virtuvėje antra- 
dienio vakarą lyg apspangusi, 0 Arsis, įsitaisęs, kaip papras- 
tai, šalia vaisių dubens, stebi ją su supratinga užuojauta. Edė 
ir Laslas teatre, Raselas išėjęs į kažkokį priėmimą, o Metju 
vakarieniauja su bendradarbiu. Rozą liūdino ne tai, kad jie 
visi išėję, bet kad nė vienas, rodės, nepastebėjo, jog ji liks vie- 
na. Žinoma, neprotinga tikėtis, kad dirbančių suaugusiųjų 
šeima elgtųsi kaip šeima, turinti mokyklinukų, bet pagrįsti 
samprotavimai Rozai dabar tikrai ne svarbiausi. Būtų visiš- 

kai kitaip - visiškai kitaip, tuo ji tikra, - jei Edė būtų palikusi 
bent trumputį raštelį apie produktus šaldytuve, skirtus Ro- 
zos vakarienei, arba apie tai, ką ji galėtų paskaityti, ką galė- 
tų pažiūrėti per televizorių. Be to, ji apmaudžiai pastebėjo, 
kad per pusryčius Edė mieliau tupinėjo apie berniukus. Ar 
turi būti berniukas, kad patirtum motinišką šilumą? Ar la- 
bai apgailėtina būti mergaite, nesusidorojančia su išoriniu 
pasauliu? Roza piktai čiupo obuolį iš vaisių dubens, o Arsis 
nepritariamai sekė jos judesį. 

Roza nusprendė, kad beveik tokia pat virtuvė dar labiau 
išmuša ją iš vėžių. Ji atsimena tuos mėlynus dažus ant sienų 
ir Edę, paskubomis ant virtuvės stalo siuvančią dryžuotas 
užuolaidas ir taip norinčią kuo greičiau pamatyti jas dailiai 
kabančias, kad jos taip ir liko iki galo neapsiūlėtos. Virtuvinė 
spintelė buvo įtaisyta taip, kad rodėsi suaugusi su siena, stalą 
ir kėdes ji pažinojo visą savo gyvenimą, kaip ir geltoną mo- 
linę cukrinę, skirtingus puodelius, keraminį ispanišką indą 
mediniams šaukštams, uolųjį skrudintuvą, mažąjį peiliuką 
raudona rankena, kuris vienintelis gerai pjovė, - ak, visa tai 
buvo taip skausmingai, taip gerai pažįstama, o kartu ir taip 
gluminamai svetima, nes čia gyvenamas gyvenimas - pasi- 
keitęs. Rozos čia nebuvo penkerius metus, per tą laiką virtu- 
vės stalas nustojo buvęs šeimos altoriumi ir liko tik virtuvės 
stalu. Šis kambarys, šis namas, šita gatvė visiškai nustojo 
buvę jos namais ir teliko, deja, tik vieta, kur ji užaugo. 

Roza pasiėmė obuolį ir per prieškambarį nuėjo į svetai- 
nę. Edės netrikdė suglamžytos pagalvėlės ar krūvos senų 
laikraščių ir žurnalų - Vivianą tai būtų erzinę. Svetainė at- 
rodė taip, lyg keletas Žmonių dienai pasibaigus išėjo ir viską 
paliko. Roza pasilenkė tarpduryje kramtydama ir pasvarstė, 
ar kas nors pastebėtų, jei ji pertvarkytų sofos pagalvėles ir 
išneštų nereikalingus popierius. Jei pastebėtų, jie, be abejo, 

erzintų ją ir verstų priešintis. Jei nepastebėtų, ji būtų tai pa- 
dariusi veltui, todėl taip pat širstų. Kad ir kaip būtų, ar tai 
vis dar jos svetainė? Jei dabar čia jos tėvų namai, tai koks 
įsipareigojimų šeimai lygmuo netrukdytų? Galų gale, jei esi 
nuomą mokantis suaugęs Žmogus, vargu ar gali įsivaizduoti, 
kad mama tau padeda, kaip padėdavo, kai tau buvo dvylika. 
Ji ir Edė visada bus motina ir duktė, bet tarpusavio santykiai 
jau kiti - jų nesieja priešpiečių dėžutės. Roza numetė obuo- 
lio graužtuką į pintą šiukšlių dėžę prie židinio ir atitraukė 
petį nuo durų staktos. Edės svetainė jau nebėra jos dukters 
rūpestis. 

Roza apsisuko ir nuklumpino laiptais. Ji tikėjosi šiokio to- 
kio triumfo jausmo, užimdama Beno miegamąjį - vis dėlto 
labiausiai mylimo kūdikio kambarį tiesiai priešais tėvų mie- 
gamąjį ir gerokai didesnį negu jos ar Metju miegamieji viršu- 
tiniame aukšte. Bet tikrovė visiškai nuvylė. Beno kambarys 
galir didesnis, bet išjo vaizdas ne toks geras kaip iš aukščiau, 
be to, jis ne toks nuošalus. Vandens vamzdžiai greta esan- 
čiame vonios kambaryje trinksėjo ir kliuksėjo, o durys tyliai 
atsidarydavo, tarsi ji būtų sekama. Kambario vaizdas buvo 
niūrus, o užuolaidos dideliu greičiu nuslysdavo nuo metali- 
nio strypo, jei tik nepataikydavai jų atitraukti itin atsargiai. 
Prieš tris mėnesius Roza būtų pati save didžiai nustebinusi, 
jei būtų prisipažinusi mėgstanti rūpestingai apgalvotą mote- 
rišką jaukumą laisvajame tetos kambaryje, bet dabar ji slapta 
galvojo apie tai su tikru ilgesiu. Beno miegamasis, net nuklo- 
tas jos spalvingais ir originaliais turtais, nesiliovė buvęs Beno 
miegamuoju. Tai nebuvo namai, tikrai nebuvo jos namai. 

Ji lėtai užlipo į viršutinį aukštą. Metju kambario durys 
buvo uždarytos. Roza pravėrė jas ir įkišo galvą. Kambarys at- 
rodė panašiai, kaip visada atrodydavo, - ne itin rūpestingai 
sutvarkytas ir niekuo neypatingas. Metju kostiumai, kaban- 

tys ant pailginto metalinio strypo, pritvirtinto prie jo spin- 
tos, atrodė kaip iškilmių drabužiai Rankšluostis permestas 
per kėdės atkaltę, šalia lovos - amerikietiškas trileris. Roza 
vėl uždarė duris. Vargšas Metju, vargšas Metas. Ji atsirėmė 
kakta į duris. Čia atsidavė stoiškumu, žmogaus našta, kurios 
jis negali nusimesti. Miegamasis Rozai labiau panėšėjo į celę 
negu į kambarį. 

Laslo durys buvo praviros. Roza stumtelėjo jas ir pažvelgė 
vidun. Paskui įėjo, žengdama naujuoju kilimėliu ant grindų, 
pastebėjo „Šmėklų“ afišą ant sienos ir Samuelio Beketo „Lo- 
šimo pabaigą“ ant komodos, kur ji kitados laikydavo savo 
porcelianinių batelių kolekciją. Ji nusprendė, kad Laslas labai 
tvarkingas. Sportinis kostiumas ant kėdės sulankstytas, batai 
ant grindų - pora, užtiesalas ant lovos tvarkingai užklotas. 
matyti mamą, nufotografuotą žmogaus, kuris asmeniškai jos 
nepažinojo kaip mamos. Edės atvaizdas, kur ji buvo fru Al- 
ving, kėlė Rozai ekscentrišką savininkiškumo jausmą, norą 
visiems Žmonėms, kurie matė ją tik kaip puikiai vaidinančią 
aktorę, garsiai sakyti: „Atleiskite, bet ji mano mama.“ Roza 
nebuvo pratusi taip jaustis, ji to nesitikėjo, tai iš tiesų buvo 
toks pat spontaniškas jausmas kaip ir tas - gryno susižavėji- 
mo, apėmęs ją, kai pamatė Laslą scenoje, kai pamatė, kad jis 
ir Edė gali priversti ją kurį laiką patikėti tuo, kas neturi jokių 
sąsajų su šiais žmonėmis tikrajame gyvenime. Dabar žiūrė- 
dama į jų profilius ant sienos šalia Laslo lovos, suprasdama, 
kad gali prieiti arti ir paliesti jų veidus savuoju, jei norėtų, 
Roza pajuto, kad yra apimta noro būti dalis to, ką jie turi, 
nesvarbu, kas tai būtų, ką jie sukūrę tarpusavy. 

Ji pasisuko šonu ir pažvelgė į lovą. Paskui pasilenkė ir už- 
dėjo ant jos ranką. Jo lova. Jos lova. Ji nusispyrė batelius ir 
atsisėdo ant lovos krašto. Lova nusileido, tarsi būtų jos lau- 

kusi. Roza pamosikavo kojomis į šonus ir lėtai padėjo galvą 
ant pagalvės. 
— Auksaplaukė, - kikendama pasakė ji tuščiam kambariui. 


Naomė pasakė, kad nenori troškinio su aštriais prieskoniais. 
Paaiškėjo, kad nenori nei picos, nei makaronų. Nei kiniškų 
patiekalų. Tuo metu jie stovėjo prie Voltamstou rotušės ir 
Naomė buvo nusisukusi nuo Beno; ji žiūrėjo į fontaną prie- 
šais rotušę — taip įdėmiai, tarsi ten būtų televizorius. 

— Ką tada... - nutęsė Benas. Laikė sukišęs rankas į kišenes. 

Naomė atitraukė žvilgsnį nuo fontano ir įsispoksojo į su- 
sirinkimų salės duris. 

— Aš nealkana. 

Benas atsiduso. Citata, iškalta akmenyje virš susirinkimų 
salės durų, skelbė: „Draugiškumas yra gyvenimas, jo nebu- 
vimas - mirtis.“ 

— Turi galvoje, kad aš tau atsibodau iki gyvo kaulo, — 
tarė jis. 

Naomė nesujudėjo. 

— Aišku. Šitaip nuliūdinai mano mamą. 

Benas luktelėjo, tada pasakė: 

— Ašjos nenuliūdinau. Aš jai nieko nesakiau. Tai tu ją nu- 
liūdinai. 

— Aš turėjau jai papasakoti, - pasakė Naomė, - tiesa? 

Benas nieko neatsakė. 

— Aš turėjau jai pasakyti, kad nori, jog kraustyčiausi su 
tavimi į butą, tiesa? 

— Bet tu nepasakei „taip“... 

— Aš turėjau jai pasakyti, kad galvojau apie tai. Aš turė- 
jau. - Ji žvilgtelėjo į Beną trumpu deginančiu žvilgsniu. - Aš 
viską jai papasakoju. 

Benas sunkiai atsiduso. 

— Vieną dieną tau teks išsikraustyti. 

— Kodėl? 

— Niekas negyvena su tėvais amžinai. Negali gyventi. Tai 
nenormalu. 

— Ar tu vadini mamą ir mane nenormaliomis? - piktai pa- 
klausė Naomė. 

— Ne, žinoma, ne, bet vienądien tu ištekėsi... 

— Ne už tavęs. 

— Ir tu norėsi savo buveinės. Kiekvienas nori. Ir aš noriu. 


Aš noriu vietelės mudviem. 


gą odą. 

— Aš negaliu jos palikti. 

— Ką? Niekada? 

— Nuo tada, kai tėtis išėjo, buvome tik mudvi. Ir puikiai 
tvarkėmės. 

- Žinau. 

— Ir tau atėjus mums puikiai klojosi. Ji padarė tau daug 
gero. Puikiai tave priėmė. 

Benas kiek drovėdamasis pasakė: 

- Žinau. 

— Mano šeima ne tavoji... 

- Žinau. 

— Mes neturim tiek pinigų, didelio namo... 

— Suprantu. 

— Ji turi tik mane, Benai. 

Benas nusiėmė kepuraitę, pasikrapštė pakaušį ir pa- 
klausė: 

— Tu nenori su manimi gyventi? 

Ji gūžtelėjo. 

— Nežinau. 


Jis ryžtingai pasakė: 

— Maniau, patinku tau. 

— Patinki. 

— Tada gerai. 

Naomė nuleido ranką ir pirmąkart atsisuko į jį. 

— Jei kas nors patinka, tai dar nereiškia, kad nori kartu gy- 
venti. Aš niekada negyvenau su kuo nors kitu, tik su mama. 
Iš kur aš galiu Žinoti, koks bus gyvenimas su tavimi? 

Benas jau žiojosi įžūliai mestelti: „Pabandyk ir žinosi“, bet 
akimirksniu apsigalvojo. 

— Nagi, Naome, tu juk Žinai, koks aš, - pasakė. 

— Žinau, koks tu mano namuose. Bet nežinau, koks būtum 
savo namuose, be mamos. 

Jis nusijuokė susierzinęs. 

— Tai kaip sužinosi nepabandžiusi? 

— Aš nesakiau, kad nebandysiu. 

— Taip, bet nesakei ir kad bandysi. 

Naomi pažvelgė žemyn į savo baltą trumpą sijonėlį, į 
smailių baltų batelių nosis. Tada paklausė: 

— Kodėl negalim ir toliau taip gyventi? 

— Todėl, kad... 

— Na? 

— Mat imu jaustis truputį... suvaržytas. 

— Suvaržytas? 

Benas susuko savo kepuraitę į vamzdelį ir nerūpestingai 
ėmė muštis juo į krūtinę. 

— Man reikia... gyventi be tėvų. Be mūsų abiejų tėvų. 

Naomė kilstelėjo smakrą. 

— Mama - mano geriausia draugė. 

- Bet ji tavo mama. 

Naomės veidas netikėtai ištįso. 

— Aš negaliu įsivaizduoti, kaip gyvenčiau be jos... 


Benas lėtai pratarė: 

— Gali įsivaizduoti, kaip gyventum be manęs? 

Ji žiūrėjo į jį. 

— Ką nori pasakyti? 

— Ogi paklausti: jei tu negali palikti savo mamos, o aš 
daugiau negaliu pasilikti pas tavo mamą, tai ar tu pasirinksi 
mamą? 

— Tu šunsnukis, - pasakė Naomė. 

— Ne, aš... 

— Tu - savanaudis šunsnukis. Tu tipiškas vyras - savanau- 
dis šunsnukis... 

Jis žengė žingsnį artyn ir apglėbė ją. 

Ji pakėlė alkūnes priešais jo krūtinę ir sulaikė jį. 

— Pasitrauk nuo manęs... 

— Aš ne tą turėjau galvoj, - ištarė Benas. 

— Pasitrauk! 

— Aš ne tą turėjau galvoj. Man nereikėjo to sakyti. Man 
nereikėjo prašyti tavęs pasirinkti... 

Ji truputį atsileido. 

— Atsiprašau, —- pasakė Benas. 

Ji prisilietė savo dailia šviesia galva. 

— Atsiprašau, - pakartojo Benas. — Tai vien dėl to, kad tu 
man patinki. Tik todėl, kad aš noriu būti vienas su tavim. 

Naomė šniurkščiojo į jo marškinėlius. 

— Aš gi nesakau, kad man nepatinka tavo mama... 

— Aišku. 

Benas palenkė galvą taip, kad matytų ją profiliu, ir 
pasakė: 

— Manau, esu truputį pavydus. 

— Aišku. 

- Atsiprašau, kad pradėjau. 


šnabždėjo: 

— Aš nežinau, ką darysiu dėl mamos... 

Jis apglėbė ją tvirčiau. 

— Dabar nieko. 

— Ji labai nuliūs. 

Benas pakėlė akis ir pažvelgė į gatvę. Mėsainių vagonėlis 
lėtai riedėjo Miško gatve link posūkio į Šernholo gatvę. Žiū- 
rėdamas jam pavymui, jis paklausė: 

— Alkana? 

Naomė atsiduso. 

— Mirštu iš bado. 

— Tai mėsainį? 

Ji pasimuistė jo glėbyje, tada sukruto taisytis drabužius. 
Jis stebėjo ją valant įsivaizduojamas dėmeles nuo aptemptų 
marškinėlių. 


— Ne, - pasakė Naomė. - Norėčiau aštraus troškinio. 


Buvo netikusi publika. Vos įžengusi į sceną Edė galėjo pa- 
sakyti, kad publika nepadės, laikysis per atstumą ir reikės 
stengtis patraukti ją į savo pusę. Baigiantis pirmam veiksmui 
ji nusprendė, kad publika ne tik nepadeda, bet yra bjauri, 
besijuokianti visai nejuokingose vietose, šiugždanti ir kosin- 
ti. Jai norėjosi paėjėti arčiau scenos krašto ir pasiūlyti jiems 
nueiti į gražią, lengvą operetę vietoj dramos. 

— Publika nežino, - pasakė ji, važiuodama su Laslu 
namo, - kokią galią turi. Aš šįvakar buvau niekam tikusi, nes 
jie tokie buvo. 

Laslas nesiginčijo. Jis sėdėjo susikūprinęs naktiniame au- 
tobuse šalia jos ir žiūrėjo į dažytas metalines lubas. 

— Tu pavargęs? 

Jis linktelėjo. 

- Štai ką padaro bloga publika. Išsekina, velniai juos rau- 


tų, ir viskas nueina niekais. 

Kai jie grįžo namo, Laslas nelipo aukštyn, kaip dažniau- 
siai darydavo, bet patraukė paskui ją į virtuvę ir parimo ant 
spintelės. 

Ant stalo gulėjo Raselo raštelis: „Lovoje. Pasigėręs.“ 

Edė aiktelėjo ir įmetė raštelį į šiukšliadėžę. Ji priėjo prie 
kriauklės ir ėmė leisti vandenį į virdulį. 

— Arbatos? 

- Iš tikro, - pratarė Laslas, - truputėlį praalkau. 

— Tu gi Žinai, kur duoninė, - po akimirkos pasakė Edė. 

— Taip, - atsakė Laslas. - Atsiprašau. 

— Duoninėje rasi duonos, kiaušiniai šaldytuve, dubenyje 
yra vaisių. 

- Taip. 

Ji pažvelgė į jį per petį. 

— Gerai? 

Kiek suglumęs jis tarė: 

— Aš nežinau, kaip įjungti viryklę. 

— Prakeikimas, - pasakė Edė, teatrališkai lenkdama nuga- 
rą viršum virdulio. 

— Atsiprašau... 

Ji atsisuko. 

— Ar gali išsikepti plaktos kiaušinienės? 

— Lyg ir... 

— Na, tikriausiai nėra ką kaltinti, tik save pačią. - Tada ap- 
sidairė po virtuvę ir plačiai mostelėjo ranka. - Niekas čia ne- 
sitvarkė, matyt, ir svetainė sujaukta. Tikriausiai visi užsiritę 
į viršų ir tyso lovose... 

— Aš tik pasiimsiu duonos ir sūrio, - pasakė Laslas. 

Edė pasitrynė akis. 

— Neturėčiau tau gadinti vakaro. 

— Nesvarbu... 

— Tiesiog atrodo, - tarė ji dairydamasi, - atrodo, kad visko 
yra daugiau, negu buvo. Visų daugiau, o manęs mažiau. 

Laslas žengė šaldytuvo link. 

— Ar norit sumuštinio? 

— Ne, ačiū. 

— Aš pasidarysiu sumuštinį, - pasakė Laslas, - ir pasiim- 
siu į savo kambarį. 

Edė tikėjosi, kad ją tuoj pagaus įprastinis sumuštinių da- 
rymo impulsas. Bet ne. Ji galvojo apie Raselą, miegantį viršu- 
je, Metju, Rozą Beno kambaryje su trikdomai praviromis du- 
rimis. Visi šie vaizdiniai dėl tam tikrų priežasčių tik erzino. 

Ji papurtė galvą. 

— Atsiprašau, Laslai. Man šitas vakaras tikrai nesė- 
kmingas. 

Jis rikiavo baltos duonos riekeles ant stalo į ilgą lygią eilę, 
paskui tarė: 

— Nieko tokio. Jie buvo siaubingi. 

Edė žengė porą žingsnių artyn ir patapšnojo jam per 
petį. 

— Eisiu paspoksoti televizoriaus. Prie šlamšto pridė- 
siu dar. 

— Gerai... 

— Galėsi išjungti šviesas? 

- Žinoma. 

— Atsiprašau, — dar kartą pasakė Edė. Laslas ėmė pjaustyti 
sūrį. - Labanakt. 

Jis nepakėlė akių. 

— Labanakt, - atsakė. 


Laslas sudėstė sumuštinius ant lėkštės, į stiklinę įsipylė pie- 
no, pasiėmė bananą ir įsidėjo jį į kišenę. Paskui nubraukė 
trupinius nuo stalo, įdėjo tepimo peilį į kriauklę ir apsidairė. 

Aplink mėtėsi daug daiktų; jei jie būtų jo, jis sutvarkytų, bet 
daiktai juk Edės ir Raselo, tad turėjo būti pagarbiai palikti 
savo vietose. Kiek Laslas suprato, svarbiausia etiketo taisy- 
klė gyvenant kieno nors namuose - gyventi paliekant kuo 
mažiau savo pėdsakų. Dėkingumas, išreikštas nors ir nedi- 
deliais patvarkymais, lengvai gali būti interpretuojamas kaip 
kritika. 

Laslas išjungė virtuvėje šviesą ir nupėdino per prieškam- 
barį su lėkšte ir stikline rankose. Edė nebuvo uždariusi sve- 
tainės durų, girdėjosi televizoriaus triukšmas. Arsis tupėjo 
ant laiptų ir laukė Edės. Jis nė menkiausiu judesiu neišsidavė 
pažįstąs Laslą, šiam einant pro šalį. Pirmo aukšto laiptų aikš- 
telėje buvo prietema. Raselo ir Edės miegamojo durys užda- 
rytos, Rozos - vos praviros, viduje buvo dar tamsiau. Laslas 
nė nepažvelgė į tą tamsą, neleido sau nė sekundę įsivaizduo- 
ti, kaip Roza miega vos pora metrų nuo čia, o ant pagalvės 
išsidraikę raudoni jos plaukai. 

Metju, kaip paprastai, dėmesingai paliko šviesą viršu- 
tinėje laiptų aikštelėje. Laslas sustojo laiptų apačioje, pasi- 
dėjo lėkštę ir stiklinę, nusiavė ir padėjo batus ant apatinio 
laiptelio šone. Tada vėl pasiėmė lėkštę su stikline ir tyliai 
užlipo. Metju durys, irgi kaip įprastai, buvo uždarytos. 
Jo - atdaros. Jis pasilenkė tarpduryje padėti stiklinės, no- 
rėdamas atlaisvinti ranką ir įsijungti šviesą, ir pastebėjo 
kažką neįprasta ant lovos. Padėjęs ir sumuštinius, prity- 
kino artėliau. Roza gulėjo jo lovoje ant nugaros vilkėda- 
ma džinsais ir marškinėliais, atidengiančiais šiek tiek odos 
apie juosmenį, ir kietai miegojo. 

Laslas tyliai nuėjo prie medinės kėdės kampe, kur kabin- 
davo savo vonios rankšluostį, paėmė jį ir atsinešęs rūpestin- 


gai užklojo Rozą. Ji nė nekrustelėjo. Tada Laslas kuo atsar- 


238 


giau nupėdino kilimu ten, kur buvo palikęs vakarienę, ir at- 
sinešęs pasidėjo šalia nediduko krėslo arti lovos galvūgalio. 
Jis grįžo prie durų, privėrė jas, palikdamas tik siaurą šviesos 
ruoželį, tada atsisėdo ant kėdės šalia miegančios Rozos ir 


pradėjo kiek įmanydamas tyliau valgyti. 


PENKIOLIKTAS SKYRIUS 


arnio tėvai, kai gimė anūkas, atsiuntė tiek daug lelijų, 
kad Keitė turėjo paprašyti budinčios slaugytojos išnešti 
jas už durų. 

— Negaliu kvėpuoti, kai jos čia... 

Slaugytoja, kilusi iš Belfasto, jai pritarė ir pridūrė, kad šios 
gėlės jai primena laidotuves. 

— Žmonės taip susijaudina gimus kūdikiui, kad nori at- 
siųsti didžiausia, ką tik gali rasti. 

Keitė atsargiai palinko į šoną, - jai buvo davę guminį 
ratą atsisėsti, kad sušvelnintų dėl siūlių juntamus nepatogu- 
mus, — ir įsižiūrėjo į organinio stiklo lovelę, įtaisytą šalia jos 
lovos. Kūdikis, dailiai ir tvirtai suvystytas kaip lėliukė, kietai 
miegojo. 

— Aš pati gerokai susijaudinusi. 

Slaugytoja, nešina gėlėmis, stabtelėjo. 

— Yra dėl ko. Toks mielas kūdikis. 

- Aš įsimylėjusi, - pasakė Keitė. - Žinau, kad įsimylėjusi. 
Niekada anksčiau taip nesijaučiau. 

— Tai ir gimdyk vaikus meilei, - tarė slaugytoja. - Kūdikiai 
nenuvilia. Ir Žinai, kad jie darysis vis sumanesni. 

— Tu - puikuolis, - pasakė Keitė kūdikiui. - Tu pats pui- 
kiausias kūdikis iš visų gimusių. 

Jis miegojo toliau, visiškai paklusdamas savo griežtai iš- 
gyvenimo dienotvarkei. 


— O, atrodo, turite viešnią, - pasakė slaugytoja. 

Keitė nerangiai pasisuko ir pažvelgė per petį. Tarpdury 
stovėjo Roza, laikydama ananasą. Ji mostelėjo į didžiulę vazą 
lelijų slaugytojos rankose. 

— Taip ir maniau, kad šito tai jau užtektinai turėsi... 

Keitė staiga susigraudino. Ji ištiesė drebančią ranką. 

— Roza... 

Roza padėjo ananasą ant Keitės lovos kojūgalio. 

— Tikima, kad jie simbolizuoja svetingumą. Pamaniau, 
tiks pasveikinti. 

— Ak, Roza, - šnirpščiojo Keitė, - jis toks tobulas... 

Roza pasilenkė ir pabučiavo Keitę. Tada ji apėjo lovą ir 
pasilenkė virš vaikiškos lovelės. 

— O Dieve, - nusistebėjo ji, - koks smulkutis. 

— Ne, visai ne, jis - dičkis. Sveria beveik keturis kilogramus. 

Roza žvilgtelėjo į ją. 

— Vargšė mergaitė. Tu pati neką daugiau sveri. 

Keitė pirštu palietė drėgnus tamsius kūdikio plaukų spy- 
gliukus. 

— Argi ne nuostabus? 

— Nuostabus. 

— Aš negaliu patikėti. Kai nežliumbiu, tai tiesiog kybau 
virš jo ir, rodos, juo kvėpuoju. 

Roza pasilenkė ir palietė mažą, stangrų kūnelį. 

— Arjis verkia? 

— Labai, - išdidžiai atsakė Keitė. 

- Ir... hm, žindai jį? 

— Jau geriau. Nelengva, bet aš nutariau žindyti. 

Roza atsitiesė ir pasakė: 

— Tikraš gyvenimo virsmas... 

— Ką ir sakyti. 

— Vieną minutę jūs - pora, gyvenanti savo malonumui, o 
kitą... 

— Iš tikro tai vienuolika valandų. 

— Viskas pasikeitė amžinai. 

— Negaliu patikėti, kad jo kada nors nebuvo. 

— Ar Barnis pakvaišęs? 

— Visiškai, - atsakė Keitė. - Nupirko man žiedą... 

— Žiedą? 

— Amžinos meilės žiedą. 

— Dieve, - pasakė Roza, - kaip... prašmatnu. 

Ji atsisėdo ant Keitės lovos kraštelio ir pažvelgė į ją. 

— Ar tu gerai jautiesi? 

Keitė subraukė plaukus už ausies. 

— Jei negalvosim apie verkimą, nerimą dėl maitinimo ir 
kančią, kad turiu čia sėdėti, aš - transo būklės, ačiū. 

Roza rimtai tarė: 

— Žinai, jis labai mielas. 

Keitė pradėjo verkti. Ji čiupinėjosi už nugaros, ieškodama 
servetėlės. 

— Prašom, - padavė Roza. 

— Atleisk... 

— Už ką? 

— Už šitą ašarojimą... 

— Manau, kad ir turi išsiverkti. 

Keitė išsipūtė nosį. 

— Pakalbėk su manim. 

— Apie ką? 

— Apie išorinį pasaulį. Apie ką nors nesusijusio su kūdi- 
kiu, ką nors, kas nevers manęs verkti. 

Roza vėl pažvelgė į kūdikį. 

— Maniau, vienas geriausių dalykų turint kūdikį - kad ne- 
reikia galvoti apie išorinį pasaulį. 

Keitė vėl išpūtė nosį. Ji niuktelėjo Rozai per patalynę. 

— Daryk, kaip tau pasakyta. 

— Ką gi, - pradėjo Roza, - Viviana ir Maksas vaidina „Pasi- 
matymą su nepažįstamuoju“... ji nusidažė šviesiomis sruogo- 
mis... tėtis atrado darbą, o aš... Dieve, Keite, tikrai juokinga! 

Keitė vėl palinko prie kūdikio. 

— Kas? 

— Aš nuėjau miegoti į Laslo lovą. 

Keitė staiga pasuko galvą. 

— Ką? 

— Na, namai buvo tušti, o ten vis dėlto mano miegama- 
sis, ir aš tik akimirksniui priguliau ant savo lovos. Kitas aki- 
mirksnis, kurį atsimenu, buvo trečią ryto, aš vis dar ten gulė- 
jau, ojis miegojo šalia manęs ant grindų. 

Keitė sėdėjo tiesi kaip strėlė ir virpėjo. 

— Oi, oi! Ką tu darei? 

— Atsikėliau, - atsakė Roza, - vogčiomis. Jis buvo užklojęs 
mane rankšluosčiu... 

— Kaip miela... 

— Tai aš užklojau jį ir nutipenau žemyn. 

— O kitą rytą? 

Roza žiūrėdama į šalį pasakė: 

— Ašjo dar nemačiau. 

— Ar pasakojai mamai? 

Roza pažvelgė į Keitę. 

— Ne. Niekam nepasakojau. Negi turėčiau? 

Keitė sulankstė servetėlę ir padėjo ant spintelės šalia 
lovos. 

— Kai vėl sutiksi Laslą, ką jam sakysi? 

— Ak, - oriai atsakė Roza, - sakysiu: „Neišsigalvok.“ Ką 
dar galėčiau sakyti? 


Laslas buvo vonioje. Metju skaičiavimu, jau dvidešimt aš- 
tuonias minutes. Metju negalėjo suvokti, ką vyras gali da- 
ryti vonioje dvidešimt aštuonias minutes, ypač vyras, kurio 


- 

gyvenimas, rodos, skirtas tam, kad tik niekam netrukdytų 
(tai neabejotinai erzino, nors ir nebuvo dėl ko). Jeigu jis ne- 
galuoja, tai juk yra kitas visai geras tualetas apačioje. Jei puo- 
šiasi, gali tai daryti visą dieną, kol Metju darbe, o jis, Laslas, 
užsiima tuo, ką aktoriai daro arba ne, laukdami, kada reikės 
eiti į darbą. 

Metju pasilenkė ir priglaudė galvą prie vonios durų vy- 
rių. Tyla. Pakėlęs kumštį pabeldė į duris. 

— Yra kas nors? 

Po trumpos tylos pasigirdo brūkščiojimas kojomis ir Las- 
las atidarė duris. Jis buvo apsirengęs, paraudusiomis akimis. 
Iškart pratarė: 

— Atsiprašau. 

— Viskas gerai? 

Laslas linktelėjo. Jis pasitraukė į šalį, kad Metju galėtų 
praeiti. Atrodo, jis net nesinešė rankšluosčio. 

Metju dingtelėjo nemaloni mintis, ar tik Laslas nebus ten 
verkęs. Šiurkščiai pasakė: 

— Turiu eit į darbą... 

— Taip, - pritarė Laslas, - žinoma. 

Palikęs Metju, jis pasuko laiptų link. 

Metju, žiūrėdamas į nueinantį Laslą šūktelėjo: 

— Didelio čia daikto, susitvarkys! 

Laslas trumpai atsigręžė į jį ir blausiai šyptelėjo. Ėmė 
lipti laiptais į viršutinį aukštą. Metju uždarė vonios duris ir 
užsirakino. Kažkas, tikriausiai Roza, paliko rankšluostį ant 
grindų, prie kriauklės buvo prilipę raudonų plaukų - aišku, 
Rozos. Lentynėlėje virš kriauklės ir ant vonios krašto dabar 
buvo tiek buteliukų, kad keletas jų buvo įkritę į vonią ir gu- 
lėjo paskutinio besimaudžiusiojo paliktame sekliame klane. 
Dušo užuolaida (ar tai tik ne paskutinis vonios kambarys 
žemėje su tokiomis baisiomis plastikinėmis užuolaidomis?) 
lipniomis klostėmis buvo prilipusi prie plytelėmis išklijuo- 

tos sienos, o vonios kaištelis, kurį Metju nuo tada, kai grįžo 
namo, jau keliolika kartų buvo prikabinęs prie grandinėlės, 
vėl atitrūkęs gulėjo muilinėje. 

Metju nusivilko chalatą ir pabandė pasikabinti jį už durų. 
Kablys ant durų, niekada nebuvęs pakankamai didelis, jau 
laikė tėvo chalatą, mamos medvilninį kimono (jau kokių 
penkiolikos ar dvidešimties metų), keistą rytietišką Rozos 
apdarą ir didelį rankšluostį ant paties viršaus. Ant kampe 
stovinčios kėdės kamštine sėdyne - krūva švarių, bet neiš- 
lygintų skalbinių, keletas laikraščių ir telefonų knyga. Ant 
skersinio rankšluosčiams, visai nepritaikyto penkių asmenų 
šeimai, džiūvo antklodė. 

Metju susierzinęs iškvėpė orą. 

- Šitame prakeiktame name net nėra kur pakabinti rankš- 
luosčio. 

Jis numetė chalatą ir rankšluostį ant grindų ir su triukš- 
mu trūktelėjo dušo užuolaidą iki pat galo. Ji buvo išmarginta 
jūrų žvaigždėmis. Ji visada buvo išmarginta jūrų žvaigždė- 
mis, bet kažkodėl šįryt jūrų žvaigždės atrodė visiškai nepa- 
kenčiamos. Jis pasilenkė, atsuko čiaupus ir paspaudė chro- 
muotą Mygtuką, kad vanduo bėgtų pro dušo galvutę. Myg- 
tukas atšoko atgal, ir ledinis vanduo užliejo Metju pėdas. Jis 
nusikeikė ir vėl paspaudė, tada ledinis vanduo pliūptelėjo 
kaskadomis jam ant nugaros. 

Kažkas pabeldė į duris. 

— Atstokit! —- sušuko Metju. 

— Man reikia nusipraust po dušu, - atsiliepė Edė. 

Metju užsuko čiaupus ir išlipo iš vonios. 

— Nėra karšto vandens... 

— Nesąmonė. 

Metju pasilenkė ir paėmė rankšluostį. Apsijuosė juo ir at- 
rakino duris. Edė stovėjo už durų su naktiniais marškiniais 
ir raudonu megztiniu. 

Jis aiškiai pakartojo: 

— Nėra karšto vandens. 

Edė žiūrėjo į jo rankšluostį. 

— Kam šitas drovumas? Aš tavo mama, dėl Dievo meilės. 
Viską seniai mačiusi, aš... 

— Aš negaliu nusipraust po dušu, - pasakė Metju. - Tu 
negali nusipraust. Niekas negali, nebent norėtų po lediniu 
vandeniu. 

Edė pasiraitojo megztinio rankoves. 

— Kas galėjo išnaudoti visą vandenį? 

— Nežinau, - atsakė Metju. - Tėtis, Roza, Laslas... 

Edė žiūrėjo pro Metju į vonios kambarį. 

— Pažiūrėk, kokia čia tvarka... 

— Taip. 

— Tarsi gyventum studentų bute. 

Metju tylėjo. Staiga susivokė, kaip nepatogu stovėti čia 
neapsirengus, tik su vonios rankšluosčiu, kai mama visai čia 
pat, neapsirengusi, tik vienais naktiniais. Jis pasakė: 

— Nesvarbu. Nusiprausiu sporto salėje. 

Edė įsispoksojo į jį. 

— Kodėl? 

— Todėl, kad noriu išsimaudyt po dušu - čia nėra karšto 
vandens, 0 ten yra. 

Edė garsiai paklausė: 

— Ar tu ketini palikti vonią tokią? 

Metju luktelėjo ir vaikiškai atsakė: 

— Tai ne mano netvarka. 

— Tikrai? 

— Aš visus daiktus laikau miegamajame. 

— Bet tu naudojiesi vonia... 

- Žinoma. 

— Jūs visi naudojatės vonia. Bet, matyt, nė vienas neketinate 
nė kojinių susirinkti. 

Metju spėliojo, ar Laslas juos girdi. 

— Aš susirenku savo kojines, mama. Esu tikras, kad ir Las- 
las susirenka. 

— Nesuprask visko taip idiotiškai paraidžiui, - tiesiai 
rėžė Edė. 

— Tai nebūk neteisinga. 

— Neteisinga? 

— Taip, - atsakė Metju. 

Edė stipriai susisupo į megztinį ir žengė žingsnį jo 
pusėn. 

— Metju, aš dirbu, jei to dar nepastebėjai. Dirbu šešis va- 
karus ir dvi popietes per savaitę. Jei spektaklis gyvuos, taip 
dirbsiu ištisus mėnesius. Negana to, dėl tam tikrų priežasčių 
iš manęs tikimasi, kad nupirksiu maisto, išvirsiu ir viską va- 
lysiu penkiems suaugusiems asmenims, ką jau kalbėti apie 
skalbimą. Kaip drįsti ir užsiminti, kad padėti man nėra tavo 
pareiga? 

Metju atsakė: 

— Dabar viskas ne taip, kaip būdavo. 

— Kas ne taip? 

— Gyvenimas čia. Gyvenimas su šeima. 

— Žinoma, ne taip, - pritarė Edė. — Tu dvigubai išaugai ir 
moki mokesčius. 

— Tą ir sakau. 

— Ką sakai? 

— Mama, mes mokame, kad čia gyventume, - kantriai pa- 
aiškino Metju. 

Patylėjusi Edė netvirtai tarė: 

— Nori pasakyti, kad tai atleidžia tave nuo įsipareigojimo 
prisidėti kuo nors kitu, ne tik pinigais. 

— Ne. 

— Tai kas tada? 

Metju netekdamas vilties pabėrė: 

— Tada pasamdyk valytoją. Ką nors, kas lygintų. Surask, 
kas sutvarkytų karšto vandens tiekimą. Nustok... nustok bu- 
vusi tik kankine. 

Edė kurį laiką žvelgė į jį, paskui kandžiai metė: 

— Tai eik į savo sporto salę. 

— Tai nelengva, - pasakė Metju. - Nėra lengvų dalykų. Vi- 
siems mums nelengva. Mes visi per seni taip gyventi. 

— Nori, kad būtų kaip penkių žvaigždučių viešbutis... 

Metju atsigręžė į vonios kambarį. Chalatas tebegulėjo ant 
grindų. Nuvilnijus įniršio ir beviltiškumo bangai, jis atrėžė: 


— Noriu! 


Ruta išrinko Keitės kūdikiui prancūziškus šliaužtinukus. Tai 
buvo vieninteliai tinkamos kūdikiui spalvos ir be vaikiškų 
filmukų herojaus, prisiūto priekyje. Jie buvo balti, su mažu 
pilku meškiuku ties ta vieta, kur galėtų būti kišenėlė ant krū- 
tinės, apvainikuotu subtilia Žvaigždžių galaktika. Sugaišo 
nemažai laiko, kol juos išsirinko vaikščiodama kaip apspan- 
gusi išilgai lentynų, pilnų mažyčių kojinaičių ir drabužėlių 
su užrašais „0—3 mėnesių“. 

Be šliaužtinukų, ji dar nupirko Keitei butelį vonios alie- 
jaus ir Žvakę stikliniame indelyje. Vartydama žurnalą pas 
kirpėją, ji matė nuotrauką su motina ir kūdikiu žvakių ap- 
šviestoje vonioje, abu, žinoma, be galo gražūs ir laimingi, ir 
šis vaizdas įstrigo jos atminty kaip be galo trokštamas - taip 
stipriai, kad net norėjosi verkti. Ji parsinešė dovanas į butą, 
nepaprastai rūpestingai suvyniojo, papuošė kaspinėliais ir 
atsisėdusi Žiūrėjo į paketą klausdama savęs, ar nepersisten- 
gė dėl taip mažai pažįstamo Žmogaus kaip Keitė. Atsakymas 
buvo „taip, tikriausiai“, bet poreikis persistengti nusvėrė bet 
kokį varžymąsi. Paketas išgulėjo jos svetainėje ant stalo šalia 
lango beveik savaitę, kol ji pagaliau išdrįso nunešti jį į ligoni- 

nę, O kai galų gale ten atsidūrė, jai buvo pasakyta, kad ponia 
Fergiuson su kūdikiu išvyko prieš trejetą dienų, nejaugi jie 
jai nepranešę? 

Ruta atsinešė paketą į darbą ir pasidėjo ant darbo stalo, 
kad galėtų matyti. Jai atrodė nepaprastai svarbu įteikti do- 
vaną Keitei, nepaprastai svarbu pamatyti Keitę, bet ji, tokia 
drąsi profesiniame gyvenime, jautė nerimą keliantį nepasiti- 
kėjimą savimi, ruošdamasi skambinti Keitei. O jei Keitė mai- 
tina kūdikį? O jei Keitė iškart nepažins jos balso ir pasakys: 
„O... Ruta!“ tokiu tonu, kokiu žmonės prabyla, kai stengiasi 
atgauti socialinę pusiausvyrą? Ji vėl pažvelgė į kūdikiui skir- 
tą paketą. Tada - vėl į ekraną, kuriame tarp darbinių elektro- 
ninių laiškų buvo ir trys neatsakytieji nuo Lauros iš Lidso. Ji 
net nebuvo jų perskaičiusi. Ruta įtarė, kad jie bus apie vestu- 
ves ir skalbimo mašinas, o ji neturėjo jokio noro ką nors apie 
tai sužinoti. Ji giliai įkvėpė ir surinko Keitės numerį. 

Telefonas skambėjo be atsako, ji jau norėjo liautis skambi- 
nusi, bet Keitė uždususi atsiliepė: 

- Alio! 

— Keite... 

— Taip. 

- Čia Ruta. 

Patylėjusi Keitė atsakė: 

— O... Ruta! 

Ruta nurijo seiles. 

— Gal maitinai kūdikį? 

— Tada nebūčiau atsiliepusi telefonu, - paaiškino Keitė. — 
Kai jį maitinu, pasaulis išnyksta. Jis turi išnykti. 

— Svarsčiau... 

— Taip. 

— Ar galėčiau... ar aš galėčiau užeiti ir jį pamatyti? 

— Ak, - pasakė Keitė, o tada jau kitu tonu: - Žinoma. 

- Jei nesutrukdysiu.... 

— Ne, Žinoma, ne. 

— Gal po darbo... 

— Taip, - atsakė Keitė, - taip. Gerai. Ateik po darbo. Kuri 
šiandien diena? 

— Ketvirtadienis. 

— Ateik pirmadienį, - pakvietė Keitė. - Barnis anksti grįš. — 
Ji nutilo ir pridūrė: - Puiku, kad paskambinai. 

— Norėjau, - pasakė Ruta. Ji vėl pažiūrėjo į paketą. - Iš ti- 
kro norėjau. 


Raselas sulaikė Rozą ant laiptų su glėbiu ką tik nuvilktos pa- 
talynės. 

— Roza... 

— Ką? 

— Sakau, - tarė Raselas balsu Žmogaus, kuris pasirengęs 
išdėstyti kokį filosofinį pasiūlymą, — ar negalėtum nunešti 
viso šito į savitarnos skalbyklą? 

Roza išpūtė akis. 

— Ką? 

— Na, tikriausiai, girdėjai. O jeigu negirdėjai, tai aš papra- 
šiau tavęs, protingai ir mandagiai... 

— Tėti, - atsakė Roza, - aš visa tai sudėsiu į mašiną pati, 
paskui išimsiu iš mašinos ir sudėsiu į džiovyklą, o kai bus 
sausa, užsinešiu į viršų ir vėl pasiklosiu lovą, kad niekas ki- 
tas, tik aš, kartoju, kad niekam nekiltų rūpsčių dėl mano pa- 
talynės skalbimo. 

Raselas atsiduso. 

— Aš ne apie tai. 

— Tai apie ką? - paklausė Roza. 

— Reikalas ne tavo savarankiškumas. Skalbyklė skalbs ir 
skalbs... 

— Bet dabar šeštadienis. 

- Taigi. Šeštadienį mamai du spektakliai, o čia dar visi skal- 
bia - virtuvėj nieko nematysi per paklodes ir marškinius. 

— Tai mama atsiuntė tave... 

— Ne, - atsakė Raselas, - aš dešimt minučių ją stebėjau. 

— Ir klauseisi jos... 

— Ir pamaniau, kad jai reikėtų pagaliau pailsėti nuo skalbimo. 

Roza svarstė. 

— Suprantu. 

— Gerai. 

— Ar Metju ir Laslui jau pasakei, kad neštų patalynę į skal- 
byklą? 

— Deja, - pasakė Raselas, —- Metju jau sudėjo savo, nustatė 
ilgiausią programą ir išėjo. Laslo ruošiuosi paprašyti to pa- 
ties, ko prašau tavęs. 

— Aš jo paprašysiu, — atsainiai pažadėjo ji. 

Raselui palengvėjo. 

— Ačiū. 

— Tėti. 

Raselas jau norėjo lipti žemyn, bet sustojo. 

— Ką? 

— Kodėl mama nesiunčia visos mūsų patalynės į 
skalbyklą? 

Raselas delsė. Roza pamanė, kad ketina kažką sakyti, bet 
jis tik patraukė pečiais ir ėmė lipti žemyn. 

— Paklausk jos! - šūktelėjo Roza. 

Raselas jau buvo laiptų apačioje, ji girdėjo jį pereinant 
koridorių ir sandariai uždarant svetainės duris. Ji pametė 
aukšto nesklido nė garso. Ji pažiūrėjo į laikrodį. Ketvirtis po 
vienuolikos. Jei Laslas dar neatsikėlęs, tai jau turi keltis, nes 

pusę trijų — dieninis spektaklis. Ji drąsiai užlipo laiptais ir pa- 
beldė į Laslo duris. 

Kurį laiką buvo tylu, paskui pasigirdo: 

— Prašom? 

Roza atidarė duris. 

- Čia tik aš. 

Laslas sėdėjo ant krėslo. Jis buvo su džinsais ir juodais 
marškinėliais, ant kelių gulėjo atversta knyga. Ant grindų ša- 
lia jo padėtas dubenėlis su šaukštu ir tuščias puodelis. 

Roza parodė į dubenėlį. 

— Pusryčiai? 

Laslas išsitiesė ir atsistojo. 

— Atsinešiau čia... 

— Gerai, - pasakė Roza, - juk galima. 

— Pamaniau, nesipainiosiu po kojomis. 

Roza žengė keletą žingsnių ir atsisėdo ant lovos. Tada su- 
dėjo rankas už nugaros ir pasirėmė. 

— Vargu ar taip yra, kaip tau atrodo... 

Laslas žiūrėjo į šalį. Jis padėjo ką tik skaitytą knygą ant 
stalelio prie lovos. Tai buvo Beketo pjesė, kurią Roza jau 
buvo mačiusi ant komodos. 

Tada jis gana tvirtai pasakė: 

— Aš to nežinau. 

— Ką turi galvoj? 

Laslas atsistojęs pamindžiukavo už krėslo, paskui atsirė- 
mė pečiais į sieną. Rankas susikišo į džinsų kišenes. 

— Man atrodo, šito tavo mamai per daug. Tikriausiai per 
daug jums visiems. Aš — paskutinis lašas. 

— Ne, tune... 

— Tai sekina tavo mamą, - pasakė Laslas. - Jai reikėtų 
tausoti energiją vaidybai, o ne eikvoti ją rūpinantis, kaip čia 
neužmiršus nupirkti daugiau pieno. O aš neturėčiau užimti 
tavo kambario. Tai tavo miegamasis. 

Roza pažvelgė į lubas. 

— Ak štai kas, - tarstelėjo ji. 

Laslas nieko neatsakė. 

Ji labai iš lėto pasuko galvą ir pažvelgė į jį. 

— Kodėl užklojai mane rankšluosčiu? 

Jis gūžtelėjo. Nežiūrėdamas į ją pasakė: 

— Nežinojau, ką dar galėčiau padaryti. 

Roza nusikvatojo ir paaiškino: 

— Aš čia atėjau ne todėl, kad pasiilgau savo kambario. At- 
ėjau, nes taip peržengiu ribą. Norėjau ką nors iškrėsti 

Laslas šyptelėjo. 

— Tikrai? 

— Tikrai. Man įkyrėjo būti vienai namie, tai ir basčiausi. — 
Ji atsisėdo tiesiau ir susidėjo rankas ant kelių. - Tu neišstumi 
manęs. Patikėk. 

Jis sumišęs pratarė: 

— Na, ne tik dėl to. Tai... na, jūs - šeima... 

— Taip, mes šeima, bet visiems mums pereinamasis laiko- 
tarpis, visų padėtis gan laikina. Mes neketinam taip gyventi 
amžinai. 

— Man nesunku išeiti, - pasakė Laslas. 

— Kur? 

Jis gūžtelėjo. 

— Galiu susirasti kambarį. Aš visada taip darau. 

Roza atsistojo. 

— Neišeik, - paprašė ji. 

Jis pasuko galvą norėdamas pažvelgti į ją. 

— Aš nenoriu, kad išeitum, - pridūrė Roza. - Man patinka, 
kad tu čia. Neišeik. 

Žemesnėje laiptų aikštelėje pasigirdo bruzdesys ir laipti- 
nėje nuaidėjo aiškus Edės balsas: 

— Kas paliko šitas prakeiktas paklodes? Vos nenusisukau 
sprando. Roza? Roza! 

Roza pridėjo pirštą prie lūpų. 

— Geriau eik, - sušnibždėjo Laslas. 

Ji papurtė galvą. 

— Roza! - klykė Edė. 

— Neisiu, - šnibždėjo Roza, - ir tu neik. - Ji žengė žingsnį 
jo link ir pabučiavo tiesiai į lūpas. 


— Nežinau, kodėl ji nutarė ateiti, - irzliai pasakė Keitė Bar- 
niui. - Nustok klausinėjęs. Gal negalėjau jai uždrausti, kaip 
manai? 

— Ašjos nepažįstu... 

— Ir aš beveik ne. Bet ji, vargšelė, primygtinai prašėsi, 
O aš... 

— Kodėl vargšelė? 

— Ji - vargšė. Dėl Metju. Turbūt jai atrodo, kad jei ateis 
aplankyti mūsų ir kūdikio... 

— Jo vardas Džordžas. 

— Nesu tuo tikra. Visiškai nesu tuo tikra. Jis man tiesiog 
kūdikis, nes kito kūdikio nėra, tad aš nesusipainiosiu. 

Barnis parodė pirštu į jos marškinėlių priekį. 

— Tau sunkiasi. 

Keitė pasižiūrėjo žemyn. 

— Kartais tu toks panašus į savo tėvą... 

— Nepanašus, - atsakė Barnis. - Mano tėvas niekada neitų 
pirkti antspenių ir pientraukio, kaip aš dariau. Kol dergda- 
vom į kelnes, jis nė neprieidavo prie mūsų. Vien dėl to pa- 
sakiau, jog; tau sunkiasi, kad spėtum persirengti prieš Rutai 
ateinant. 

— Arba kad tavęs netrikdytų mano dėmėtų marškinėlių ir 
Rutos dalykinio kostiumėlio kontrastas. 

— Ne, - kantriai atsakė Barnis. - Kad tavęs netrikdytų. 

Pasigirdo durų skambutis. Keitė ėmė tapšnoti krūtinę 
šluoste. 

— Aš nueisiu atidaryti, - pasisiūlė Barnis. 

Ji girdėjo jį nueinant medinėmis jų nediduko prieškamba- 
rio grindimis, paskui - atidaromų durų trakštelėjimą. 

— Laba diena! - išgirdo Barnį sakant visai kaip jo tėvas. — 
Tikriausiai Ruta? 

Jie abu pasirodė virtuvės tarpdury; Ruta - juodu kelnių 
kostiumu, nešina blyškiai mėlynu dovanų maišeliu, išpuoš- 
tu kaspinais. Ji padėjo maišelį ant virtuvės stalo. 

— Sveika, Keite. 

Keitė padėjo šluostę. 

— Malonu, kad atėjai... 

— Atnešiau kai ką tau ir kūdikiui... 

— Ačiū. 

Barnis praėjo pro ją ir atrėmė delną į šaldytuvo dureles. 

— Išgersime? 

Ruta papurtė galvą. Jos plaukai, pastebėjo Keitė, buvo ne- 
priekaištingi, kaip visada - pakirpti. 

— Prašom, - paragino Keitė. 

— Ne. Tikrai ne. Ačiū. Tik norėčiau pamatyti kūdikį, jei 
galima. Tik tiek... 

— Jo vardas — Džordžas, - tarė Barnis, traukdamas iš šal- 
dytuvo butelį baltojo vyno. - Kaip mano tėvo ir senelio. 

Keitė šypsojosi Rutai. 

— Taip nėra, - paprieštaravo ji, - bet nesvarbu. Eime pa- 
žiūrėti. 

— Džordžas, - pakartojo patenkintas Barnis, pilstydamas 
vyną. - Džordžas Barnabas Maksvelas Fergiusonas. 

— Visa jo šeima tokia, - paaiškino Keitė. - Jie visi turi šito- 
kias virtines vardų. Mintyse. 

Ruta pažvelgė į Barnį. Jis atrodė visiškai patenkintas. Pa- 
kėlęs taurę vyno, laimingas pasakė: 

- Jis nuostabus, pamatysi. 

Keitė vedėsi Rutą per prieškambarį link buto durų. Maža- 
jame kambarėlyje šalia jų buvo beveik tamsu, tešvietė nak- 
tinė susigūžusio triušio formos lempelė. Kambarys kvepėjo 
kažkuo maloniu, nauju ir nekaltų. 

— Ak... - pratarė Ruta. 

Keitė nutipeno link gražios vaikiškos lovelės, stovinčios 
šalia sienos priešais. Joje buvo nešiojamas lopšys, o jame 
po melsva antklodėle su išmegztomis abėcėlės raidėmis ant 
šono miegojo kūdikis. 

Ruta pasilenkė. 

— Ak, - vėl aiktelėjo. 

— Na taip, - pasakė Keitė. 

Ruta uždėjo rankas ant lovelės krašto ir palinko viršum 
kūdikio. 

— Jis nuostabus... 

— Taip, - pritarė Keitė, - Žinoma. 

Ji žiūrėjo į juodu drabužiu dailiai aptemptus Rutos pe- 
čius, nyrančius žemyn į lovelę. 

- Ar galiu... galiu jį pabučiuoti? 

— Žinoma, - atsakė Keitė nustebusi. - Bučiuok... 

Žvilganti juoda Rutos galva akimirką leidosi žemyn prie 
kūdikio, paskui ji ją kilstelėjo, bet tik truputėlį. Keitė Žiūrėjo 
į Rutos rankas ant lovelės krašto. Net kambary tvyrančioje 
prieblandoje buvo matyti, kad Rutos krumpliai pabalę nuo 
įtampos. 

— Ruta! 

Rutos galva truputį sujudėjo, lyg būtų linktelėjusi. 

— Ruta, ar tau nieko blogo? 

— Nieko, - atsakė Ruta. Jos balsas buvo kiek prislopin- 
tas. - Man viskas gerai. 

Ji lėtai atsitiesė, pakėlė vieną plaštaką prie skruosto, pas- 
kui kitą. 

Keitė įdėmiai žiūrėjo į ją. 

— Ruta, tau bloga, tu verki... 

Ruta papurtė galvą. 

— Viskas gerai, tikrai. 

Keitė lūkuriavo. 

Ruta vėl pažvelgė į lovelę. 

— Jis toks mielas... 

— Ruta... 
buvo prilipusi jai prie skruosto. Ji šyptelėjo Keitei beviltiška 
šypsena. 

— Aš nėščia, - pasakė ji. 


ŠEŠIOLIKTAS SKYRIUS 


iviana nusprendė pavaišinti Edę pietumis. Jos galėtų 
12 pirmadienį arba penktadienį, kai jai nereikia 
dirbti popiet knygyne, o Edei - teatre. Ji nusivestų Edę į 
gan gerą restoraną, įsikūrusį po drabužių parduotuvėmis 
Bondo gatvėje, kad jos galėtų bent kartą, - kaip Viviana 
pareiškė Maksui, - drauge papietauti kaip civilizuotos 
seserys. 

Maksas skaitė žurnalą apie sportą ir automobilius. 

— Bondo gatvėje? 

— Taip, - atsakė Viviana, - Bondo gatvėje. 

Maksas krestelėjo Žurnalą. Jis vis dar, pastebėjo Viviana, 
segi apyrankę. 

— Aš visiškai neįsivaizduoju mūsų Edės Bondo gatvėje. 
Gal Šarlotės gatvėje ar Frito. Bet Bondo... 

— Man patinka Bondo gatvė, - pasakė Viviana. 

Maksas stebėjo ją. Ji išsitempė per kriauklę norėdama ati- 
daryti už jos esantį langą ir po baltomis plonomis kelnėmis 
jam gerai matėsi linijos. 

— Kaip pasakysi, lėlyte. 

Kai Viviana tą pačią dieną kiek vėliau paskambino Edei, 
ši paklausė: „Pietauti?“, tarsi tokio žodžio nebūtų žinojusi. 

— Turėtume susibėgti, - pasakė Viviana. - Turime rasti lai- 
ko pasimatyti, pabendrauti ne tik telefonu. 

— Laiminga, kad gali, - atsakė Edė. — Aš šiuo metu vargiai 
randu laiko net išsivalyt dantis. 

Viviana, grožėdamasi aukštoje stiklinėje vazoje ant prieš- 
kambario stalo pamerktomis pašto dėžutės raudonumo ro- 
žėmis, kurių jai parnešė Maksas, pasakė jau užsakiusi stalelį 
Bondo gatvėje. 

— Bondo gatvėje! 

— Taip. 

— Aš nežinau, kur ji yra. 

— Ede, - pasakė Viviana, - aš vaišinu, būk gera, nesielk 
kaip vaikas. 

— Vaje, - vaikiškai nutęsė Edė. - Aš neturiu drabužių, tin- 
kamų pasirodyti Bondo gatvėje. 

Viviana pasilenkė ir pataisė rožę. 

— Pirmadienį dvylika trisdešimt, ir jokių kalbų. 

Ji padėjo telefono ragelį ir grįžo į virtuvę. Maksas, kai ji 
įėjo, šnekėjosi mobiliuoju. Ją pamatęs, jis staiga atitraukė te- 
lefoną nuo ausies ir išjungė. 

Išsišiepė jai. 

— Sugautas nusikaltimo vietoje... 

Ji apsimetė nepastebėjusi. 

— Ak taip? 

— Trumpas skambutis mano lažybų tarpininkui, - paaiš- 
kino Maksas. — Tikėjausi išlipti sausas. - Jis atkišo ranką ir 
paplekšnojo jai per užpakalį. - Ir beveik išlipau. 

Edė atvažiavo pietų apsirengusi visiškai juodai. Atsisėdu- 
si palietė vieną ausies spenelį. 

— Net deimantais pasipuošiau. Ar Bondo gatvei tiks? 

Viviana užsidėjo skaityti skirtus akinius. 

— Ar Raselas padovanojo tau deimantus? 


— Ne. Serilė paskolino. Jie iš cirkonio. 

— Cirkonio? 

- Kiek suprantu, prašmatnus stiklas. - Edė apsidairė. - Čia 
labai prašmatnus stiklas, ar ne? 

— Ede, būk gera, nevaidink čia spektaklių ir nesugadink 
mūsų pietų. 

— Negaliu, - pasakė Edė. - Aš pernelyg pavargusi. 

Viviana atrodė kupina užuojautos. 

— Tikrai? 

Edė paėmė valgiaraštį. 

— O ką tu manai? 

— Aš galiu manyti tik blogai, - pasakė Viviana, - geriau 
pasipasakok. 

Žiūrėdama į valgiaraštį Edė prašneko: 

— Aš nuvaryta nuo kojų. Tik pagalvok - penki suaugę as- 
menys vienoj vietoj gyvena penkis suaugusiųjų gyvenimus. 
Viviana, galvodama apie Maksą, su šypsenėle pasakė: 

— Žmonės nori, kad jais rūpintųsi. 

— Ne išimtis ir aš. 

— O kas, jei būtų pagrindinės taisyklės? - paklausė Vivia- 
na, kviesdama padavėją. 

— Pavyzdžiui? 

— Pavyzdžiui, išsiskalbti, išsivalyti savo kambarį... 

Edė padėjo valgiaraštį ir pavargusiu balsu pasakė: 

— Iš tikro to per maža. Penki žmonės ir kiekvienas nori 
atskiros erdvės. 

Padavėjas priėjo prie jų stalelio. 

— Prašom dvi taures šampano. 

— Vivi... 

— O kodėl ne? 

— Rodos, tu laiminga. 

— Ir esu. 

— Maksas elgiasi gerai... - nutęsė Edė. 

— Taip. 

— Tu tikra... 

— Gėlės, - atsakė Viviana. - Vaišės, seksualūs bateliai. 

— Dieve. 

— Vėl panašiai kaip iš pradžių, tik geriau, nes dabar Žinau, 
ką daranti. 

Edė sukryžiavo rankas. 

— Arjis pasilieka? 

— Taip, - atsakė Viviana. - Jei niekur neišeiname, ant virtu- 
vės stalo dega žvakės. Kodėl tu su Raselu nevakarieniauji? 

Edė atsiduso. 

— Dabar turiu tik vieną laisvą vakarą per savaitę. 

Viviana prislopintai sukikeno. 

— Ai! Kvaila aš. 

Edė nieko neatsakė. Padavėjas grįžo nešinas dviem taurė- 
mis šampano. 

Viviana paėmė savąją ir pakreipė ją Edės pusėn. 

— Laimingos dienos. Kodėl keleto jų neišmeti? 

Edė įsitempė. 

— Na ne. 

— Kodėl ne? 

— Man patinka, kai jie šalia. Man patinka, kad namai vėl 
pilni. To ir norėjau. 

— Netjei tave tai pribaigs? 

Edė paėmė taurę ir gurkštelėjo. 

— Tai manęs nepribaigs. 

— Bet tu sakei... 

— Ak, - pasakė Edė, vėl imdama valgiaraštį ir atsilošdama 
kėdėje, - tu mane pažįsti. Visada kalbu tai, ko nenoriu, tik 
tam, kad padaryčiau įspūdį. 

Viviana žvelgė į ją. Paskui į savo valgiaraštį. 

— Gal užsisakom kepsnių, - pasiūlė ji. 

* * * 


Kadangi tai nieko nekainavo ir kartu leido pasijusti ko nors 
siekiančiu, Laslas, pasiėmęs Raselo „Vadovą po Londoną“, 
ilgam išeidavo po pietų pasivaikščioti. Jis nuėjo į Noelio 
gatvę pasižiūrėti namo, kur kitados gyveno Džo Ortonas, į 
Dankano terasą, kad galėtų įsivaizduoti įeinantį ir vėl išei- 
nantį Čarlį Lambą, jo seseriai Merei galbūt stebint pro lan- 
gą. Buvo keletą kartų nuėjęs apžiūrėti Estoriko šiuolaikinio 
italų meno kolekcijos ir negalėjo perprasti, kuo taip jaudina 
italų futuristų darbai. Jis vaikštinėjo po Aberdyno parką ir 
Haiberio laukus, apžiūrinėjo bažnyčias ir koplyčias, biblio- 
tekas ir kalėjimus, vaikščiojo palei upes ir kanalus, gražio- 
mis Džordžo ir Viktorijos terasomis. Kai grįždavo po dviejų 
trijų valandų pasivaikščiojęs ir daug ką apmąstęs, užplūs- 
davo ir pasitenkinimas, kad grįžo į namus, ir skausmas, kad 
šie namai tokie laikini. Labiausiai nerimą kėlė tai, kad jo 
gyvenimas iš tikrųjų gerėjo. Jis vis dar gaudavo labai mažą 
atlyginimą, nes „Šmėklos“ nebuvo itin žiūrimas spektaklis, 
bet pasirodė puikių recenzijų, ir du neblogai žinomi agen- 
tai pasiūlė savo paslaugas, be to, Edės ir jos šeimos dėka jis 
gyveno ne pusbadžiu, kaip buvo įprasta anksčiau. Net skola 
už studijas dramos mokykloje neatrodė tokia bauginanti iš- 
tisų dvidešimties metų palydovė. Bet vis tiek jį kankino ne- 
rimas, kaip bus toliau, nes jam atrodė, kad bus tik prasčiau 
nei dabar, todėl neturėjo vilties, jog sugebės įvertinti gerus 
dalykus, kai jie įvyks. Gyvendamas ten, jis niekada nebuvo 
apimtas tokio nerimo. Gyvenimas ten tokiomis savotiško- 
mis aplinkybėmis buvo toks blogas, kad jis žinojo, jog blo- 
giau būti nebegali. O dabar, gyvendamas šiomis sąlygomis, 
jis gali lengvai prisiminti ir įsivaizduoti slydimą žemyn kaip 
kažką panašaus į gyvenimą Kilberne, ir regėdamas tokią 
perspektyvą, savo gėdai, jis priėjo prie to, kad tąryt laikėsi 


262 


įsitvėręs kriauklės krašto Edės vonios kambaryje, paniškai 
stebėdamas savo išsigandusį veidą veidrodyje. Ką pamanė 
Metju, Laslas neįstengė ir nedrįso vaizduotis. Metju pažiū- 
rėjo į jį tokiu žvilgsniu, kokiu vyresni berniukai mokykloje 
žiūrėdavo į jaunesniuosius, kai šie susižeisdavo Žaisdami 
regbį. Akivaizdu, kad Metju žino, kaip elgtis su savo vidi- 
niais demonais. 

Nežinojimas, kaip elgtis su savaisiais, Laslo įsitikinimu, 
buvo viena iš priežasčių, dėl ko jis galėjo suvaidinti Osvaldą. 
Gal dėl to paties jis buvo įsitikinęs, kad jei nebūtų aktorius, 
tai negalėtų būti niekas kitas. Fredis Kasas buvo jam sakęs, 
kad vaidinimas - ne tai, ką tu nori daryti, o tai, ką turi dary- 
ti. Laslas pasijuto labai laimingas tai išgirdęs, pajuto palen- 
gvėjimą ir dėkingumą, kad buvo patvirtinti jo poreikiai, bet, 
nors ir keista, nesušvelnėjo jausmas, kad tam tikra prasme 
yra pašalinis, žmogus, kuris gali būti samdomas tik su kitais, 
jei apsimeta kuo nors kitu. 

Štai dėl ko jį taip nustebino Rozos bučinys. Iš pradžių jis 
pamanė, kad ji tik erzina jį, kad pabučiavimas - tik dar viena 
išdaiga po to įvykio, kai ji atsigulė ir užmigo jo lovoje. Nors 
ji buvo koketiška ir nerūpestinga prieš pabučiuodama jį, kai 
atsitraukė, buvo visiškai kitokia. Nepaprastą trumputę aki- 
mirką ji atrodė įsibaiminusi, kad jis pasijuoks iš jos. Ji vos 
neatsiprašė jo. 

— Būdinga Rozai... 

— Ką? 

Žiūrėdama į šalį, ji atmetė atgal plaukus ir sumurmėjo: 

— Amžinai brautis, kur jos nereikia... 

Jis buvo toks sumišęs, kad nesugebėjo suformuluoti at- 
sakymo „Tavęs reikia.“ Ar tuo akimirksniu toks pasakymas 
galėjo būti tiesa? Ar jis tiesa dabar? Ką jis iš tikrųjų jautė 
jos pabučiuotas? Ką jis pajuto radęs ją gulinčią ant tos lo- 


263 


vos, visai atsipalaidavusią? Sunku patikėti, kokia daugybė 
pasivaikščiojimų buvo skirta tam apmąstyti. Sunku patikėti, 
kiek mylių sukorė vis klausdamas savęs, ar ši mergina, ku- 
rią buvo linkęs mesti iš galvos kaip išlepintą, nerūpestingą 
ir nesuprantančią, kiek jos aplinka jai davė, iš tikrųjų yra jo 
bendrakeleivė. 

Jis tąsyk papurtė galvą. Taip norėjo pasakyti, kad jos bu- 
činys nebuvo brovimasis. Ji prisidėjo ranką prie burnos, vėl 
atitraukė ir nedrąsiai šypsodamasi pasakė: „Geriau eik ir iš- 
spręsk paklodžių krizę.“ 

Jis linktelėjo, bet nepajudėjo iš savo vietos prie sienos. Ji 
nuėjo prie durų ir akimirką delsė. Jis laukė, kad ji atsisuk- 
tų, tuomet būtų galėjęs bent nusišypsoti, bet ji neatsisuko. 
Ji išėjo iš kambario ir nusileido į žemesnę laiptų aikštelę, o 
Laslas išgirdo Edę sakant: „Roza, aš svarstau, ar tos paklodės 
ant grindų negalėtų būti tavo.“ Jis laukė, kad Roza atsakyda- 
ma kaip nors atsikirs, bet to neišgirdo. Galbūt ji susirinko pa- 
klodes ir tyliai nulipo žemyn. Galbūt ji peržengė jas ir tyliai 
užsidarė savo kambaryje. Galbūt ji žiūrėjo į save miegamojo 
veidrodyje ir svarstė, dėl ko kam nors norėtųsi ją pabučiuo- 
ti. Laslas užsimerkė ir susmuko atsiremdamas į sieną. Nulis 


taškų, pasakė pats sau. Nulis taškų sau. 


— Tik pažiūrėk į šitą darbo kalendorių, - tarė Meivė. 

Raselas pakėlė akis. Meivė stovėjo kabineto tarpdury, lai- 
kydama rankose didelę drobe įrištą knygą, kurią ji mėgo la- 
biau nei ką nors šiuolaikiškesnio. 

— Tu pažiūrėk, - draugiškai atsakė Raselas. - Tai vienas iš 
dalykų, už kuriuos tau moku. 

— Visą šią savaitę tu vakarais nebūsi namie, - pasakė Mei- 
vė tokiu tonu, tarsi bartų studentą už perdėtą uolumą. 

— Taip. 

— Ir praėjusią savaitę. Ir keturis vakarus ateinančią savaitę 
nebūsi. 

— Taip. Ir Edė nebūna. 

Meivė pliaukštelėjo į darbo kalendorių. 

— Čia kvietimai, kurių prieš šešis mėnesius būtum ne- 
paisęs. 

— Tikriausiai. 

— Kodėl, - paklausė Meivė, - neužsiimi kuo nors naudin- 
gu, pavyzdžiui, nueitum į paskaitą. Praplėstum akiratį. 

Raselas ištiesė ranką telefono link. 

— Tu nori gero, - pasakė jis, - bet turiu daug ką iškęsti ir 
be tavo priekaištų. 

— Aš stengiuosi tai palengvinti... 

Raselas spaudinėjo mygtukus. 

— Aš stengiuosi, - pakartojo Meivė, - padėti. 

— Alio! - ištarė Raselas į telefono ragelį. - Alio! Čia Raselas 
Boidas. Norėčiau kalbėtis su Gregoru. 

Meivė išėjo iš Raselo kabineto —ir pačiu laiku, nes suskam- 
bo lauko durų skambutis. Ji paspaudė telefonspynės mygtu- 
ką, ir nedideliame ekrane, kuris rodydavo visus stovinčius 
už lauko durų, pamatė kiek įtartinai atrodantį vaikiną, apsi- 
vilkusį trumpa striuke ir su megzta kepure ant galvos. 

— Klausau. 

Megztoji kepurė palinko prie mikrofono. 

— Čia Benas. 

— Tikrai? 

- Taip, - visai nepasipiktinęs atsakė Benas. — Čia aš. 

— Nusiimk kepurę. 

Benas nusitraukė kepuraitę ir prikišo veidą dar arčiau. 
Meivė paspaudė duris atidarantį mygtuką. Benas lėtai ir 
sunkiai užkopė laiptais. 

Meivė pasitiko jį tarpduryje. 

— Atsiprašau, mielasis. Tu atrodei kaip iš Brikstono akade- 
mijos plakato. 

Benas išsiviepė. 

— Gerai... 

— Tėtis kalba telefonu. 

Benas patraukė pečiais. 

— Pamaniau, galėtume nueiti alaus... 

— Ką gi, - pasakė Meivė, vikriai grįždama prie stalo, - pas- 
taruoju metu jis tik ir vaikšto alaus, nematau jokių kliūčių 
jam vienąkart išgert ir su tavim. 

— Puiku, - draugiškai atsakė Benas. Jis nuėjo prie tėvo 
kabineto durų ir mostaguodamas rankomis įėjo. Raselas pa- 
mojo sūnui ir mostelėjo, kad sėstųsi. Benas atsirėmė į durų 
staktą, sunėrė rankas ir ėmė lėtai, atidžiai apžiūrinėti Raselo 
klientų nuotraukas. 

— Eik vidun, - tarė Meivė jam už nugaros. 

Benas nekreipė dėmesio. 

Raselas pasakė: „Susisieksim savaitės pabaigoje“ ir pa- 
dėjo ragelį. Tada pažvelgė į Beną. Benas įdėmiai apžiūrinėjo 
nuotrauką, kurioje aktorė kažkodėl buvo nufotografuota su 
leopardo margumo skrybėle. 

— Na, - ištarė Raselas garsiai, net Meivei buvo gerai girdė- 
ti, - kokie vėjai atpūtė? 


Buvo dar gana anksti, tad bare sėdėjo visai nedaug Žmonių, 
užsilikusių po pietų. Raselas padėjo savo bokalą ir Beno 
alaus butelį ant stalo žemėliau moderno stiliaus veidrodžio, 
išraižyto lelijomis. 

— Ar kokia kritiška padėtis? 

— Na, ne... 

— Nepaskambinai, neperspėjai — tiesiog užsukai į biurą, 
kuriame, kiek pamenu, prieš tai buvai tik kartą, kai po A ly- 
gio egzaminų naktį negrįžai namo... 

— Pamaniau, užeisiu, - pasakė Benas. — Taip šovė į galvą. 
Važiuoti namo būtų per didelis reikalas. 

— Ką turi galvoj sakydamas „važiuoti namo“? 

— Kad parvažiuoti namo būtų per didelis reikalas. 

- Šešios stotelės metro... 

Benas atsiduso. 

— Ne geografiškai, tėti. Kas kita. 

Raselas pakėlė bokalą ir gurkštelėjo. 

— Nežinau, kodėl taip yra, bet kai kuris nors iš vaikų atei- 
na ir susiranda mane, aš tuoj pat imuosi gynybos. Ar atėjai 
pasakyti, kad judu su Naome išsiskyrėte? 

— Tik tam tikra prasme... 

— Ką reiškia „tam tikra prasme“? 

Benas apsuko savo alaus butelį, tarsi norėtų perskaityti, 
kas parašyta etiketėje. 

— Mums reikia, — pasakė jis, — tik šiek tiek laiko. 

- Jūs išsiskyrėte. 

— Ne, - kantriai atsakė Benas, - neišsiskyrėme. Mes ruo- 
šiamės gyventi kartu. 

— Aš maniau, jūs gyvenate kartu. 

— Mes ruošiamės gyventi kartu, - pakartojo Benas, - savo 
namuose. 

— Puiku. 

— Taip. Gerai. 

— Tai tau reikia pinigų užstatui? 

Benas papurtė galvą. 

— Mes dar nesusiradome kur. 

— Aaa... 

— Mes negalim pradėti ieškoti, kol viskas neaprims. 

Raselas užsimerkė. 

— Kas? 


Benas atsargiai pasakė: 

— Naomė ir jos mama niekada negyveno atskirai. 

Raselas tiriamai žiūrėjo į Beną. 

— Suprantu. 

— Turiu duoti jai laiko apsiprasti su šia mintimi. 

— Kad gyvens su tavimi? 

— Taip. 

— Kartais mane apima jausmas, lyg gyvenčiau viename iš 
visai nejuokingų komedinių serialų šeimai, rodomų per te- 
leviziją. 

— Kodėl? 

— Mat tu ketini manęs kažko prašyti, o aš ketinu atsakyti 
„ne“, ir galiu iš anksto parašyti abiejų kalbų scenarijų... 

— Tėti... 

Raselas atsiduso. 

— Vis tiek prašyk. k 

— Naomei sunku. 

— Numanau. 

- Jos tėvas išėjo prieš daugelį metų, nuo tada jos gyveno 
tik dviese. 

— Ir tu. 

- Ji ramiai į viską reaguoja, - pasakė Benas. - Blogiau man. 
Aš noriu gyventi taip, kaip aš noriu. Ne kaip ji. 

— Bet Naomė negali apsispręsti? 

Benas nurijo didelį gurkšnį alaus. 

— Ji apsisprendė, bet viskas taip sunku. Tad... - Jis nutilo. 

— Na? 

— Sugalvojau, kad reikia duoti jai šiek tiek laiko. 

- Ir grįžti namo. 

— Taip. 
jau ir taip pasibaisėtina padėtis. 

Benas nieko neatsakė. 

— Per daug Žmonių, per daug skalbimo ir jau per daug 
ginčų. Mama išsekusi. Aš... na, nesvarbu, kaip aš. Bet nėra 
vietos tau grįžti namo, Benai, nėra daugiau jėgų. 

— Aš galiu, - ramiai atsakė Benas, - miegoti ant sofos. 

— Ne! - beveik rėkte išrėkė Raselas. - Ne! Sofa - vienintelė 
vieta, dar likusi namie. 

— Gerai, tėti. 

— Ką? 

— Sakau, - ištarė Benas vis dar ramiai, - gerai, tėti. Gerai. 
Aš negrįšiu namo. 

— Ką? 

— Maniau, verta paprašyti. Tik tiek. Nieko neišėjo. Miego- 
siu pas Endį ant grindų. 

- Tu negali... 

— Kodėl ne? 

— Tavo mama man niekada neatleis. 

- Ji nežinos, - geranoriškai atsakė Benas. 

— Ar neisi tiesiai pas ją? 

— Ne. 

— Kodėl ne? 

— O kodėl turėčiau? 

— Dieve, —- atsiduso Raselas. 

Benas žiūrėjo į veidrodžio rėmų lelijas. 

— Nieko čia tokio, tėti. 

— Kaip nieko tokio? 

— Tikrai nieko. 

— Bet noriu, kad tau nereikėtų miegoti pas Endį ant 
grindų. 

Benas nukreipė žvilgsnį nuo lelijų į tėvą. 

- Ir anksčiau miegojau. 


— Neilgai. Gal ne savaites. 

— Nesirūpink manim. 

Raselas sunkiai atsiduso. 

— Benai, atsiprašau... 

— Nėra dėl ko. 

— Ne, aš atsiprašau. Tikrai apgailestauju. Aš neteisus, vi- 
siškai neteisus. Mama mane užmuš. Aš pats nusižudysiu. 
Miegok ant tos prakeiktos sofos. Ji tavo. 

Benas nesmagiai pasimuistė kėdėje. 

— Viskas gerai, tėti, tikrai... 

— Ne! - vėl beveik šaukte šaukė Raselas. - Aš negaliu at- 
stumti tavęs, kad miegotum ant grindų, žinoma, negaliu. Ką 
aš sau manau? - Jis ištiesė ranką ir tvirtai suspaudė Beno rie- 
šą. - Grįžk namo, Benai, ir miegok ant sofos. 

Benas pažiūrėjo į tėvo ranką, paskui - jam į veidą. Nusi- 
šypsojo. 

- Jėga, tėti, - pasakė jis. 


Roza paskambino Keitei ir pasakė, kad tapo mėnesio dar- 
buotoja. Įrėminta jos nuotrauka puošė vadybininkės stalą, o 
jai įteikė metalinį ženklelį kaip prašmatnų medalioną, kad 
prisisegtų prie uniforminio švarko. 

— Šaunu! - pasidžiaugė Keitė. Prie vienos ausies ji laikė 
telefoną; kūdikis miegojo prie kito peties. Prigludęs prie pe- 
ties jis miega kietai, bet vos tik perkeltas, nors ir atsargiai, į 
lovelę, prabunda ir verkia. 

— Ačiū, - padėkojo Roza. 

— Roza, - pasakė Keitė, sutelkdama visą kilniaširdišku- 
mą, — tai gerai! Tai pažanga, tikra pažanga. Tu galėsi vėl pa- 
siieškoti būsto. 

Rozai širdis smarkiau suplakė, ji pasakė: 

— Vargu. 

— Kodėl? 

— Ak, - atsakė Roza, - tu Žinai. Sena priežastis. 

— Skola? 

— Hm. 

— Ketini likti namie, kol ją išmokėsi? 

Vėl patylėjusi Roza pasakė: 

— Nevisiškai taip, - ir paskubomis pridūrė: - Kaip kūdikis? 

— Miega. Kol laikau jį. 

— Dievuliau... 

- Nuostabu, kiek dalykų gali atlikti viena ranka. Šįryt net 
įlindau į džinsus, tik užtrauktuko neužsisegiau. Niekaip. 

— Ar jau išrinkot vardą? 

— Ne, - atsakė Keitė, - vardu Kūdikėlis. Barnis jį vadina 
Džordžu. 

— Netrukus aplankysiu, - pažadėjo Roza, - kitaip jam at- 
eis laikas į mokyklą, o būsiu nemačiusi. 

— Roza... 

— Ką? 

— Nieko, - atsakė Keitė. 

— Kas nieko? Ar tu gerai jautiesi? 

— Taip, - atsakė Keitė, - viskas gerai. Turiu baigt šneką, 
nes ranka paskaudo. Iki, pardavėja žvaigžde. 

— Iki, - atsisveikino Roza. 

Keitė numetė telefoną ant sofos ir pati susmuko šalia, per- 
keldama kūdikį nuo peties ant kelių. 

Jis atsimerkęs patikrino aplinką ir patenkintas vėl užmer- 
kė akis. Buvo taip sunku, taip nepakeliamai sunku nepapa- 
sakoti Rozai apie Rutos apsilankymą, bet Ruta privertė Keitę 
pažadėti niekam nepasakoti, ir ši turėjo sutikti. 


— Niekas nežino, - sakė Ruta. - Niekas. Žinai tik tu. Aš tau 
papasakojau tik todėl, kad tu turi kūdikį. 
— Bet turi pasakyti Metju, jei... tai yra, jei jis... 

— Žinoma, jis nuo Metju, - pasakė Ruta, - žinoma. Ir aš 
jam pasakysiu. Taip. Bet niekas negali sužinoti pirmiau nei 
jis. Niekas. 

— Bet, - maldaujamai ištarė Keitė, - tu tokia vieniša 
dabar... 

— Taip, - pasakė Ruta. 

Netrukus, Keitei nė nespėjus paklausti, ką ji planuoja daryti 
pasakiusi Metju, ką ji darys su butu, darbu, ateitimi, Ruta išėjo 
taip staiga, kaip ir atėjo. Tada Barnis nustebęs paklausė: „Tai kas 
čia buvo?“, o Keitė grįžo pažiūrėti, kaip kūdikis. Tarsi griau- 
nantis viesulas būtų praužęs per butą ir palikęs sumaištį. 

Labai palengva ji nukėlė kūdikį nuo kelių ir paguldė ant 
sofos. Tada atsigulė šalia jo ir prikišo veidą prie jo veidelio 
kaip įmanydama arčiau. 

— Tu neįsivaizduoji, - pasakė ji, lūpomis beveik liesdama 
jo skruostą, - kaip viską pakeitei. Nenumanai, kaip pasun- 
kėjo gyvenimas, kokius jausmus sukėlei ir kaip neįmanoma 
dabar įsivaizduoti to laiko, kai tavęs dar nebuvo. 

Kūdikis nusižiovavo per miegus, išlaisvindamas vieną 
rankutę. 

— Sakiau, grįšiu į darbą, - pasakojo jam Keitė, - taip, sa- 
kiau. Aš noriu. Nenoriu neiti. Bet negaliu. Negaliu nieko da- 
ryti, noriu būti su tavim. 

Ji įdėjo pirštą kūdikiui į rankutę. Jis sugriebė jį nė nepra- 
simerkdamas. 

— Tik neauk, - pasakė Keitė. - Nesidaryk vis didesnis, ki- 
taip mes negalėsime taip elgtis. Nė vienas iš mūsų. 


— Dieve mano, - pasakė Edė, - tu dar nemiegi? 
— Turbūt, - atsakė Raselas. 


Ji numetė rankinę ant virtuvės stalo ir nusivilko švarką. 

— Gerai šįvakar? 

— Taip, - atsakė ji. 

Jis uždėjo ranką ant priešais stovinčio vyno butelio. 

— Išgersi? 

Ji linktelėjo. Nuėjo prie kriauklės, prisileido į puodelį van- 
dens ir išgėrė. Tada grįžo prie stalo ir atsisėdo priešingame 
gale nei Raselas. 

Jis pripylė jai taurę vyno ir pastūmėjo stalu jos pusėn. 

— Prašom. 

Ji nekrustelėjo. 

— Ačiū. 

— Kas atsitiko? — paklausė Raselas. 

Edė siekė vyno taurės, bet nepasiekusi vėl atsisėdo. 

— Aš pavargusi kaip šuo. 

— Hm. 

— Buvo puiki publika, - pasakė Edė. - Tikrai miela. Salė 
beveik pilna. Jie buvo susikaupę. Tik aš ne... 

— Kas ne? 

— Tik aš, - atsakė Edė, - nebuvau susikaupusi. 

Raselas atsistojo ir pastūmė Edei vyno taurę tiek, kad ji 
galėtų pasiekti. 

— Prašom. 

— Ačiū. 

— Mano galva, - pasakė Raselas, - tu taip gerai Žinai, ką 
darai, kad net jei ir nesusikaupsi, tai visai nesvarbu. 

Edė atsiduso. 

— Svarbu. 

Raselas apsidairė ir atsargiai tarė: 

— Ko gero, turi eit tiesiai į lovą, o aš padarysiu, ką reikės. 

Edė nurijo gurkšnį vyno. 

— Ar visi grįžę? 


— Nežinau. 

— Aš negaliu eiti miegoti, kol ne visi grįžę. 

— Ede... 

— Aš negaliu, - kvailai užsispyrė Edė. - Niekada negalėjau 
ir negalėsiu. 

Raselas užsimerkė ir sušnibždėjo: 

— Pamišusi ir neteisinga. 

— Ką? 

— Nieko. 

— Nebambėk ant manęs, - pasakė Edė. - Nelauk manęs 
vien tam, kad pabambėtum. 

Raselas įkvėpė. 

— Ką reikia padaryti? 

Edė sarkastiškai nusikvatojo. 

- Jau greičiau sudaryčiau sąrašą, ko nereikia daryti... 

— Klausyk, - tarė Raselas. - Klausyk, dabar blogiau negu 
tada, kai jie ėjo į mokyklą. Dabar blogiau negu tada, kai jie 
buvo studentai. Nustok viską dariusi. Tiesiog nustok. Visi 
darys daugiau, jei tik žinos, ko tu nori. 

Edė nusisuko. 

— Aš negaliu jiems leisti. 

— Kodėl? 

— Jie, vargšeliai, prislėgti ir vienaip ar kitaip susipainioję, 
o visa tai - mano kaltė. 

— Nesąmonė, - įsiaudrino Raselas. - Absoliuti nesąmonė, 
visiški niekai. Tu taip elgiesi, kad turėtum kaip pateisinti 
savo nenorą juos paleisti. 

Edė užsikniaubė ant stalo. 

— Suteik man jėgų... 

— Man irgi, - atsiliepė Raselas. 

Edė prunkštelėjo. 

Raselas nekreipė dėmesio. 

Nepajudėdama iš vietos, ji pasakė: 

— Kokio galo laukei, jei norėjai tik aprėkti? 

Tada abu nutilo. Raselas atsikrenkštė. Edė žiūrėdama į 
viryklę pagalvojo, kad plytelės už jos jau prašosi būti va- 
lomos. 

Tada Raselas pratarė: 

— Aš turiu tau kai ką pasakyti. 


SEPTYNIOLIKTAS SKYRIUS 


i priimamajame, —- pasakė Bleizas Metju. 
EA | ryžtingai žiūrėjo į kompiuterio ekraną. Jis nie- 
ko neatsakė. 

— Ji atėjo čia prieš devynias. 

- Žinau. 

- Ji sako, kad Žinai, jog ji čia. 

— Taip. 

— Metai, - pasakė Bleizas pasilenkdamas ir kišdamas gal- 
vą tarp Metju ir kompiuterio ekrano, - tu negali jos palikti 
ten sėdėti. Negali. 

Metju atsakė: 

— Vienintelis būdas visa tai įveikti - nematyti jos. 

— Tu žinai, kad nieko gero tas vengimas neduoda... 

Metju atitraukė žvilgsnį nuo ekrano ir pažvelgė į Bleizą. 

— O tu Žinai, kas atsitiks, jei nueisiu pas ją? Ji paklaus, ar 
mes negalėtume išeiti pasišnekėti, o kadangi priimamasis 
yra vieša vieta ir aš negaliu kelti scenų, aš pasakysiu „taip“, 
mes nueisime kavos ar ko, oji ims kalbėti, kad mums gali pa- 
vykti, kad ji darys viską, kaip aš noriu, o aš aiškinsiu, kad per 
vėlu, nes taip ir yra, tada ji ims verkti, o aš jausiuosi visiškas 
šunsnukis ir pasakysiu, kad turiu eiti, pakilsiu ir grįšiu čia, ir 
viskas bus dar blogiau, negu buvo. 

Bleizas kiek atsitiesė. Tada atsisėdo ant Metju stalo krašto 
ir ištiesė kojas. Jis tarė: 

— Ji sakė, kad turi tau pasakyti tik vieną dalyką ir tai ilgai 
neužtruktų. 

— Nesvarbu... 

Bleizas atlošė galvą ir pažvelgė į lubas. 

— Metai, tu neturi pasirinkimo. 

— Turiu. Tai vienintelis dalykas, kurį dar turiu. 

— Kad ir kąjai jauti, judu buvote drauge, todėl turi išklau- 
syti ją darkart. Kaip ją žemina sėdėjimas ten, kur slampinėja 
žmonės, žinantys apie judu. Ne iš malonumo ji tai daro. 

— Kodėl ne? 

— Ji ne tokia. 

— Ji tapo tokia, - pasakė Metju. 

— Tik todėl, kad tu ją tokia laikai. 

Metju bloškė kėdę atgal ir sušuko: 

— Ak, dėl Dievo meilės! 

Kai kurie žmonės prie gretimų stalų sužiuro. Viena mer- 
gina šūktelėjo: 

— Tyliau! 

— Neskaityk man moralų, - šnypštė Metju. - Nemokyk 
manęs. 

Bleizas gūžtelėjo. 

— Spręsk pats. 

Metju tylėjo. 

Bleizas grįžo prie savo stalo. 

Metju pakėlė akis sulig ekranu ir pamatė, kad kai kurie 
žmonės, sužiurę dėl jo riksmo, dar tebežiūri sutelkę dėmesį, 
tarsi lauktų, kaip drama rutuliosis toliau. Metju vėl prisitrau- 
kė kėdę prie stalo ir palinkęs įsistebeilijo į ekraną, laikyda- 
mas ranką ant pelės. Jis suskaičiavo iki penkiasdešimties, at- 
sistojo ir kaip galėdamas lėčiau ir ramiau nuėjo priimamojo 
link. Praeidamas į Bleizą nė nežvilgtelėjo. 

Ruta, apsivilkusi dalykiniu kostiumėliu, sėdėjo ant juo- 
dos odos krėslo ir skaitė Financial Times. Jos plaukai buvo 

sušukuoti atgal ir suimti į kuodą, ant nosies - skaityti skirti 
akiniai raudonais rėmeliais. Metju prisiminė sakant, kad jų iš 
tikrųjų nereikia, bet tai naudingas psichologinis barjeras per 
kai kuriuos susitikimus. Metju sustojo. Ruta, pakėlusi akis 

Jis perėjo skersai priimamąjį ir nepatogiai jausdamasis su- 
stojo priešais ją. Iš jos veido išraiškos nieko nebuvo galima 
atspėti. Užsikirsdamas pratarė: 

— Na, atėjau. 

Ji be ypatingos skubos sulankstė laikraštį ir padėjo ant sti- 
klinio stalelio. Tada atsistojo. Staiga Metju pasijuto netvirtai. 

Tarsi kreiptųsi į priimamojo tarnautoją už plieninės akrili- 
niais dažais dažytos pertvaros, Ruta pasakė: „Tai netruks“ ir 
pasilenkė paimti savo rankinės bei portfeliuko. 

Metju automatiškai puolė padėti jai. 

— Ne, ačiū, - pasakė Ruta. 

Ji praėjo pro jį ir žengė prie liftų. Jos nugara pasirodė Me- 
tju pabrėžtinai tiesi. Jis pasisuko eiti paskui ją ir tuo metu, 
pagautas nežinia iš kur atplūdusios nuojautos, susivokė, ką 
ji ruošiasi pasakyti. 


Pagal sutartį valanti kompanija pasakė Edei, kad tokio dy- 
džio namą kaip jų visą dieną dirbdami išvalytų keturi žmo- 
nės, O jei ji norėtų, kad būtų valomi ir langai, tai kainuotų 
apie tris šimtus penkiasdešimt svarų. Žinoma, be spintelių 
vidaus valymo, bet jei ji norėtų... 

— Ne, ačiū, - pasakė Edė. 

— Tada, sakykime, pagrindinis valymas... 

— Ne, ačiū. 

— Mūsų kainos labai konkurencingos... 

— Neabejoju. 

— Ponia Boid... 

— Ačiū, - garsiai atsakė Edė, - bet ne, dėkoju. Ne. 

Ji metė telefoną ant priešais stovinčio krėslo. Benas paliko 
vonios rankšluostį ant jo atlošo. Kiti jo daiktai, neišskiriant 
nė antklodės su pagalve, buvo sukrauti už sofos, Arsis tuoj 
juos ten surado ir įsitaisė guolį. Krūva buvo tvarkinga, bet, 
kad ir kaip žiūrėsi, nemaža. Jau vien matydama ją čia, Edė 
susigraudino iki ašarų. 

Baisu, kad Benas priverstas miegoti ant sofos. Bet dar blo- 
giau, kad Edės jausmai, jam vėl sugrįžus namo, buvo tokie 
sumišę, tokie nepanašūs į džiūgavimą, kad ji net nežinojo, 
ant ko širsti. Ji niršo ant Raselo, kad jis - pirmesnis Beno pa- 
tikėtinis, niršo ant Rozos, kad ši užėmusi Beno miegamąjį, 
būtų puolusi ir Laslą, bet nelauktai ir ryžtingai įsikišo Roza. 
Keletą dienų Edei atrodė nepakenčiama, kad tai, ko ji taip 
troško, bus suteikta tokia forma, kad iš esmės neteks teisėto 
pasitenkinimo. 

— Neišsiliek ant mūsų, - šaukė Roza, - vien dėl to, kad ga- 
vai tai, ko norėjai, netinkamu būdu! 

Laslas susirado ją persirengimo kambaryje, prie spintelės, 
balinančią norvegišką fru Alving veidą. 

— Aš norėjau pasakyti... 

Edė toliau dailino makiažą, pereidama prie smakro lini- 
jos, ir nė nepažvelgė į stovinčio už jos ir tiesiai į veidrodį 
žiūrinčio Laslo atspindį. į 

— Tu Žinai, kad nemėgstu blaškančių pašnekesių prieš 
spektaklį. 

Laslas pavargusiu balsu pasakė: 

— Netinkamas metas. Man irgi nelabai tinka. 

Edė metė žvilgsnį aukštyn. Laslo išraiška reiškė greičiau 
varginantį pasiryžimą nei susirūpinimą. Ji paragino: 

— Nagi? 

— Aš išsikraustau, - pasakė Laslas. - Jūs buvot nuostabiai 
gera, aš tikrai dėkingas, bet jau gana. 

Edė aiktelėjo ir padėjo makiažo šepetėlį. 


279 


— Prašau, ne... 

— Jei aš išsikraustysiu, — kantriai paaiškino Laslas, - Roza 
ir Benas vėl turės savo kambarius. To jums visiems reikia. 

Edė atsisuko. 

— Tu negali. 

— Negaliu? 

Edė netvirtai pratarė: 

— Aš pasijusiu tokia nevykėlė... 

Patylėjęs Laslas švelniai pasakė: 

— Gaila, bet dėl to niekuo negaliu padėti. 

— Norėjau, kad tai išeitų į gera, - guodėsi Edė. - Norėjau, 
kad visi jaustų, jog turi namus. - Ji pažvelgė į šalį, paskui liū- 
dnai pridūrė: - Aš norėjau jums visiems padovanoti namus. 

- Jūs tą ir padarėte. 

Edė nusisuko į veidrodį ir vėl paėmė makiažo šepetėlį. 

— Bet pagal savo supratimą. 

Laslas tylėjo. 

- Ir, žinoma, - toliau kalbėjo Edė, - jūs visi tam per seni. 
Kaip ir aš. - Ji pažvelgė į Laslo atspindį. - Prašau dar ne- 
išeiti. 

Laslas nusišypsojo ir tarė: 

— Aš jus perspėsiu, kai ką nors susirasiu. - Jis pasilenkė, 
uždėjo ranką Edei ant peties ir Osvaldo Alvingo balsu pridū- 
rė: - Jūs visą laiką be manęs apsiėjote, mamyte. 

Edė linktelėjo. Pakėlusi ranką palietė Laslo ranką ant savo 
peties; paskui jis išėjo iš kambario ir ji nematė jo, kol neatėjo 
laikas jiedviem susitikti scenoje, ten jų įprastiniai veiksmai 
tarsi pavirto kažkuo vienukart ir trapiu, ir karštligišku. 

Dabar, sėdėdama ant sofos tarp Beno daiktų, Edė ryš- 
kiausiai jautė trapumą - trapumą, pažeidžiamumą ir ne- 
žinomybę. 

Ji žiūrėjo į krėslą, kur buvo numetusi telefoną. Gal pa- 
skambinti Vivianai? Žinoma, iš Vivianos jokios naudos, sa- 

vaime suprantama, Edė nepatikės jai dabartinės savo jausmų 
sumaišties, bet kad ir kaip būtų, labiausiai reikia su kuo nors 
pasikalbėti, tad blogiausiu atveju tiks ir Viviana. 


— Arjam čia ne per daug triukšmo? - paklausė Roza. 

Keitė įsmeigė akis į automobilinę kūdikio kėdutę, kurią 
buvo pastačiusi ant laisvos kėdės šalia savęs restorane. 

- Jis miega. 

— Čia baisus klegesys... 

— Jis turi priprasti. Jis turi priprasti miegoti visokioj aplinkoj, 
kur tik aš būnu, nes visur keliaus kartu su manim. Visada. 

— Net kai grįši į darbą? 

Keitė užsimerkė. 

— Prašau apie tai nekalbėti. 

— Ir tu nori pasakyti, kad jis bus pirmas suaugęs Žmogus 
vardu Kūdikis? 

Keitė pasiėmė valgiaraštį ir įniko studijuoti. 

- Jo vardas Finlėjus. 

— Betgi tu ne škotė... 

— Barnis - škotas. 

— Najau ne. Jis tikriausias anglas... 

— Jo šeima - škotai, - pasakė Keitė, - tad šis kūdikis — 
Finlėjus. 

— O pagal Barnį? 

— Barnis vadina jį Džordžu. Jis visiems sako, kad jo var- 
das - Džordžas. Jis pasakė Rutai... 

— Rutai? 

Keitė kvėptelėjo oro. Tada paklausė: 

— Kuri šiandien diena? 

— Koks skirtumas? 

— Kuri šiandien diena? 

— Ketvirtadienis, - atsakė Roza. - Keite... 

Keitė paskubomis sušneko: 

— Tada gerai. Iki dabar ji bus jam pasakiusi. 

Roza ištraukė valgiaraštį iš Keitės rankų. 

— Papasakok. 

— Atspėk. 

— Nenoriu spėlioti. Papasakok. 

Keitė padėjo delnus ant stalo. 

— Ruta praėjusią savaitę atėjo mūsų aplankyti. Aplankyti 
kūdikio. Atnešė dovanų, neapsakomai brangius šliaužtinu- 
kus, juos kūdikiai tuoj pat apvemia... 

— Nagi. 

— Ji atrodė susijaudinusi ir įsiaudrinusi, pravirko pama- 
čiusi Finlėjų, o aš jos paklausiau, kas atsitiko, ir... 

— Ji nėščia, - pasakė Roza. 

Keitė Žiūrėjo į ją. 

— Taip. 

— Kodėl man nesakei? 

— Negalėjau. Ji privertė mane pažadėti. Kol pasakys 
Metju. 

— Kadaji pasakė Metju? 

- Šios savaitės pradžioje. 

Roza žiūrėdama į šalį pasakė: 

— Nemačiau Metju. 

— Nematei? 

— Niekada nematau. Mes gyvenam tame pačiame name, 
bet aš tik girdžiu jį vaikštant man virš galvos - daugiau nie- 
ko. Mes tarsi apeiname vieni kitus, kitaip kivirčai nesiliau- 
tų. - Ji nutilo, o paskui jau kitu balsu pridūrė: - Vargšas Me- 
tas. Jis buvo taip nusiminęs... 

Keitė palinko į priekį. 

— Kas iš to išeis? 

— Nežinau. 

— Viskas arba nieko? 

— Nežinau. 

— Turėtume pagalvoti, - pasakė Keitė, - juk šiais laikais ir 
tokiame amžiuje galėtume pasinaudoti gera kontracepcija, 
tiesa? Pirma aš, paskui Ruta... 

Roza pasilenkė į šoną ir pažvelgė į kūdikį. 

— Iš visų Žmonių Ruta... 

- Taip. 

— Įdomu, ar mama žino? 

— Ką ji pasakys? 

Roza ištiesė ranką ir nuleido ją ant kūdikio. 

— Neįsivaizduoju. Ji dabar visur. Tai... na, namie koš- 
maras. 

— Tikrai? 

— Taip, - atsakė Roza. Ji atsitiesė ir paslaptingai šyptelėjusi 
pridūrė: - Bet kartu gana įdomu. 

Keitė laukė. 

Roza ir toliau sau šypsojosi. 

Keitė piktai mestelėjo: 

— Nagi, kalbėk. 

— Tu gali spėti. 

— Kas nors vyksta? Tarp tavęs ir Laslo? 

— Ne visai. 

— Na, tada... 

— Bet, - pasakė Roza, - man visai patiktų. 

— Nustebinai. 

— Aš ir pati nustebusi. 

— Maniau, jis apkiautėlis. 

— Panašu. Bet... - Ji nutilo. 

Keitė pažvelgė į ją. 

- Suprantu. 

Roza grįžtelėjo. 

— Keite, o kaip Metju? 

— Netrukus tai turėtų tapti visiems žinoma. 

— Žinai, — pasakė Roza, vartaliodama peilį ir šakutę, - kar- 
tą aš jau buvau įkliuvusi. Kartą jau dūmiau į tėčio biurą, 
skambinau mamai, rašiau žinutę Benui ir apskritai buvau 
visa įsiaudrinusi. Bet dabar to nenoriu. Nė iš tolo nenoriu. 

— Tai ką tujauti? 

— Man liūdna, - atsakė Roza. 

— Liūdna? 

— Taip, — atsakė Roza. Ji vėl žvilgtelėjo žemyn į Finlėjų. — 
Taip. Liūdna. Liūdna, kad jei yra kūdikis, tai, matyt, taip ir 
turėjo būti. 

— Kalbėk, - karštai paragino Keitė, - kūdikis nesužinos! 

— Ne, - pasakė Roza. Ji vėl paėmė valgiaraštį, atkišo jį Kei- 


tei ir pridūrė: - Bet mudvi žinosime! 


Darbas knygyne popiet Vivianai, rodės, ištįso į amžinybę. 
Vis dėlto buvo vasaros pabaiga, žmonės jau nebesirinko 
daugybės knygų minkštais viršeliais atostogoms, tačiau ne- 
gausūs lankytojai, kurie užeidavo, atrodė, tik leidžia laiką 
čia ir visai neketina pirkti knygų; Viviana susierzinusi Žiū- 
rėjo į juos, tingiai slampinėjančius šen ir ten, čiupinėjančius 
knygas, kurių niekada nepirks, ir užkrečiančius ją vos jun- 
tamu savo nerimu. Pasinaudodama tuo, kad nėra Elison, ji 
sulygiavo knygas lentynose, sutvarkė daugybę popierių prie 
kasos, perrikiavo vasaros romanus, bet tai ir viskas, ką buvo 
įmanoma padaryti. Elison nepritardavo tokiems darbams, 
kai knygyne dirba tik vienas žmogus: ji sakydavo, kad šluos- 
tant dulkes atstumiami lankytojai, jie pasijunta įsibrovėliais. 
Jai patikdavo, kai Viviana, jei tuo metu nereikėdavo padėti 
lankytojui, sėdėdavo prie kasos įsijautusi į darbą, kurį bet 
kada lengvai gali atidėti. Pati Elison megzdavo Andų raštais 
ir spalvomis išmargintus didžiulius šalikus ir megztinius, 


tad norėjo, kad ir Viviana susirastų padrąsinamos ir niekam 

netrukdančios veiklos. Vivianos polinkį tvarkytis, šiaip ne- 
paneigiamai naudingą, jautrus Žmogus pernelyg lengvai gali 
palaikyti svarbesniu už šiokią tokią netvarką, kuri neišven- 
giama prekyboje. 

Viviana buvo įsitaisiusi šalia gimtadienio atvirukų lenty- 
nos. Jie nebuvo suskirstyti pagal kainą ar dydį, tad ji pama- 
nė, kad visai nepakenks atskirti Džeko Vetriano paveikslų 
reprodukcijas nuo nespalvotų meninių nuotraukų su dram- 
bliukais ir kačiukais. Be to, nuo atvirukų lentynos jai buvo 
gerai matyti visas knygynas, kuriame tuo metu tebuvo jauna 
mamytė su kūdikiu vežimėlyje prie knygų kartoniniais la- 
pais ir vyriškis, vilkintis blukios languotos medvilnės marš- 
kiniais, įnikęs į biografijas. 

Viviana pagalvojo, kad Maksas tokių marškinių nedėvėtų. 
Jei Maksas išvis vilktųsi šio audinio marškinius, tai jie būtų 
nauji ir tamsiai mėlyni arba švelniai rausvi. Iš tikro buvo 
keista vėl susipažinti su Makso marškiniais, tuolab kad, - 
Maksas nebūtų Maksas, jis virsdavo kone supirkėju, kai at- 
sidurdavo drabužių parduotuvėje, - dauguma dabartinių jo 
marškinių jai buvo nematyti ir įsigyti tuo ypatingu laiku, kai 
ji ničnieko nežinojo apie jo asmeninį gyvenimą. O per tuos 
ketverius metus aprangos požiūriu Maksas vėl pasistūmė- 
jo. Jo skonis gal ir nepasikeitė, bet visa apranga - taip, todėl 
Vivianai kartais būdavo labai sunku šaltakraujiškai skalbti 
drabužius, kurie aiškiai pabuvę egzotiškose vietose ne su 
ja - su kitomis moterimis. Marškinėliai su prabangaus Kipro 
viešbučio logotipu ir sarongas iš Malaizijos, užuot keliavę į 
skalbyklę, nukeliavo į šiukšlių dėžę, ir Viviana net nesuvokė, 
ar jai ramiau dėl to, kad Maksas nutylėjo dėl jų dingimo. 

Bet paskui Maksas buvo labai atsargus ir stengdavosi ne- 
užsiminti apie savo viengungiškas dienas, nebent apie ką 


nors visai nesvarbaus. Prieš savaitę jis buvo Džersyje darbo 

reikalais ir apsistojo viešbutyje, kuriame anksčiau lankyda- 
vosi, kaip Viviana įtaria, ne vienas. Grįžęs vakare namo, jis 
tvirtino, kad vieta buvo slegianti ir visų labiausiai jam norė- 
josi vėl atsidurti namie. 

— Blogi prisiminimai, - pasakė Viviana, pastatydama prie- 
šais jį taurę viskio. 

Jis pasiuntė jai oro bučinį. 

— Siaubingi, - atsakė jis. 

Žmogus medvilniniais marškiniais priėjo prie kasos ir lė- 
tai padėjo storą knygą apie Napoleono gyvenimą. 

— Prašyčiau, — pratarė per petį. 

Viviana įkišo rankose laikytą atviruką į vietą ir atskubėjo 
prie kasos. Vyras, svajingai užsižiūrėjęs į vieną tašką kažkur 
už kasos, atkišo kredito kortelę. Jai tiesiant ranką paimti, 
rankinėje už prekystalio įkyriu crescendo ėmė skambėti jos 
mobilusis telefonas. 

— Tiek to, - linksmai pasakė ji. 
maišelį, kaip greitai brūkšteli kortele per aparatą. Jis pasilen- 
kė ir pasirašė taip atidžiai, tarsi ką tik būtų išmokęs sujungti 
raides. Viviana stebėjo, kaip jis išeina iš knygyno, tada puolė 
ieškoti telefono rankinėje. 

Skambino Eliotas. Ką Eliotas veikia, jei skambina pusę 
šešių ryto Australijos laiku? Gal serga? Viviana žvilgtelėjo 
į mamą su kūdikiu. Mažylis miegojo vežimėlyje, o motina 
beviltiškai žvalgėsi po lentyną su pagalbos sau knygomis. 
Viviana paskubomis suieškojo Elioto numerį. 

— Labas, ma... - atsiliepė Eliotas. 

— Ar viskas gerai? 

Patylėjęs Eliotas atsakė: 

— Puikiai, ma... O kas? 

— Pusė šešių ryto. Kodėl tu nemiegi? Kodėl vadini 
mane „ma“? 

— Gražus rytas, - išmintingai atsakė Eliotas. - Mes ruošia- 
mės į paplūdimį. 

— Tai skambinai man pasakyti, kad graži diena? 

— Ne, - atsakė Eliotas, - skambinau, nes tėtis skambino 
man, ir... kitaip užmirščiau. Galiu pamiršti, jei atidėsiu. 

Jaunoji mama lėtai stūmė vežimėlį pro Vivianą, tarsi ši nė 
neegzistuotų. Viviana visai be užuojautos stebėjo, kaip mo- 
teris vargsta su durimis. 

— Ką, - paklausė Viviana garsiau, kai knygyne nebeliko 
žmonių, - ką tu užmirštum? 

— Kad mums su Ro nesvarbu, jei jūs negalit atskristi per 
Kalėdas. Mes išvykstam į Balio salą. 

— Ką? 

— Mes vykstam į Balį per Kalėdas, - pakartojo Eliotas. — 
Gavom pigius bilietus. Taigi nesvarbu... 

Viviana prisitraukė Elison taburetę ir atsisėdo. 

— Sakai, tėtis skambino? 

— Aha. 

— Ir tėtis pasakė, kad mes negalime atvykti per Kalėdas? 

— Aha. 

— Ar... ar jis pasakė kodėl? 

— Turėtum žinoti, - atsakė Eliotas. - Darbas ar kas. 

— Kada jis skambino? 

Patylėjęs Eliotas dvejodamas atsakė: 

— Gal vakar? 

— O kodėl, - paklausė Viviana nelabai tvirtu balsu, -skam- 
bini man? 

Atrodė, kad Eliotas nustebo. 

— Kad būčiau mandagus. 

— Atsiprašau... 

— Tėtis sakė, kad tu būsi nusiminusi, tai pamaniau, jausie- 
si geriau, jei paskambinsiu ir pasakysiu, kad mes vis tiek čia 
nebūsim. 

— Bet jei aš nežinojau... 

Ilgokai tylėjusi, kad padėtis netaptų dar sudėtingesnė, Vi- 
viana išspaudė: 

— Kaip gerai. Skrendat į Balį. 

— Mums reikia atsipūst. - Ten, Karnse, saulėtą melsvą rytą 
vos girdimas merginos balsas kažką pasakė. Viviana neišgir- 
do ką. Eliotas ištarė: - Mama... Turiu eit... 

— Taip, brangusis. 

— Iki! 

— Taip, - atsiliepė Viviana. - Taip. 

Knygyno durys atsidarė ir vėl įėjo vyriškis medvilniniais 
marškiniais, nešinas krepšiu ir knyga jame. 

— Ačiū, kad paskambinai, - padėkojo Viviana. - Tu labai... 
dėmesingas. 

Vyras lėtai priėjo prie prekystalio ir atsargiai padėjo krep- 
šį ant jo. 

— Apgailestauju, - pasakė jis, žiūrėdamas pro Vivianą, — 
apgailestauju, bet apsigalvojau. 


Išeidama iš scenos paskutinįkart nusilenkusi, Šerilė Smit pa- 
klausė Laslo: 

— Norėtum išgerti? 

Laslas dvejojo. Edė priešais juos rišo nėriniuotos fru Al- 
ving kepuraitės kaspinus. Šerilė pasekė jo žvilgsnį. 

— Neprivalai eiti visur, kur eina ji. 

— Aš ne... 

— Atsiprašau, bet tu važiuodavai su ja namo kiekvieną 
prakeiktą vakarą, - įgėlė Šerilė. 

Laslas paskubomis atsakė: 

— Aš gyvenau jos namuose. Taip mandagiau. 

- Sulaužyk įsisenėjusį įprotį, - pasakė Šerilė. - Eime, iš- 


gersi su manimi. 

rinės drabužius, nors jie nebuvo elegantiški, taip, kad, rodės, 
šie vos aptempia ją. 

— Aš turiu tau kai ką pasakyti, - tarė Šerilė. - Tavo labui. 

— Na... 

- Sakyk gi, - paragino jį Šerilė. - Mamos sūnelis. 

Laslas prasispraudė pro Šerilę siaurame koridoriuje už 
scenos ir uždėjo ranką Edei ant peties. 

- Ede... 

Ji atsigręžė. 

- Šįvakar grįšiu truputį vėliau. Einu išgerti su Šerile. 

— Eini? 

— Taip. Ar išsikviesit taksi? 

— Tikriausiai, - atsakė Edė. - Nesvarbu. Nesirūpink. — 
Ji šyptelėjo. - Vis tiek turiu priprasti prie kitokios dieno- 
tvarkės. 

— Net jei, - pratarė Laslas, prisiplodamas prie sienos, kad 
scenos darbininkas galėtų praeiti, - net jei neišsikraustyčiau, 
vis tiek pjesė bus rodoma tik keturias savaites. 

- Jeigu nevaidinsime kitur. 

Laslo žvilgsnis nuklydo į šalį. 

— Kažkodėl nutilo kalbos apie vaidinimą kitur... 

— Juokinga. Aš taip pripratau prie šito. 

— Ir aš. 

Ji pakėlė galvą. 

— Eik su Šerile. Tau reikia bendrauti su savo amžiaus ak- 
toriais. 

— Ne dėl to... 

- Bet taip turėtų būti, - drąsiai ištarė Edė. 

Šerilė ryžtingai žingsniavo į barą, kur Laslas lankėsi tik 


po pirmosios repeticijos. Dabar čia buvo pilna žmonių, tvan- 

ku. Šerilė šūktelėjo jam, kad nori raudonojo vyno, ir pasu- 
ko į moterų tualetą. Kai grįžo, Laslas buvo išsinešęs taures į 
gatvę ir suradęs vietas gale stalo, blankiai apšviesto geltonu 
šviesos stačiakampiu, krintančiu pro baro langą. Šerilė džin- 
siniu trumpu sijonėliu ir apsmukusiais batais sėsdamasi taip 
švystelėjo koją per prijungtą prie stalo suolelį, kad Laslas ir 
dar du prie stalelio sėdintys vyrai galėjo pasigėrėti jos kel- 
naitėmis. Paskui ji maloniai nusišypsojo jiems, paėmė vyno 
taurę ir kilstelėjo ją Laslo pusėn. 

— Dabar neblogas metas. 

— Ir aš taip manau. 

— Po šito aš filmuosiuosi, - pasakė Šerilė, - Norfolke, vai- 
dinsiu vienišą motiną, įtrauktą į narkotikų liūną. Būsiu labai 
tinkama, ar ne? 

Laslas linktelėjo. 

Ji sriūbtelėjo vyno. 

- Otu? 

— Nežinau. 

— Sakyk, Las... 

Laslas atsargiai prasitarė: 

— Raselas sakė, kad galėčiau paskaityti bent porai jo 
įrašų... 

— Oi, liaukis, - pasakė Šerilė, — po Ibseno - vištienos ga- 
baliukai? 

— Aš... 

— Tavo netikęs požiūris, - atšovė Šerilė.- Ir toks pat 
agentas. 

— Jis sako, kad stengiasi. Ir dar du buvo susisiekę... 

Šerilė palinko priekin sukryžiuodama rankas ant krūtinės 
ir taip pabrėždama įspūdingą iškirptę. 

— Mano agentas nori su tavim susitikti, liūdnasis berniuk. 

Laslas atitraukė žvilgsnį nuo Šerilės krūtų. 

— Ką? 

— Girdėjai. Jis porą kartų tave matė. Nori, kad paskambin- 
tum jam. Prašė pasakyti, kad paskambintum. 

— Kiti... 

Šerilė dar labiau pasilenkė ir trinktelėjo į stalą šalia Laslo 
alaus bokalo. 

— Ne, Laslai. Stiuartas - ne toks agentas, kuris sako: 
„Užeik kada nors, galbūt aš pasuksiu galvą dėl tavęs, bet 
tikriausiai ne...“ Jis - rimtai. Stiuartas - geriausias agentas. 
Stiuartas nori, kad paskambintum jam rytojaus rytą. - Ji 
stabtelėjo, kiek atsilošė ir pridūrė: — Stiuartas kviečia tave į 
aktorių atranką. 

- Jis negali... 

- Jis gali. Ir kviečia. Jis nekviestų susitikti, jei nebūtų nieko 
svarbaus. 

— Bet mano... 

- Mesk jį, - pasakė Šerilė. 

— Jis surado man šį vaidmenį! 

— Mesk jį, - pakartojo Šerilė, - jei turi proto. 

- Bet jis matė mane tik šitame... 

— Dėl Dievo meilės, argi būna aktoriams geresnių trampli- 
nų už patį Ibseną? 

— Atsiprašau, — pasakė Laslas, - ir ačiū. 

Šerilė per stalą tvirtai suėmė jam už rankos. 

— Tu iš tikro gana mielas. 

Žmonės kitame stalo gale nutilo. 

— Dabar, kai tavo plaukai ilgesni, - tarė Šerilė, - tu visai 
patrauklus. Iš tikrųjų labai patrauklus. - Ji kilstelėjo antakius 
ir nusišypsojo. - Labai nieko sau. 

Laslas pabandė ištraukti ranką. 

- Atsiprašau... 

- Pirmyn, - neatstojo Šerilė. - Pasinaudok proga. Dėl ko, 
manai, aš stengiuosi? 


291 


Laslas išlaisvino ranką. Vienas iš vyrų užstalėje nusi- 
kvatojo. 

— Atsiprašau, — vėl pratarė Laslas. 

Šerilė linksmai pažvelgė į jį. Tada žvilgtelėjo į stalą, pakėlė 
vyno taurę ir sutelkė į ją visą dėmesį. 

— Daryk, kaip Žinai, - pasakė ji. - Mamos sūnelis. 


Meivė sustojo Raselo kabineto tarpdury. Ji laikė rankoje plas- 
tikinę stiklinę išsinešamos kavos ir sudėtingą dokumentą iš 
buhalterės, aplipdytą mažais geltonais lipniais popierėliais. 
Raselas stovėjo prie stoglangio, rankos kišenėse, žvilgsnis 
įsmeigtas į lauką. Ant jo stalo nieko nebuvo pajudinta: at- 
rodė, kad jis ne tik nepradėjo dirbti, bet neturėjo nė minties 
to daryti. 

— Kambarių tarnyba, - pasakė Meivė. 

Raselas pasuko galvą. 

— Tu gera mergaitė. 

Meivė atsargiai pastatė kavą ant jo stalo. 

— Eilutė iš pjesės skamba taip: „Jūs - geras mažas pudin- 
gas, ponia King.“ 

Raselas atsiduso. Paskui atsigręžė ir atsisėdo į kėdę prie 
darbo stalo. Kaip sveikstantis ligonis. 

Meivė padėjo iš buhalterės atneštą aplanką priešais jį. 

— Trys parašai. Aš pažymėjau kur. Ar galėsi? 

Raselas linktelėjo. 

— Ar man pasilikti, - dar paklausė Meivė, - ir pavedžioti 
tavo ranką? 

Raselas pažvelgė į ją ir lėtai ištiesė ranką paimti parkerio. 

— Po tiek metų, - pasakė Meivė, - ar vis dar turiu primin- 
ti, kad niekada nieko nepasirašinėtum neperskaitęs ir nesu- 
pratęs? 

Raselas vėl padėjo parkerį. 

Meivė uždėjo rankas ant jo stalo ir pasirėmė. 

— Vidinė kova baigėsi, tiesa? - paklausė ji. 

Žiūrėdamas į dokumentą priešais save jis tarė: 

— Tiesiog pavargau... 

— Tu pavargęs ištisomis savaitėmis, - pasakė Meivė. - Su- 
sirūpinęs tuo, į ką kitas nusispjautų. Tavo namai - ne tavo, 
žmona - taip pat, ir negali sukaupt jėgų nė pašto ženklui lyž- 
telėti, ar ne? 

- Tai tik amžius... 

— Ne, - paprieštaravo Meivė, - tai požiūris. Tai aplinky- 
bės. Dabartinės aplinkybės neveda į sveikatą ir gerą savijau- 
tą. Ką stengiesi įrodyti? 

Patylėjęs Raselas aiškiai ir lėtai, nepakeldamas akių, 
pasakė: 

— Aš stengiausi užpildyti spragą. 

— Na, - pasakė Meivė, - ir štai iki ko priėjai. 

— Ir spraga tebėra. 

— Papasakok jai. 

— Negaliu, - atsakė Raselas. 

— Gali! Ji - supratinga moteris... 

— Ne, - atsakė Raselas. 

— Kodėl gi ne? 

Jis pažvelgė į ją, kiek pakreipęs veidą į šoną, ir atsakė: 

— Mat ji turi savo spragą. Tokią, kokios niekada nesitikėjo 
turėsianti. 

— Ak, - pasakė Meivė, - tie vaikai... 

— Ne, - paprieštaravo Raselas. Jis vėl paėmė parkerį ir pri- 
sitraukė aplanką artyn. — Ne, ne vaikai. Darbas. 


— Aš ruošiausi tau pasakyti, lėlyte, - pasakė Maksas. Jis brai- 
žė menamas susikryžiuojančias linijas sau ant krūtinės. - Ti- 
krai ruošiausi. Kaip Dievą myliu. 

Viviana atsiduso. Maksas grįžo namo valanda vėliau, nei 
buvo žadėjęs, ir ji visą tą laiką prisiekinėjo, kad kai jis įeis pro 

duris, ji neparodys nepasitenkinimo tuo, kad jie neskrenda į 
Australiją. O kai ji išgirdo trinktelint lauko duris ir skubrius 
Makso žingsnius per prieškambarį, tą akimirką, kai jis įžen- 
gė virtuvėn, ji atsisuko nuo viryklės ir pasakė: 

- Šiandien skambino Eliotas. 

Maksas žengtelėjo atgal. Puolamas jis visada taip daryda- 
vo - fiziškai pasitraukdavo toliau nuo pabūklų ugnies, ir tai 
ją suerzino nė kiek ne mažiau kaip kitados. 

Tada jis pakėlė rankas lyg pasiduodamas. 

— Kaip jis? 

— Nustok, - pasakė Viviana. Ji laikė medinį šaukštą, apli- 
pusį padažu. 

— Ką nustot, mieloji? 

— Nustok apsimetinėti, - šaukė Viviana, - kad nežinai! 

Maksas nuleido rankas. Jis priėjo artyn ir atsistojo priešais 
ją atgailaujančiojo poza. 

— Aš ruošiausi tau pasakyti, lėlyte. Tikrai ruošiausi. Kaip 
Dievą myliu. 

Viviana nusisuko į viryklę. 

— Skambinti Eliotui dėl to, kas susiję su manimi, nėra toks 
niekniekis, kurį galima užmiršti. Tai apgalvota. 

Maksas už jos nugaros užsimerkė. Vėl atsimerkęs pa- 
sakė: 

— Visa bėda, Vivi, kad nežinau, kaip tau pasakyti. 

Viviana neatsigręžė. 

— Ką pasakyti? 

— Kad... velnias, kaip nesmagu. 

— Kas yra? 

Maksas priėjo ir atsistojo šalia Vivianos. Palietė jai ranką. 
Ji savąją atitraukė. 

— Tai dėl pinigų, lėlyte. 

Ji metė žvilgsnį į jį. 

— Kas yra? 

— Labai gaila ir atsiprašau, bet šiais metais neskirta nu- 
vykti į Australiją. Man taip gėda. Man taip gėda tau pasaky- 
ti, kad tiesiog nėra pinigų. Tiesiog nėra. 

Viviana paragavo padažo ir siekė pro Maksą druskos. 

Jis suspaudė ištiestą jos ranką. 

— Atsiprašau, Vivi. Neturėjau žadinti tavo vilčių. 

Viviana išsilaisvino ir pasakė: 

— Tu dabar nesinuomoji buto. Tavo išlaidos sumažėjo per- 
pus. Kodėl sakai, kad nėra pinigų? 

Makso galva nusviro. 

— Atsiprašau, mieloji. Garbės žodis, jų nėra. 

Viviana netvirtu balsu pratarė: 

— Tu man žadėjai. 

— Ak, lėlyte, tai nebuvo pažadas. Tai buvo puikus suma- 
nymas, nuostabus sumanymas nuvykti aplankyti mūsų ber- 
niuko, bet tik sumanymas. Būk teisinga! 

Viviana perkėlė puodą su padažu šalia viryklės ir išjungė 
dujas. Nežiūrėdama į jį pakartojo: 

— Tu man žadėjai. 

— Klausyk, - pasakė Maksas, - mes nuskrisim pavasarį. 
Tikiuosi, pavasarį pavyks... 

Viviana pažvelgė į jį. 

— Kur dingo pinigai? 

Jis skėstelėjo rankomis. 

— Gal jų nebuvo, lėlyte, galbūt aš nenorėjau, kad tu gal- 
votum, jog negaliu tau duoti visko, ko norėtum. - Jis bandė 
šypsotis. - Galbūt aš buvau per daug optimistiškas. Tu mane 
pažįsti. 

— Taip, - atsakė Viviana. Ji žengė žingsnį artyn ir, kai jos 
veidas buvo visai prie jo, išrėkė: - Melagis! 

Maksas pabandė sugriebti ją už rankų. 

— Palauk minutėlę, Vivi... 

Ji mosikavo rankomis, stengdamasi išvengti jo prisilietimų. 

— Melagis! — šaukė ji. - Melagis! Koks visada buvai! 

— Prašau, lėlyte... 

— Pažadai! - šaukė Viviana. - Pažadai, kad gausi, ką 
norėsi! Žadi man, žinodamas, ko trokštu! Niekada ir ne- 
buvo pinigų nuskristi pas Eliotą, tiesa? O jei buvo, tai tu 
išleidai, argi ne? Tu leidaisi į kvailą avantiūrą su kažkokiu 
sukčiumi... 

— Ne! 

— Tada tu moki skolas. Taip? Kas ji tokia? Kas ta kekšė, 
kuriai moki, kad tylėtų? 

Maksas pasistengė ir tvirtai suėmė ją už rankų. 

— Viviana, brangioji, nereikia. Nedaryk to. Prašau! Tiesiog 
kaip senos blogos dienos... 

— Taip! 

— Nėra ko karščiuotis, - pasakė Maksas. - Nėra ko. Čia tik 
painiava, tipiška Makso painiava... 

— Tai kodėl pirma skambinai Eliotui? 

— Na, aš... 

— Tu pirma jam paskambinai, - atrėžė Viviana, - kad ne- 
galėčiau atkalbėti. Esu tikra, tu nupirkai jam bilietus į Balį, 
esu tikra, padarei taip dėl to, kad nenori skristi į Australiją 
su manimi. Tu nenori išleisti pinigų man! 

— Nesąmonė... 

Viviana išsilaisvino iš jo rankų. 

— Aš tokia pati, kokia ir buvau, - šaukė ji, - nes tu irgi toks 
pats, koks buvai! Visiškai toks pats! 

— Aš nepirkau tų bilietų į Balį... 

— Melagis! 

— Nevadink manęs taip... 

Ji atsitraukė per žingsnį, apsisuko ir akimirksniu atsidūrė 
virtuvės tarpduryje. Uždėjusi ranką ant durų rankenos, stab- 
telėjo ir įtūžusi pasakė: 

— Nevadinčiau, jei nebūtum! 

Tada trenkė durimis. 


Metju kompiuterio dėklas gulėjo prieškambaryje, lyg būtų 
nerūpestingai jį numetęs. Roza suprato, kad jis vienas namie. 
Virtuvėje ir svetainėje netvarka, durys į abu pirmo aukšto 
miegamuosius atidarytos. Roza stovėjo blankioje vakaro 
šviesoje laiptinėje ir įdėmiai klausėsi. Jokio garso nei mu- 
virtuvę. 

Neatrodė, kad kas nors būtų valgęs. Tiesą sakant, neatro- 
dė net kad tądien kas nors būtų ką nors daręs virtuvėje, tik 
buvo paskubomis valgyti pusryčiai. Kažkas atrėmė netvar- 
kingą pluoštelį vokų į kukurūzų dribsnių dėžę, bet niekas jų 
neatplėšė. Ant lėkštės juodo banano žievė, stovėjo du nuger- 
ti šaltos kavos puodeliai. Šaukštas, kurį Roza buvo įdėjusi į 
medų prieš dvylika valandų, ten tebebuvo. Jei Metju šįvakar 
ir buvo įėjęs į virtuvę, tai jis aiškiai neturėjo nei apetito, nei 
noro tvarkytis. 

Roza prileido į virdulį vandens ir užkaitė. Paskui ant dažy- 
to medinio padėklo su gėlėmis, kurias būdama keturiolikos 
išraižė per darbų pamoką, sudėjo kavinuką, du puodelius ir 
pakelį trupininių pyragaičių. Dar pridėjo dulkėtą maistui ga- 
minti skirto brendžio butelį ir dvi rausvas marokietiškas ar- 
batos stiklines. Kai vanduo užvirė, ji užplikė kavinuke kavą, 
išėmė iš šaldytuvo plastikinį pieno butelį ir nešina padėklų 
užlipo aukštyn. 

Laiptų aikštelėje buvo visiškai tylu, nesimatė nė šviesos 
ruoželio Metju kambario durų apačioje. Roza pasilenkė ir 
padėjo padėklą ant kilimo. Pabeldė į duris. 

— Metai... 


Tyla. Roza labai lėtai pasuko durų rankeną ir atidarė jas. 
Metju nebuvo užtraukęs užuolaidų, keistas rausvas naktinio 
miesto švytėjimas apšvietė kambarį tiek, kad Roza įžiūrėjo 
Metju, su visais drabužiais sėdintį tokiame pačiame kaip ir 
jos kambary krėsle. 

— Metai, - pratarė Roza, - ar viskas gerai? 

Jis pasuko galvą. Blausioje šviesoje ji negalėjo suprasti, ar 
jo akys švyti, ar ašaroja. 
— Taip, - atsakė jis. - Taip. 


AŠTUONIOLIKTAS SKYRIUS 


o tyli? - parašė Laura iš Lidso. - Kas dedasi? Gal 
/J kaip rašiau?“ 

„Ne, - greitomis atbarbeno Ruta. - Nieko panašaus, nesi- 
jaudink. Bet turiu aibę dalykų tau papasakot. Aibę.“ 
rašiusi. Ištrynė paskutinius septynis žodžius. Ji papasakos 
Laurai, aišku, papasakos, jei Laurą bus galima atitraukti nuo 
rūpesčių, ką pasirinkti medaus mėnesio kelionei - Kubą ar 
Meksiką, bet ne dabar. Galų gale ir nebūtina Laurai pasa- 
koti, nebūtina, kol ji pati nesugromuliuos savo minčių, ne- 
įsisąmonins, neišnarplios po siūlelį visko, kas įvyko. Ir tuo 
labiau - visko, kas dar įvyks. 

Ruta nuleido rankas nuo stalo ant kelių. Dauguma biu- 
re dirbančių Žmonių jau buvo išėję namo, tad niekas ne- 
galėjo sutrukdyti ar paskubinti. Koks nors kolega gali už- 
eiti šnektelėti ar pasiūlyti ko nors išgerti, bet nenustebtų 
radęs Rutą užsisvajojusią prie stalo, nes ir patiems taip 
nutinka, kai atideda trikdantį ėjimą namo. Po šešių biure 
ateina metas, kai prievolė nebegalioja ir galima pasirink- 
ti. Ji gali atsakyti į elektroninius laiškus iš Amerikos arba 
gali atsakyti į juos ryte, kai amerikiečiai dar tebemiegos, 
o dabar su nedrąsia nuostaba sutelkti dėmesį į tai, kad 
paskutiniai Metju žodžiai atsisveikinant buvo „aš tau pa- 
skambinsiu“. 

Jis nepaskambino, bet ji nebuvo dėl to sunerimusi. Ji tie- 
siog akimirksniu atsikratė taip ilgai slėgusio nerimo, kai 
suprato, kad Metju verkia. Ji taip įsitempusi galvojo, kaip 
jam papasakos apie kūdikį, taip pasirengė griežtam atsa- 
kymui, atmetimui, kad tuomet, kai žodžiai jau buvo pasa- 
kyti, ojis tylėjo, ji kurį laiką nesuprato, kad jis negali nieko 
pasakyti todėl, kad verkia. Ji nedrąsiai ištiesė ranką jo link, 
bet jis papurtė galvą ir pasiėmęs visą pluoštą servetėlių iš 
laikiklio ant kavinės stalo šluostėsi jomis veidą; jo pečiai 
krūpčiojo. 

— Tu nepyksti? — paklausė Ruta ir iškart pasigailėjo. 

Jis vėl papurtė galvą. 

— Žinoma, ne... 

— Aš maniau, - nedrąsiai pasakė ji, - kad tu jausiesi labai 
nelaimingas. 

— Ne. Ne... 

Ji nusijuokė. 

— Aš klausiau savęs, ar aš nelaiminga. 

Jis liovėsi šluostęsis veidą ir pažvelgė į ją. 

— Ar tu nenori kūdikio? 

Ji žiūrėjo į stalą. 

— Nežinau. Tikriausiai noriu. Manau, noriu... tavo kūdi- 
kio. Bet to neplanavau. 

Jis atsakė jau kiek aštriau: 

— Ar tai griauna tavo planus? 

Ji pakėlė akis. 

— Na, tai griauna vienus planus. Bet tie yra ne vienin- 
teliai. 

— Ar tu nesidžiaugi? 

Ji dvejojo. 

Jis primygtinai klausė: 

— Ar nesidžiaugi, kad gali lauktis? 

— Taip, aš manau... 

— O aš manau, - pasakė Metju palinkdamas į priekį ir 
įkvėpdamas oro, - manau, nuostabu lauktis. Nuostabu tu- 
rėti kūdikį. 

Ji pasakė: 

— Nebuvo labai nuostabu vienai vonioje Žiūrėti į tą mažą 
mėlyną testo liniją. 

— Matyt... 

— Ir vis dar nėra labai nuostabu nežinoti, kaip bus. Nesu- 
vokti, kaip jautiesi dabar. 

Metju parodė pirštu sau į veidą. 

— Pažiūrėk į mane. 

— Metai... 

Jis išbėrė kaip žirnius: 

— Neskubink manęs, Ruta, nespausk, nenorėk atsakymų 
tiesiog šią minutę. 

— Gerai, - nenoriai atsakė ji. 

Metju išsipūtė nosį į servetėlių pluoštą. 

- Tai mane pribloškė. Šita naujiena. 

- Taip. 

Jis pažvelgė į ją. Patylėjęs pratarė: 

— Tai nuostabu, tu... tu nuostabi. 

Jis paėmė jos ranką, pabučiavo ir grąžino į vietą, tarsi būtų 
išsigandęs atsakomybės. 

Kai juodu su Metju pirmąkart susitiko, atsiminė Ruta, 
nieko nematančiomis akimis žiūrėdama į nebaigtą laišką 
Laurai, jis dažnai kartojo, kad ji - nuostabi. Jos plaukai buvo 
nuostabūs, kūnas — taip pat, ir juokas, ir vairavimas, ir jos 
muzikinis skonis. Ji jam buvo nuostabi dėl to, kas ji buvo, dėl 
visos savo asmenybės, kuri jam atrodė patraukli, užtikrinan- 
ti nuolatinį aktyvų ieškojimą. Bet dabar, sėdint kavinėje prie 
stalo ir klausantis, kaip jis sako, jog ji - nuostabi, kūną užliejo 


301 


šiluma, ir Ruta pagalvojo galų gale pasirodžiusi jam nuosta- 
bi ne dėl to, kokia yra, o dėl to, ką padarė. Ji pajuto, - ir tas 
jausmas jos jau neapleido, - kad Metju pripažįsta ją, kad jis 
žavisi ir didžiuojasi tuo, ką ji padarė - tapo nėščia. Ji neįstengė 
prisiminti, ar jis kada nors žiūrėjo į jos profesinį tobulėjimą 
ir laimėjimus su tokia pagarba ir pritarimu, gal net perdėtu, 
kaip dabar. Jei jis kada nors būtų tai daręs, ji tikriausiai prisi- 
mintų, nes sulaukti pripažinimo beveik taip pat svarbu, kaip 
ir kiti Žmogaus poreikiai - maistas ir gėrimas; tad šis ypatin- 
gas karštas pritarimas, kuriuo ji nedrąsiai džiaugėsi, buvo ne 
tik nelauktas, bet turbūt ir pirmąkart patirtas. 

Žinoma, nėra ko kaltinti Metju, kad nerodė tokio susiža- 
vėjimo anksčiau. Kiek atsimena, ji, kaip ir dauguma jos drau- 
gių, atkakliai stengėsi išsižadėti pripažinimo. Kai įsimylėjo 
Metju ir jųdviejų atlyginimų skirtumas neišvengiamai dik- 
tavo jų bendro gyvenimo taisykles, ji beveik nesąmoningai 
siekė mažiau, pašalino visus matomus savo galėjimo apmo- 
kėti sąskaitas ženklus ir visą dėmesį, kai tik buvo įmanoma, 
perleisdavo Metju. Tiktai kai tas paprastas poreikis - turėti 
savo butą — išsikerojo taip, kad ji negalėjo jo atsisakyti, vie- 
nintelį kartą jųdviejų požiūriai susikirto, susidūrus su nuoga 
gyvenimo tikrove: ji nenorėjo būti jo sulaikyta vien dėl to, 
kad jis negali padaryti to, ką ji gali. 

Pasiryžimo pirkti butą padariniai buvo tokie, kad ji buvo 
priversta pajusti ar suprato pajutusi, jog save gerbdama ir iš 
įpratimo savęs nemenkindama ji atsikratė pagrindinės mote- 
riškumą apibrėžiančios savybės - būti duodančiąja. Tikram 
moteriškumui, šilumai ir švelnumui, atsidavimui - viskam, 
kas tradiciškai daro merginas geidžiamas, - Ruta atsuko nu- 
garą, atmetė tai ir sutrypė. Nesvarbu, kad labiausiai bran- 
ginami moteriškumo bruožai visada išryškėja tarpusavio 


santykiuose. Ji veikė pasitikėdama savo jėgomis, visiškai 

savarankiškai, - ak, kaip tai būtų vertinama, jei būtum vy- 
ras, — ir jautė, kad dėl to nukentėjo net jos lytiškumas. Ji ga- 
lėjo sulaukti nuoširdaus pritarimo darbe už pasiekimus, bet 
ko vertas tas pritarimas (jei jį plonu sluoksneliu paskleisi po 
visą savo gyvenimą) ten, kur baigiasi darbas? Kam rūpės po 
dešimties metų, kai visi bendraamžiai turės šeimas, kad jos, 
trisdešimt aštuonerių metų moters, metinis uždarbis dides- 
nis negu jos tėvo per visą darbingą gyvenimą?.. Viktorijos 
laikais moterys, siekiančios išsilavinimo, buvo laikomos be- 
lytėmis ir aseksualiomis. Kiek Žmonių dar ir dabar, galvojo 
Ruta, neužmiršdama ir mažėjančios savo „aš“ dalies, sutiktų 
su tokiu požiūriu? 

O dabar pažiūrėkite į ją. Pažiūrėkite. Pasidavusi nerūpes- 
tingumui ir nepasinaudojusi apsaugos priemonėmis, kad 
nepasirodytų nepatraukli fanatikė, ji tapo nėščia. Netyčia ji 
pasiekė aukščiausią įmanomą moters būseną. O Metju ne- 
persigando, nors ji to bijojo, ir netriumfavo dėl savo potenci- 
jos, kaip vyrams įprasta, - jis tiesiog susijaudino. Naujiena jį 
taip stipriai emociškai sukrėtė - nebuvo to numačiusi. Kažin 
ar pati patyrė tokį sukrėtimą. O tokia reakcija reiškia, kad 
dabar jis padarys tai, ko ji taip laukė, - paskambins jai. 

Bet ką ji pasakys, kai jis paskambins, nežinojo. Kitaip 
vertindama žmogiškuosius jausmus, ypač troškimus, ji net 
nebuvo tikra, ar labai nori, kad jis paskambintų. Paskambi- 
nęs jis klausinėtų, norėtų ką nors planuoti, o ji dar nežino, 
ko nori ir kokią mato ateitį. Ypatinga buvo tai, - ypač turint 
galvoje, kad kūdikio iki šiol ji neįsivaizdavo net savo darbo- 
tvarkės gale, - kad skausminga vienatvė, kurią ji jautė nuo 
išsiskyrimo su Metju, rodės, sumažėjo. Pasakius Metju apie 
nėštumą, ją apėmė nepriklausomybės pojūtis, tiek pat stebi- 
nantis, kiek ir lauktas. Jos nuostabai, kūdikis net dabar, šiuo 


metu, buvo faktas ir jokiu būdu ne pasirinkimas. Ji atsargiai 

uždėjo ranką ant plokščio pilvo. Galbūt dabar ji atgavo visa, 
ką buvo praradusi. Galbūt dabar, kad ir labai keista, jos ran- 
kose visos kortos, palankios aplinkybės. Ji atitraukė ranką 
nuo pilvo ir vėl ėmėsi rašyti. 

„Man viskas iš tikro labai gerai“, - formaliai pranešė 


Laurai. 


Roza, atrodo, nebuvo dieniniame spektaklyje nuo tų laikų, 
kai buvo maža, kai Edė su Raselu vesdavosi juos visus tris į 
dieninius kalėdinius miuziklus. Būdavo nepaprastai įdomu 
nueiti į teatrą dienos šviesoje, o išeiti iš jo sutemus, tarsi tas 
keletą valandų būtum keliavęs ir pasaulis per tą laiką būtų 
pavirtęs visai kitokiu. Praėjus dvidešimčiai metų dieninis 
spektaklis jau neatrodė toks egzotiškas, veikiau kiek kitoks, 
reikalaujantis neatsispirti ir patikėti, nepaisant visų savo 
jausmų, tikras iššūkis. 

Tik ketvirtis teatro salės buvo užpildyta. Atėjusieji sėdė- 
jo kas kur, 0 programas pardavinėjanti mergina žiovavo. 
Roza nuėjo į patį galą, tikėdamasi, kad jei Laslas ir matys 
taip toli nuo scenos, tai vis tiek nelabai įžiūrės. Bet tą po- 
pietę buvo aišku, kad jis matys tik Edės dublerę. Edė nie- 
kada nesirgdavo, niekada nepraleisdavo spektaklių, nie- 
kino žmones, kurie skųsdavosi sveikata teisindamiesi dėl 
nevykdomų įsipareigojimų, tačiau šįkart Edė gulėjo lovoje, 
kęsdama nepakeliamą galvos skausmą, bet nusiteikusi va- 
kare vaidinti. 

— Pasigesi manęs, - pasakė ji Laslui, pasirodžiusiam jos 
miegamojo tarpduryje. - Atsimink, pasigesi. 

Roza pajuto kažką panašaus į išdavystės skaudulį, nes 
žiūrės į Edės dublerę. Kita vertus, šią popietę ji atėjo Žiūrėti 
ne į Edę, o į Laslą, su kuriuo ketino susitikti tarp dieninio 
ir vakarinio spektaklių. Tai būdavo laikas, kurį, pripažino 

jis, sunku tinkamai praleisti, nes poreikis išsaugoti energiją 
turi būti suderintas su lygiaverčiu poreikiu neatsipalaiduo- 
ti taip, kad būtų sunku vėl pakilti. Roza pasakė tai supran- 
tanti ir mananti, kad jie galėtų tiesiog kur nors ramiai už- 
kąsti, ir tiek. 

Buvo matyti, kad Laslas dvejoja. 

— Paprastai aš skaitau... 

— Na, šįkart, - atsakė Roza, - šnektelsim. 

— Gerai, - sutiko jis ir nusišypsojo jai drovia šypsena. — 
Ačiū. 

Ji irgi nusišypsojo, bet jam neprasitarė, kad pirma pa- 
žiūrės spektaklį. Ji norėjo ramiai stebėti jį, stebėti, kaip jam 
sekasi be Edės, stebėti jį be konteksto. Ji norėjo sužinoti, ar 
pavyks išsiaiškinti, kodėl jis jai pasirodė toks įdomus, nega- 
na to, kodėl gi jai norėtųsi vyro, kuris tikrai ne jos tipo ir per 
jaunas, kad galėtų ja pasirūpinti. Ji atsilošė savo kėdėje. Pir- 
mam veiksmui jau gerokai įsibėgėjus, - kai atgrasioji Šerilė 
Smit jau buvo puikiai suvaidinusi, - atsidarė durys kairėje 
scenos pusėje, pasirodė Laslas su skrybėle bei pypke ir ne- 
ryžtingai, - Rozai pasirodė, kad labai žaviai, - pasakė: 

— Ak, atsiprašau... maniau, jūs darbo kabinete. 

Ji žvilgtelėjo į programą. Jo tikrai labai gražus profilis. 


Vivianai gulint lovoje, suskambo telefonas. Ji gulėjo čia, nes 
buvo taip sumaniusi — pailsėti, kol Maksas paims ją vaka- 
rieniauti su savo naujuoju klientu, kuriam ji turinti padaryti 
įspūdį. Todėl, kai jis paskambino ir pasakė esąs pasipiktinęs, 
nes klientas panoro vakarieniauti tik su Maksu, jie turintys 
aptarti tik verslo reikalus, Viviana vis tiek nusprendė gultis, 
nors jau dėl kitų priežasčių. 

— Nežinau, ką ir sakyti, lėlyte, - kalbėjo Maksas. - Jau- 
čiuosi klaikiai. O dar tau pažadėjęs. Bet šitas turi būt stambi 

žuvelė, o tu žinai, kokie dabar mano reikalai. Stambi žuvelė 
gali viską pakeisti. 

Viviana, sėdėdama prieškambaryje prie telefono stalelio, 
nieko neatsakė. Ją tarsi užvaldė ta aukštesnioji Viviana, nu- 
stojusi rėkti ant Makso ir atsitverianti nuo jo tylos siena. 

— Vivi, — vėl prabilo Maksas. - Brangioji... 

— Iki, - atsakė Viviana. - Tikiuosi, pavyks. 

Ji padėjo telefono ragelį, užlipo į miegamąjį ir nusispyrė 
batelius. Jei ji negali gulėti lovoje laukdama, tai gulės bent 
jau ramindamasi. Piktai trūkčiodama ji patogiau įsitaisė ir 
pažvelgė į suknelę, kabančią ant spintos karnizo. Ji buvo iš 
sluoksninio šifono, marginta pilkai ir baltai („Lėlyte, myliu 
tave, kai dėvi šitų puikių spalvų drabužius.“). Viviana ruo- 
šėsi šįvakar užsivilkti šitą suknelę. 

Suskambo telefonas ant stalelio šalia lovos. Ji užsigalvo- 
jusi žiūrėjo į jį. 

„Ne, - pasakys ji Maksui, - ne, tu negali vėl keisti planų. 
Dabar aš nusprendžiau nuveikti ką kita. Eisiu į kiną.“ 

Ji leido suskambėti telefonui šešis kartus, tada pakėlusi 
laikė ragelį atokiau ir laukė. 

— Vivi, - tarė Edė. 

Viviana trumpam stipriai užsimerkė, tarsi norėtų sulaiky- 
ti ašaras. 

— Kodėl tu ne teatre? Juk šeštadieniais vaidini dieniniuose 
spektakliuose. 

— Man skauda galvą, - lėtai dėliodama žodžius atsakė 
Edė. 

Viviana užjausdama suaimanavo ir pasakė: 

— Tau niekada neskaudėdavo galvos. 

— Bet dabar skauda. 

— Tau reikėtų pakaitinės hormonų terapijos. Reikia atsi- 


žvelgti į amžių ir... 

— Aš pavargusi, - garsiai pasakė Edė. 

— Ką? 

— Tiesiog pavargusi. 

- Žinoma, pavargusi. Darbas, pilni namai... 

— Paskambinau ne tam, kad mane mokytum! 

Kiek patylėjusi, Viviana paklausė: 

— Tai ko paskambinai? 

— Gulėjau lovoje, - atsakė Edė, —o čia - nė vieno, net Rase- 
lo nėra, ir aš... na, norėjau su kuo nors pasišnekėti. 

— Tai aš tiksiu. 

— Taip, - atsakė Edė, - tiksi. Kaip tau sekasi? 

— Puikiai. 

— Lygini Makso Jermyn Street marškinius, verdi gundančią 
vakarienę ir planuoji savo kelionę į Australiją... 

— Mes neskrendam į Australiją. 

— Vivi! 

Viviana pakėlė ranką ir nušluostė vieną paakį, paskui 
kitą. 

— Ne. Neskrendam. 

— Vivi, kodėl ne? 

— Maksas sako, - pratarė Viviana, žiūrėdama pro langą, — 
kad jis neturi iš ko. 

— Atleisk... 


— Prašau, ne... 


— Ką ne? 

— Neskatink, - atsakė Viviana, - manęs galvoti to, ką ir 
galvoju. 

— Betgi jis pardavė savo butą! 

- Žinau. 

— O butas buvo didelis... 


— Suprantu, Ede. Aš suprantu, nekalbėk daugiau apie 


tai, ne... 

— Ak, Vivi, - pasakė Edė jau kita intonacija, - ak, aš atsi- 
prašau. 

— Nieko. Tai tik kelionė. - Ji vėl pažvelgė į šifono suknelę 
ir garsiai ištarė: - Daugiau nėra dėl ko jaudintis. 

— Ar tikrai? 

— Taip. Jis labai atgailauja. Galima sakyt, tikrai apgailes- 
taujantis vyras. 

Iš apačios pasigirdo du skambtelėjimai. 

— Prakeikimas, - pasakė Viviana sėsdamasi. - Kažkas prie 
durų. 

— Paskambink man vėliau, jei norėsi. Būsiu iki šešių... 

— Maniau, tau skauda galvą? 

— Tebeskauda, - patvirtino Edė, - tikrai tebeskauda. Vivi, 
kuo galiu padėti... 

Viviana atsistojo ir įsispyrė į batelius. 

— Niekuo, - atsakė ji. - Ačiū, bet niekuo. Nieko nereikia 
daryti. Viskas gerai. 

Už laukujų durų stovėjo vyras iš vietinės gėlių parduotu- 
vės. Jis laikė rankose puokštę raudonų rožių, įvyniotų į celo- 
faną, didumo sulig stamboku kūdikiu. 

Jis nusišypsojo Vivianai. 

— Laba diena! - pasakė. - Matau, laiminga moteris? 


Roza užsisakė salotų. Jos buvo su duonos kamuoliukais, iš- 
dėstytais ratu palei lėkštės kraštą. Roza išrankiojo juos, tvar- 
kingai sudėjo į lėkštutę šalia ir pastūmė toliau. Laslas nustojo 

— Nevalgysi? 

Roza papurtė galvą. Ji buvo išsisegusi segtukus, tad plau- 
kai laisvai krito jai ant pečių. 

Šypsodamasi ji žvilgtelėjo į jo picą. 

— Ar negana? 

— Niekada nebūna gana. 

Ji pastūmė duonos kamuoliukus arčiau jo. 

— Prašom. 

Paskubomis valgydamas, jis paklausė: 

— Šiandien buvai teatre, tiesa? 

Roza kiek patylėjo, tada atsakė: 

— Taip. Buvau. 

Nežiūrėdamas į ją, Laslas paklausė: 

— Pažiūrėti, kaip susitvarkysiu be tavo mamos? 

Ji atskyrė vieną alyvuogę iš salotų ir spoksojo į ją. Vėl 
stumtelėjo ją atgal. 

— Negalvojau apie tai. 

— Ne? 

— Ne, - pakartojo ji, žiūrėdama į jį. - Negalvojau. Bet tu 
susitvarkei. 

Jis šyptelėjo žiūrėdamas į lėkštę. 

— Taip, - pratarė jis, - pavyko, ar ne? Norėjau sužinoti. Aš 
tikėjausi... - Jis nutilo. 

— Tu tikėjaisi, kad gali plaukti be pripučiamo rato. 

— Taip, - atsakė jis, žvelgdamas tiesiai į ją, - tikėjausi. Ar 
tai... - Jis stabtelėjo. 

— Ne, - pasakė Roza. - Ne. Ji irgi to norėtų. Ji norėtų to dėl 
tavęs. 

Laslas atsikrenkštė. 

— Reikalas toks, - tarė jis, - aš... na, aš gavau kitą vai- 
dmenį. | 

- O! 

— Televizijoj, - tęsė jis, - šešių dalių seriale. Gan svarbus 
vaidmuo. Aš... na, mano vaidmuo antras iš pagrindinių. 

Roza palinko į priekį. 


— Tai nuostabu. 

— Taip manai? 

— Žinoma, — patvirtino Roza. — Žinoma, taip! Ir tu to nu- 
sipelnei. 

— Na... 

Roza padėjo peilį ir uždėjo ranką Laslui ant riešo. 

— Mama tą patį pasakys. Mama susijaudins. 

— Sakai? Tai vėl Fredžio Kaso režisūra. Jis... na, man beveik 
nieko nereikėjo daryti per atranką, tai buvo tik formalumas. 
Tai atrodo niekšiška, jaučiuosi, lyg daryčiau ką nors jai už 
nugaros, bet negaliu atsisakyti gero darbo. 

— Liaukis, - pasakė Roza. 

Jis įkvėpė ir dar kartą paklausė: 

— Esi tikra? 

— Taip, taip. 

— Tiesiog, — pratarė jis, - aš jai labai dėkingas. Už pagalbą, 
už pastogę... 

— Ji buvo šalia, kai tau jos reikėjo. - Roza atitraukė ranką ir 
vėl paėmė peilį. - Ir atvirkščiai. 

Laslas tylėjo. Jis įsidėjo į burną gabaliuką picos ir kramtė. 
Paskui paklausė: 

— Kodėl tu šią popietę atėjai? 

— Norėjau pažiūrėti į tave, - atsakė ji. 

— Buvai mane mačiusi. 

— Pažiūrėti į tave, kai tavęs niekas neblaško. 

— Aš nelabai gabus šitam, - pasakė Laslas, - bet... bet ką 
tu pamatei? 

Ji atsilošė ir sukryžiavo rankas. Jos plaukai buvo kerintys. 
Ji iš lėto tarė: 

— Pakankamai. Pamačiau pakankamai, kad įgaučiau drąsos. 

Laslas padėjo peilį su šakute. Jį vėl apėmė tas pats pasta- 
ruoju metu vis pasikartojantis nerimastingas, jaudinantis po- 
jūtis, kad kažkokia išorinė jėga įsiverš į jo gyvenimą ir pakeis 
ji, pakeis taip, kaip jis pats neturi galimybių pakeisti. 


310 


Palinkdama į priekį ir žiūrėdama į jį Roza tarė: 

— Tu išsikraustai. 

Laslas linktelėjo ir pasakė: 

— Aš privalau. Nėra vietos. Jaučiuosi baisiai, kai Benas 
miega ant sofos... 

— Kur išeini? 

Laslas pažvelgė į lėkštę. 

— Pradėjau ieškotis buto. Bent mažyčio. Televizijoj gausiu 
daugiau... 

— Aš eisiu su tavim, —- pasakė Roza. 

Jis pajuto, kaip užsiliepsnojo skruostai. 

— Eisi su manim? 

- Taip. 

Laslas netaktiškai sumurmėjo: 

— Aš... aš nepažįstu tavęs... 

Roza nuleido rankas ir palinko. Ji atsirėmė alkūnėmis į 
stalą ir delnais parėmė smakrą. 

— Pažįsti. 

— Bet aš... 

— Laslai, - pasakė Roza, - tu pažįsti mane. Tu taip įpratęs 
galvoti apie save kaip apie pašalinį asmenį, kad net netiki, 
jog ką nors pažįsti. 

Jis labai lėtai pakėlė akis ir pažiūrėjo į ją. 

— Tu siūlai gyventi kartu? 

— Taip. 

- Bet... 

— Gyventi kartu, - pasakė Roza, - reiškia gyventi kartu. 
Ne miegoti kartu. - Ji nutilo ir nerūpestingai pridūrė: - Ne- 
būtinai. 

— Ašto nesitikėjau, - pasakė Laslas. — Aš šito net negalėjau 
įsivaizduoti. Tu siūlai kartu nuomotis butą? 

- Taip. 

— Kodėl? 

Roza rimtai atsakė: 

— Nes aš turiu išsikraustyti ir judėti į priekį, nes man rei- 
kia motyvacijos, kad susirasčiau geresnį darbą, nes viena 
nuomotis vis dar negaliu, nes aš nenoriu gyventi su mergina, 
kuri būtų mano kopija. Nes tu man patinki. 

Jį vėl išmušė karštis. 

— Tikrai? 

— Taip, - patvirtino ji. 

— Nelabai žinau, ką aš... 

— Nesirūpink, - ramino jį Roza. - Nesistenk nieko pasa- 
kyti. Pajausk tai. Tiesiog pagalvok apie tai, ką pasakiau. - Ji 
pažvelgė į jo lėkštę. - Ta pica bus bjauriai ataušusi. 


Raselas gulėjo lovoje pusiau nusisukęs nuo Edės ir snūduria- 
vo. Ji pajudino jį: 

— Raselai... 

Jos pirštai spaudė jo petį. Jis buvo ištrauktas iš švelnios 
juodos erdvės, į kurią buvo begrimztąs. 

— Ede! Ede, kas tau? 

Jis pasisuko į ją. Ji priglaudė savo skruostą jam prie veido 
ir tarsi į odą pasakė: 

— Mes nebevaidiname. 

Jis ištraukė rankas iš po antklodės ir negrabiai apglėbė ją. 

— Mieloji Ede, tu tai žinojai... 

— Mes nebevaidiname, - pakartojo Edė pašnibždomis — 
šiurkščiu, verksmingu balsu.- Niekur nebevaidinsime. 
Baigta. 

Raselas tvirčiau ją apglėbė ir švelniai pasakė: 

— Tu žinojai. Tu žinojai, kad Fredis nė nesistengė ieškoti 
teatro, žinojai, kad buvo tik kalbos. Tu jau seniai žinojai. 

— Aš tik dabar tai suvokiau, - pasakė Edė. - Nenoriu, kad 
tai baigtųsi. Nenoriu, kad šis spektaklis numirtų. 

— Bus kitų vaidmenų... 

— Ne, nebus. Tai buvo neįtikėtina sėkmė. Fredis ima Laslą 
į itališką detektyvą, kurį dabar statys, bet man apie tai nė 
neužsiminė. 

— Galbūt ten nėra vaidmens... 

— Maniau, - tęsė Edė, - vaidinsiu Vestende. Maniau, turė- 
siu vardą... - Ji nutilo. 

Raselas tarė: 

— O aš maniau, kad tu pavargusi, persisotinusi ir nori, kad 
baigtųsi. 

Edė nieko neatsakė. Ji lėtai pakreipė veidą taip, kad 
skruostas būtų jam ant krūtinės. Jis patylėjo keletą akimirkų 
ir pasakė: 

— Tau patiko šitas bėgimas, tiesa? Tau patiko būti scenoje? 

Edė linktelėjo ir sušnibždėjo: 

— Aš taip bijau, kad tai baigsis. 

— Tai ne paskutinis. 

— Negali žinoti... 

— Negaliu, bet turiu gana gerą nuojautą. 

Raselas pajuto, kad jos veidas krustelėjo; tikriausiai Edė 
sužiuro į jį. 

— Iš tikrųjų? 

— Taip, - atsakė Raselas. 

— Ar tu tikrai manai, kad aš šio to verta? 

— Taip, - patvirtino Raselas, - ir daugelis kitų taip mano. 

— Bet ne Fredis Kasas. 

- Ir jis taip mano. Tik jo naujajame projekte yra vaidmuo 
Laslui, o tau nėra. 

— Tikrai? 

— Tikrai. 

— Kažin, - abejojo Edė, vėl paliesdama savo skruostu jo, 
kažin ar galėsiu iškęsti, jei vėl nedirbsiu. 

Raselas kiek patylėjo ir ramiai pasakė: 

— O ašįsitikinęs, kad tau nereikės kęsti nieko panašaus. 

— Visai nesu tuo tikra. 

Jis tylėjo. Lėtai sujudėjo išlaisvindamas ranką ir nusižio- 
vavo tamsoje virš Edės galvos. Kažkur virš jų sugirgždėjo 
grindų lenta. 

Edė sustingo. Visai kitokiu balsu pratarė: 

— Kažkas vyksta tarp Rozos ir Laslo. 

— Argi? 

— Taip, tikrai. 

Jis pajuto, kad tuoj vėl žiovaus. Slopindamas žiovulį dar 
paklausė: 

— Ar tai svarbu? 

Edė ryžtingai atsakė: 

— Man tai nepatinka, Raselai. Tikrai ne. Ne čia. Ne mano 
namuose. 

- A. 

— Noriu pasakyti, jei priimi žmones, priimi juos atgal, tai 
teisinga tikėtis bent šio to, tiesa? - Ji nutilo ir liūdnai pridū- 
rė: — Aš ne tą norėjau pasakyti. 

— Taip ir maniau. Tikėjausi, kad ne tą. 

— Ne tą. 

— Tai ką? 

Tokiu pat prislėgtu balsu ji atsakė: 

— Viskas taip trapu. 

— Kas trapu? 

— Visa, ką juodu daro, taip nepatikima... Jie visai nepla- 
nuoja ateities... 

— Ar nemanai, - mieguistai ištarė Raselas, - kad kitados 
mes irgi atrodėm tokie trapūs? Tas prastas butas, vaikai, 
mano trijų tūkstančių metinė alga, ir tai, jei sekdavosi. 

— Galbūt... 

— Tikrai mes buvom tokie pat. Esu tuo įsitikinęs. Numa- 
nau, kad mūsų tėvai, - mano tai tikrai, - greičiausiai lygiai 
taip pat kalbėdavosi. 


314 


— Raselai... 

- Taip. 

— Aš tik norėjau, - pasakė Edė, - kad visi būtų saugūs. Aš 
tik norėjau padaryti taip, kad jiems visiems būtų gerai. Aš 
norėjau vėl viską kontroliuoti... 

— Suprantu. 

- Ir aš negaliu... 

Raselas pasuko galvą ir pabučiavo Edę. 

— Suprantu, - pakartojo jis. 


DEVYNIOLIKTAS SKYRIUS 


ėda ta, galvojo Benas, kad nebuvo visko apsvarstęs. Jis 
B. miglotai įsivaizdavo, kad keletą savaičių panirs į 
savo ankstesnį gyvenimą, neįdomų, bet pažįstamą ir lengvą, 
o paskui tęs, - sunkiai įsivaizduojamai, bet šauniai, - savo 
naująjį gyvenimą su Naome. Stengdamasis gauti tai, ko 
nori, ir sukelti kuo mažesnę suirutę, jis tikėjosi, kad visi ne- 
sutarimai sušvelnės patys savaime. Jis nesuvokė, kad Nao- 
mė turėjo galvoje kaip tik tai, ką ir sakė: kad jai reikia laiko 
pagalvoti. Pasirodo, tai reiškė, kad beveik nebendraus su 
juo, na, gal atsiųs keletą telefoninių Žinučių - tokių, kokios 
siunčiamos senam kiemo draugui. Be to, jis niekada nebūtų 
taip lengvabūdiškai grįžęs namo, ir dar tėvui nelaiminant 
šio žingsnio, jei būtų žinojęs, kad grįžus nebus lengva ir 
paprasta. 

Pirmomis naktimis jis galvojo, jog neteisinga, kad turi 
miegoti ant sofos. Net manė, kad beveik nenormalu miego- 
ti ant sofos, kai sesuo įsitaisiusi tavo miegamajame ir tavo 
lovoje stačiai tau virš galvos. Bet laikui bėgant jam ėmė at- 
rodyti, kad jei Roza ir užleistų jo miegamąjį, tai nebūtų tas 
kambarys, kurį jis paliko vos prieš kelis mėnesius, tad sofa 
čia niekuo dėta - viskas priklauso nuo aplinkybių. O aplin- 
kybės, kiek Benas pajėgė suvokti, tokios, kad jo vaikystės na- 
mai pasikeitė. Jis gali atpažinti kiekvieną kampelį, kiekvieną 

įtrūkimą, bet taip pat, kaip atpažintų ir vidurinėje mokyklo- 
je, kurią lankė septynerius mokslo metus. Gali pažinoti daik- 
tus, gali jausti, kad jie tau labai artimi, bet tuo pat metu kuo 
puikiausiai supranti, kad šis pažįstamas ir artimas dalykas 
jau nebeturi ryšio su vieta, kurioje tu dabar esi, tuo labiau 
su vieta, į kurią ruošiesi. Kišdamas raktą į lauko durų spyną 
Benas tiksliai žinojo, kaip tai padaryti, bet nejuto jokios pa- 
guodos ar malonumo, nes iš esmės jis jau nebenori to daryti. 
Raktas, rodos, tas pats, bet jo prigimtis tarsi pasikeitė - kaip 
ir Čiaupų rankenėlių, šviesos jungiklių ar spintos durų... Tar- 
si žiūrėtum į pažįstamą veidą kreivame veidrodyje. 

Tą patį jis galėjo pasakyti ir apie šeimą. Niekas nestebi- 
no, tik visi jam atrodė dar sunkiau suprantami. Iš pradžių jis 
manė, jog taip yra dėl to, kad visi stengiasi susidoroti su juos 
užgriuvusiais sunkumais ir yra pavargę bei susirūpinę. Visi 
turėjo savo dienotvarkes ir beveik nematydavo vieni kitų, 
bet vis tiek namuose trūko darnos; visumos nebuvo, atrodė, 
tarsi į vieną vietą būtų susirinkę žmonės, kurių niekas nesie- 
ja. Tik po kelių savaičių, vienąnakt prabudęs ant sofos ir gal 
šimtąjį kartą trokšdamas, kad ji būtų bent penkiolika centi- 
metrų ilgesnė, Benas suvokė, kad iš tikrųjų svarbu ne sofa ar 
šeimos santykiai, o tai, kad jis ilgisi Naomės. 

Svarstydamas apie tai, jis suprato, kad anksčiau nieka- 
da nieko nesiilgėjo. Augdamas jis niekada nebuvo patekęs 
į tokią padėtį, kad ko nors pasiilgtų: jokios internatinės mo- 
kyklos, mokslų Šiaurės Anglijos koledže, jokios galimybės 
skausmingai pajusti svarbaus asmens nebuvimą. Kai jis ne- 
tikėtai atrado šią nemalonią, bet įdomią tiesą, suprato, kad 
nepasikeitė nei namai, nei šeima — pasikeitė jis pats. Nors 
neilgai gyveno su Naome ir jos mama, to pakako pajusti, ką 
reiškia gyventi pagal savo polinkius. Naomės mama, nuolat 


primindama savo taisykles ir nurodinėdama, nesąmoningai 

leido jam žengti pirmuosius nedrąsius žingsnius nepriklau- 
somybės link. 

Vienąkart suvoktas Naomės ilgesys buvo itin stiprus. Be- 
nas iškart ėmė neapkęsti šito laikino gyvenimo pas tėvus, 
nepatogaus miegojimo ant jų sofos ir tuo pat metu panoro 
kuo greičiau susitaikyti su Naome ir siekti to, ko jis dabar 
norėjo aiškiai ir kuo greičiau - jųdviejų gyvenamosios vie- 
tos. Turint tokią vietą, kaip jis dabar suprato, prisidėtų tam 
tikrų rūpesčių, į kuriuos anksčiau numodavo ranka kaip į 
nuobodų vyresnių už jį kartų reikalą, bet buvo tikras, kad 
šito jis neišsigąs. Jeigu šitokia prievolė bus kaina, kurią rei- 
kia sumokėti, kad galėtų gyventi su Naome, jis mielai tai 
padarys. 

Sunkiausia - suvokti, kaip tai padaryti. Naomės žinutėse 
nebuvo jokio ženklo, kad ji būtų pasiilgusi jo taip, kaip ilgė- 
josi jis. Jos Žinutės buvo tokios glaustos ir retos, kad silpnes- 
nės dvasios žmogus būtų pamanęs, jog ji aiškiai pasirinko 
artimiausioje ateityje gyventi verčiau su mama negu su savo 
vaikinu. Tačiau Beno dvasia, drąsinama naujo savęs pažini- 
mo, nebuvo silpna. Jo širdis jautė, kad net jei nepasisektų, 
pirma reikia labai stengtis, o tik tada pripažinti, kad gali ir 
pralaimėti. Jis nusprendė išsimaudyti po dušu, nusiskusti, 
apsivilkti švariais drabužiais, nupirkti gėlių Naomei ir jos 
mamai (gerokai didesnę puokštę - jos mamai) ir šiandien pat 


nulėkti metro į Voltamstou. 


Vanduo duše iš apyšilčio staiga virto stingdančiu. Edė, sti- 
priai užsimerkusi, kad į akis nepatektų veidu tekančio šam- 
pūno, suspiegė. Antrąkart šūktelėjo jau labiau iš įniršio nei 
dėl patirto šoko. Visi kiti, žinoma, išsimaudė, visi išsimaudė 
ir išėjo iš šių namų, net Laslas, o dabar jai vienai teks įveikti 
visus nepatogumus. Be to, galvojo ji, netvirtai žengdama iš 

dušo ir apgraibomis ieškodama rankšluosčio, teks susitaiky- 
ti ir su senuku šildytuvu bei vandens baku, pritaikytu mažai 
šeimai, kuri maudosi pagal grafiką. 

Ji susirado drėgną rankšluostį ir apsivyniojo. Tada į du- 
benį prisileido šalto vandens, įmerkė į jį plaukus ir nusiplo- 
vė akis. Pajuto kažkokį nesuprantamą palengvėjimą, nes 
dėl patekusio į akis muilo galėjo ašaroti, galėjo kaltinti ma- 
terialius dalykus ir išsiraudoti apsivyniojusi jau panaudotu 
rankšluosčiu vidury nelaimingo eilinės dienos ryto. Ji šiek 
tiek atsitiesė ir įsižiūrėjo į save veidrodyje. Plaukai šlapiomis 
tamsiomis gyvatėmis driekėsi žemyn. Akių beveik nesimatė. 
Ji nusprendė, kad yra panašesnė į įsikūnijusią dvasinę bū- 
seną nei į žmogišką būtybę. Edė ištiesė ranką, iš krūvos ant 
kėdės pasiėmė kitą drėgną ir šaltą rankšluostį, apsivyniojo 
juo galvą. Dabar ji buvo panaši į didžiulį melsvą rankšluos- 
tinį nykštį. 

Apačioje suaidėjo durų skambutis. 

— Eikit šalin! - sušuko Edė. 

Suskambo vėl- mandagiai, bet tvirtai. Edė nusimetė 
rankšluostį, į kurį buvo susisupusi žemiau pažastų, ir pasi- 
čiupo seną Raselo chalatą, kabėjusį ant durų. Tada atsargiai 
išėjo į laiptų aikštelę ir prispaudė kaktą prie lango stiklo žiū- 
rėdama, kas už durų. 

Ten stovėjo jauna moteris. Ji vilkėjo tamsų kostiumą, ran- 
kose laikė portfelį ir virš kaktos buvo pakėlusi akinius nuo 
puikiai įsivaizdavo jį prieškambaryje, atremtą į sieną. Tai 
buvo Rutos portfelis. Edė pasuko lauko rankeną ir iškišo gal- 
vą. Ruta pažvelgė aukštyn. 

— Ede, - prabilo nedrąsiai. 

Edė pakėlė ranką ir pačiupinėjo didžiulį melsvą turbaną. 

— Ką tik... išsiploviau galvą... 

— Atsiprašau, - tarė Ruta, - kad neperspėjusi atėjau, bet 
Metas sakė, kad būnate namuose, tai aš... 

— Metas? 

— Taip, - atsakė Ruta. - Metas pasiūlė užeiti, kai pasakiau, 
kad norėčiau. 

— Palauk, - pasakė Edė. 

— Paklausykit, jeigu tai tikrai... 

— Palauk, — pakartojo Edė. Ji uždarė langą ir nusivyniojo 
turbaną. Nubėgo laiptais žemyn. Arsis tupėjo prieškambary- 
je visiškai abejingas, nesvarbu, kas įeis. Edė pakėlė jį ir palai- 
kė prisiglaudusi, kol atidarė duris. 

Ruta iškart puolė teisintis: 

— Labai atsiprašau... 

— Neatsiprašinėk, - pasakė Edė. Ji žengtelėjo atgal. - Vis- 
kas gerai, labai džiaugiuosi tave matydama. 

— Iš tiesų? 

Edė pažvelgė į ją. 

— O kodėl gi ne? 

Ruta ištiesė ranką paglostyti Arsio. 

— Na, maniau, kad galvojate... 

Lašas nuo Edės plaukų nukrito Arsiui ant sprando ir jis 
nušoko nuo jos rankų. 

— Galvojau. 

— Taip... 

— Bet daug kas įvyko, ir ėmiau galvoti kitaip. Labai dailiai 
atrodai. 

Ruta sumostagavo, lyg save menkintų. 

— Turėsi man atleisti, - pasakė Edė. - Aš ne tik maudžiau- 
si, bet ir buvau susinervinusi. Kavos? 

— Ar galėčiau... gal galiu arbatos? 

Edė pažvelgė į ją. 


— Nemaniau, kad geri arbatą. 

— Negerdavau... 

— Eime į virtuvę. Kitur reikėtų dėl tiek daug ko atsipraši- 
nėti, kad geriau nė nepradėt. 

Ruta virtuvės tarpdury pasakė: 

— Malonu vėl čia būti... 

— Tikrai? Ar buvai labai nelaiminga? 

— Taip. 

Edė paėmė virdulį. Stovėdama prie kriauklės, atsukusi 
Rutai nugarą, tarė: 

- Ir Metju. 

- Žinau. 

— Ruta, ar negalėjai rasti kompromiso? Ar negalėjai sugal- 
voti, kaip jis galėtų prisidėti? 

Ruta lėtai perėjo kambarį ir atsirėmė į stalą. Padėjo portfe- 
lį, nusiėmė akinius ir atsargiai padėjo juos ant stalo. 

— Atėjau jums pasakyti, kad aš nėščia. 

Edė sustingo. Paskui užsuko čiaupą ir rūpestingai pastatė 
virdulį į kriauklę. 

— Nėščia? 

— Taip. 

— Aš maniau, - pasakė Edė pabrėžtinai, - kad judu su Me- 
tju nebuvot susitikę nuo tada... kai išsiskyrėte. 

— Jis atėjo pavakarieniauti, - pasakė Ruta. - Į mano butą. 
Ašjo prašiau. Manjo labai trūko. 

Edė pakėlė rankas prie Raselo chalato apykaklės ir laikė ją 
suėmusi prie kaklo. Atsigręžė. 

— Ar Metju žino? 

- Žinoma. 

— Nuo... kada? 

— Jau dvi savaitės. 

Edė užsimerkė. 


— Dvi savaitės... 

- Taip. 

- Ir... atleisk man... ar gimdysi? 

Patylėjusi Ruta su vos tvardomu įtūžiu atsakė: 

— Taip. 

— Bet jeigu tu ir Metju nesate... 

— Mes esame, - atsakė Ruta. - Dėl to ir atėjau. Atėjau pasa- 
kyti, ką mes planuojame. 

Edė ištiesė ranką norėdama prisitraukti kėdę, tarsi staiga 
buvo įsmeigtos į dribsnius, kažkieno paliktus ant stalo. 

— Bet kodėl atėjai pasakyti man? Kodėl ne abudu? Kodėl 
ne Raselui ir man drauge? Kodėl šitaip, kaip perkūnas iš gie- 
dro dangaus... 

— Nes aš taip norėjau, - atsakė Ruta. - Jūs turėjot sužinoti, 
nes jūs pykot ant manęs. 

— Nepykau... 

— Taip, pykote, - dėstė Ruta. - Moterys visada labiau 
pyksta ant kitų moterų. Aš įskaudinau jūsų sūnų. Aš pasie- 
kiau daugiau negu jis. Jūs manote, kad aš jam tai įkaliau į 
galvą. 

Edė padėjo alkūnes ant stalo ir parėmė delnais smakrą. 
Dusliu balsu pasakė: 

— Tu sužinosi. 

— Ak, aš supratau, kodėl jūs pykstate. Žinoma, supratau. 
Ir pati jaučiausi bjauriai dėl to, ką padariau, ir tūžau, kad esu 
priversta bjauriai jaustis. 

Edė atitraukė rankas nuo veido. 

— Geriau atsisėsk. 

— Man gerai... 

— Sėskis, - pakartojo Edė. - Sėsk, užkaisiu arbatos. 

Ji atsistojo ir iš kriauklės iškėlė virdulį. Paklausė: 


— Ar tavo tėvai žino? 

— Dar ne. 

— Ką? 

— Aš jiems paskui pasakysiu, - atsakė Ruta. — Savaitgalį. 

— Bet kodėl... 

— Norėjau pirma su jumis susitikti. Norėjau ką nors pada- 
ryti dėl Metju. 

Edė atsigręžė. 

— Metju manęs nebijo. 

— Taip ir nesakiau. Aš noriu apsaugoti Metju, kad jam ne- 
tektų vėl aiškintis. Aš noriu jums pasakyti, kaip sunku mano 
amžiaus moterims būti motinomis ir dirbti, kai abu šie daly- 
kai yra tokie svarbūs ir jiems reikia tiek daug dėmesio. Kaip 
būtų nuostabu, jei būtumėt mano pusėje... - Ji nutilo, bet tuoj 
pat pridūrė: - Nepriklausomai nuo Metju. 

Edė tylėjo. Ji grįžo prie kėdės, atsisėdo ir tvirčiau susirišo 
chalato diržą. Tada pažvelgė į Rutą anapus stalo, į jos žvil- 
gančius plaukus ir griežto kirpimo kostiumėlį. 

— Ar tu manai, kad man lengviau? 

— Taip, - atsakė Ruta. 

— Taip manai? 

— Taip, - pakartojo Ruta, - aš manau, kad vaikams išsi- 
skirsčius moterys lieka nestabdomos. Taip man atrodo. 

— Tikrai? 

Ruta palinko į priekį. 

— Jums netinka klasikinis priekaištas moterims, ko nors 
siekiančioms artimųjų, kuriems dar reikia globos, sąskaita. 
Jums tai jau nebetaikoma. | 

— Palauk... 

— Aš nenoriu ginčytis, - pasakė Ruta. - Ne to atėjau. Ir ne- 
lyginti. Atėjau jums pasakyti apie kūdikį. 

Edė pakėlė akis. Ji žiūrėjo į Rutą, tarsi pirmąkart matytų. 

— O Dieve, - pasakė Edė. - Kūdikis. 

* * * 


Raselas žiūrėjo į vyno taures, kurias Roza jau buvo atnešusi 
iš baro ir pastačiusi ant stalo. 

— Visai nenoriu būti nemandagus, - pasakė jis, - bet man 
kelia įtarimą... 

— Tu mėgsti raudonąjį vyną. 

— Tikrai mėgstu. Bet paprastai savo mėgstamą raudonąjį 
vyną aš turiu pirkti. Paprastai aš perku raudonąjį vyną savo 
vaikams. 

— Ką gi, viskas keičiasi, - atsakė Roza. 

Raselas atsiduso. 

— Va šito ir bijojau. 

— Tėti... 

— Tu pakvieti mane išgerti, pirmiausia suminkštini pasiū- 
lydama vyno, o paskui paprašai dešimt tūkstančių svarų. 
Tokia forma. 

— Ne, - nukirto Roza. 

Raselas pakėlė taurę. 

— Tai aš pirma gurkštelėsiu prieš sužinodamas, kas 
čia bus. 

Roza nerūpestingai pratarė: 

— Mane paaukštino. 

Raselas vėl padėjo taurę. 

— Maniau, tai labai prastas ir laikinas darbas, kurio tu 
nekenti. 

— Manęs paprašė, - pasakė Roza, - vadovauti filialui Hol- 
borne. Alga trisdešimt procentų didesnė, o uniforma jau bus 
be saulės pavidalo sagų. 

Raselas žiūrėjo į ją. 

— Tai sveikinu. 

— Ačiū. 

— Kodėl negalėjai šito pasakyti namie? 

— Namuose keblu, - atsakė Roza. 

Raselas pažvelgė į šalį. 

— Žinau, - kalbėjo Roza, - tikriausiai ir aš prie to priside- 
du, bet mums visiems drauge gyventi išties nesiseka, ar ne? 
Nelabai sėkmingai... 

Raselas, vis dar žiūrėdamas į šalį, tarė: 

— Niekada nemaniau, kad taip bus. 

— Na, tu buvai teisus. Dėl daugelio dalykų. 

Jis ištarė pavargusiu balsu: 

— Nesistenk nuteikti manęs savo naudai, Roza. Aš nuo 
viso šito toli. 

— Aš rimtai kalbu. 

— Ačiū tau... 

— Ir man visai nerūpi Holbornas, ir visai nerūpi darbas 
kelionių agentūroje. Man nerūpi. 

— Ak, - pratarė Raselas, pasukdamas veidą į ją. - Ir ko- 
dėl gi? 

— Todėl, - atsakė Roza, išskėsdama pirštus ant stalo pavir- 
šiaus ir žiūrėdama į juos, - kad man atsivėrė kitas kelias. 

— Ne darbo kelias, kiek suprantu... 

- Ne. 

Raselas gurkštelėjo. 

— Laslas? 

— Taip. Nežinojau, kad tu žinai. 

— Aš ne žinau, o spėju. Sunku gyventi tame pačiame name 
ir neatspėti. 

Roza šypsojosi žiūrėdama į savo rankas. 

— Tik pati pradžia. 

— Taip... 

— Jis be galo drovus. Abejoju, ar jis kada nors turėjo 
merginą. 

— Jis mielas vaikinas, - pasakė Raselas. - Doras žmogus. 

— Tai tu ne prieš... 

— Ne prieš? 

— Neprieštarauji, jei Laslas ir aš išsikraustysim ir gyven- 
sim kartu? 

Raselas palinko į priekį. 

— Ne, Roza, neprieštarauju. Aš labai džiaugiuosi dėl tavęs. 

Ji įsmeigė akis į jį. 

— O mama nebus prieš? 

— Sakyčiau, ne... 

— Ar pasakysi jai? 

Raselas papurtė galvą. 

— Ne. 

— Tėti... 

— Tu turijai pasakyti. Laslas turi jai pasakyti. 

Roza mostelėjo ranka. 

— Aš tikrai nenorėčiau. 

— Ką čia kalbi? - paklausė Raselas atsitiesdamas. - Ką 
turi galvoje sakydama, kad nenorėtum? Ji tiek dėl tavęs 
padarė... 

— Ne dėl to... 

— Na, tada... 

— Būtent, - pasakė Roza. - Aš žinau, kiek daug ji pada- 
rė. Žinau, kokia ji pavargusi, Žinau, kokia nusiminusi dėl to, 
kad spektaklis nebebus vaidinamas, ir aš tiesiog nenoriu būti 
dar vienu lašu, dar vienu jos praradimu. - Ji truputį patylėjo, 
tada paskubomis pridūrė: - Manau, ji tikrai pajus praradi- 
mą, kai Metas išeis, o dar mes... 

— Metas? - irzliai paklausė Raselas. 

Roza užsidengė ranka burną. 

— Dieve... 

— Roza... 

— Nenorėjau, - pasakė Roza, - nenorėjau apie tai pra- 
sitarti... 

Raselas pasilenkė per stalą ir sugriebė Rozai už riešo. 

— Ką tu Žinai apie Metju? 

* * * 


Viviana sėdėjo prieškambaryje šalia telefono stalelio. Ant jo 
buvo sąrašas Žmonių, kuriems ji ruošėsi paeiliui skambin- 
ti, ramiai ir paprastai, o vėliau buvo numačiusi lipti į viršų 
su nauju ritiniu tvirtų šiukšlių maišų ir be isterijos prikrauti 
juos Makso daiktų. 

Pirmoji sąraše buvo Edė. Viviana ketino pirmiausia pa- 
skambinti Edei, papasakoti jai, kas atsitiko, ir įtikinti, kad 
nors tai keista ir lengvabūdiška, jai nieko blogo. Tada ji 
buvo numačiusi paskambinti savo advokatui, banko tar- 
nautojui ir Elison į knygyną. Jai Viviana norėjo įprastomis 
senamadiškų detektyvinių romanų frazėmis pasakyti, jog 
nereikia rūpintis dėl pernelyg nepatogios tikrovės, kad šis 
tas nutiko ir dėl to ji rytoj neateis į darbą, bet trečiadienį jau 
darbuosis kaip įprastai. Bet pagalvojusi ji nusprendė skam- 
binti Edei tik pasišnekėjusi su advokatu ir banko tarnauto- 
ju, kad būtų aišku, jog viskas jos rankose, 0 ji - santūri ir 
valdanti padėtį. 

Ji susitvardė, kai apklausdama Maksą dėl to, kiek pinigų 
jis gavo už butą Barnyje, sužinojo, kad jis to buto nė neparda- 
vė. Ne tokia santūri buvo, kai paaiškėjo, kad butas niekada 
ir nebuvo parduodamas, nes ten dar gyvena paskutinė Mak- 
so meilužė, atsisakiusi ne tik išsikraustyti, bet ir apmokėti 
sąskaitas. Apgailėtina, bet Viviana visai neteko savitvardos, 
kai Maksas jos miegamajame puolė ant kelių ir pasakė, kad 
ji vienintelė galinti jį išgelbėti nuo tos plėšrios gobšuolės, at- 
imančios iš jo paskutinį skatiką, kad dėl to jis norėjo sugrįžti 
pas tikrą, šiltą, mylinčią moterį, kuri neturi tikslo jį kastruoti 
ar atimti paskutines kelnes. 

Paskui ji, be abejonės, visą naktį verkė. Ji to tikėjosi. Bet vi- 
sai nesitikėjo, kad jau kitą dieną taip palengvės, nors ir slėgė 
didžiulis praeities palikimas. Šis palengvėjimas buvo tikras; 
ji pajuto, kad galų gale išsivaduoja iš to, kas pernelyg ilgai 

buvo ją apžavėjęs ir kėlė nerimą, be to, temdė jos tikslus. Kai 
kitą rytą nusikamavęs Maksas, vilkėdamas prabangiu veliū- 
ro chalatu, įsmeigęs akis į kavą pasakė: „Man reikia tavęs, 
lėlyte. Aš noriu tavęs, myliu tave. Prašau, prašau man atleis- 
ti“, Viviana, savo nuostabai, atsakė jam: „Žinoma, aš tau at- 
leidžiu, bet daugiau tavęs nebenoriu.“ 

Dabar, sėdėdama ant kėdės prie telefono, ji atsargiai tikri- 
no savo jausmus, kaip šimtus kartų per dieną darydavo iki 
tol. Ar dar myli jį? Ar dar nori jo, ar jis jai reikalingas? Ne, be 
jokių abejonių. Ar ji bijo minties, kad leis dienas, mėnesius ir 
metus be jo? Ne, nors jau ne taip užtikrintai, bet gal dėl to, 
kad pabandė įsivaizduoti gyvenimą be jokio vyro, o ne bū- 
tent be Makso. Ir net galimybė būti vienai, tikrai vienai, buvo 
ne tokia atgrasi kaip galimybė grįžti atgal ir būti tokiai, kokia 
ji būna šalia Makso - nerami, nuolaidi, dvejojanti, bandanti 
įveikti Makso nepatikimumą arba tyla, arba riksmais. 

Ji vėl peržvelgė telefonų sąrašą. Viviana norėjo gerai pa- 
repetuoti, ką sakys advokatui; nors ir nesirengė visko jam 
išplepėti prieš susitikdama, jautė, kad svarbu jam oriai už- 
siminti, dėl ko norėtų susitikti. Gal ji tam dar nepasirengusi. 
Gal ji dar nepasirengusi kalbėti apie tai taip santūriai, kaip 
norėtųsi. Gal geriau pirma paskambinti Edei ir paprašyti jos 
patarimo, kaip reikėtų papasakoti Eliotui. Tik pagalvojusi 
apie Eliotą prisipažino sau, kad pasijuto šiek tiek netvirtai. 

Ji pakėlė telefono ragelį ir surinko Edės numerį. Buvo va- 
landa ar dvi iki Edė turėtų išeiti į teatrą, metas, kai ji galėtų 
bent pusę savo dėmesio skirti seseriai, metas, kai... 

— Alio, - atsiliepė Edė. 

- Čia aš... 

— Vivi, tu turi talentą pasirinkti kaip tik tokį momentą, kai 
aš tikrai negaliu... 

— Ne! - suriko Viviana. - Ne! 

— Kas? 
— Paklausyk! — sušuko Viviana. - Paklausyk! - Ir pra- 


virko. 


Dabar, kai jis išjungė net televizorių, namai pasidarė nykiai 
tylūs. Net nuolatinis Londono gaudesys, rodės, nutolo. Vie- 
nintelį triukšmą skleidė Arsis jis, nutaikęs akimirką, vos tik 
Raselas atsigulė ant sofos, užšoko ant jo ir dabar apatiškai 
išsitiesęs garsiai murkavo. Katino akys buvo užmerktos, bet 
taip, kad Raselas suprato, jog jis tuo pat metu itin budrus. 

Ant aptrauktos kėdės buvo vakaro laikraštis, tuščia vyno 
taurė ir lėkštė su menka Raselo vakariene. Kai Raselas grįžo, 
nieko nebuvo namie; nebuvo jokių ženklų, kur kuris išėjo ar 
ką ruošėsi daryti, tik Beno daiktų krūva už sofos Raselui at- 
rodė mažėlesnė. Jis kiek aptvarkė virtuvę iki sugrįžtant Edei, 
išsikepė ne itin vykusį omletą ant pernelyg didelės liepsnos, 
išgėrė likusį trečdalį butelio raudonojo vyno, išsprendė kry- 
žiažodį laikraštyje ir dabar gulėjo išsitiesęs ant sofos, galvo- 
damas, kodėl tušti namai taip keistai nejaukūs. 

— Ar tai laukimas? - paklausė jis Arsio. - Ar tai tik lauki- 
mas visų sugrįžtant? 

Arsis nusižiovavo. Jo burna buvo nepriekaištinga, kaip ir 
jis visas. Jis pakėlė vieną letenėlę ir nuleido ją, įtraukęs na- 
gus, Raselui ant kaklo, virš marškinių apykaklės. 

— Baik, - sudraudė jį Raselas. 

Arsis nekreipė dėmesio. 

— Prašau, - pasakė Raselas, - pasigailėk, aš toks pavargęs. 
Prašom nesielgti kaip visi kiti. 

Arsis pakėlė kitą letenėlę ir ištiesęs nuleido ją šalia pirmo- 
sios. Tada pamažiukais išleido nagus Raselui į odą už marš- 
kinių kraštelio. 


— Pasitrauk! — suriko Raselas ir staiga atsisėdo. 

Arsis susirietęs puslankiu švelniai nusileido nuo sofos ant 
kilimėlio. Tuoj pat patogiai įsitaisė ir, atsukęs Raselui nuga- 
rą, ėmė praustis. 

— Atsiprašau, - pasakė Raselas, - bet to jau per daug. Aš 
tave perspėjau. 

Jis nuleido kojas nuo sofos, o alkūnes įrėmė į kelius. Po 
valandos grįš Edė, ir nors mintis eiti miegoti labai vilioja, jis 
turi priešintis šiai pagundai. Raselas sunkiai atsistojo ir pa- 
ėmė lėkštę su taure. Pusę valandos jis gali maloniai leisti ger- 
damas labai stiprią kavą. 


— Tu dar ne lovoje? - paklausė Edė, stovėdama tarpduryje. 

Raselas buvo jau gerokai apsnūdęs. 

— Ne, aš... 

— Ar Beno nėra? 

— Ne. 

— Laslas vakarieniauja su Roza, Metas kažkur išėjęs su 
Ruta. Maniau, bent jau Benas... 

Raselas pasimuistė krėsle. 

— Man atrodo, jo daiktų sumažėjo. 

Edė nužvelgė sofą. 

— Sumažėjo? 

Raselas nužingsniavo prie durų ir pasilenkė jos pabu- 
čiuoti. 

— Norėtum išgerti? 

Ji akimirką svarstė. 

— Nelabai. 

— Kodėl tu... kodėl negali bent kartą prisitaikyti ir išgerti, 
mudviem kalbantis. 

Edė dvejojo. 

— Kalbėsimės... 

— Taip, - patvirtino Raselas, - nebent norėtum paskirti 
šiam reikalui susitikimą sekmadienį. 

Jis praėjo pro ją per prieškambarį virtuvės link. 

— Kavos? Vyno? Viskio? 

Edė lėtai sekė paskui jį. 

— Gal vyno... 

Jis pažvelgė į ją, linktelėjo galva stalo pusėn. 

— Sėskis. 

— Aš ruošiuosi... 

— Baltojo? Raudonojo? 

— Nesvarbu, - atsakė Edė, - bet kokio. Šią savaitę aš per 
daug priblokšta, negaliu nieko rimto nuspręsti. 

Ji išsinėrė iš švarko ir pametė jį ant užpakaly stovinčios 
kėdės. Pasirėmė alkūnėmis ant stalo ir nuleido galvą. 

— Metas, Roza, Laslas, Ruta, Vivi... - Patylėjo ir pridūrė: — 
Vargšė Vivi. 

Raselas padėjo taurę baltojo vyno ant stalo priešais ją. Ji 

— Maniau, tu negali pakęsti Makso. 

— Negaliu. Kalbu ne apie Maksą, 0 apie padėtį, Vivianos 
padėtį. Skyrybos ir visa kita. Ji ruošiasi parduoti namą. 

Kiek patylėjęs Raselas, stovėdamas kitoje stalo pusėje su 
baltojo vyno buteliu rankoje, pabrėžtinai ištarė: 

- Taip. 

Edė lėtai pakėlė akis į jį. Jis paklausė: 

— Ar galiu kai ką pasakyti? 

- Sakyk. 

— Na, - pradėjo jis, - jei vaikai šitaip išsiskirsto, jei jie iš 
tikrųjų ruošiasi daryti tai, ką ruošiasi, ką gi, tai būtų... būtų 
gražu jiems padėti, tiesa? | 

Edė neatitraukė įdėmaus žvilgsnio nuo jo veido. Jis pa- 
dėjo butelį ant stalo, pasirėmė rankomis ir jau kitokiu balsu 
pridūrė: 

- Žinau, kaip sunku tau svarstyti, Dievas mato, ir man 
nelengva, bet man atėjo į galvą mintis ir kažkodėl neišeina. 

Manau, jei norime vaikams padėti ir pakeisti savo gyvenimą, 
iš tikro turėtume... irgi viską parduoti. Turėtume parduoti 
šitą namą. 
Tylai užsitęsus taip ilgai, kad ji ėmė trikdyti, Edė pasakė: 
— Suprantu. 


DVIDEŠIMTAS SKYRIUS 


ekilnojamojo turto agentas pasakė, kad gerai, jog šia- 

me rajone labai reta rasti tokio didumo ir tokios koky- 
bės namą, ir dar nepertvarkytą. Bet jis pridūrė, - ir sunku tai 
priimti rimtai, pagalvojo Edė, nes jis atrodė dar jaunesnis už 
Metju ir ryšėjo visai nesolidų, pasibaisėtiną kaklaraištį, - kad 
blogai, tikrai blogai, kad namas visiškai nepertvarkytas, to- 
dėl dauguma pirkėjų sunkiai įsivaizduos, kaip įmanoma jį 
atnaujinti už tam numatytus pinigus. 
nors pasakyti. 

— Supratot esmę? - paklausė agentas patylėjęs. 

Edė pažvelgė į Raselą. Šis mandagiai atsakė: 

— Ne, tiesą sakant. 

Agentas įkvėpė. Galbūt, manė Edė, mes jam primename 
jo tėvus ir jis nori susivokti, kaip turėtų kalbėtis. Stengdama- 
si jam padėti Edė paklausė: 

— Tai kaip jūs sakote - geras ar blogas? 

Jis dar kartą įkvėpė ir pakartojo tai, ką jau buvo sakęs, tik 
įmantriau. 

- Suprantu, - pasakė Raselas. - Namas yra pernelyg pras- 
tos būklės, kad būtų galima parduoti. 

— Ne, ne, tai labai tinkamas namas gerame rajone. Tik- 
tai... jis apsižvalgė virtuvėje, - tiktai kaip jis atrodo, kadangi 
jis atrodo taip... labai, hm... na, laikas, dar šeimos gyvenimas 

ir visa kita, tad pirkėjas, kokį mes galime įsivaizduoti, ne, 
kokį norėtume įsivaizduoti perkantį tokį turtą, gali, supran- 
tat, sunkiai įžiūrėti galimybes... 

Edė palinko į priekį ir labai maloniu balsu pasakė: 

— Jūs manot, kad turėtume susitvarkyti. 


gvėję. 

— Taip. 

— Na, tai nesunku... 

— Ne, - tarė jis vėl praradęs viltį. - Ne. Ne susitvarkyti. 
Ištuštinti. Tik tiek - ištuštinti. - Jis sumosavo rankomis. - Šį 
kambarį... - Mostelėjo lango pusėn. - Tą sandėliuką... 

- Ištuštinti... 

— Taip. 

Edė rodydama pakantumą pasakė: 

— Jūs per daug prisižiūrėjot televizijos šou apie namų gra- 
žinimą. 

Jis pažvelgė į ją veriančiu žvilgsniu. 

— Ne aš, - pasakė jis, - o jie. 

Ir dėl jų, dėl tų nepažįstamų žmonių, ir gąsdinančių, ir 
laukiamų, kurie slankios po namą, tarsi jis nepriklausytų 
niekam, o tik galimai jų ateičiai, dėl jų šeštadienio popietę 
Edė atsidūrė Beno miegamajame su juodų maišų ritinėliu 
ir vandens kibiru, kuriame plūduriavo naujas žalias puodų 
šveistukas. Jei pažvelgdavo pro langą, tarsi norėdama, kad 
vaizdas išliktų atmintyje kaip talismanas, matydavo sodo 
gale vis augančias keistų daiktų krūvas Raselui tuštinant 
sandėliuką. Protarpiais jis stabtelėdavo, pažiūrėdavo į namą, 
jei Edė pažvelgdavo pro langą, pamojuodavo jai. Ji irgi pa- 
modavo, bet nesišypsodavo. Ji juto, kad ne laikas, ne tas jų 
gyvenimo laikas, kai gali šypsotis. 

Edė tikėjosi, kad užvaldys jausmai, nes kiekvienas dide- 
lis gyvenimo įvykis blokšdavo ją ant didžiulės liepsnojančių 

jausmų bangos - jausmų, stiprių ir efektingų, tad jai net ne- 
tekdavo spręsti, kaip elgtis; ji tiesiog pasiduodavo, ir srovė ją 
nunešdavo. Dėl jai nesuvokiamų priežasčių šis įvykis, — iš- 
sikraustymas iš namų, o kartu ir viso jų gyvenimo pokytis, 
nes viskas pajudėjo iš vietos, išskyrus, anot Raselo, juodu 
abu, - jos nepribloškė ir neapstulbino. Ji tikėjosi įvairiausių 
reakcijų - ir skausmo, ir nuostabos. Ji jautė kažką panašaus į 
sielvartą galvodama, kad po šešių mėnesių galbūt nelaipios 
šiais laiptais aukštyn žemyn, bet kartu juto, kad nelaipioda- 
ma išsivaduos nuo įpročių, kurie, laikui bėgant, tyliai ir klas- 
tingai ją įkalino. 

- Tai nėra tikras kalėjimas, - pasakė ji Raselui. - Žinoma, 
ne. Tiesiog esu įkalinta būti ir būti savimi - vis tokia pačia. 

Pagalvojusi apie žmones, užeinančius į namus ir klausia- 
mai žiūrinčius į blyškias dėmes ant sienų, kurių atsirado jai 
pabandžius nugrandyti klijus, Edė pajusdavo priešiškumą, 
išaugantį iki neapykantos. Kita vertus, jei niekas neateitų, 
niekas net nenorėtų namo, jis jaustųsi tik blogiau. Ko gero, 
panašiai kaip Viviana, verkdama prie telefono tąsyk, kai Edė 
grįžo namo iš priešpaskutinio „Šmėklų“ spektaklio. 

— Kai aš pagalvoju, - guodėsi šnirpšdama Viviana, — 
kai pagalvoju, kad Maksas vėl apgaudinėja, vėl mane pa- 
lieka, jaučiuosi baisiai. Bet kai įsivaizduoju jį sugrįžtantį 
ir kaip būtų, jei turėčiau jį priimti, jaučiuosi neapsakomai 
baisiai. 

Edė atitraukė Beno lovą, kad galėtų nugrandyti klijus, li- 
kusius nuo Keitės Mos plakato. Prie grindjuostės - keletas 
apdulkėjusių kojinių, auksaspalvis gėlės formos auskaras ir 
lipnus šaukštelis. Ji ryžtingai surinko daiktus ir permetė juos 
per lovą ant kilimo. Dabar Benas perka naujas kojines, pata- 
lynę, atsuktuvą ir deda tuos daiktus į savo naująjį butuką, 
susirastą Voltamstou, už dviejų gatvių nuo tos vietos, kur 
gyvena Naomė su mama. Jis sakė, kad vietos nedaug, bet 

yra svetainė ir miegamasis, jis su bendradarbiu išdažys tą 
miegamąjį, o tada jau prispaus Naomę. 

— Ką turi galvoj sakydamas, kad prispausi? 

— Ketinu tikrai gražiai įrengti, o tada - laukti. 

— Laukti? Ko? 

Jis krovėsi daiktus iš už sofos į savo kuprinę. 

— Pasimatymo su ja. 

— Ji ateis? 

Benas išskleidė nublukusius juodus marškinėlius su prie- 
kyje atspausta kaukole ir numetė juos ant grindų. 

— Taip, - atsakė. 

— Ar tu išvirsi vakarienę, uždegsi žvakes ir nupirksi gė- 
lių? - paklausė Edė. 

Benas apžiūrinėjo kitus juodus marškinėlius. 

— Galėčiau. 

— Ojei tai nepadės? 

— Tada, - pasakė Benas, nusviesdamas ir kitus marškinė- 
lius paskui pirmuosius, - ieškosiu kitų būdų. 

Edė ėmėsi toliau šveistuku grandyti klijų lopinėlius. Be- 
nas neleis jai apžiūrėti savo buto, kaip ir Roza su Laslu nelei- 
džia apžiūrėti savojo Barens Korto rajone. 

— Barens Kortas! - sušuko Edė. - Bet tai juk kitas Londo- 
no galas! 

— Labai puikus butas, - rimtai pasakė Laslas ir pažvelgė į 
Rozą. - Pikadilio linija. 

— Patogu į darbą. 

— Tikrai, - pritarė Laslas, - labai patogu į darbą. 

— Bet kodėl negaliu jo pamatyti? 

— Galėsi, - atsakė Roza, - vėliau. Kai būsim... sutvarkę 
vonią. 


Ji pažvelgė į Laslą. Abu sukikeno. Jis pasakė: 

— Ir virtuvę. 

Juodu vėl sukikeno. Edė pasakė: 

— Aš tikrai nesuprantu, ko jūs tokie paslaptingi. 

— Ne paslaptingi, mama. Tik uždari. 

— Jie moka du šimtus svarų per savaitę, - pasakė Edė Ra- 
selui, - o Benas - šimtą dvidešimt penkis. Kaip jie pajėgs? 

— Mes jų neklausime, - atsakė Raselas, - ir nesirūpinsime. 
Žinoma, nesirūpinsime, nebent neparduosime šito. - Jis pa- 
lietė artimiausią sieną. - Bet parduosime, nes ruošiuosi per- 
dažyti priekines duris. 

— Manau, - pasakė Metju, apžiūrinėdamas namą iš ga- 
tvės, - turit perdažyti bent jau priekines duris. 

— Jos visada buvo tokios spalvos. 

— Tai ne spalva, - Metju buvo kantrus, - tai dažų likučiai. 

— Bet... 

— Padaryk tai, tėti, - sakė Metju. - Sukąsk dantis ir pada- 
ryk. Kaip sutvarkei apatinį tualetą. 

Metju pasikeitė, galvojo Edė, taikydama šveistuką į kibi- 
rą, bet nepataikė. Viena vertus, jis toks pats kaip ir tada, kai 
pirmąkart sutiko Rutą, - tas Metju, kuris švelniai, net glo- 
bėjiškai sakydavo tėvams, kaip pagerėtų jų gyvenimas, jei 
tik jie klausytų jo patarimų. Bet dabar atsirado naujų bruo- 
žų - švelnumo ir užuojautos, - turbūt dėl to žinojimo, kad 
taps tėvu. Pavyzdžiui, jis beveik iškart išėjo gyventi su Ruta 
į butą, kuris buvo jųdviejų nesutarimo priežastis, išėjo, kaip 
pats sakė, prižiūrėti jos. 

— Betgi ji neserga, - pasakė Edė. - Nėštumas - ne liga. 
Tai... na, tai labai natūrali būsena, ne negalia. 

Metju, apsirengęs eiti į darbą, stovėjo prie virtuvės stalo ir 
gėrė apelsinų sultis. 

— Aš noriu ją prižiūrėti. Noriu būti tikras, kad ji valgo tai, 
ką reikia, ir pakankamai ilsisi. Aš eisiu su ja pas gydytoją. 

— Eisi? 

Metju ištuštino stiklinę. 

— Eisiu į kiekvieną tyrimą ultragarsu. Kada panorėjęs Ži- 
nosiu tai, ką žino Ruta. 

Jis paliko kambarį taip, tarsi niekada jame nė nebuvo. Iš 
tikro paliko visiems laikams taip, kad Edė, norėdama įsivaiz- 
duoti jį čia, turėdavo prisiminti viską nuo senų laikų, kai jis 
buvo rimtas berniukas guminiais batais ir taip bijojo plyšio 
stoge, kad lipti laiptais jam būdavo tikras drąsos išbandy- 
mas. Tas berniukas dabar ne tik aukojasi nėščiai merginai, 
bet ir atideda savo karjerą: kai Rutos motinystės atostogos 
baigsis, jis rūpinsis jųdviejų vaiku. Jis pasakė, kad tai - jo pa- 
sirinkimas, kad jis šito nori. 

— Ar šito... ar šito nori Ruta? 

- Žinoma. 

- Bet, rodos, tu negalėjai pakęsti to buto... 

— Aš negalėjau pakęsti aplinkybių, - paaiškino Metju. — 
Ir to, ką jos lėmė. Bet dabar yra kitaip. Viskas pasikeitė. 
Viskas. 

Edė pažvelgė į jį. 

— Taip, — atsakė ji netvirtai. 

Ji atsisėdo ant Beno lovos krašto, paskui atsigulė ir įsižiū- 
rėjo į lubas. Kai jiedvi su Viviana augo, ji visada didžiuoda- 
vosi esanti panaši į jųdviejų tėvą, nepailstantį žmogų, kuris 
nepakentė rutinos. Viviana, žinoma, buvo panaši į jųdviejų 
mamą, kuri kiekvieną pokytį vertindavo kaip piktavališką 
sąmokslą, sugalvotą tyčia, norint ją pakankinti. Bet pažvel- 
kite į Vivianą dabar, kai ši mato griuvėsius trapių rūmų, 
kuriems lopyti ir taisyti, kad nesubyrėtų, skyrė didžiąją dalį 
savo gyvenimo. Tai Viviana, ieškodama buto Fulame („Ko- 
dėl gi negalėčiau gyventi toliau? Kas man neleis gyventi ten, 
kur aš noriu?“), ragino Edę pasvarstyti, kur ji su Raselu gy- 
vens, kai parduos namą. 

— Gal pagalvokite apie Klerkenvelį? Ar Mažąją Veneciją? 
Kodėl jums nesurizikavus? - sakė Viviana Edei. - Eiti pir- 
myn - sunku, bet grįžti - dar blogiau. 

Grįžti. Edė primerkė akis ir įsižiūrėjo į ilgą vingiuotą plyšį 
tinke virš galvos. Kaip ji ilgėjosi grįžimo, kaip pašėlusiai kar- 
tojo sau, kad nori ir geba daryti tik viena - tai, ką jau darė, 
gyventi taip, kaip gyveno nuo atsikraustymo į namą. Bet jei 
būtų visiškai nuoširdi sau ir dar kažkam, krikštamotei fėjai, 
kuri materializavosi iš apdaužytų Beno miegamojo sienų ir 
pasiūlė jai galimybę grįžti, jai reikėtų gerai pagalvoti, kur ji 
ruošiasi grįžti. Dabar jau ne motinystė svarbiausia, ne ta glo- 
bos ir vadovavimo galia, ne tas nuostabus visuomenės pri- 
imtas paprastumas: vaikai - pirma, visa kita — paskui. Ji kiek 
susigėdusi krikštamotei fėjai pasakytų, kad tikrai norėtų 
grįžti, bet nelabai toli — tik į „Šmėklų“ premjerą, kai ji žinojo, 
kad darbą padarė išskirtinai gerai, ir už tai jai plojo. 

„Kaip keista, - pasakytų ji krikštamotei fėjai, - kad vieną 
troškimą beveik pakeitė kitas - visai kitoks.“ 

„Nepakeitė, - atsakytų krikštamotė fėja, pasitaisydama 
savo plonyčius sijonus, - tik papildė. Niekas, kaip matai, ne- 
stovi vietoje.“ 

Taip buvo sakęs Raselas. Jis vartė Vivianos atsiųstus lanks- 
tinukus apie nekilnojamąjį turtą ir samprotavo: 

— Niekad nemaniau, kad kraustysimės iš šito namo. Nie- 
kad nemaniau, kad galėsiu, bet dabar jau klausiu savęs, ar 
galėčiau čia pasilikti. Niekas nestovi vietoje, o jei taip būtų, 
tai nustotumė kvėpavę. Skaudūs ne patys pokyčiai; sunku 
prie jų priprasti. 

Edė lėtai atsisėdo. Žeidžia ne būtinybė apsiprasti su po- 
kyčiais, o būtinybė apsiprasti su tiesa. Būtinybė atprasti nuo 
iliuzijų, kurių įsitvėręs raminaisi daugiau metų, nei pame- 
ni. Bet kai jau pradedi gyventi be iliuzijų, įgyji drąsos, gali 
įkvėpti retesnio oro, žengti svarbesnius žingsnius, leisti sau 

turėti siekių. Atsistojusi ir grįžusi prie lango Edė pagalvojo, 
kad jos siekis yra dirbti: „Aš noriu vėl vaidinti, noriu būti 
scenoje ar priešais filmavimo kamerą ir labai nerimauti dėl 
to, kad po „Šmėklų“ niekam manęs neprireikė.“ 

Ji pažvelgė į sodą. Raselas stovėjo prie sandėliuko su senu 
Rozos dviratuku rankose. Raselas guodė Edę, ragindamas 
neprarasti vilties, kad bus kitų vaidmenų, kad jis padės pa- 
keisti agentus, jei ji mananti, kad tai pagelbės. Ji priglaudusi 
kaktą prie lango stiklo žiūrėjo į Raselą. Jis jau buvo padėjęs 
dviratį ir dabar traukė nesibaigiantį susivijusį žalio plastiko 
tinklą, kurį jie kadaise įsigijo norėdami sulaikyti berniukų 
futbolo kamuolius, skriejančius per tvorą į kaimynų sodus. 
Jis buvo nusiteikęs ryžtingai, bet matėsi, kad ši užduotis jam 
ne iš lengvųjų. Atrodė, jis daro tai, ko nenori, kad galėtų per- 
eiti prie ko geresnio. Jis buvo panašus į žmogų, kokiu Edė 
ketino tapti, kai išsižadės praeity ištartų šiurkščių Žodžių 
apie Raselo agentūrą bei minčių, kuriomis tikėjo, ir papra- 
šys jo surasti darbą, padėsiantį išsiversti, kol... kol atsiras kas 
nors geresnio. 

„Aš darysiu bet ką, - ruošėsi jam pasakyti, - ir padarysiu 
tinkamai.“ 

Ojis atsakys jai ilgu žvilgsniu ir pabrėžtinai ištars: 

— Taip, tu padarysi. 

Ji atsitraukė nuo lango ir pasilenkė paimti kibiro. Dabar ji 
lips žemyn, užplikys puodelį arbatos, nuneš Raselui į sodą ir 
paklaus jo tuojau pat, - nuolankiai ir tuojau pat, - ar jis galė- 
siąs jai padėti. Tarpdury ji dar kartą pažvelgė į Beno kamba- 
rį. Tai buvo jo kambarys, kartu tai buvo ir praeitis; čia neliko 
esamojo laiko. Ši mintis jai buvo netikėta, ji jaudino ir baugi- 
no. Edė uždarė duris ir atsargiai nulipo laiptais. 

„Galbūt, - sakydavo Laslas vaidindamas Osvaldą Al- 
ving, - galbūt bus daugybė dalykų, kuriais aš džiaugsiuosi 
ir dėl kurių gyvensiu...“ 

pro šalį, ir klausiamai miauktelėjo. 

Edė stabtelėjo, pasilenkė ir laisvąja ranka paglostė katinui 
galvą. 

„Taip, - atsiliepė ji fru Alving žodžiais, - taip, esu tikra, 
kad bus.“ 

Joannos Trollope romanų. 

